
PRATARMĖ 


2 006 metų liepos 24 dieną Lietuvos radiologai sveikino įžymų radiologą 
profesorių babilituotą medicinos daktarą Kazį Ambrozaitį devyniasdešimtpenkme- 
čio proga. Geriausius savo metus Jubiliatas pašventė žmonėms, dirbdamas gydo- 
mąjį, diagnostinį, mokslinį, pedagoginį ir visuomeninį darbą. 

Profėsorius Kazys Ambrozaitis kaip mokslininkas radiologas žinomas ne tik 
Lietuvoje, bet ir kitose šalyse. Jis aktyviai dalyvaudavo įvairiuose suvažiavimuo- 
se, konferencijose, skaitė mokslinius pranešimus, dirbo šių renginių organizaciniuose 
komitetuose. Daug mokslinių darbų buvo skirta elektrorentgenografijai, nes Jubi- 
liatas yra vienas iš elektrorentgenografijos pradininkų. 1968 metais jis kartu su 
kitais autoriais išleido pirmąją monografiją, skirtą medicininei elektrorentgenog- 
rafijai. Buvusioje Sovietų Sąjungoje už mokslinius darbus elektrorentgenografijos 
srityje 1973 metais prof. K. Ambrozaičiui kartu su kitais mokslininkais buvo pa- 
skirta SSSR Valstybinė premija. 

Jubiliato aktyvią mokslinę veiklą iliustruoja 284 moksliniai darbai renigeno- 
logijos, onkologijos ir elektrorentgenografijos srityje, 14 knygų, kurių vienas jis pa- 
rašė pats, 0 kai kurias — su kitais mokslininkais. Didelis indėlis į rentgenologi- 
jos mokslą ir praktiką yra vienuolika patvirtintų ir įdiegtų racionalizacinių pa- 
siūlymų. 

Profesorius K. Ambrozaitis rūpinosi radiologijos, onkologijos vystymu, todėl labai 
plačiai dalyvavo visuomeninėje veikloje. Daug metų jis buvo Lietuvos, taip pat ir Vil- 
niaus rentgenologų ir radiologų mokslinių draugijų pirmininkas, SSSR rentgenologų 
žr radiologų mokslinės draugijos valdybos prezidiumo narys, žurnalo „Vestnik rentge- 
nologii i radiologii“ redakcinės tarybos narys, Respublikinių onkologų ir gastroentero- 
logų draugijų valdybų narys, dirbo tarybose moksliniams laipsniams teikti. Šiuo metu 
Jis yra Lietuvos Radiologų asociacijos garbės narys, todėl aktyviai dalyvauja visuose aso- 
ciacijos renginiuose ir Lietuvoje, ir užsienyje. 

Įdomūs yra šioje knygoje pateikti profesoriaus Kazio Ambrozaičio prisimini- 
mai apie mokslus Kaune, karo laikotarpį, tremtį į Sibirą, pokario laikus. 

1948 metais K. Ambrozaitis, jau dirbdamas gydytoju, įstojo į gydytojų rentge- 
nologų pirminės specializacijos kursus. Nuo tada jo gyvenimas tapo glaudžiai su- 
sietas su rentgenologija. Baigęs kursus, 1949 metais pradėjo dirbti gydytoju rent- 
genologu Vilniaus miesto I tarybinėje ligoninėje (buvusi šv. Jokūbo ligoninė) ir 
čia dirbo iki 1957 metų. Šiame laikotarpyje du kartus tobulinosi Maskvoje — 
1951 metais Centriniame gydytojų tobulinimosi institute, 1954 metais Centriniame 
N. Burdenkos neurochirurginiame institute. 1957—1969 metais K. Ambrozaitis 
dirbo Lietuvos Onkologijos instituto rentgenologijos ir radiologijos skyriaus vedėju. 
1955 metais K. Ambrozaitis Maskvoje apgynė medicinos mokslų kandidato diser- 
taciją, o 1966 metais Vilniuje — medicinos mokslų daktaro disertaciją. 

1968 metais Vilniaus universiteto Medicinos fakultete steigiama Rentgenologi- 
jos ir ftiziatrijos katedra ir paskelbiamas konkursas katedros vedėjo vietai užimti. 
K. Ambrozaitis dalyvauja konkurse, jį laimi ir nuo 1969 m. sausio | d. pradeda 
dirbti katedros vedėju. Katedroje ne tik dėstoma rentgenologija studentams, bet ir 
rengiami gydytojai rentgenologai, vyksta jų tobulinimas. 1977—1991 metais Rent- 
genologijos ir fžiziatrijos katedra veikė Vilniaus universiteto Gydytojų tobulinimo- 
si fakultete. 1991 metais Gydytojų tobulinimosi fakultetas nustojo egzistavęs ir nuo 
tų pačių metų Rentenologijos ir ftiziatrijos katedra vėl buvo nukelta į Medicinos 
Jakultetą, kuriame atliko tokį pat pedagoginį darbą. K. Ambrozaitis uoliai rūpi- 
nosi mokslinių kadrų rengimu. Jam vadovaujant katedrai, buvo sėkmingai apgin- 
tos septynios medicinos mokslų kandidato disertacijos ir konsultuojant — keturios 
medicinos mokslų daktaro. 

Už sėkmingą pedagoginį ir mokslinį darbą Vilniaus universitetas 1970 metais 
suteikė K. Ambrozaičiui profesoriaus vardą, o 1981 metais jam suteikiamas Res- 
publikos nusipelniusio mokslo veikėjo garbės vardas. 

1989 metais K. Ambrozaitis paliko katedros vedėjo postą ir dirbo katedros pro- 
Jesoriumi, o 1993 metais išėjo į pensiją su mokslininko renta. 

Lietuvos radiologų patriarchas profesorius K. Ambrozaitis ir dabartiniu metu 
aktyviai dirba mokslinį darbą, domisi Lietuvos kultūriniu ir politiniu gyvenimu, 
skaito paskaitas gydytojams radiologams, daro pranešimus mokslinėse konferencijo- 
se. 1988 metais, kaip iniciatyvinės grupės narys, dalyvavo įkuriant Vilniaus poli- 
tinių kalinių ir tremtinių bendriją. Iki 1995 metų buvo šios bendrijos Tarybos 
narys ir sveikatos komisijos pirmininkas. Šiuo metu prof K.Ambrozaitis yra Lie- 

tuvių katalikų mokslo akademijos narys, Lietuvos atsargos karininkų sąjungos na- 
rys, Lietuvos veiklios ilgaamžystės akademijos prezidentas, Lietuvos radiologų asocia- 
cijos garbės narys. 

Nepaisant garbingo amžiaus, prof. K. Ambrozaitis yra ištvermingas keliauto- 
jas. Kai jam nebuvo leidžiama keliauti į vadinamąsias kapitalistinės šalis, jis ke- 
liavo po Rusiją ir socialistinio lagerio šalis. Lietuvai atgavus nepriklausomybę, pa- 
buvojo beveik visose Europos valstybėse. 

Profesoriaus Kazio Ambrozaičio šeimoje visi medikai ir mokslininkai. Žmona 
garsi gydytoja pediatrė, vyresnysis sūnus Arvydas yra Vilniaus universiteto Medici- 
nos fakulteto Infekcinių ligų katedros vedėjas, profesorius, jaunesnysis Ramūnas, me- 
dicinos mokslų daktaras, dirba Lietuvos Onkologijos instituto Diagnostikos klini- 
kos vedėju ir yra Lietuvos Radiologų asociacijos Tarybos narys. 

Lietuvos Radiologų asociacija profesoriaus Kazio Ambrozaičio garbingo devy- 
niasdešimtpenkerių metų jubiliejaus proga išleidžia šią jo prisiminimų knygą, ku- 
ri tikrai sudomins ne tik medikus, bet ir visuomenę. 


Konstantinas Romualdas Dobrovolskis 
Lietuvos Radiologų asociacijos prezidentas, medicinos mokslų daktaras 


ŠEIMOS GENEALOGINĖS ŽINIOS 


Remiantis tėvo pasakojimais ir dokumentų duomenimis, galima spręsti, kad 
žinomi seniausieji mūsų giminės atstovai yra Antanas Ambrozaitis (1826— 
1880) ir jo žmona Marija Bruožytė-Ambrozaitienė (1835—1910). Abu jie gi- 
mė ir augo Eržvilko valsčiuje, Raseinių apskrityje ir jų šeima gyveno to paties 
valsčiaus Balandžių kaime. Jo sūnaus Izidoriaus — mano tėvo pasakojimu — 
senelis Antanas buvęs nedidelio ūgio, gero būdo, labai darbštus, taupus, doras 
žemdirbys. Mirė jaunas, apie 50 metų, nuo plaučių uždegimo. 

Jie turėjo nedidelį 7 dešimtinių dydžio ūkį. Greta ūkio darbų mėgo meist- 
rauti. To paties mokė ir savo vaikus. Gyveno sunkiai versdamasis, tačiau be 
skolų. Šalia Eržvilko buvo dideli miškai, kuriuos valdė Rusijos generolas kuni- 
gaikštis Aleksandras Vasilčikovas, gyvenęs Jurbarke. Aplinkinių kaimų gyven- 
tojai juose nemokamai ganydavo gyvulius, šienaudavo, rinkdavo grybus, uo- 
gas, apsirūpindavo mediena. 

Abu seneliai buvo beraščiai, bet labai gerbė mokslą ir svajojo vieną sūnų 
išleisti į mokslus. 

Antanas ir Marija Ambrozaičiai turėjo du sūnus: Kazį (1859—1947) ir Izi- 
dorių (1864—1942), ir dukterį Moniką (1861—1942). Visi jie dirbo savo ma- 
žajame ūkyje. Laimė, Eržvilke buvo dvimetė Liaudies mokykla, kurioje moks- 
las vykdavo tik žiemos metu. Čia visi dalykai buvo dėstomi rusų kalba. Vyres- 
nysis sūnus Kazys per tris žiemas baigė Eržvilko Liaudies mokyklą, o Izido- 
riui, deja, teko lankyti tik dvi žiemas. Duktė Monika visai nelankė mokyklos. 
Vyresnysis sūnus Kazys buvo labai imlus mokslui. Jis visą laiką galvojo, kaip 
daugiau pasimokyti, kaip ištrūkti iš jo nemėgiamų žemės ūkio darbų. Turėda- 
mi tik 7 dešimtines žemės, tėvai negalėjo jo leisti toliau mokytis. Kazys, jau 

būdamas 18 metų amžiaus, dar išsiprašė tėvų, kad jie leistų mokytis Raseinių 
miesto mokykloje. Tačiau po pusės metų tėvas atsiėmė sūnų iš Raseinių mo- 
kyklos — reikėjo padėti dirbti ūkyje. 

1882 metų rudenį Kazys nuvyko į Šiaulius mokytis „prie šalies“, tai yra 
savarankiškai su korepetitoriaus pagalba. Tarp besimokančių jaunuolių, vadi- 
namų „švedais“, buvo daugybė. Dėl labai didelio jų skaičiaus pradėjo kristi gim- 
nazistų mokslo lygis. Dėl to valdžia pradėjo vyti tuos „švedus“ iš miesto. Dau- 
guma jų turėjo išvažiuoti iš Šiaulių. Trejus metus pasimokęs „švedas“ Kazys 
turėjo apleisti Šiaulius. Stropusis Kazys buvo atsidūręs net Maskvoje. Atsitikti- 
nai Maskvos viešbutyje susipažino ir susidraugavo su vienu iš Žinių tikrinimo 
komiteto narių, kuris tikrindavo įvairių mokslo sričių žmonių žinias ir išduo- 
davo atitinkamus kvalifikacijos pažymėjimus bei leidimus. Naujo pažįstamo dė- 
ka Kazys gavo vaistininko padėjėjo pažymėjimą ir grįžo namo. Kazys troško 
tapti kunigu. 1886 m. įstojo į Vilniaus kunigų seminariją, iš kurios buvo pa- 
šalintas už lietuvišką veiklą. Išmestam iš Kunigų seminarijos buvo nepatogu ir 
negarbinga prieš gimines ir kaimynus gyventi namuose. Po ilgų svarstymų, jau 
būdamas 35 m. amžiaus, Kazys 1895 m. slapta išvyko į Ameriką. Čia jis pra- 
dėjo dirbti paprastu darbininku fabrike. Susiraupęs pinigų, įstojo į Kunigų se- 
minariją, kurią baigė ir 1898 m. buvo įšventintas kunigu. 

Amerikoje kun. Kazys Ambrozaitis atliko didelį patriotinį tautinį, visuo- 
meninį darbą: kūrė naujas lietuviškas parapijas, rašinėjo į spaudą, organizuo- 
davo materialinę pagalbą Nepriklausomybę atgavusiai Lietuvai. Parašė keletą 
religinės tematikos knygų. Turėdamas komercinių sugebėjimų, buvo įsigijęs di- 
delį turtą. Atjausdamas vargstančią savo šeimą tėviškėje, jis savo seseriai Moni- 
kai Ambrozaitytei-Kleivienei nupirko Palendrių k., Kelmės valsčiuje, Raseinių 
apsk. labai stambų ūkį. Tokį pat ūkį nupirko ir broliui Izidoriui Ardiškių k., 
Viduklės valsčiuje, Raseinių apskrityje. 

Išgyvenęs 30 metų Amerikoje, 1924 m. kun. K.Ambrozaitis visam laikui 
grįžo į Lietuvą. 

1936 m. Palendrių k., Kelmės valsčiuje, Raseinių apskrityje savo sesers Mo- 
nikos Ambrozaitytės-Kleivienės ūkyje savo lėšomis pastatė mūrinę trijų navų 
stilingą bažnyčią. Čia jis ir apsigyveno. Visų apleistas ir sovietų valdžios trau- 


muojamas, mirė 1947 m. Palendriuose, ten ir palaidotas. 


Šeimos genealoginės žinios 3 

Duktė Monika Ambrozaitytė-Kleivienė buvo kukli beraštė moteris, kuri gy- 
veno Palendriuose jai brolio kun. Kazio nupirktame ūkyje. 

Jauniausiasis Marijos ir Antano Ambrozaičių sūnus Izidorius, mano tėvas, 
gimė ir augo Balandžių k., Eržvilko valsč., Raseinių apskr. Dar gyvenant Ba- 
landžių k., mirus tėvui, o broliui Kaziui einant mokslus, reikėjo ūkininkauti 
ūkyje. Jis turėjo galimybę tik dvi žiemas lankyti Eržvilko dvimetę pradžios mo- 
kyklą, kurioje visi dalykai buvo dėstomi rusiškai. 

1900 m. brolis amerikonas kun. Kazys nupirko jam nedidelio dvarelio cen- 
trą Ardiškių k., Viduklės valsčiuje, Raseinių apskrityje. Ūkis buvo gražioje vie- 
toje, ant upės kranto, bet labai apleistas, su senais ir neprižiūrimais trobesiais. 

1903 m. vasario 27 d. vedė Mariją Slavinskaitę iš Vėžalaukio k., Batakių 
valsčiaus, Raseinių apskrities. Sutuokė Tauragės klebonas, vėliau žymus eko- 
nomistas ir Dotnuvos žemės ūkio akademijos profesorius Fabijonas Kemėšis. 
Marija Slavinskaitė buvo našlaitė, 4 metukų amžiaus netekusi tėvų, mažaraštė, 
tarnavo dvaruose šeimininke. 

Marija ir Izidorius Ambrozaičiai užaugino keturis vaikus: Petrą (1910— 
1945), Kazį (1911), Mariją (1914—2005) ir Stasį-Stepą (1916—1946). 

Brolis Petras 1931 m. baigė Raseinių valstybinę gimnaziją ir dvejus metus 
studijavo biologiją VD universitete Kaune. Įsikūrus 1936 m. Veterinarijos aka- 
demijai Kaune, jis pradėjo studijuoti ten veterinarijos mokslus. Buvo išlaikęs 
beveik visus valstybinius egzaminus, tačiau karas ir ilgai užtrukęs frontas ties 
Raseiniais, neleido laiku grįžti į Kauną baigti mokslų. 1944 m. rudenį tėviš- 
kėje buvo areštuotas ir nuvežtas į Šiluvą, kur aš laikinai dirbau gydytoju. Ten 
už kyšį išlaisvinau brolį Petrą ir nugabenau į Ariogalą, kur jis su broliu Stasiu- 
Stepu tapo Kęstučio apygardos partizanais. Žuvo 1945 metais Paupio miške. 
Petro palaikai nesurasti ir nepalaidoti. 

Sesuo Marija mokėsi Raseinių valstybinėje gimnazijoje ir ten baigė tris kla- 
ses. Vėliau mokėsi Tauragės žemės ūkio mokykloje, kurią baigė 1939 m. Dirbo 
ūkyje su tėvais, veisė ir augino vaismedžių sodinukus. 1940 m. birželio 14 d. 
drauge su tėvais buvo ištremta į Komiją. 

Brolis Stasys-Stepas 1938 metais baigė Raseinių valstybinę gimnaziją, 
1940 — Karo mokyklos XV aspirantų laidos kavalerijos skyrių, tačiau Sovietų 


valdžia šios laidos aspirantams karininko laipsnio nesuteikė. Tik atkūrus 

1990 metais Lietuvos Nepriklausomybę, jiems visiems buvo suteiktas jaunesniojo 
leitenanto karinis laipsnis. Nuo 1940 m. jis studijavo VD universitete Kaune 
Technikos fakulteto Technologijos skyriuje. Antraisiais sovietų okupacijos me- 
tais buvo pogrindinio pasipriešinimo dalyvis. Nutraukęs studijas Universitete, 
sugrįžo į tėviškę tęsti pogrindinę pasipriešinimo veiklą kaime. 1947 m. liepos 
14 d. dalyvavo LF ir LLA vadovų pasitarime, įvykusiame Raseiniuose. Kurį lai- 
ką buvo Kražių gimnazijos, Kelmės r., mokytojas. 1944 m. ten suimtas, kalin- 
tas Kražiuose, pabėgo ir nelegaliai kurį laiką gyveno Kaune. Nuo 1945 metų 
balandžio tapo Kęstučio apygardos partizanų kuopos vadu. 1946 m. žuvo Šilu- 
vos miške, Raseinių rajone. Jo palaikai taip pat nerasti ir nepalaidoti. 

Marija Bruožytė-Ambrozaitienė 
(1835—1910) 
ir jos sūnus Izidorius Ambrozaitis 


(1864—1942) 


Kunigas Kazys Ambrozaitis 
(1859— 1947) 


Petras Ambrozaitis (1910— 1945) 


Marija Slavinskaitė- 
Ambrozaitienė (1879—1943) 
su vyru Izidoriumi 
Ambrozaičiu (1864—1942) 
ir dukrele 


Kazys Ambrozaitis (1911) 


Marija Ambrozaitytė (1914—2005) Stasys-Stepas Ambrozaitis (1916—1946) 


Ambrozaičių ir Slavinskų šeimos 1934 m. Vėžalaukio k., Batakių valsčiuje, Tauragės aps. 
Sėdi iš kairės: Marija Slavinskaitė-Ambrozaitienė, Marija Petraškevičiūtė-Slavinskienė, 
Vaclovas Slavinskas, Mikalina Slavinskaitė-Sutkevičienė, Marija Ambrozaitytė: stovi iš kairės: 
Kazys Ambrozaitis, Eugenijus Slavinskas, Stasys-Stepas Ambrozaitis, Petras Ambrozaitis 


Birutė Kučinskaitė-Ambrozaitienė Kazys Ambrozaitis 


Arvydas Ambrozaitis su žmona Ramūnas Ambrozaitis su žmona Saka- 


Jūrate Visockaite-Ambrozaitiene lauskaite-Ambrozaitiene 


PRADŽIOS MOKSLAI 


Pagrindinį pradinį mokslą aš ir mano vienais metais vyresnis brolis Petras 
avome namuose — Ardiškiuose. Mokytoja — daraktorė — buvo mūsų mo- 
nos sesuo Mikalina Slavinskaitė-Sutkevičienė. Mūsų mokslo pradžia buvo ne 
isai lengva ir paprasta. Kaip žinia, tuo metu buvo vokiečių okupacija, nebu- 
o nei knygų, nei kitų mokslo priemonių, kuriomis būtų galima naudotis. Visų 
irma trūko rašymo priemonių. Rašybos mokslą pradėjome rašydami gražiai 
ėmintoje juodojo skalūno (grafito) lentelėje. Jas mums yra atgabenę vokiečių 
1ndarai iš Vokietijos. Tada net galvoti apie rašomąjį popierių ir plunksnas buvo 
1nkoka. Vėliau tie patys žandarai atgabendavo mums ir kitų mokymosi prie- 
1onių. Vėliau buvo gauta Jono Jablonskio lietuvių kalbos gramatika bei kitos 
sikalingos knygos. 

Atgavus Nepriklausomybę, gyvenimo sąlygos kaime pagerėjo ir gerėjo spar- 
iai, Atsirado įvairaus pobūdžio knygelių, mokymosi priemonių. Tėvo brolis 
un. Kazys iš Amerikos nuolat siųsdavo mums lietuviškus laikraščius „Drau- 
4“ ir kt. Mes juos garsiai skaitydavome visai šeimai. 

Pagal amžių mums su broliu Petru reikėjo stoti į vidurinę mokyklą. Anks- 
vą 1922 m. pavasarį motina nuveža mus į Raseinius ruoštis stoti į gimnazi- 
,. Mes neturėjome jokio supratimo apie mokyklą ir mokslą joje. Todėl mo- 
na pasamdė šeštos klasės moksleivį Stasį Lipčių. Jis buvo tėvų gerai pažįsta- 
10 Lipčiaus, kuris buvo vedęs garsiojo Maironio-Mačiulio seserį, sūnus. Jie 
ažnai pas mus svečiuodavosi. Mūsų mokytojas Stasys Lipčius buvo aukšto ūgio, 
!bai malonus, bet griežtas, reiklus ir pareigingas. Mokė jis mus matematikos, 
etuvių kalbos ir kitų dalykų. Mums, kaimo vaikams, ne visada buvo lengva 
Iminti greitos orientacijos mokytojo teiginius. Tačiau jis per trumpą laiką su- 
zbėjo mus išmokyti greitai suprasti mokomo dalyko esmę. Per kelis mėne- 

sius intensyviai mokydamiesi 1922 m. birželį buvome pasiruošę laikyti stoja- 
muosius egzaminus į gimnazijos pirmąją klasę. 

Stojamieji egzaminai buvo labai nesunkūs. Iš viso buvo tik trys egzaminai: 
tikyba, aritmetika ir lietuvių kalba. Išlaikėme laimingai tuos „sunkius“ egza- 
minus ir laimingi grįžome į Ardiškius. Kadangi mudu jau buvome gimnazis- 
tai, motina nupirko gimnazijos uniformines kepures, „katiliuko“ formos su prie- 
kyje pritvirtintu metaliniu ženklu „RG“. Kitą sekmadienį mes į Viduklę, į pa- 
maldas važiavome pasipuošę naujomis uniforminėmis kepuraitėmis. Tai džiu- 
gino ne tik mus, bet ir visą šeimą, ypač motiną. 


GIMNAZIJA 


1922 m. rudenį aš jau su broliu Petru buvau Raseinių gimnazijos pir- 
moje klasėje. 

Apsigyvenome Nemakščių gatvelėje, kieme, pas tėvų pažįstamą moteriškę 
Jautakienę, su broliu viename kambaryje. Šeimininkė tvarkė visą mūsų gyve- 
nimą, nors tėvai pradžioje atvažiuodavo pas mus beveik kas antrą dieną. Labai 
greit pripratome prie naujojo gyvenimo ir prie naujo mokymosi būdo. Atsi- 
menu, motina nusivedė mus į krautuvę ir nupirko po dailų pieštuką: broliui 
grafitinį, o man — cheminį, trintukų, sąsiuvinių. Mane labai baugino viešas 
dalyko atsakinėjimas prie mokyklos lentos. Niekad nenuspėsi, kada tave iškvies 
atsakinėti. Gimnazija nuo mūsų buto buvo visai netoli. Po pamokų ir paren- 
gus pamokas buvo laisvo laiko. Matydavome, kad gimnazistai kartais būreliais 
išeidavo pasivaikščioti už miesto. Kartais ir mes prie jų prisigretindavome, ta- 
čiau jie nenoriai mus sutikdavo ir vengdavo su mumis, tokiais mažais, ben- 
drauti. Tiesą sakant, to meto gimnazijos mokiniai buvo gerokai vyresni, nes į 
ją suvažiavo visi įvairaus amžiaus jaunuoliai, kuriems parūpo mokytis. Jie jau 
ir politiškai mėgino reikšti savo nuomonę, todėl su visokiais pirmokais neno- 
rėjo turėti jokių reikalų. Dar kitais metais su ta pačia šeimininke persikėlėme 
į Bažnyčios gatvę, labai toli nuo gimnazijos. Ten buvo skirti keli kambariai 
mokiniams. Ir čia ilgai neužsibuvome, išsikėlėme į Šiluvos gatvę, o paskuti- 
niais metais vėl grįžome į Nemakščių gatvę, į tėvų nuomojamąjį butą, kuria- 
me šeimininkavo motinos sesuo Mikalina Sutkevičienė. 

Susikūrus nepriklausomai Lietuvos Respublikai, raseiniškiai sudarė vietos ko- 
mitetą, kuris rinko iš gyventojų aukas naujos mokyklos atidarymui. Raseinių 
klebonas kunigas Dočkus išnuomojo būsimai gimnazijai savo nuosavą namą 
Ančakių gatvėje, netoli dabartinio banko pastato, miesto centre. Iškilmingas 

gimnazijos atidarymas įvyko 1919 m. sausio 10 dieną. Tai buvo pirmoji tikrai 
lietuviška mokykla Raseiniuose. Mūrinio dviaukščio pastato pirmajame aukšte 
buvo mokytojų kambarys, raštinė ir trys klasės, antrame aukšte — dar ketu- 
rios klasės, rūsyje — dvi patalpos dviem gimnazijos sargams ir pastogėje pa- 
talpa gimnazijos bibliotekai ir orkestrui. Man įstojus į gimnaziją, jos direkto- 
riumi buvo Baltrus Grybė. Pagal eilę jis buvo trečiasis gimnazijos direktorius. 
Antrasis direktorius buvo kun. M.Karosas, kuris man dvejus metus dėstė tiky- 
bą kaip gimnazijos kapelionas. Iš pradžių gimnazijoje dirbo tik 6 mokytojai. 
Pradžioje gimnazijoje buvo tik šešios klasės. Pirmoji abiturientų laida buvo iš- 
leista tik 1925 metais. 

Direktorius B. Grybė buvo atvykęs dar caro laikų mokytojų uniforminiais 
drabužiais, tik be skiriamųjų ženklų. Jis buvo niūrus, nešnekus, pasitempęs, ežiu- 
ku pakirptais plaukais, su nedideliais ūsais. Visuomeniniame gyvenime beveik 
nedalyvaudavo. Iš gimnazijos išeidavo tuo pačiu laiku iki kryžkelės, pagal tai- 
sykles pereidavo gatvę ir nužygiuodavo į netoli gimnazijos esantį butą. Moki- 
niai direktoriaus bijojo. Man jis dėstė geografiją. Kadangi buvo didelio laips- 
nio žemažiūris, jis prisikišdavo žurnalą beveik prie nosies ir aukštaitišku ak- 
centu garsiai kviesdavo mokinį atsakinėti pamoką. 1929 m. jį pakeitė Motie- 
jus Miškinis, poeto Antano Miškinio brolis. Jis mums labai įdomiai dėstė lie- 
tuvių kalbą, ypač kreipdamas dėmesį į literatūrą. Pirmuosius dvejus metus ka- 
pelionu dirbo buvęs šios gimnazijos direktorius kun. Mykolas Karosas. Jis bu- 
vo labai ramus, įdėmus, malonus, kultūringas dėstytojas. Išsikviesdavo atsaki- 
nėti pamoką vaikštinėdamas klasėje. Didelį autoritetą turėjo mokytojas Balys 
Sipavičius, kuris dėstė matematiką. Jis nebuvo visiškai baigęs mokslus aukšto- 
joje mokykloje. Buvo aukšto ūgio, su vešlia, retai apkerpama barzda, rūstus, 
piktokas, beveik visą laiką buvo ir gimnazijos inspektoriumi. Jo pareiga buvo 
prižiūrėti tvarką ne tik mokykloje, bet ir už jos ribų. Jo pareiga buvo bausti 
mokinius ir vykdyti jų bausmę. Tuo metu už nusižengimus mokinius bausda- 
vo iki 6 valandų palikimu mokykloje po pamokų. Kiekvieną dieną inspekto- 
rius B. Sipavičius su žurnalu pasirodydavo klasėje ir rūsčiu balsu pranešdavo, 
kiek kuris nusikaltęs mokinys turi pasilikti po pamokų mokykloje. Vėliau, man 
baigiant gimnaziją, jį pakeitė matematikas ir fizikas Leonas Radvilas. Vokiečių 
kalbą dėstė evangelikų liuteronų kunigas F. Mikvicas, atvykęs iš Estijos. Jis per 
ilgą buvimą Raseiniuose taip ir neišmoko lietuvių kalbos. F. Mikvicas nebuvo 
pedagogas, todėl mes iš jo vokiečių kalbos dorai neišmokome. Po keleto metrų 

kun. M. Karosą pakeitė ką tik sociologinius mokslus baigęs kun. Paulius Du- 
rasevičius, kuris, be tikybos, protarpiais dėstė dar ir lotynų kalbą. Istoriją dės- 
tė aukštąjį mokslą baigęs Kazys Makrickas. Apskritai Raseinių gimnazijoje dir- 
bo nedaug gerų specialistų, ypač man pradėjus lankyti gimnaziją. Buvo net at- 
vejų, kai mano klasėje mokytoja pamokos metu megzdavo. Pradžioje paišybą 
dėstė savamokslis dailės mėgėjas raseiniškis Vencevičius. Tačiau jis mus nieko 
neišmokė. Greitai jį pakeitė ką tik Kauno dailės mokyklą baigęs labai gabus 
dailininkas Viktoras Vizgirda. Vėliau jis tapo ypatingai garsiu ir kūrybingu dai- 
lininku Lietuvoje ir išeivijoje. Tada buvo labai jaunas, išsiblaškęs, visada sku- 
bąs mokytojas. Mes įtardavome, kad jis ne visas spalvas gerai skiria. Ne visada 
galėdavome su juo išsiaiškinti spalvas. Jis pradėjo rinkti iš koplytstulpių įvai- 
rias statulėles bei drožinius. Tai nepatiko žmonėms ir dėl to įvyko nemalonus 
nesusipratimas, dėl kurio jis turėjo išsikelti iš Raseinių. 

Gimnazijos sargais dirbo du įdomūs žmonės. Vienas jų buvo vidutinio am- 
žiaus Lietuvos vokietukas Pichleris, kuris gerai mokėjo lietuviškai ir buvo vie- 
tinės evangelikų liuteronų bažnyčios patarnautojas. Antrasis — rusas Kačanas, 
kuris ir jo žmona beveik nemokėjo lietuviškai. Jie abu buvo geri tarnautojai ir 
niekada jokių konfliktų nebuvo. 

Pradžioje moksleiviams buvo leidžiama dalyvauti įvairiose organizacijose: at- 
eitininkų ir atžalininkų, kairiųjų pažiūrų bei kt. Buvo geras mokyklos choras 
ir dūdų orkestras. Aš visą laiką gimnazijoje buvau ateitininkas ir kartais buvau 
renkamas į draugijos valdybą. Vėliau visos moksleivių organizacijos buvo už- 
darytos. Tačiau jos sėkmingai veikė slaptai. 

1924 m. pirmą kartą patekau į kino teatrą, į kurį mus nuvedė šeimininkė. 
Tada dar buvo nebylus kino teatras. Rodomi buvo labai nesudėtingi siužetai, 
be kokių nors užrašų bei paaiškinimų. Kai kuriuose kino teatruose grodavo for- 
tepijonu pagal veiksmo poreikį. Žinoma, nueiti į kiną buvo didelė laimė. Tais 
laikais Raseiniuose nebuvo ir elektros šviesos. Pamokas ruošdavome prie žva- 
kių šviesos. Tačiau greitai ir čia atsirado elektra. 

Mano klasėje buvo per 30 pirmokų. Visą laiką šis mokinių skaičius didėjo. 
Ketvirtoje klasėje buvo labai daug mokinių, todėl iš jos padarė dvi klases: ber- 
niukų ir mergaičių. Tačiau mergaičių buvo per mažai sudaryti klasę, todėl keli 
berniukai, kurių seserys irgi mokėsi kartu, ir keli ramesnio būdo mokiniai bu- 
vo perkelti į mergaičių klasę, tarp jų ir mudu su broliu Petru pakliuvome į šią 
mergaičių klasę. Vėliau abi tos klasės vėl buvo sujungtos į vieną klasę. 

1930 VD metais mūsų klasę baigė 19 abiturientų, tarp jų 5 mergaitės. Vy- 
tauto Didžiojo metų proga mes gavome specialiai pagamintus atestatus su Vy- 
tauto paveikslu viršelyje. 

Artimiausi klasės draugai buvo Juozas Giedraitis ir Eugenijus Noakas. Kiek 
žinoma, iš visų 19 baigusių klasės draugų tik viena Zita Šiaudikaitė gyvena Lie- 
tuvoje, o Alisa Noakaitė bei Juozas Giedraitis — JAV. Dauguma jau yra mi- 
rę, kitų likimas yra nežinomas. Mūsų VD 1930 metais laida buvo 6-toji Ra- 
seinių gimnazijos abiturientų laida. Iš šios laidos buvo trys kunigai (Viktoras 
Dabašinskas, Motiejus Daugirdas, Juozas Mikalčius), trys gydytojai (Romanas 
Andriuškevičius, Alisa Noakaitė, Kazys Ambrozaitis). Ir tik man vienam pasi- 
sekė dirbti aukštojoje mokykloje ir tapti jos dėstytoju profesoriumi. Iš visų mūsų 
draugų tik keletas nebuvo baigę aukštosios mokyklos. Daugelio likimas iki šiol 
nežinomas. 


UNIVERSITETAS 


1930 metais baigiau Raseinių valstybinę gimnaziją. Reikėjo tuojau apsi- 
spręsti, ką reikės toliau daryti. Aišku, mano troškimas buvo toliau mokytis. Ta- 
čiau nebuvau tvirtai apsisprendęs ką studijuoti. Mėgau gamtą, gerai sutvarkytą 
aplinką, gražias sodybas, stilingus namus. Todėl prie širdies man buvo archi- 
tektūra. Tokiam mano požiūriui, be abejonės, turėjo įtakos tėvas, kuris labai 
mėgo ūkyje tvarką, labai globojo augmeniją, įkūrė didelį vaismedžių sodą, gė- 
lynus. Be to, jos buvo neblogas šaltkalvis, dailidė. Galvojau ir apie gamtos 
mokslus. Tačiau po ilgų svarstymų nutariau studijuoti mediciną, kuri artima 
gamtos mokslams ir garantuoja darbo laisvę. 

Tėvai labai santūriai sutiko šį mano sprendimą. Visai šeimai buvo didelis 
klausimas, ar aš, toks nustypęs, silpnos sveikatos berniokas, pajėgsiu studijuoti 
sunkų medicinos mokslą. Net kaimynai patarinėjo tėvams tokio paliegėlio į 
ypač sunkius mokslus neleisti. Kita vertus, tėvai bijojo, ar pajėgs mane išlaiky- 
ti Kaune ir dar kitus tris vaikus mokslinti Raseinių gimnazijoje. 

Netikėtai man nusišypsojo laimė. Tėvo brolis, buvęs amerikonas kun. Kazys 
Ambrozaitis, gyvenantis Šiauliuose, pažadėjo man padėti ir skyrė man 150 litų 
per menesį. Aš buvau nepaprastai laimingas, nes tėvai, siaučiant 1930 metų eko- 
nominei krizei, vargu būtų ryžęsi mane leisti studijuoti. 

1930 m. vasarą nuvykau į Kauną ir padaviau prašymą į VD universiteto Me- 
dicinos fakulteto Medicinos skyrių studijuoti mediciną. Visų norinčiųjų studi- 
juoti mediciną prašymus priėmė be jokių trukdymų, tačiau pirmenybė buvo tei- 
kiama baigusiems valstybines gimnazijas. Grįžau laimingas tą pačią dieną jau „stu- 
dentas“. Reikėjo kuo skubiausiai ruoštis važiuoti į Kauną studijoms. 1930 m. 
rugsėjo pirmąją atvykau į Kauną studijuoti. 

Laikinoji sostinė — Kaunas buvo senas, apleistas Rusijos imperijos pasie- 
nio miestas, bet strategiškai svarbus, išsidėstęs santakoje tarp didžiausių Lietu- 
vos upių: Nemuno ir Neries. Kaunas buvo paverstas labai modernia tvirtove 
su dvylika moderniškų ir galingų fortų aplink jį. Dėl strateginių sumetimų mies- 
te negalima buvo statyti aukštesnių kaip dviejų aukštų namų. Todėl miestas 
buvo labai neišvaizdus su senais sukrypusiais nameliais, ypač priemiesčiuose: 
Vilijampolėje, Šančiuose, Panemunėje, Aleksote bei priemiesčių kaimeliuose. 
Žaliasis kalnas buvo beveik neapgyvendintas. Paėjus kiek toliau dabartiniu Sa- 
vanorių prospektu, vasarą žaliuodavo Muravos kaimo javų laukai. Ne kartą te- 
ko eiti takais per tuos pasėlių laukus ir jaustis lyg eini kaimo laukais. 

Prieš metus iki man atvykstant į Kauną, studentai ties Įgulos bažnyčia nu- 
vertė svarbiausią miesto susisiekimo priemonę — arklio tempiamą geležiniais 
bėgiais vagoną. Šis vagonėlis riedėdavo nuo Rotušės Laisvės alėja per Šančius į 
Aukštąją Panemunę ir atgal. Į Žaliakalnio ir Aleksoto kalnus bei kitus prie- 
miesčius reikėdavo eiti pėstute. Tiesa, buvo išlikęs dar ilgesnį laiką negu stu- 
dentų nuversta vadinamoji „konkė“ siaurasis geležinkelis, kuris pupsėdavo nuo 
ties Vytauto bažnyčia buvusios Nemuno laivybos prieplaukos, vadinamos 
„Cimbruvka“, Nemuno pakrante po Žaliuoju tiltu per Šančius į Aukštąją Pa- 
nemunę. „Kukuška“, kaip ją vadino miestiečiai, buvo patogiausia, pigiausia ir 
greičiausia susisiekimo priemonė su Šančių bei Aukštosios Panemunės priemies- 
čiais. O koks puikus vaizdas atsiveria į Nemuną, jo pakrantes, Napoleono kal- 
ną! Mes, studentai, kartais specialiai sėsdavome į „kukušką“, norėdami kelio- 
nės metu pasigrožėti gamtos vaizdais ir kartu pailsėti. Tačiau šis garbusis trau- 
kinėlis neilgai išliko. Po poros metų jį likvidavo, motyvuojant, kad jis kelia 
triukšmą ir savo dūminimu teršia miesto orą. Labai greitai atsirado nauja, mo- 
derniška miesto susisiekimo priemonė — autobusai. Miestas neteko gal mies- 
tui ne visai tinkamos, bet patogios ir romantiškos susisiekimo priemonės. 1931 
metais A. Mickevičiaus gatvės pradžioje ir jos sandūroje su Kalnų gatve buvo 
pastatytas kalnų keltuvas — funikulierius, kuriuo iš miesto centro gyventojai 
galėjo greitai ir patogiai pasiekti Žaliąjį kalną. Keltuvą sudarė du vagonai, ku- 
rie riedėjo geležiniais bėgiais. Veikė jis iki 12 valandos nakties. Pavėlavus į jį 
buvo galima pasikelti į Žaliąjį kalną šalia keltuvo esančiais laiptais, kurių pa- 
kopų, mano prisiminimu, buvo daugiau kaip šimto. Keltuvas buvo labai svar- 
bi Senamiesčio susisiekimo priemonė su nepaprastai greitai besivystančia ir be- 
sistatančia Žaliojo kalno teritorija. Nors keltuvas dėl triukšmo buvo nepagei- 

daujamas jo kaimynams, tačiau jis buvo naujovė, atgabenta iš Austrijos, ir puošė 
miestą, važiavimas juo buvo pigus — 5 centai. Piko valandomis būdavo di- 
džiulės keleivių eilės. Kiek vėliau, 1934 metais, buvo pastatytas toks pat keltu- 
vas keltis į Linksmakalnį, kurio teritorijoje buvo pastatytas ir su mūsų studijo- 
mis susijęs Fizikos institutas; jis karo metais buvo visiškai sunaikintas ir dar 
iki šiol neatstatytas. 

Kaunas tuo metu pradėjo kilti lyg „ant mielių“. Vyko gausios statybos, ypač 
miesto centre, Laisvės alėjos srityje ir prieigose. Mano atmintyje išliko vaizdas 
visų gražiausių Kauno statinių: Pieno centro Laisvės alėjoje, Saugumo rūmų, 
kuriuose 1945 metais teko ir man praleisti daug sunkių ir įsimintinų dienų, ir 
daugelio kitų įvairiose gatvėse. Vienu žodžiu, Kaunas per labai trumpą laiką 
sugebėjo iš Rusijos imperijos gana skurdaus pasienio tvirtovės miesto su maž- 
daug 100 tūkstančių gyventojų, tapti gražiu, modernišku miestu, kuris gavo 
ambicingą vardą — Laikinoji sostinė. Kai kas Kauną dar vadindavo „Mažuoju 
Paryžiumi“ dėl panašaus į Paryžių pretenzingo gyvenimo būdo. Kad ir kaip 
ten būtų, gyventi tokiame mieste buvo labai įdomu ir naudinga. 

1930 metais Lietuvos universitetas buvo pavadintas Vytauto Didžiojo var- 
du. Tad ir aš turėjau garbę su kitais studentais pradėti studijuoti tokį garbingą 
vardą gavusiame Universitete. Iš tikrųjų, jis visai teisingai nusipelnė tokios pa- 
garbos dėl nepaprastai didelio indėlio į mokslą ir ypač į kultūrą. 

Pradėję studijuoti mediciną, mes jauni, iš provincijos atvykę studentėliai, la- 
bai domėjomės ne tik savo tiesioginiu mokslu, bet ir kultūriniu gyvenimu, ku- 
ris tuo metu Kaune buvo labai ryškus. Ėjome į įvairius renginius, paskaitas, mi- 
nėjimus, kuriuose pamatydavome daug garbingų mokslo, kultūros, politikos vei- 
kėjų, girdėjome jų autentišką balsą, mintis, matėme jų elgesį, kaip jie vaikščioja 
gatvėmis, sėdi kavinėse (labiausiai „Konrado“), restoranuose. Tuo tarpu dabar- 
tinės kartos žmonės gali apie juos sužinoti tik iš knygų, enciklopedijų. 

VD universitetas turėjo kelerius rūmus: Didžiuosius, Pirmuosius ir Antruosius. 


Medicinos fakultetas 
Medicinos fakultetas turėjo vienus pagrindinių rūmų, vadinamuosius Ant- 


ruosius universiteto rūmus, kurie buvo Donelaičio ir Gedimino gatvių kam- 
pe. Jie buvo pastatyti 1892 metais Kauno tvirtovės valdybos. 1922 metais šiuose 

rūmuose buvo įsikūrusi Lietuvos karo mokykla, kuriai išsikėlus į Aukštąją Pa- 
nemunę, jie buvo perduoti Universitetui. Juose įsikūrė Medicinos dekanatas 
su teorinėmis katedromis: Patologinės anatomijos, Histologijos, Fiziologijos ir 
fiziologinės chemijos, Farmakologijos, Teismo ir socialinės medicinos, Higie- 
nos ir bakteriologijos katedromis. 

Tuose rūmuose buvusiam tuo metu Medicinos fakultetui ir padaviau 1930 
metais prašymą priimti mane studijuoti mediciną. Čia fakulteto dekanato skel- 
bimų lentoje pamačiau priimtųjų studentų sąraše ir savo pavardę. Ir dabar dar 
prisimenu, koks aš tada buvau laimingas, nenujausdamas, kad bus labai sun- 
kios studijos. 

Matematikos-gamtos fakultete medikams buvo dėstoma: botanika, zoologi- 
ja ir lyginamoji anatomija, fizika, chemija. Visos šios disciplinos buvo dėsto- 
mos pirmuosiuose dviejuose semestruose. Botaniką mums dėstė botanikas Liū- 
das Vailionis, docentas, tačiau be jokio mokslo laipsnio. Buvo labai įdomus 
dėstytojas. Vidutinio ūgio, liesas, ilga, vešlia juoda barzda, vidutinio amžiaus, 
labai tylus, nelinkęs veltui bendrauti žmogus. Jam atrodė, kad botanikos moks- 
las yra svarbiausias mokslas pasaulyje. Labai smulkmeniškas, nemėgstantis, kad 
studentai jam atsakinėtų kitaip, negu jis formuluoja tą dėsnį. Rankraščio tei- 
sėmis buvo išleidęs paskaitų konspektą, kuriuo ir naudojomės per egzaminą. 
L. Vailionis buvo Šaulių organizacijos veikėjas ir žymus laisvamanių veikėjas. 

Zoologiją ir lyginamąją anatomiją dėstė prof. dr. Pranas Baltrus Šivickis. 
Jis buvo gimęs Žaiginio miestelio apylinkėse, Šiluvos valsč., Raseinių apskr., 
ūkininkų šeimoje. Gyveno ir mokėsi JAV, ilgai profesoriavo Manilos (Indo- 
nezija) universitete, pasižymėjęs biologijos moksluose, net kelios moliuskų rū- 
šys pavadintos jo vardu, parašęs labai daug vertingų mokslo darbų. VD uni- 
versiteto biologai, bijodami konkurencijos, nelabai noriai įsileido P. B. Šivickį 
į Universitetą. Mes, studentai žinojome visas smulkmenas apie naująjį profe- 
sorių. Jis buvo subrendęs, bet dar nevedęs. Vėliau vedė merginą iš to pačio 
krašto — Žaiginio k., turėjo gausią šeimą. Iš pat pirmos dienos mes jautėme, 
kad mūsų profesorius ne iš Lietuvos atvykęs. Aukštas, tiesus, švariai apsiren- 
gęs, nelinkęs laisvai bendrauti. Paskaitas skaitė moksliškai, ne visai įdomiai. Vi- 
sos jo paskaitos buvo gerai parengtos; nuo jų teiginių nei jis pats nenukrypda- 
vo, nei mums leisdavo nukrypti. Visada tvirtai laikėsi savo nuomonės. Pavyz- 
džiui, jis blužnį vadino kasa ir pamėgink pavadinti ją kitaip. Labai punktua- 
lus, atidžiai stebėdavo paskaitų lankomumą. Labai įdomūs būdavo praktikos 

darbai, grindžiami savitais eksperimentais. Mėgdavo studentus pabarti, kartais 
įdomiai pakikendavo, liežuvį pavartaliodavo. Buvo tikras gilus mokslininkas, 
principingas, tačiau ne mūsų įprastos aplinkos. 

Du pirmieji semestrai buvo skirti fizikai, kurią dėstė docentas Ignas Kon- 
čius, be mokslinio laipsnio. Mes jo paskaitas nelabai lankydavome, nors daly- 
ką dėstydavo labai gyvai ir įdomiai. Vėliau tapo ir politiku, ir žymiu visuome- 
nės veikėju. Dėl savo veiklos1941 metais buvo suimtas NKVD, bet laimingai 
išvengė kalinių sušaudymo Baltgudijoje, ties Červene. Praktikos darbus vedė 
asistentai: dr. Povilas Brazdžiūnas, vėliau profesorius, akademikas ir docentas 
Kazys Sleževičius, kilęs nuo Nemakščių, Raseinių apskr. Daktaras P.Brazdžiū- 
nas buvo ramus, geranoriškas (tiesa, Vokietijoje tobulinosi ir ten gavo dokto- 
ratą), tuo tarpu K. Sleževičius buvo karštakošis, piktas, nesimpatiškas dėstyto- 
jas, negerbiąs kitų pažiūrų žmonių. Kai baigiant fizikos kursą reikėjo gauti lei- 
dimą papildomam egzaminui, į Universiteto prorektoriaus prof. B. Čėsnio (ka- 
nauninko) tarpininkavimą replikavo nenoru vykdyti „ilgaskvernio“ įsakymą. Stu- 
dentams toks nekorektiškas dėstytojo elgesys padarė labai nemalonų įspūdį ir 
apie visą profesūrą. Tačiau aš laimingai fizikos egzaminą išlaikiau pas dr. P. 
Brazdžiūną. 

Neorganinę ir organinę chemiją dėstė žymus chemikas profesorius dr. Pet- 
ras Juodakis, prieš tai dirbęs Rusijos universitetuose. Aukštas, stuomeningas, 
elegantiškas ir labai kultūringas žmogus. Jis buvo pirmasis Švietimo ministras, 
dirbo dar ir didelės Chemijos laboratorijos direktoriumi (Kęstučio g.). Che- 
mijos kursą dėstė laisvai, įdomiai, artistiškai, nevengdamas sentencijų, kurios 
neturėjo jokio ryšio su dėstomuoju dalyku. Kartais, teatrališkai užsidegęs papi- 
rosą auditorijoje ir papūsdamas dūmą į studentus, prisimindavo, kad tai esą 
nuodai, kurių reikia vengti, ypač jaunimui, nors jis patsai buvo užkietėjęs pyp- 
kius. Profesorius P. Juodakis sirgo sunkia hipertoninės ligos forma, todėl daž- 
nai neskaitydavo paskaitų. Pikti liežuviai skelbė, kad prof. Juodakis Rusijoje 
dirbo Černoglazovo pavarde ir tik grįžęs į Lietuvą vėl tapo Juodakiu. Man che- 
mijos mokslas buvo naujiena, nes gimnazijoje mūsų niekas chemijos nemokė. 
Tačiau intensyviai dirbdamas atostogų metu namuose, neblogai išmokau che- 
miją ir net pamilau ją. Organinę chemiją išlaikiau net penkeru. Žinodamas 
profesoriaus pomėgį pateikti mums daug sudėtingų junginių formulių, aš ge- 
rai išmokau jas parašyti. Pažvelgęs į mano formules, profesorius be jokio abe- 
jojimo studijų knygelėje parašė penketą. Neorganinė chemija buvo dėstoma pir- 

mąjį semestrą, organinė — antrąjį semestrą. Trečiajame semestre buvo atlie- 
kami analizinės chemijos pratimai, vadovaujant labai kukliam vyresniajam asis- 
tentui, kurį prof. Juodakis parsivežė iš Rusijos kaip gerą, savo darbą išmananų 
ir jį branginantį žmogų. Jis buvo vidutinio amžiaus, susigūžęs, naivus žŽmogęe- 
lis, lietuviškai kalbąs su dideliu akcentu. Jam analizinė chemija buvo svarbiau- 
sias mokslas pasaulyje. Jis tą discipliną mokėjo labai gerai. 

Visos pirmiau minėtos disciplinos buvo dėstomos Matematikos-gamtos fa- 
kultero dėstytojų ir buvo laikomos kaip pagalbinis kursas, kuris baigdavosi eg- 


zaminais, ir į diplomą jie nebuvo įskaitomi. 


Anatomija 


Nuo pirmojo semestro pradėjo dėstyti teorinius Medicinos fakulteto daly- 
kus: anatomiją, histologiją su embriologija, fiziologiją su fiziologine chemija 
bei koloidų chemija, patologinę anatomiją su patologine histologija bei sekci- 
jų kursu. 

Pirmąjį semestrą pradėjo dėstyti anatomiją o. profesorius med.dr. Jurgis Ži- 
linskas (1885—1957), baigęs medicinos mokslus Dorpato universitete 1912 me- 
tais. Dėl didelio reiklumo studentams tai buvo legendinis tuo metu VDU dės- 
tytojas. Vidutinio ūgio, su ūseliais, susilenkęs, prisimerkęs, liesas žmogus. Paskai- 
tas skaitė labai nuobodžiai, vos girdimu balsu ir monotoniškai. Todėl naudos iš 
tokių paskaitų nebuvo jokios. Studentai beveik nelankė jo paskaitų. Nors būda- 
vo prisimerkęs, bet labai gerai matė, kas dėjosi auditorijoje. Pagrindinį vaidme- 
nį turėjo praktikos darbai, kuriuos mums vedė asistentai gydytojai: Vytautas Avi- 
žonis, Antanas Aleknavičius. 

Anatomijos institutas buvo įsikūręs nedideliame vieno aukšto raudonų ply- 
tų namelyje Mickevičiaus g. 7, netoli nuo Sunkiųjų darbų kalėjimo. Patalpos 
buvo mažos ir netinkamos mokslo įstaigai. Buvo vidutinio dydžio auditorija, 
prozektoriumas ir preparatų muziejus. 1930 m. rudens semestre mes pradėjo- 
me klausyti anatomijos paskaitas šiame namelyje. Kitais metais už jo buvo pa- 
statytas nedidelis dviejų aukštų namas, kuriame įsikūrė katedra, anatomijos mu- 
ziejus ir kiti padaliniai. Auditorijoje profesorius J.Žilinskas ne tik skaitydavo 
paskaitas, bet ir egzaminuodavo studentus. Visi Universiteto dėstytojai egza- 
minuodavo kiekvieną savaitę ir nustatytą valandą bei skaičių studentų. Egza- 

minuojant prof. Žilinskui, susirinkdavo pilna auditorija klausytojų. Pirmoje ei- 
lėje sėdėdavo egzaminuojamieji. Paprastai jų būdavo septynetas. Egzaminas buvo 
laimės mėginimas. Profesorius prislopintu, vos girdimu balsu kankindavo ne- 
laimingus studentus, kartais pateikdamas visai nedalykinius klausimus. Mergi- 
nų, pavyzdžiui, klausdavo, kokio ilgio yra vyriškas lyties organas . Kartais iš- 
mesdavo į orą kauliuką ir reikėdavo atspėti jo pavadinimą. Jei laimė lydėdavo, 
tai iš septynių egzaminuojamųjų išlaikydavo egzaminą du ar trys. Minia ap- 
stodavo išlaikiusįjį, sveikindavo ir linkėdavo laimingai pereiti į trečiąjį kursą. 
Mar, išlaikęs anatomijos egzaminą, esi beveik garantuotas, kad pereisi į trečiąjį 
kursą, t.y. klinikinį, ir tau atviras kelias tapti gydytoju. Kai kurie studentai dėl 
anatomijos sėdėdavo tame pačiame kurse po dvejus ir net trejus metus. Prof. 
J. Žilinskas, viena vertus, dėl savo elgesio per egzaminus buvo lyg; ir neigiamai 
vertinamas, tačiau, kita vertus, priversdavo gerai išmokti anatomiją. Iš tiesų prof. 
J. Žilinsko laikais studentai gerai išmokdavo anatomiją. Studentai anatomiją 
mokėsi iš to meto garsaus vokiško Rauber-Kopsch anatomijos vadovo. J. Ži- 
linskas domėjosi antropologijos temomis, tyrinėjo lietuvių kaukolę, darė jos ma- 
tavimus. J. Žilinskui vadovaujant, institutas greitai įgijo daug įvairių prepara- 
tų, griaučių, organų bei kraujo apytakos ir nervinio tinklo modelių ir kitų mo- 
kymo priemonių. Už instituto esančiame dviejų aukštų name buvo įkurtas di- 
delis muziejus, garsėjantis įdomiais ir vertingais eksponatais. 

Organizuojant muziejų ir toliau jį plečiant „didelę reikšmę turėjo talentin- 
go preparatoriaus Jono Radvinausko išmonė ir darbas. Su nepaprastu atidumu 
ir gabumais jis paruošė sudėtingiausius eksponatus. Tačiau jam gyvenime ne- 
sisekė. Pirmaisiais studentavimo metais aš su kurso kolega Stasiu Urbučiu, ku- 
ris buvo pažįstamas su Jonu Radvinausku, išsinuomojome pas jį kambarį Itali- 
jos g. 42. Jis neseniai buvo vedęs jauną merginą Bronę Stankevičiūtę iš Vėža- 
laukio k., Tauragės raj., gerai žinomą mano giminėms kaip laisvo elgesio mer- 
gaitę. Aš ją buvau matęs, viešėdamas pas gimines tame pačiame kaime. Ji bu- 
vo kiek keistoka, kaime ją pašaipiai vadino „Bronce“. Ir štai žinia, kad Broncė 
išteka už Universiteto darbuotojo, galbūt profesoriaus. Pasirodo, kad Broncė bu- 
vo ištekėjusi už mano kambario šeimininko — Anatomijos katedros prepara- 
toriaus Jono Radvinausko. Ir Broncė, ir aš gerai pažinojome vienas kitą. Rad- 
vinauskas gerai žinojo apie jos praeitį, tačiau kaip komunistinių demokratinių 
pažiūrų žmogus norėjo ją atvesti į doros kelią. Broncė ir ištekėjusi neatsisakė at- 
sivesti į namus įvairių klientų dieną, kada vyras dar buvo darbe. Aš tuo metu 

ruošiausi anatomijos egzaminams ir visą dieną sėdėdavau namie. Todėl ir ma- 
čiau, kas vyksta mano šeimininkų bute. Praėjus keletui metų, Radvinauskas pa- 
prašo mane papasakoti skyrybų teismui apie visas Broncės išdaigas. Aš atsisakiau 
duoti bet kokius parodymus, tvirtindamas, jog aš nesidomėjau, kas vyko jo bute. 
Mudviejų pokalbis buvo sunkus ir įtemptas. Radvinauskas labai supyko ir neat- 
sisveikinęs paliko mane. Dar po keleto metų buvo paskelbta kriminalinė byla. 
Pasirodo, kad nepavykus skyryboms, Radvinauskas nužudė Broncę ir jos palai- 
kus sudegino Anatomijos instituto krematoriume. Už tai jis buvo nuteistas dar 
Lietuvos teismo dvidešimt penkeriems metams kalėjimo. Iki 1941 metų jis sė- 
dėjo Lietuvos kalėjime. Prasidėjus karui su Vokietija, Radvinauskas ir kiti tiek 
daug nuteisti kaliniai buvo išgabenti į Sovietų Sąjungą. Pasibaigus karui, tuo- 
metinis Sveikatos apsaugos ministras prof. V. Girdzijauskas atliko didelį „žyg- 
darbį“ — pargabeno į Lietuvą daugybę vadinamųjų tarybinių lietuvių, kurie sa- 
vo mentalitetu, menku lietuvių kalbos mokėjimu nedaug galėjo Lietuvai padėti. 
Kartu su B. Penkovsku, garsiais broliais Lazutkomis, I. Bujaku ir kitais grįžo iš 
Rusijos ir Jonas Radvinauskas, kuris tuoj buvo įdarbintas preparatoriumi Vil- 
niaus universiteto Anatomijos katedroje. Vilniuje jis vedė. Kartą aš sutikau Rad- 
vinauską Medicinos fakultete ir norėjau pakalbinti, tačiau jis apsimetė manęs ne- 
pažįstąs, taip ir persiskyrėme. 

Prof. J. Žilinskas nelabai mėgo atvykusiųjų iš svetur, taip pat ir savų svetim- 
taučių studentų, ypač žydų. Todėl tiems studentams tekdavo kiek ir nukentėti. 
Buvo atvejis, kai vienas Lietuvos žydas su peiliu pasikėsino į Žilinską. Tačiau 
Žilinskas nesušvelnino egzaminų, nors liko atsargesnis ir įtaresnis. Vėliau žydai 
girdavosi, kad dėl Žilinsko jie visi gerai mokėjo anatomiją. Po daugelio metų ir 
aš, tapęs profesoriumi, supratau, kad anatomiją visiems gydytojams reikia labai 
gerai išmokti. Todėl šiandien lenkiu galvą prieš profesorių J. Žilinską už jo iš- 
tvermę mokant anatomijos mokslo. Išlaikyti anatomijos egzaminą pas J. Žilins- 
ką, jos nemokant, nebuvo jokios galimybės. Egzaminas buvo labai sunkus, truk- 
davo beveik pusdienį. Pirmiausia preparuotas lavonas, paskui anatomijos mu- 
ziejaus preparatai ir galiausiai egzaminas žodžiu. Egzamino išvakarėse už kelis 
litus senasis ir gerasis anatomikumo sargas Mykolas (nuo Mažeikių) įleisdavo į 
muziejų susipažinti su eksponatais. 

Dėl patalpų trūkumo buvo numatyta pastatyti naujus Medicinos rūmus, vie- 
toje raudonų plytų anatomikumo. Dekanas prof. Lašas ir architektas Vladas Du- 
beneckis nuvyko į Briuselį (Belgija) susipažinti su moderniausiais to meto tokios 

paskirties rūmais. Pagal archit. V. Dubeneckio projektą 1931 m. liepos 3 d. 
buvo padėtas rūmų kertinis akmuo ir labai greitai rūmų statyba buvo baigta — 
1932 m. gruodžio mėn. Mes laimingi persikėlėme į naujus modernius rūmus, 
naudojamus pagal paskirtį, ir baigėme juose visų teorinių medicinos mokslų stu- 
dijas, būtent: anatomiją, histologiją, fiziologiją, patologiją ir kitas disciplinas. 


Histologija ir embriologija 


Kursas buvo dėstomas to paties pavadinimo katedroje trečiajame ir kervir- 
tajame semestruose (1931 —1932 m.). Šią discipliną dėstė iš Berno (Šveicari- 
ja) 1923 metais atvykęs o. profesorius Eberas Landau (1878 m. gimęs Rezek- 
nėje (Latvija)), 1902 m. baigęs Dorpato universitetą med. dr. laipsniu, dirbęs 
Dorpato universitete 1909—1913 metais privatdocentu ir 1915—1923 me- 
tais — Berno universitete e.o. profesoriumi. Nuo 1923 m. iki 1932 m. ba- 
landžio 15 d. jis buvo VD universiteto Medicinos fakulteto Histologijos ir emb- 
riologijos katedros Kaune vedėjas. 

Prof. E. Landau buvo žymus mokslininkas, paskelbęs daug darbų, parašęs 
keletą knygų, tyrinėjęs daugiausia smegenis. Jis save laikė nervų ir psichikos 
ligų žinovu, vertėsi ir privačia praktika. E. Landau gerai suorganizavo histolo- 
gijos mokymo ir tyrimų laboratoriją. Buvo geras kalbėtojas, vaizdus ir įdomus 
dėstytojas. Paskaitos metu beveik visi klausytojai buvo panaudojami vaizdin- 
gai dėstomo dalyko išraiškai sukomponuoti. Dėl meistriško gebėjimo bendrauti 
su auditorija, profesorius labai dažnai buvo kviečiamas skaityti studentų orga- 
nizacijoms viešas paskaitas. Auditorijos visada būdavo pilnos klausytojų. Prof. 
E. Landau buvo ir rašytojas. Jis gyveno Donelaičio g. pradžioje, Kauko slėnio 
ir Kauko laiptų viršuje, Žaliojo kalno krante mažame baltame, vieno aukšto 
namelyje. Yra parašęs keletą apysakų knygelių, panaudojęs siužetui įvairius at- 
vejus iš savo medicininės praktikos. Knygas pasirašydavo E. Kauko slapyvar- 
džiu (nuo tų Kauko laiptų, kurių viršuje visą laiką ir gyveno). Buvo gerai pra- 
mokęs lietuviškai. Paskaitas skaitydavo lietuviškai, tačiau su akcentu, kuris mums 
netrukdė suprasti dėstomą mintį. Per paskaitas kartais nukrypdavo nuo dėsto- 
mo dalyko temos. Prisimenu jo įdomų požiūrį į mokslininką. „Žinot, buvo 
labai garsus mokslininkas profesorius, parašė jis daug knygų, publikavo daug 
darbų, bet praėjo daug metų, nėra to profesoriaus, paseno, užmiršti ir jo dar- 

bai. Ir taip baigėsi garbė“. Dažnai mėgdavo pafilosofuoti. Ne visai geri E. Lan- 
dau santykiai buvo su dekanu prof. V. Lašu dėl skirtingo požiūrio į kai kurias 
teorijas. Ar E. Landau turėjo šeimą mums, visažiniams studentams nepasisekė 
sužinoti. Žinojome, kad mūsų profesorius labai gerbia ir myli dailiąją lytį. Tos 
merginos, kurios leisdavo profesoriui per praktikos darbus prisėsti artimai, per 
egzaminą gaudavo geresnį pažymį. Asistentės tuo metu buvo Juzė Bubėnaitė 
ir Domicelė Kesiūnaitė, kurių pirmoji vėliau dirbo medicinos laboratorijos ve- 
dėja klinikose, o antroji tapo akušere ginekologe. Preparatoriumi dirbo Juozas 
Masevičius. Nujautęs negerą linkintį Adolfo Hitlerio atėjimą į valdžią Vokie- 
tijoje, profesorius Eberas Landau 1932 m. balandžio 15 d. išvyko iš Lietuvos 
atgal į Šveicariją. Nespėjome visi išlaikyti egzaminą. Tačiau apsukresnieji, ypač 
merginos, dar išsiprašė E. Landau leidimą laikyti egzaminą. Visi kiti jį laikė- 
me pas trumpai katedrai vadovavusį prof. J. Žilinską. 

Po ilgos pertraukos Histologijos ir embriologijos katedrai vadovauti buvo 
pakviesta iš Sovietų Sąjungos profesorė V. Dančakova. Ji katedrai vadovavo apie 
trejus metus ir 1937 m. išvyko iš Lietuvos. V. Dančakova buvo vidutinio amžiaus, 
liekna, rūsčios išvaizdos moteris. Turėjo didelį veislinį gauruotą šunį, su juo ir 
vaikščiodavo po Kauną. Buvo atsigabenusi daug gaidžių, su kuriais atlikdavo at- 
jauninimo eksperimentus. Studentų „agentūra“ buvo sužinojusi, kad ji vis tik bu- 
vo žymi mokslininkė. Tačiau Lietuvoje jai nelabai sekėsi pritapti prie mūsų s4- 
lygų. Ji neišmoko lietuviškai ir kursą dėstė rusų kalba, kurios studentai tais lai- 
kais nemokėjo. Mes, studentai, kėlėme riaušes ir prašėme dekanatą duoti lietuvį 
lektorių. Dar prie V. Dančakovos ruoštis profesūrai asistentu buvo išrinktas Bla- 
žiejus Abraitis, kuris vėliau buvo išsiųstas į Čekoslovakiją tobulintis ir rinkti me- 
džiagos disertacijai. Išvykus V. Dančakovai, B. Abraitis pradėjo dėstyti histolo- 
giją ir embriologiją. Egzaminą laikėme, vadovaujant prof. J. Žilinskui. 


Fiziologija ir fiziologinė chemija 


Katedros vedėju dirbo o. profesorius med.dr. Vladas Lašas (1892—1966), gi- 
męs Paupės vienkiemyje, Rokiškio valsč., 1918 m. baigė Dorpato universitetą 
med. dr. laipsniu. Jis buvo ir Medicinos fakulteto ilgalaikis dekanas. Paskaitos 
ir praktikos darbai buvo atliekami III— IV semestruose Antruosiuose univer- 
siteto rūmuose ir tik vėliau, kai buvo pastatyti naujieji Medicinos rūmai, per- 

sikėlėme į jų labai gerai įrengtas patalpas ir ten baigėme studijuoti fiziologijos 
mokslus su kursiniu egzaminu. Prof. V. Lašas buvo geras savo dalyko žinovas, 
griežtas dekanas. Fiziologinės chemijos pratybas vedė labai kultūringas ir ma- 
lonus asistentas biologas Alfonsas Gabrėnas, fiziologijos — vyr. asistentas Jonas 
Šopauskas, malonus, tačiau reiklus ir savotiškai smulkmeniškas. Prof. V. Lašas 
dar dėstė ir koloidų chemiją. V. Lašas domėjosi anafilaksijos problemomis, su 
savo asistentais tyrinėjo lietuvių tautos mitybos klausimus. Buvo Medicinos fa- 
kulteto rūmų (1932), Akių, ausų, nosies ir gerklės klinikos (1930), Vytauto Di- 
džiojo universiteto Klinikų statybų (1940) iniciatorius. Prof. V. Lašas mėgda- 
vo su dėstytojais bei studentais palošti šachmatais, bet jo artimi santykiai loši- 
mo metu neteikė studentams jokių privilegijų per egzaminus. Buvo drausmin- 
gas, užsispyręs, neperkalbamas. 1932 m. rudenį mudu su Stasiu Ankudavičiu- 
mi ruošėmės laikyti fiziologijos egzaminą. Abu fiziologiją mokėjome vienodai. 
Stasys labai pergyveno prieš egzaminą. Nusiraminimui nuėjome pasimelsti į baž- 
nyčią. Aš egzaminą išlaikiau, Stasys — ne. Ir Stasys dėl neišlaikyto fiziologijos 
egzamino buvo paliktas sėdėti antrus metus antrame kurse, nors visi kiti egza- 
minai buvo išlaikyti gerai ir laiku. Nepadėjo jokie rektorato tarpininkavimai. 
Buvo ir kitas panašus atvejis. Pereidami į III kursą, mes, keli studentai, gavo- 
me leidimą laikyti uždelstą fizikos egzaminą kaip tik tą dieną, kai baigėsi lai- 
kas pristatyti egzaminų lapelius. Išlaikytų egzaminų lapelius dekanatas paskel- 
bė priimsiąs tik iki 14 valandos. Nuskubėjome į Universiteto fizikos rūmus 
Linksmakalnyje. Aš išlaikiau egzaminą 13.30 ir, turėdamas pusę valandos lai- 
ko, pasileidau tekinas, kiek pajėgiau, į dekanatą, kad suspėčiau laiku pristatyti 
egzaminų lapelį. Man pasisekė — atbėgau be 15 minučių 14 val. Aš įteikiau 
egzaminų lapelį dekanato sekretoriui, kuris pasižiūrėjęs į laikrodį, priėmė lapelį 
ir pasveikino su garantuotu perėjimu į III kursą, t.y. į klinikinį, kuris garantuoja 
studijų baigimą gydytojo diplomu. Tačiau vienam mūsų draugui — Vladui 
Pampikui nepasisekė. Jis pavėlavo į dekanatą penkias minutes ir jo egzaminų 
lapelio nei dekanato sekretorius, nei pats dekanas nepriėmė. V. Pampikas tu- 
rėjo sėdėti visus metus antrame kurse su visais to kurso išlaikytais egzaminais. 
Nepadėjo nei prorektoriaus nei rektoriaus, o gali būti ir Švietimo ministro tar- 
pininkavimas, V. Lašas užsispyrė ir nenusileido. Mes, visi draugai, buvome pri- 
blokšti tokio įvykio ir laikėme dekano elgesį nehumanišku ir nesuderinamu su 
aukštosios mokyklos dėstytojo įvaizdžiu. Aš ir dabar negaliu pamiršti to įvykio. 
Prof. V. Lašas neteko pagarbos. 

Bendroji patologija ir patologinė anatomija 


Katedros Instituto vedėjas buvo o. profesorius Emilis Vinteleris (1878— 
1972), gimęs Šateikiuose, Platelių valsč., Kretingos apskr., studijavęs Charko- 
vo ir Maskvos universitetuose, 1909 m. Charkove tapęs medicinos daktaru, dir- 
bo Tambove, Petrapilyje, 1920—1922 m. Samaros universiteto profesorius, nuo 
1923 m. VD Universiteto profesorius. Lietuvos vokietis. Jo tėvas tarnavo gra- 
fo Pliaterio dvare Šateikiuose. Yra parašęs daug darbų įvairiomis kalbomis. Do- 
mėjosi onkologija, steigė kovai su vėžiu draugijas, buvo Tarptautinės geografi- 
nės patologijos draugijos Lietuvoje steigėjas ir jos pirmininkas. 

Pradžioje Katedra buvo įsikūrusi Antruosiuose universiteto rūmuose, 1932 
metais mes, studentai, rudens semestre padėjome Katedrai persikelti į Medicinos 
rūmus, per visą miestą nešėme stiklinius indus su preparatais iš Antrųjų rūmų į 
Medicinos rūmus. 

Profesorius E. Vinteleris buvo liesas, aukšto ūgio, su Don Kichoto smailia 
barzdele, labai malonus, simpatiškas dėstytojas, mėgstąs bendrauti su studentais. 

Vyr. asistente dirbo Janina Mackevičiūtė-Lašienė,o asistentais — Vladas 
Rumbauskas ir Antanas Starkus. 


Farmakologija su receptūra 


Kursą dėstė iš Farmacijos skyriaus Farmakologijos katedros vyresnysis asis- 
tentas Benediktas Šiaulis (1887), gimęs Juodupės k., Veiviržėnų valsč., Kre- 
tingos apskr., 1913 m. baigęs Maskvos universitetą, asistentu VDU Farmaci- 
jos ir Farmakognozijos katedroje dirbo nuo 1922 metų. 1925—1927 m. to- 
bulinosi Harvardo ir Clevelando universitetuose kaip Rockefelerio fondo sti- 
pendininkas. Buvo labai įdomus, paprastas žmogus, jau solidaus amžiaus, bet 
užkietėjęs viengungis, kresnokas, žilsterėjęs, palinkęs į dešinę pusę, su tuo lai- 
ku būdinga farmacininkų barzdele — plaukų kuokšteliu apatinėje lūpoje — 
smakre. Kalbėjo labai greitai ir labai žemaičiuodamas. Paskaitas skaitė ne visai 
suprantamai. Gyveno prisiglaudęs pas Medicinos rūmų sargą, nors turėjo kaž- 
kur miesto pakraštyje mažytį namelį. Mėgdavo skaldyti malkas ir pašnekovus 
vaišinti čiobrelių arbata. Pikti liežuviai negirdavo tokios gyvensenos. Vėliau jis 
turėjo lektoriaus vardą. 

Akušerija ir ginekologija 


Katedros ir klinikos vedėjas buvo e.o. profesorius med. dr. Pranas Mažy- 
lis (1889—1966), gimęs Šilainiškių vienkiemyje, Rokiškio apskr. Jis 1913 m. 
baigė Krokuvos universitetą, 1913 m. tapo med.daktaru., 1912—1917 m. bu- 
vo Krokuvos universiteto asistentas. Nuo 1922 metų buvo VDU docentas, 
nuo 1930 m. — e.o. profesorius, katedros ir klinikos vedėjas ir Raudonojo 
Kryžiaus ligoninės, kurioje buvo jo vadovaujama katedra, direktorius. 

Prof. Pr. Mažylis buvo geras klinicistas, geras pedagogas, tačiau mažai rūpinosi 
moksline veikla. Dėstė VII-—VIII semestro studentams akušerinę ir ginekologi- 
nę kliniką, V—VI semestro studentams — įvadą į akušeriją ir ginekologiją. Jo 
pastangomis ligoninė gavo 97 mg radžio. Profesoriaus Pr. Mažylio pastangomis 
labai gerai buvo suorganizuoti kraujo perpylimo reikalai ne tik Raudonojo Kry- 
žiaus ligoninėje, bet ir visoje Lietuvoje. Ligoninėje buvo tvarka ir drausmė. Mums, 
studentams, budintiems akušerijos skyriuje, buvo sudarytos normalios sąlygos. 

Profesorius Pr. Mažylis buvo tiesus, vidutinio ūgio, apkūnus, su nedidele barz- 
dele džentelmenas. Jis panešėjo į kažin kokį ypatingos kilmės anglų lordą, kuris 
buvo šykštus šypsniui. Buvo visada pasitempęs, rengėsi elegantiškai, visada su 
skrybėle, pasiramsčiuodamas ir žaisdamas elegantiška lazdele. Studentai bijoda- 
vo prakalbinti tokį džentelmeną. Didžiausią dėmesį Pr. Mažylis kreipė į darbą li- 
goninėje ir į operacijas. 1919 metais, dirbdamas Panevėžyje, aktyviai dalyvavo ko- 
munistinėje veikloje ir laikė save lyg ir dideliu demokratu. Tačiau visa tai jam ne- 
kliudė tapti vienu iš turtingiausių gydytojų Lietuvoje. Kaune, Maironio ir Kęs- 
tučio gatvių sandūroje, jam priklausė beveik visas kvartalas daugiaaukščių gyve- 
namųjų namų. Studentai dažnai matydavo proletarą profesorių apžiūrinėjant savo 
valdas. Dar 1930 metais, kai aš gyvenau Kalnų (vėliau VI. Putvinskio) garvėje 
Nr.1, prof. Pr. Mažylis dažnai lankydavosi šios gatvės pradžioje, įdėmiai stebė- 
damas kitoje gatvės pusėje didelį sklypą žemės, kuriame žiemą būdavo įrengia- 
ma ledo čiuožykla. Šioje nepaprastai populiarioje čiuožykloje ir man teko pačiuo- 
žinėti. Netrukus šioje vietoje išdygo prof. Mažylio didžiulė moderni privati kli- 
nika. Profesorius niekada nepamiršo savo proletarinės mąstysenos. 1940 metais 
pirmasis sutiko okupacinę Sovietų kariuomenę, už tai buvo atleistas iš katedros 
vedėjo pareigų. Nepaprastą pasipiktinimą sukėlė jo elgsena 1944 metais: būda- 
mas silpnos sveikatos, dar sugebėjo minios priekyje pasitikti ir grįžtančią Sovie- 
tų kariuomenę. 

Asistentais dirbo: Emilija Bliūdžiūtė (Pr. Mažylio žmonos sesuo), Vytautas 
Baronas, Juozas Mačys, Matilda Zubrienė ir vyr. asistentas Juozas Ciplijaus- 
kas. Nė vienas iš asistentų neapgynė disertacijos. V. Baronas vėliau vadovavo 
tokiai katedrai Vilniaus universitete. 

Ligoninė turėjo giliosios terapijos rentgeno aparatą, su kuriuo dirbo asist. 
Juozas Ciplijauskas, vėliau ir Juozas Mačys, kuris neoperuodavo. J. Mačys mus 
supažindino su radžio ir rentgeno panaudojimu ginekologijoje. 


Vidaus medicina 


Vedėju buvo o. profesorius Kazys Buinevičius (1872—1953), gimęs Černi- 
gove (Ukraina), 1898 m. baigęs Maskvos universitetą, 1901 m. tapo med. dak- 
taru, dirbo Maskvoje ir Jekaterinoslave profesoriumi, nuo 1923 m. Lietuvos 
universiteto Medicinos fakulteto Terapinės katedros ir klinikos vedėjas. Įvyk- 
džius 1930 m. reformą, anksčiau buvusi Įvado į vidaus mediciną katedra ir 
buvusi Terapinė katedra buvo sujungtos į vieną ir pavadintos Vidaus medici- 
nos katedra su klinika, kuriai vadovavo prof. K. Buinevičius, o buvusiai Įvado 
į vidaus mediciną katedros darbui vadovavo e.o. profesorius Juozas Bagdonas, 
kaip Buinevičiaus padėjėjas. 

Profesorius Juozas Bagdonas (1886—1956), gimė Slibinų k., Kybartų valsč., 
1891 m. baigė Maskvos universitetą, buvo Sveikatos departamento direktorius, 
o nuo 1922 m. — Lietuvos universiteto Medicinos fakulteto e.o. profesorius ir 
Įvado į vidaus mediciną katedros vedėjas. Dėstė įvadą į vidaus mediciną ir ben- 
drąją terapiją V ir VI semestrų studentams. Be to, vadovavo poliklinikai. Prof. 
J. Bagdonas neturėjo mokslo laipsnio ir moksline veikla nesidomėjo. Buvo pa- 
prastas ir nuoširdus vidutinio amžiaus kresnas žmogutis. Paskaitas skaitė savotiš- 
kai, paprastai, nuolat paįvairindamas kalbą priežodžiu „šitai-dagi“. Nepaisant jo 
požiūrio į mokslą ir charakterio savybių, profesorius iš studentų sugebėdavo iš- 
reikalauti maksimumą, priversdavo studentus mokytis. Buvo išleidęs knygelę apie 
perkusiją ir auskultaciją bei apie bendrosios terapijos pagrindus. Tačiau jos mums 
buvo nelabai vertingos. Vienu žodžiu, prof. J.Bagdonas mums paliko gero, gal 
kiek naivoko, paprasto „tėvuko“ įvaizdį. Mickevičiaus gatvėje profesorius turėjo 
pasistatydinęs namą, vertėsi privačia praktika, save laikė plaučių tuberkuliozės ži- 
novu. Todėl prie jam priklausiusio nedidelio vidaus ligų skyrelio buvo priskirtas 

dar ir greta esantis atskiras barakas, kuriame buvo sunkūs tuberkuliozės ligoniai. 
Todėl studentų mokymui buvo daug medžiagos. Tame barake išmokome perku- 
tuoti ir auskultuoti, statyti taures. Pas prof. J. Bagdoną dirbto du asistentai: 
vyr. asistentas Vaclovas Tiškus ir jaunesn. asistentas med. dr. Oskaras Pūdymai- 
tis. V. Tiškus buvo vidutinio amžiaus, atėjęs iš Fiziologijos katedros, geras spe- 
cialistas, ramus ir paslaugus gydytojas. O. Pūdymaitis buvo gana jaunas, judrus, 
geros orientacijos. Jis mus išmokė gerai perkutuoti ir auskultuoti bei laboratori- 
nio darbo. Antraeilėse pareigose dirbo Šv. Luko tuberkuliozinėje ligoninėje, ku- 
ri išliko visiškai prie VDU klinikų. Be to, vertėsi privačia praktika Laisvės alėjo- 
je. V. Tiškus gyveno Šančiuose ir dirbo Ligonių kasų gydytoju. Gyvenime jam 
nesisekė, buvo vedęs 20 m. už save vyresnę moterį, kurią pradžioje pamatę gat- 
vėje, manėme, kad Tiškus eina su savo motina. Vaikų neturėjo. 

Išėjus prof. Juozui Bagdonui į pensiją, į jo vietą 1935 m. buvo pakviestas 
niekada aukštojoje mokykloje nedirbęs Pranas Gudavičius, kuriam suteiktas e.o. 
profesoriaus mokslinis vardas. Profesorius Pr. Gudavičius (1876—1956) gimė 
Užakmenių k., Eržvilko valsč., Tauragės apskr., studijavo Charkove, iš kur už 
politinę veiklą buvo pašalintas. Medicinos mokslus 1905 m. baigė Berlyne med. 
daktaro laipsniu. Buvo mobilizuotas ir 1914—1919 m. tarnavo rusų kariuo- 
menėje, nuo 1919 m. vertėsi privačia praktika tėviškėje, vėliau Kaune, kur Do- 
nelaičio ir Gedimino gatvių sandūroje pasistatydino didelį šešių aukštų namą. 
Buvo labai populiarus gydytojas, turėjo didelę privačią praktiką. 

Profesorius Pr. Gudavičius buvo aukšto ūgio, lieknas, su mažais ūsais, trum- 
pai kirprais plaukais, elegantiškas džentelmenas, labai įdomus pašnekovas, aist- 
ringas medžiotojas ir pypkius. Pasakojama, kad tėviškėje dirbdamas gydytoju, 
dažnai nutraukdavo ligonių priėmimą ir pasileisdavo su šautuvus per laukus, 
kad atsigautų nuo gausių pacientų. Ligoniams buvo patrauklus griežtumu su 
humoru. Mokėjo daug anekdotų ir pasakų, žinojo visas mieste sklindančias ne- 
skelbtinas istorijas. Prof. Pr. Gudavičius nebuvo mokslininkas, jis ir pats sakė, 
Jog pateko į Universitetą pagal reikalą. Tačiau visomis išgalėmis skatino savo 
bendradarbius dirbti mokslinį darbą. Jo ligonių vizitacijos mums, jauniems gy- 
dytojams, buvo labai naudingos dėl mokėjimo bendrauti su ligoniais, talen- 
tingo ligos interpretavimo, didelės patirties. 

Profesorius K. Buinevičius buvo aukšto ūgio, liesas, su vidutine barzda, nu- 
plikęs, nelabai gerai išmokęs lietuviškai. Buvo geras, tačiau „sausas“ mokslinin- 
kas, daug rašė. Apskritai katedra ir klinika buvo labai gyva, judri, be dėstymo ir 

ligonių priežiūros, aktyviai reiškėsi moksliniame darbe. Ypač daug mokslo dar- 
bų paskelbė katedros ir klinikos vedėjas K. Buinevičius. 1928 m. jis paskelbė vi- 
sai naują šlapimo gamybos teoriją, kuri susilaukė didelio Europos mokslininkų 
dėmesio, parašė platų vidaus ligų vadovą, lietuvių, vokiečių ir rusų kalbomis iš- 
leido įdomiai parašytą didelį veikalą „Klinikos paskaitos“. Parašė daug straipsnių 
užsienio kalbomis, publikavo daug „Medicinos“ bei VDU „Darbuose“. Visi pa- 
skelbti darbai buvo labai įdomūs, paremti didele mokslininko erudicija ir talen- 
tu, suprantamai pateikti skaitytojui. „Klinikos paskaitose“ autoriaus moksliškai 
aprašyti atvejai taip įdomūs, kad jų įvaizdis atmintyje išlieka net visą gyvenimą. 
Pavyzdžiui, aprašydamas ligas, jis pasinaudodamas Šatobriano moters figūros ap- 
rašymu, meistriškai pavaizdavo siaurą krūtinę ir žaismingų linijų dubens sritį. 
Skaitai medicinos veikalą tarytum kokią apysaką ar romaną. Savo veikaluose, ypač 
„Vadove“, kreipė didelį dėmesį į infekcines ligas. Paskaitas skaitė nuobodžiai, dau- 
giausia skaitydamas iš knygos, nemėgo vizitacijų ir konsultacijų. Tačiau parašyti 
straipsnį mokėjo meistriškai. Gyveno Senamiestyje, prie Gardino gatvės, nedide- 
liame mediniame namelyje su sūnumi, medicinos studentu (amžinu). Sūnus mė- 
go išgerti ir jokios karjeros nepadarė. Profesorius oficialiai vertėsi privačia prak- 
tika,bet pacientai jo nemėgo, nebent tada mėgino gausiai lankytis, kai tik jis at- 
vyko į Lietuvą kaip garsus profesorius. Klinikinis darbas nerašytu įsakymu buvo 
pavestas atlikti asistentams. Mes turėjome reikalų su asistentais: Agnete Ambra- 
ziejūte-Steponaitiene bei Jadvyga Žakovičaite. Be to, dar asistentais dirbo Ignas 
Šalkauskas. Labai įdomus tuo metu dirbęs ordinatoriumi gyd. Jonas Kairiūkštis. 
J. Kairiūkštis valdė 12 lovų tuberkulioze sergančių moterų palatą. Jis visą darbo 
laiką sėdėdavo palatoje prie didelio stalo, kažką skaitė ir rašė, su niekuo neben- 
draudamas, nelankė bendrųjų privalomų prof. K. Buinevičiaus vizitacijų. Profe- 
sorius per vizitaciją aplenkdavo J. Kairiūkščio palatą. Visi žinojo, kad Jonas Kai- 
riūkštis dirginamosios terapijos srityje yra sukūręs gydomąjį preparatą „benzinolį“. 
Todėl ligoninėje Joną Kairiūkštį kitaip ir nevadino kaip Benzinoliu. 


Chirurgija 
Katedros vedėjas buvo o. profesorius Aleksandras Hagentornas (1872— 


1946), kuris gimė Riazanės gub., Rusijoje, 1896 m. baigė Dorpato universite- 
tą, 1901 m. tapo med. daktaru, 1899—1904 m. buvo Dorpato universiteto 

asistentas, o nuo 1921 m. dirbo Lietuvos universitete. Aukštas, lieknas, plikas, 
visada raudono veido, labai kulrūringas, tvarkingas, įdėmus ir mandagus džen- 
telmenas, surusėjęs vokietis, lieruviškai kalbėjo su vokišku akcentu. 

Chirurginė katedra ir klinika buvo įsikūrusi Kauno valstybinėje ligoninėje, 
Gardino g., prie Rotušės, kur užėmė antrąjį pastato aukštą. Profesorius A. Ha- 
gentornas dėstė fakultetinę ir hospitalinę chirurginę kliniką IV ir V kurso stu- 
dentams. Prie katedros buvo prijungta Įvado į chirurgiją ir operacinės chirur- 
gijos katedra. Katedroje dirbo garsūs vyresnieji asistentai: med. dr. Vincas Ka- 
nauka ir gydytojas Vladas Kuzma. VI. Kuzma dėstė bendrąją ir operacinę chi- 
rurgiją III kurso studentams, V.Kanauka dėstė topografinę anatomiją III kur- 
so studentams ir neprivalomąjį urologijos kursą kaip privatdocentas. Skaito- 
mas urologijos kursas buvo urologijos mokslo pradžia Lietuvoje. 

Visa klinika buvo padalyta į dvi dalis, kurioms savarankiškai vadovavo V. 
Kanauka ir VI. Kuzma. Profesorius A. Hagentornas i skaitomas paskaitas labai 
turiningai ir įdomiai įtraukdavo ir studentus. Į profesoriaus paskaitas susirink- 
davo visi asistentai bei ordinatoriai, kartais ir vyresnieji asistentai. Pats profe- 
sorius A. Hagentornas jau retai operuodavo, ypač vengdavo plastinių kosmeti- 
nių operacijų. Vizituodamas rankos paspaudimu pasisveikindavo su visais vizi- 
tacijoje dalyvaujančiais gydytojais, medicinos sesutėmis bei sanitarais. Kartą sa- 
nitarą Juozą auditorijoje pavadino „kolega“. Miško gatvėje turėjo atidaręs pri- 
vačią chirurginę ligoninę, bet ji nelabai garsėjo. Tačiau katedra buvo labai ak- 
tyvi ir pedagoginiu, ir moksliniu požiūrių. 

Vladas Kuzma (1892—1942), gimęs Panevėžyje, studijavo Dorpato univer- 
sitete, studijas 1923 m. baigė Lietuvos universitete, 1922 m. buvo asistentas, 
1932 m. — med. daktaras, 1933 m. — docentas. VI. Kuzma buvo geras, po- 
puliarus chirurgas ir žmogus. Parašė daug straipsnių, domėjosi audinių transp- 
lantacija, medicinoje ieškojo naujienų. Buvo aukšto ūgio, stambokas, labai il- 
gais garbanotais plaukais, ilga, siaurėjančia barzda. Panešėjo į viduramžių rite- 
rį. Dėvėjo ilgą, juodą berankovį apsiaustą — peleriną. Vaikščiojo beveik visa- 
da vienplaukis, dideliais, greitais žingsniais. Kad netrukdomas galėtų vaikščioti 
gatve, eidavo gatvės kraštu ties šaligatviu. Gatvėje jis atrodydavo lyg iš nežino- 
mų kraštų atvykęs keliauninkas. Kviečiamas greit atvykdavo į konsultaciją bet 
kuriame skyriuje. Labai greitai nustatydavo ligą. Kartais reikėdavo gerai pagal- 
voti, kokią ligą nustatė. Tai rodė, kad doc. VI. Kuzma daug skaitė ir galėjo 
disponuoti daugelio diagnozių niuansais. 

Docentas VI. Kuzma paskaitas skaitė neįdomiai, išdrikusiai. Balso tembras 
buvo ne pagal žmogų: neryškus, prislopintas, žodžius bėrė greitakalbe. Atrodė, 
kad kalbant dėstytojui būrų kas nors įkišęs į burną bulvę. Jis buvo ne pedago- 
gas, o mokslininkas. 

Vyr. asistentas privatdocentas Vincas Kanauka (1893—1968) gimė Burri- 
miškių k., Ūdrijos valsč., Alytaus apskr. 1917 m. jis baigė Kijevo universitetą, 
nuo 1922 m. Lietuvos universitete buvo asistentas, 1929 m. tapo med. dakta- 
ru., 1930 m. — privatdocentu. V. Kanauka buvo taip pat populiarus ir geras 
chirurgas, bet kitokio būdo negu Vladas Kuzma. Jis buvo ramus, tiesus, aukš- 
tos etikos žmogus, savanoris su Vyčio Kryžiumi ir majoro laipsniu. Labai ra- 
miai iš atminties skaitė paskaitas, kurias galėjome suspėti užsirašyti. Su didžiau- 
siu malonumu mes išklausėme jo dėstomą urologijos kursą. 


Asistentais tuo metu dirbo daug gydytojų: Antanas Aleknavičius, Kazys Ka- 
tilius, Stasys Stonkus ir kiti. 


Ofralmologija 


Katedrai vadovavo o. profesorius Petras Avižonis (1875—1939), gimęs Pa- 
svalyje. 1900 m. jis baigė Dorpato universitetą, 1914 m. įgijo med. daktaro 
laipsnį, o nuo 1922 m. buvo o. profesorius Lietuvos universitete Kaune. 

Katedra ir klinika buvo įsikūrusios naujai pastatytuose (1930) Akių ir ausų, 
nosies ir gerklės ligų klinikų rūmuose Vytauto prospekte, Karo ligoninės skly- 
pe. Klinika buvo gerai įrengta, turėjo visus modernius akių tyrimo ir gydymo 
aparatus. Tose patalpose buvo ir poliklinika. Profesorius P. Avižonis dėstė įva- 
dą į oftalmologiją IV kurso ir akių ligų kursą V kurso studentams. 

Profesorius P. Avižonis buvo vidurinio ūgio, liesas, pakrypęs į šoną, išblyškęs 
žmogus. Jis sirgo lėtine plaučių tuberkuliozės forma, gydoma pneumotoraksu. 
Kalbėjo labai tyliai, silpnu balsu. Tačiau kalba buvo taisyklinga. Jis turėjo filo- 
logo talentą, dar studijuodamas pagal Amerikos lietuvių paskelbtą konkursą bu- 
vo parašęs Lietuvių kalbos gramatiką, kurią Jonas Jablonskis drauge su autoriu- 
mi redagavo viešėdami Šilo-Pavėžupio dvare, buvusiame tarp Kelmės ir Šiaulių, 
prie plento, pas žymų tautinį veikėją Vladą Putvinskį. Paskaitas skaitė gerai. Prieš 
kiekvieną paskaitą ant lentos kreida įdomiai nubraižydavo paskaitos planą, pa- 
gal kurį ir skaitydavo paskaitą. Buvo geras pedagogas. Paprastai, kaip ir visose 

klinikose, du studentai kurso seniūno būdavo iškviečiami prie ligonio auditori- 
jos priekyje. Jei kuris iš tų dviejų studentų nežinodavo kokio nors klausimo, pro- 
fesorius kviesdavo iš eilės visus studentus, kol kas nors teisingai atsakydavo. Po 
tokios pamokos, mes šį klausimą įsidėmėdavome nepaprastai gerai. Tačiau su 
profesoriumi būdavo geriau mažiau turėti reikalų. Jis vis tiek rasdavo prie ko 
nors prikibti: bloga minties formuluotė, kiti kalbos nusižengimai. Vieną kartą 
studentas D. Matusevičius paklausė profesoriaus, ar greitai išeisiantis iš spaudos 
jo parengtas Akių ligų vadovas. P. Avižonis atsigręžė į jį ir paklausė: „Ar nori 
man padėti?“ P. Avižonis buvo tikras mokslininkas, jis parašė daug studijų ir 
straipsnių. Ilgus metus redagavo Medicinos fakulteto darbus. Buvo nepaprastai 
pedantiškas. Grįžęs iš komandiruočių, profesorius dekanatui pateikdavo ne tik 
oficialias sąskaitas, bet ir vietinio susisiekimo bilietus, pavyzdžiui, autobusų, tram- 
vajų ir kitų susisiekimo priemonių. 

Studentus egzaminuodavo kaip ir visi profesoriai, vieną kartą per savaitę — 
sekmadieniais iš ryto. Ateini prie katedros durų ir lauki koridoriuje profesoriaus. 
Išeina jis patyliukais visai nekreipdamas jokio dėmesio į studentą. Per du žings- 
nius nutolęs visą laiką eini paskui egzaminatorių į polikliniką. Apžiūrėjęs ligonį, 
profesorius atsisuka į studentą ir rodo ranka į ligonį. Paskubomis pribėgi prie 
ligonio, nustatai ligą ir duomenis pasakai, bet iš egzaminatoriaus — jokios re- 
akcijos. Ir taip visą pusdienį vaikštai iš paskos ir atsakinėji, nežinodamas ar ge- 
rai, ar blogai atsakei. Po tokio ilgo pasivaikščiojimo eini kartu su profesoriumi į 
operacinę operuoti. Ir vėl ta pati nebyli situacija. Operacinėje reikėdavo laikytis 
įprastinės tvarkos ir nesikišti į operacijos eigą. Operuojant kartais pasitaikydavo 
nukristi operatoriaus instrumentams. Mandagus studentais pakeldavo juos nuo 
grindų ir paduodavo operatoriui. Tai būdavo didžiausias studento nusižengimas 
aseptikai ir egzaminas būdavo nutraukiamas. Manėme, jog profesorius kartais 
galėdavo tyčia numesti instrumentą, norėdamas patikrinti ir šias studento žinias. 
Po operacinės teorinis egzaminas toliau vykdavo katedros vedėjo kabinete. Ne- 
suspėjai prasižioti, jau negailestingai taiso tavo kalbą ir mintį. Nemokėdamas of- 
talmologijos, pas profesorių P. Avižonį egzamino tikrai neišlaikysi. 

Tuo metu asistentais dirbo: profesoriaus sūnus Vytautas Avižonis, Mykolas 
Steiblys, Petras Kazlauskas ir kiti. 

P. Avižonis buvo labai veiklus pedagogas ir mokslininkas, paskelbė daug 
mokslinių darbų vietos ir užsienio spaudoje, uoliai ir aktyviai dalyvaudavo už- 
sienio oftalmologų suvažiavimuose, kongresuose, skaitydavo pranešimus, daly- 

vaudavo diskusijose. Amžiaus pabaigoje parašė labai garsų „Akių ligų vadovą“, 
kurio išleisto jis pats nesuspėjo pamatyti. 

Norėdamas pakelti akių sveikatingumą Lietuvoje, P. Avižonis labai akty- 
viai ir intensyviai rengė akių ligų specialistus. Todėl jo klinikoje padirbėjo 
daugybė asistentų, kurie tapo gerais specialistais įvairiose praktinėse gydymo 
įstaigose. Jam ypač rūpėjo kova su trachoma ir jos komplikacijomis. Mokėjo 
daug kalbų, tarp jų ir žydų kalbą — ivritą, kuria Jeruzalės universitete skaitė 
paskaitą. 


Odos ir veneros ligos 


Katedros vedėjas — o. profesorius Jurgis Karuža (1866—1958), gimęs Ka- 
ružų k., Šumsko par., Marijampolės apskr., 1894 m. baigė Petrapilio Karo me- 
dicinos akademiją, 1898 m. įgijo med.daktaro laipsnį, nuo 1920 m. Lietuvos 
universiteto Medicinos fakulteto dėstytojas. Profesorius J. Karuža visą laiką pri- 
klausė karo žinybai, bet nenutraukė ryšių su mokslu. Yra parašęs straipsnių, 
tobulinosi savo specialybėje. Išsitarnavo Karo laivyno žinyboje iki kontradmi- 
rolo laipsnio. Medikui toks aukštas karinis laipsnis suteikiamas ne dažnai. 

Prof. J. Karuža buvo nedidelio ūgio, kresnokas, švariai apsiskutęs, gerano- 
ris, pagyvenęs džentelmenas. Kaip vyresnio amžiaus žmogus, labai didelių kon- 
taktų su studentais nesiekė, klausiamas noriai, bet aiškiai ir trumpai atsakyda- 
vo ir paaiškindavo, kaip pridera visą amžių dirbusiam su kariškiais. Paskaitas 
skaitė iš atminties, sistemingai, silpnu, prislopintu balsu. Buvo geras, malonus, 
gerai išmanantis savo specialybę dėstytojas ir draugas. Visą klinikinį darbą at- 
likdavo jo energingi asistentai: vyr. asistentas Br. Sidaravičius ir jaunesn. asis- 
tentė Aleksandra Kaupelytė-Ragaišienė. Gyd. Br. Sidaravičius buvo numato- 
mas į J. Karužos vietą ir buvo paliktas rengti disertaciją. Gyd. A. Kaupelytė- 
Ragaišienė buvo storoka, raudono, švytinčio veido, geros širdies, maloni, visa- 
da besišypsanti moteris. Br .Sidaravičius buvo išsiųstas į užsienį gilinti žinių 
apie odos ir venerines ligas. 1932 m. jis apgynė Kaune disertaciją ir gavo med. 
daktaro mokslinį laipsnį. Br. Sidaravičius, vėliau tapęs docentu ir katedros ve- 
dėju, buvo malonus pašnekovas, tačiau klinikoje labai griežtas, piktas vadovas, 
kuris rėksmingais išpuoliais vaikydavo savo asistentus A. Kaminską ir ypač An- 
taną Gulbiną. 

Katedra buvo įsikūrusi Kauno valstybinės ligoninės labai ankštose patalpo- 
se su 16 vietų stacionaru. Katedra ir klinika buvo menkai aprūpinta tyrimo ir 
gydymo priemonėmis. Tačiau ji aktyviai reiškėsi gydymo ir mokslo srityse. Ka- 
tedros darbuotojai spausdino daug darbų, apgintos trys disertacijos, kovojo su 
venerinėmis ligomis, steigė organizacijas ir ambulatorijas toms ligoms įveikti. 


Vaikų ligos 


Katedros ir klinikos vedėja buvo e.o. profesorė Vanda Mingailaitė-Tumė- 
nienė (1880—1976). Ji gimė Šlavėnuose, Utenos apskr., Anykščių valsč., 1911 
m. baigė Berno (Šveicarija) universitetą med.daktaro laipsniu, nuo 1923 m. 
dirbo Lietuvos universitete Kaune, nuo asistentės iki o. profesorės. Prof. V. 
Tumėnienė buvo nedidelio ūgio, kresnoka moteris. Kalbėjo laisvai lietuviškai, 
bet su labai nemaloniu, neaiškios kilmės ryškiu akcentu. Vietoje žodžio vaike- 
lis tardavo vaikelis. Paskaitoms naudodavo faktinę medžiagą ir iliustracijas iš 
knygų bei žurnalų. 

Katedra ir klinika buvo įsikūrusi naujuose Užsienio reikalų ministerijos pa- 
statytuose Apaštališkojo sosto nunciatūrai namuose VI. Putvinskio g. 34, ku- 
riuos paliko nuncijus, išvykdamas iš Lietuvos, susidarius nemalonioms aplin- 
kybėms. Namas buvo gražus, tvarkingas, su šviesiomis palatomis ir gera audi- 
torija, buvo gera laboratorija, rentgeno diagnostikos ir terapijos kabinetas. 

Asistentais tuo metu dirbo Aldona Černeckaitė-Birutienė, Jonas Mockevi- 
čius, ordinatorius Vytautas Tercijonas. 

Katedra ir klinika sėkmingai kėlė vaikų sveikatingumą, spaudoje informavo 
motinas apie vaikų priežiūrą bei maitinimą, dirbo mokslinį darbą. 


Nenų ir psichikos ligos 


Katedros vedėjas buvo Juozas Blažys (1890—1939), gimęs Šiauliuose. 
1914 m. jis baigė Petrapilio Karo medicinos akademiją, 1914—1917 metais tar- 
navo rusų kariuomenėje, nuo 1918 m. dirbo Tauragės apskr. gydytoju ir Valsty- 
binės psichiatrinės ligoninės Tauragėje direktoriumi, nuo 1920 m. — Aukštųjų 
kursų dėstytojas, 1924 m. — docentas, 1935 m. — e.o. profesorius. Prof. J. Bla- 

žys med. daktaro laipsnio neturėjo. Katedra buvo įsikūrusi Kauno karo ligoninėje 
su 40 stacionarinių vietų patalpa. J. Blažys dėstė IV kurso studentams įvadą į psi- 
chiatriją ir įvadą į neurologiją, V kurso studentams — klinikinę psichiatriją ir ner- 
vų ligų kliniką. 

Profesorius J. Blažys buvo vidutinio ūgio, šviesaus veido, apsiskutęs, tvar- 
kingos išvaizdos tikras džentelmenas. Dėstė ramiai ir suprantamai, pagyvinda- 
mas paskaitas labai įdomiais atvejais iš praktikos. Buvo labai geranoriškas ir ma- 
lonus dėstytojas. Pats labiau mėgo psichiatriją. Buvo parašęs įdomų vadovą „Įva- 
das į psichiatriją“. Nemažai yra parašęs straipsnių, bet parengti disertacijos taip 
ir neturėjo laiko. Pasak bendradarbių, J. Blažys buvo labai gabus, tačiau dide- 
lis tinginys. Ar taip ir buvo, sunku pasakyti. Labai mėgo keliauti po užsienį 
ne tik kaip konferencijų dalyvis, bet ir kaip eilinis turistas. Buvo labai apsi- 
švietęs ir kultūringas, tolerantiškas. 

Asistentais dirbo Viktoras Vaičiūnas ir Vytautas Bendoravičius. Viktoras Vai- 
čiūnas buvo žymaus mūsų poeto Petro Vaičiūno brolis, savo būdu labai pana- 
šus į savo brolį: švelnus, ramus, geranoriškas. 


Ausų, nosies ir gerklės ligos 


Katedros vedėjas buvo e.o. profesorius Petras Radzvickas (1864—1931), gi- 
męs Pecentų k., Kalvarijos r. Jis 1890 m. baigė Maskvos universitetą, 1896 m. 
ten gavo ir med. daktaro laipsnį, nuo 1896 m. buvo Maskvos universiteto pri- 
vatdocentas, nuo 1924 m. — Lietuvos universiteto e.o. profesorius, katedros ir 
klinikos vedėjas. Mirė 1931m. rugsėjo 22 d. Profesorius P. Radzvickas buvo vi- 
dutinio ūgio, vešliais ūsais, su akiniais. Pradžioje jis „pešėsi“ su prof. P. Avižo- 
niu dėl vadovavimo oftalmologijos ir ausų, nosies ir gerklės ligų katedrai ir kli- 
nikai. Mat tuo metu šios abi katedros, pagal seną tradiciją, sudarė vieną katedrą 
su vienu vedėju. Profesorius P. Radzvickas ir laikėsi tokio Maskvos laikų princi- 
po, tuo labiau, kad P.Avižonis niekada dar nebuvo dirbęs aukštojoje mokykloje 
dėstytoju. Ginčas buvo išspręstas taikiai: įkurtos dvi atskiros katedros — atskira 
Akių ligų ir atskira Ausų, nosies ir gerklės ligų katedra. Abi katedros buvo įkur- 
dintos naujame pastate — klinikose Vytauto pr. 35 A, padalinus rūmus per pu- 
sę. Ausų, nosies ir gerklės disciplina buvo dėstoma V kurso 10 semestre. Patal- 
pos buvo geros, drauge buvo ir ambulatorija-poliklinika. P. Radzvickui mirus 

(1931), katedrą ir kliniką globoti buvo pavesta profesoriui A. Hagentornui, nors 
faktiškai jai vadovavo vyr. asistentas Juozas Zubkus (1898—1953), gimęs Rad- 
viliškyje, Šiaulių apskr., kuris 1925—1928 m. buvo Lietuvos universiteto Fi- 
ziologijos ir fiziologinės chemijos katedros asistentas, nuo 1928 m. — Ausų, 
nosies ir gerklės ligų katedros asistentas, 1931 m. jam pavesta dėstyti kursą. 
Nuo 1933 m. jis VD universiteto med.daktaras, nuo 1934 m.— docentas, nuo 
1939 m. — e.o. profesorius. Profesorius Juozas Zubkus buvo aukšto ūgio, tam- 
saus gymio, rūstokas, nelabai šnekus žmogus. Padarė labai didelę karjerą. Rašė 
nedaug, daugiau rūpinosi klinika, pradėjo verstis privačia praktika. 

Asistentais dirbo J.Jankus-Jankevičius, Leonas Misevičius, Pranas Pakonaitis, 
Ona Purtokaitė, Ksaveras Vencius ir kiti. Su Ksaveru Venciumi mane sieja veik- 
la, laukiant ir ruošiantis sutikti Vokietijos ir Sovietų Sąjungos karą. 1941 m. bir- 
želio 22 d. paskelbtame Ministrų kabinete K. Vencius ėjo Sveikatos ministro 
pareigas. 

Katedros darbuotojai ne tik dirbo mokslinį, pedagoginį bei klinikinį darbą, 


bet ir rengė savos srities specialistus medicinos įstaigoms. 


Teismo ir socialinė medicina, katedra ir institutas 


Pirmuoju katedros vedėju buvo Vaclovas Viršyla, gimęs 1871 m. Bortkiš- 
kių vienkiemyje, Nemakščių valsč., Raseinių apskr. 1899 m. jis baigė Kijevo 
universitetą, nuo 1923 m. su pertrauka buvo Lietuvos universiteto Medicinos 
fakulteto lektorius. Mirė 1929 m. spalio 26 dieną. 

V.Viršylai mirus, katedros vedėju buvo išrinktas Kazys Oželis (1886 06 23— 
1960 03 03), gimęs Vilkų k., Švėkšnos valsč., Tauragės apskr. Jis 1913 m. baigė 
Petrapilio Karo medicinos akademiją, nuo 1922 m. buvo Lietuvos universite- 
to Bendrosios patologijos ir patologinės anatomijos katedros prozektorius. Nuo 
1929 m. Lietuvos universiteto med. daktaras, nuo 1929 m. docentas ir kated- 
ros vedėjas, nuo 1936 m. e.o. profesorius, nuo 1940 m. o. profesorius. Ka- 
tedra ir institutas buvo įsikūrę naujuose Medicinos fakulteto rūmuose. K. Oželis 
buvo ir Karo ligoninės direktorius, dėvėjo pulkininko karinę uniformą. Kursą 
dėstė V kurso studentams. Institutas, kaip vienintelė šios rūšies įstaiga Lietu- 
voje, atlikdavo įvairias teismų analizes. Instituto darbuotojai nuolat dalyvau- 
davo teismuose kaip teismo ekspertai. 

Profesorius K. Oželis buvo aukšto ūgio, kresnas, stambaus veido, storomis 
lūpomis, plikas, rūsčios išvaizdos uniformuotas kariškis visa to žodžio prasme. 
Kaip kariškis jis buvo griežtas ir reiklus, bet geranoriškas, kalbėjo su ryškiu že- 
maitišku akcentu. 

Asistentais dirbo V. Kauza, M. Žvirėnas ir kiti. 

K. Oželis paskaitas skaitė gerai, ramiu tonu. Mes, studentai, jo privengda- 
vome, bet prireikus kreiptis į jį nebijojome. 

K. Oželis, V. Kauza, M. Žvirėnas yra parašę daug mokslinių darbų iš teis- 
mo medicinos ir kriminologijos, kai kurie jų buvo paskelbti kaip atskiros stu- 
dijos. K. Oželis yra surinkęs ir atskiru leidiniu išleidęs su teismo medicina ir 
socialiniais klausimais susijusius įstatymus, taisykles ir įsakymus. 


Higienabakteriologija 


Katedros vedėjas buvo o. profesorius Antanas Jurgeliūnas (1872—1943 08 05), 
gimęs Vabalninke, Biržų apskr. Jis 1896 m. baigė Petrapilio universiteto Fizikos- 
matematikos fakultetą, 1900 m. — Kijevo universiteto Medicinos fakultetą ir 
1910 m. ten pat gavo med.daktaro laipsnį, 1903—1911 m. buvo Bakteriologijos 
instituto Kijeve asistentas, 1911—1915 m. — Maskvos universiteto Bakteriolo- 
gijos instituto asistentas, direktoriaus padėjėjas, 1916—1921 m. Maskvos univer- 
siteto privatdocentas ir prozektorius, nuo 1922 m. vasario 16 d. Lietuvos univer- 
siteto 0. profesorius bei Higienos ir bakteriologijos katedros vedėjas, nuo 1921 m. 
Valstybinio higienos instituto direktorius. 

Profesorius A. Jurgeliūnas buvo nedidelio ūgio, vidutinės mitybos, ramus, lėtas 
žmogus, visada švariai nusiskutęs. Mano studijų metais A. Jurgeliūnas jau sirgo 
ryškiai pastebima Parkinsono liga. Veidas sustingęs, lygus, be išraiškos, vaikš- 
čiojo smulkiais žingsneliais pasičiuoždamas, balsas silpnas, kiek skanduotas, dre- 
bančios rankos. Į auditoriją paskaitos skaityti įeidavo tyliai ir nulinguodavo prie 
katedros. Baigęs paskaitą, vėl tyliai išeidavo. Mes su nuoširdžia užuojauta žiūrė- 
jome į profesorių Jurgeliūną ir stebėjomės jo dideliu pasiryžimu tarnauti moks- 
lui. Paskaitos buvo turiningos ir vertos užsirašyti. Katedra ir Institutas buvo įsi- 
kūrę Valstybiniame higienos institute, Poškos g. 2. Institute buvo atliekami hi- 
gienos ir bakteriologijos tyrimai. Buvo supažindinama su maitinamųjų medžia- 
gų bakterijoms auginti gaminimu, bakterijomis ir jų kultūromis, serologinėmis 
reakcijomis, skiepais ir jų gaminimu. Mano studijų metu katedroje ir institute 

asistentais dirbo ir pratybų darbus vesdavo: bakteriologijos — vyr. asistentas Vy- 
tautas Girdzijauskas, higienos — dipl. chemikas Česlovas Bankauskas. A. Jur- 
geliūnui išėjus į pensiją, egzaminus laikėme pas V. Girdzijauską. 

1934 m. A. Jurgeliūnui išėjus į pensiją, katedrai pradėjo vadovauti Jonas Šo- 
pauskas (1900 06 19—1968 11 26), gimęs Užbrendamės k., Mažeikių apskr. Jis 
1931 m. baigė VD universitetą, nuo 1931 m. buvo Fiziologijos ir fiziologinės 
chemijos katedros asistentas, nuo 1936 m. VD universiteto — med.daktaras, 
1937 m. privatdocentas, nuo 1938 m. — docentas, nuo 1941 m. — e.o. pro- 
fesorius. J. Šopauskas dėstė higienos kursą ir vadovavo pratyboms. 1939 m. ben- 
dra Higienos ir bakteriologijos katedra buvo padalyta į dvi katedras: Higienos, 
kuriai pavesta vadovauti Jonui Šopauskui, ir Bakteriologijos katedra — vadovas 
Vytautas Girdzijauskas. 

V. Girdzijauskas (1904—1972) gimė Šauklių k., Šimkaičių valsč., Raseinių 
apskr., 1930 m. baigė VD universitetą, nuo 1939 m. med. daktaras, nuo 
1940 m. — docentas, profesorius, 1940—1945 m. buvo LSSR sveikatos apsau- 
gos liaudies komisaras. 1941 m. kilus karui tarp vokiečių ir sovietų, kartu su 
valdžia pasitraukė į Sovietų Sąjungą. 1933—1938 m. tobulinosi Vienoje, Pary- 
žiuje ir Berlyne. 1946—1957 m. buvo LSSR Eksperimentinės medicinos ir on- 
kologijos instituto direktorius. Nuo 1941 m. į jo vietą buvo pakviestas adjunk- 
tu dr. Juozapavičius, tobulinęsis ir vėliau dirbęs Pastero institute Paryžiuje. Prie 
Higienos ir Bakteriologijos katedrų asistentais yra dirbę Fr. Bintakys, Juozas Kup- 
rys, Jonas Madeikis, Ad. Sketerys, Domas Steponaitis, Juozas Šabanas, VI. Vit- 
kus. Higienos instituto, prie kurio buvo prisiglaudusios Higienos ir Bakteriolo- 
gijos katedros, Poškos g. 2, patalpos buvo labai mažos ir nepatogios, tuo tarpu 
uždaviniai Valstybiniam higienos institutui buvo keliami labai dideli. Pastačius 
Medicinos fakulteto rūmus, Higienos katedra buvo perkelta į specialiai čia pa- 
rengtas patalpas. Bakteriologijos institutas liko senoje vietoje. 1930 m. buvo nu- 
siųstas prašymas „Rockfellerio“ fondo valdybai (JAV) finansuoti Valstybinio Hi- 
gienos instituto įkūrimą Kaune. Tačiau atsakymas buvo neigiamas. 


Odontologija 


Šio skyriaus studentams buvo taikomi tie patys reikalavimai ir tos pačios tai- 
syklės, kaip ir studentams medikams. Bendruosius dalykus, tokius kaip botani- 
ką, zoologiją, fiziką, neorganinę ir organinę chemiją ir analitinę chemiją, kartu 

su studentais medikais išklausydavo Gamtos-matematikos fakulteto katedrose. 
Anatomiją, fiziologiją, fiziologinę ir koloidų chemiją, histologiją ir embriologiją 
išklausydavo prie atitinkamų medicinos skyriaus katedrų, klinikinius — prie me- 
dicinos skyriaus klinikinių katedrų. 


Stomatologija ir dentiatrija 


Katedros vedėjas buvo prof. Povilas Stančius (1888 01 23—1963 10 16). 
Jis gimė Devynduonių k., Gudžiūnų valsč., Kėdainių apskr., 1914 m. baigė 
Petrapilio Karo medicinos akademiją. Nuo 1922 m. buvo Lietuvos universite- 
to vyr. asistentas Įvado į chirurgiją katedroje, nuo 1924 m. — Stomatologijos 
ir dentiatrijos katedros vyr. asistentas, 1926 m. tapo docentu, katedros vedėju. 
1938 m. kovo 19 d. apgynė disertaciją ir gavo daktaro laipsnį. Katedra, kuri 
dirbo privačiose patalpose, 1940 metais persikėlė į naujai pastatytas VD uni- 
versiteto klinikas. 


Studijos 


Ir štai aš pradedu studijuoti. Mums — jaunuoliams, atvykusiems iš gilios 
provincijos, Kaunas atrodė esąs didmiestis. Todėl mums buvo nauja ir studi- 
juoti, ir stebėti miesto gyvenimą bei jame dalyvauti. Aplinkui viskas buvo įdo- 
mu. Susipažinome su draugais, ypač miestiečiais, kurie padėjo įsijungti į gyve- 
nimą naujomis sąlygomis. Susidarė mūsų būrelis, kuris pradėjo artimai ben- 
drauti, rinktis draugiškai arbatėlei. Mes dažnokai susirinkdavome pas Aleksan- 
drą Andžiulytę, paprasčiau sakant, „Senę“, kuri gyveno miesto centre pas tė- 
vus, paprastus žmones. Jos tėvas dirbo mažoje degtinės monopolio krautuvė- 
lėje. Asmeninių švenčių atveju dovanodavome vieni kitiems įsimintinus suve- 
nyrus. Aš savo suvenyrą — popieriaus peilį, su nuostabia dramblio sidabrine 
galva, ilgus metus laikiau ant savo rašomojo stalo. Jis man primindavo malo- 
niausius mano gyvenimo metus. 

Pradžioje mes nemokėjome studijuoti. Paskaitos buvo sunkiai įkandamos, 
dažnai neįdomios. Būdavo dėstytojai pateikia kelių autorių mintis ir būk toks 
gudrus, išsirink pačią geriausią. Dėl to daugelis naujokų mesdavo sunkias me- 

dicinos studijas, pereidami į kitus, tariamai lengvesnius fakultetus. Iš 240 įsto- 
jusiųjų į Medicinos fakultetą 1930 m., tik 13 tesėjo baigti studijas per 5 me- 
tus. Pamažu išmokome studijuoti. Labiausiai pamokomi buvo praktikos dar- 
bai bei pratybos. Jos mums ir padėjo orientuotis dėstomajame dalyke. Per pra- 
tybas galėdavome išsiaiškinti visus keblius klausimus. 

Ne iš visų išklausytų dalykų tuojau reikėdavo laikyti egzaminus. Po išklau- 
symo reikėdavo tuojau laikyti egzaminus tik iš bendrųjų dalykų, pavyzdžiui, 
botanikos, zoologijos, fizikos, neorganinės ir organinės chemijos bei analitinės 
chemijos. Tuo tarpu iš medicinos dalykų reikėjo laikyti tik įskaitas. Tačiau ne- 
retai tas įskaitas buvo sunkiau išlaikyti negu egzaminus. Egzaminai buvo lai- 
komi baigus visą medicinos kursą ir jie buvo laikomi diplominiais egzaminais. 
Jų buvo 16. Pridėjus prie to skaičiaus dar 5 egzaminus iš bendrųjų dalykų, 
būtų 21 egzaminas. Tai tiek reikėdavo išlaikyti egzaminų, norint gauti medi- 
cinos gydytojo diplomą. Norint gauti teisę praktikuoti Lietuvoje, gavus diplo- 
mą, reikėjo atlikti ne mažiau kaip vienerių metų gydytojų praktiką pagal Svei- 
katos departamento nustatytas taisyklės. 

Medicinos gydytojo diplomą gavau 1936 m. lapkričio 13 d. su pagyrimu 
(Cum laude) ir Lietuvos sveikatos departamento leidimą verstis gydytojo prak- 
tika Lietuvoje. Gydytojo praktiką atlikau Universiteto klinikose ir tik Akušeri- 
jos ir ginekologijos specialybės praktiką — Klaipėdos m. „Raudonojo kryžiaus“ 
ligoninėje. Šio skyriaus vedėju ir ligoninės direktoriumi buvo gyd. Juozas Cip- 
lijauskas. Jo vadovaujamame dideliame skyriuje dirbo jis pats, ordinatorė Lap- 
šienė ir dar toks, kaip aš, stažistas. Taigi iš viso 3 gydytojai. Visas skyriaus dar- 
bas buvo atliekamas kartu. Aš privalėjau čia atidirbti 3 mėnesius. Aš čia daug 
išmokau ir tais įgytais įgūdžiais sėkmingai pasinaudojau dirbdamas kaimo gy- 
dytoju Šiluvoje. Į stažuotės pabaigą mane palikdavo vieną gimdymo skyriuje. 
Jei aš nežinodavau, ką reikia daryti, kviesdavau gyd. Lapšienę, jei ir jai būdavo 
neaišku, kviesdavome direktorių. Visas skyriaus darbas prasidėdavo nuo 8 val., 
baigdavosi 14 val. Direktorius tik 0,5—1 valandą užtrukdavo direktoriaus kabi- 
nete, kol pasirašydavo įvairius popierius. Paskui visi kartu pietaudavome ligoni- 
nės valgykloje su kitais gydytojais ir medicinos seserimis bei administracijos per- 
sonalu. Už valgymą visi mokėdavo tam tikrą visiems vienodą procentą nuo al- 
gos. Kieno alga buvo didesnė, tas daugiau ir mokėdavo. Mes, stažuotojai, pagal 
valdžios nuostatas gaudavome už darbą nemokamą valgį ir patalpas — kambarį 
gyventi ligoninėje arba 50 lirų kambariui mieste. 

Į Klaipėdą atvykau 1936 metų gruodį drauge su Petru Baubliu, irgi sta- 
žuotoju. Pradžioje mes apsigyvenome mieste, ties uostu, Rojaus g. 1 (vok. Pa- 
radiesstrasse) pas p. Hess, kuris nemokėjo lietuviškai, bet jo jauna žmona ge- 
rai kalbėjo lietuviškai. Nedidelis mūrinis namelis, dviejų galų, kurių viename 
gyveno p.Hesai, kitame — Frau Albušat, aukšta, liekna, su akiniais ir skrybė- 
le, tikra vokietė, nemokėjusi nė žodžio lietuviškai. Ji iš aukšto žiūrėjo į naujus 
gyventojus pas kaimynus. Kambarėlis buvo jaukus, stovėjo dvi lovos. Viena jų 
buvo su patalais, kitai, matyt, pritrūko patalų, tai ant čiužinio po sėdyne pa- 
dėta minkšta pagalvėlė. Kambarėlis švarus, patalynė balta. Namelis be patogu- 
mų. Tačiau po kiekviena lova buvo padėtas baltutėlis, švarutėlis specialus in- 
das. Buvo lyg ir gaila naudotis tokiomis švariomis tualeto priemonėmis. Ta- 
čiau mes tyčia pamėginome pasinaudoti juo. Grįžę po 0,5 valandos, savo tu- 
aletinius puodus radome jau švarius. Nepaprastas švarumas ir tvarkingumas. Su 
frau Hess mes suderėjome mokėti po 100 litų mėnesiui. Namo grįždavome 
nakvoti labai retai. Mat man beveik kasdien reikėdavo budėti visą parą gim- 
dykloje ir skyriuje, jei būdavo laiko, čia ir pamiegodavau. Todėl po mėnesio 
atsisakėme kambario ir persikėlėme gyventi į ligoninę. 

"Tuojau po pietų darydavome išvykas į Klaipėdos apylinkes. Tuo metu Klai- 
pėdoje buvo mada važinėtis rogutėmis, pritvirtintomis virvėmis prie įprastų ro- 
gių, traukiamų arkliukų ir rečiau prie automobilių. Pritvirtindavome iki 5—6 
rogučių. Mes pasinaudodavome direktoriaus malone ir prie jo vairuojamo ma- 
žučio automobilio pritvirtindavome 6 rogutes ir dar vienas — chirurgas Ple- 
chavičius — užpakalyje su slidėmis. Rogutėse sėdėdavo po du. Toks ekipažas 
per miestą patraukdavo dažniausiai į Girulius. Ten direktorius nueidavo į ka- 
vinę išgerti kavos, o mes tuo laiku važinėdavomės nuo kalnų rogutėmis. Klai- 
pėdoje praleistas laikas man paliko nepaprastai malonų ir draugišką atminimą. 
Gal turėjo įtakos ir Klaipėdos krašto autonomija, verčianti lietuvius čia būti 
draugiškais. 

Pati Klaipėda buvo nepanaši į Didžiąją Lietuvą. Miestai ir miesteliai dau- 
giau priminė Vokietiją. Klaipėdos mieste namai buvo nedideli, dažniausiai — 
vieno aukšto mūro nameliai. Tačiau garvės ir kiemai buvo švarūs, tvarkingi, 
visur išgrįsti smulkiais tašytais akmenėliais. Dauguma vietinių gyventojų geriau 
ar prasčiau mokėjo kalbėti lietuviškai, tačiau viešai vengė kalbėti. Krautuvių 
iškabose mirgėte mirgėjo suvokietintos lietuviškos pavardės: Petereit, Alminat 
ir kt. 


niversitetas 25 


Ligoninė artimai bendravo su įvairiomis lietuviškomis įstaigomis bei orga- 
zacijomis. 

Dvare netoli Klaipėdos gyvenęs grafas Zubovas dažnai pakviesdavo ligoninės 
rsonalą į savo dvarą maloniai pabendrauti, nors jis pats beveik tose vaišėse ne- 
lyvaudavo. Ir man teko vieną kartą su visais nuvažiuoti traukiniu. Mus malo- 
ai priėmė ponia grafienė su jauna gražia grafaite ir maloniu grafaičiu. Po so- 
»s vakarienės prasidėjo šokiai. Aš labai daug šokau su žavinga grafaite Marile 
patyriau didelį malonumą bendraudamas. Sutarėme, kad vėl greitai pasimaty- 
ne šitame vaišingame dvare. Grįžtant, jau traukinyje, merginos nedavė ramy- 
s, įtardamos, kad aš čia jau galiu įklimpti... Skyriuje gyd. Lapšienė pradėjo 
an tiesiog piršti grafaitę. Bet aš atsakiau gerbiamai daktarei, kad pastebėjau gra- 
tės kakle nedidelę strumą. Su grafais gali atsitikti taip, kaip tame posakyje: 
zausi grafo titulą ir teisę skolas išmokėti“. Visi mane užsipuolė, kad aš netei- 
s. Neapsirikau. Praėjus penkeriems metams, jau Kaune, pavaduojant man Stu- 
ntų ligonių kasos gydytoją, į mano priėmimą atvyko ligonė, ta pati žavioji 
afaitė, serganti cukriniu diabetu. Palinkimas į medžiagų apykaitos sutrikimus. 

Ligoninė drauge su miesto lietuviška visuomene sutiko 1937 Naujuosius me- 
s, dalyvaujant paskutiniam Klaipėdos krašto gubernatoriui Aleksui Kurkauskui. 

Gyventi Klaipėdoje buvo labai linksma. Dažnai išvykdavome į kaimus pas 
žįstamus, susipažindavome su gyvenimu kaime. Beveik kiekvieną šeštadienio 
karą ligoninės personalas rinkdavosi į medicinos seserų bendrabutį labai įdo- 
iai vakaronei. Iš kelių kambarių išnešdavo visus baldus ir tokiame tuščiame 
mbaryje patiesdavo kilimą. Svečiai susėsdavo ant to kilimo ir vaišindavosi 
1diciniu gardžiu tortu, kurį iš sutaupytų valgykloje produktų iškepdavo ne- 
prastu organizuotumu pasižyminti ligoninės vyriausioji seselė. Gėrimų atsi- 
šdavo kiekvienas individualiai. Ateidavo svečių ir iš miesto, pvz., iš kariuo- 
enės dalinio apsilankydavo jaunas gyd. kpt. Stasys Tuminas ir kt. Visus tuos 
»būvius organizuodavo vyriausioji ligoninės sesuo. Ji ilgoką laiką tobulinosi 
»ndone ir iš ten atsivežė daug gerų įpročių. Buvo nepaprastai kultūringa, ma- 
ni, tačiau reikli. Todėl personalas ją ir gerbė, ir bijojo. 

Mieste tuo metu akių ligų praktikos gydytoju dirbo geras pažįstamas Petras 
1zlauskas. 

Labai aktyvi buvo Klaipėdos medicinos draugija. Joje dalyvavo visi lietuviai 
dytojai. Iš vietinių gydytojų pamenu med. dr. Kirvickį, kuris dažnai darė 
anešimus organizaciniais klausimais. 

Baigėsi mano 3 mėnesių stažuotės laikas. Į Klaipėdą iš VDU buvo atsiųstas 
mano medicinos gydytojo diplomas. Aš tapau gydytoju, galinčiu verstis medi- 
cinos praktika ir rašyti receptus. Net po daugelio metų su dideliu malonumu 
prisimenu Klaipėdoje praleistą laiką. 


Studijos Medicinos fakultete sekėsi neblogai. Visus egzaminus pasisekė iš- 
laikyti iš pirmo karto. 

Studentai ir jų organizacijos laisvu nuo studijų metu lankydavome įvairias 
paskaitas, skirtas visuomenei bei studentams. Labai įdomios buvo prof. Kazio 
Pakšto paskaitos apie Baltijos respublikas ir jų ateities perspektyvas, prof. Ta- 
do Ivanausko — apie ekspediciją į Braziliją, prof. Ebero Landau — apie pa- 
tirtį medicinoje ir kt. Kultūrinis gyvenimas tuometiniame Kaune buvo labai 
intensyvus. Į Kauną, kaip į sostinę, nors ir laikinąją, atvykdavo daug iškilių 
žmonių, kuriuos mes galėdavome pamatyti, kai jie dalyvaudavo tradicinėse Karo 
muziejaus sodelyje ceremonijose, pagerbiant Nežinomojo kareivio atminimą. 

Prisimenu 1934 metais Karo muziejuje apsilankiusį Stalino laikų maršalą Je- 
gorovą be antpečių, su didele penkiakampe žvaigžde ant rankovės. 1936 metais 
į Kauną iš Maskvos skaityti paskaitų buvo atvykę garsūs profesoriai medikai — 
prof. Pletniovas ir prof. Šereševskis. Medicinos fakulteto Didžioji auditorija bu- 
vo pilna gydytojų ir studentų. Man, kaip tuo metu buvusiam Studentų medikų 
draugijos valdybos pirmininkui, buvo pavesta išplatinti kvietimus į šias paskai- 
tas, kurie kainavo nuo 7 iki 15 litų. Tarybinis ambasadorius šiems profesoriams 
buvo nurodęs, su kuo Kaune galima bendrauti ir pas ką galima svečiuotis. Man 
visa tai papasakojo prof. Pr. Gudavičius, kuris vadovavo svečių priėmimui ir pas 
kurį buvo leista pasisvečiuoti prof. Šereševskiui. 1937 metais išaiškinus „suokal- 
bį“ prieš Staliną, ir Jegorovas, ir Pletniovas su Šereševskiu buvo sušaudyti kaip 
liaudies priešai. Profesorių darbai buvo sunaikinti, jų knygos sudegintos ir jų var- 
dai iš visur išbraukti. 

1934 m. į Kauną buvo atvykęs garsus prancūzų mokslininkas prof. Arman- 
de Delille, kuris pirmą kartą Lietuvoje pademonstravo vaikų bronchografiją Vai- 
kų ligų katedroje ir vaikų ligoninėje Putvinskio g. Nr. 34. Dalyvavo daug gy- 
dytojų ir mes, ketvirto kurso studentai medikai. Iš prancūzų kalbos vertė gyd. 
Vyšniauskas. 

VDU buvo daug įvairių studentų organizacijų, kurios visais atžvilgiais at- 
spindėjo visos tautos arba valstybės piliečių veidą. Universitetas turėjo autono- 


Universitetas 37 


miją ir organizacijų steigimas ir veikla priklausė tik nuo Universiteto vadovy- 
bės. Organizacijos buvo pasiskirsčiusios pagal religinę, kultūrinę, politinę bei 
dalykinę priklausomybę. Pagrindinį vaidmenį universiteto studentų veikloje tu- 
rėjo Studentų korporacijos, Studentų draugijos pagal specialybę ir pagal ideo- 
loginius bei kitus kriterijus. 

Medicinos srityje svarbiausia buvo Studentų medikų draugija. Ji buvo gausi, 
į ją galėjo įstoti bet kuris studentas medikas. Buvo dar Studentų žydų draugija. 
1934 metais, būdamas ketvirtame kurse, buvau vienos kadencijos Studentų me- 
dikų draugijos valdybos pirmininku, vėliau — valdybos nariu. Ji buvo įkurta 
1923 m. vasario 22 d. Studentų medikų korporacijos buvo trys. Pati seniausia 
„Fraternitas Lithuanica“ buvo įkurta 1908 m. lapkričio 28 d. Petrapilyje ir vėliau 
Kaune 1926 m. vasarį buvo įregistruota kaip korporacija. Ją įkūrė Petrapilio Karo 
medicinos akademijos studentai medikai: V. Nagevičius, V. Ingelevičius, K. Ože- 
lis ir kt. Iš šios korporacijos atsiskyrusios medikės 1931 m. birželio 6 d. įkūrė Stu- 
denčių medikių ir Odontologių korporaciją „Patria“. Jos įkūrėja buvo stomato- 
logė Marytė Stukaitė. 1928 m. gegužės 3 d. buvo įkurta Studentų ateitininkų 
medikų korporacija „Gaja“. Pradėdamas studijuoti mediciną, 1930 m. įstojau į 
korporaciją „Gaja“ ir dvi kadencijas buvau išrinktas korporacijos valdybos sekreto- 
riumi, drauge su pirmininku Broniumi Kazlausku. 1932 m. gegužės 21 d. stu- 
dentai J. Petrikas, Pr. Vaičiulis, J. Gudauskas ir kt. įkūrė Studentų medikų „Ąžuo- 
lo“ korporaciją, kuri vadovavosi senųjų varpininkų idėjomis. Jos šefas buvo 
Medicinos fakulteto dekanas, prof. VI. Lašas, garbės nariai — prof. Pr. Mažylis, 
dr. Jonas Staugaitis ir kiti valstiečių liaudininkų šulai. 

Studentų medikų korporacijos, kaip ir kitos panašios draugijos, skyrėsi nuo 
bendrų fakultetinių draugijų savo ideologija, griežta tvarka. Korporantai dėvė- 
jo specialią kepuraitę ir privalėjo po švarku persijuosti korporacijos spalvas pri- 
menančią juostelę. Bendrųjų draugijų nariams užteko dėvėti tik specialią 
kepuraitę. Buvo ir bendra visiems studentams VD universiteto uniforminė ke- 
puraitė iš balto aksomo su žalio aksomo apvadėliu — juostele. Malonu būda- 
vo žiūrėti į studentus, pasipuošusius margaspalvėmis kepuraitėmis. Jas dėvėda- 
mi studentai turėjo būti pasitempę, mandagūs ir visais atžvilgiais kultūringi bei 
drausmingi džentelmenai. Studentų organizacijos turėjo ne tik ekonominės 
reikšmės, bet ypač tautinio patriotinio bei kultūringumo prasme. Praverstų ir 
šių dienų studentijai pasekti jų pavyzdžiu. Pagal VD universiteto 1935 metų 
duomenis, jame buvo užregistruotos 93 studentų organizacijos. 

Studentai turėjo organizacijų renkamą universiteto studentų atstovybę, kuri 
buvo labai rimta ir veikli, studentų reikalus atstovaujanti organizacija. Ir man 
1935 metais teko būti valdybos nariu. 

Studentų organizacijos, ypač korporacijos, dažnai ruošdavo iškilmingus po- 
kylius savo ar samdytose salėse. Išlaidas salės nuomai surinkdavo iš jiems pri- 
jaučiančių mecenatų, profesorių bei kitų asmenų. Už kvietimą gaudavo ne ma- 
žiau kaip 10 litų. Pokylis prasidėdavo kurio nors operos ir baleto solistų pa- 
dainuotomis arijomis bei dainomis už 50—60 litų. Prisiprašyti dainuoti gali- 
ma buvo tuos artistus, kurių finansai šlubavo. Visados pasisekdavo prisikalbin- 
ti Juozą Mažeiką ir kt. Pagrindinis tokio pokylio akcentas buvo šokiai. Gar- 
bingesni svečiai, kai nešokdavo, tai vaišinosi bufete, kurio nevengė ir studen- 
tai. Šokiai kartais tęsdavosi iki 8 valandos ryto. 

Šokių vakarai reikalavo iš mūsų gerai mokėti šokti įvairius šokius. Todėl „Ga- 
jos“ korporacija, kuriai aš priklausiau, sugalvojo lankyti šokių kursus pas žymų 
to meto specialistą Kaune. Aukštas, lieknas, pagyvenęs džentelmenas mokė mus 
šio meno rusų kalba. Mūsų buvo 10 jau solidaus amžiaus vyresniųjų kursų stu- 
dentų ir aš tik vienas patekau antrokas, nes buvau korporacijos sekretorius. Sun- 
kiai mums sekėsi mokytis šokimo meno, ypač augesniems kolegoms. Tačiau šiuos 
kursus laimingai baigėme. Kursų efektas buvo puikiausias — mokėjome gerai šok- 
ti. Mat to meto merginos nemokančių šokti vaikinų netoleruodavo. Neidavo šok- 
ti, jeigu džentelmeno kelnės nebūdavo tinkamai išlygintos. Reikia paminėti, kad 
šie šokių kursai buvo labai įslaptinti ir mane į juos priėmė gana sunkiai. 

Studentai labai mėgo lankyti tuomet labai garsų Operos ir baleto teatrą. Tuo- 
met garsėjo Kipras Petrauskas, broliai Antanas ir Stasys Sodeikos, Juozas Mažei- 
ka, J. Zaunienė ir daugelis kitų artistų. Nebūdavo savaitės, kad mes nenueitume 
į teatrą. Pirkdavome pačius pigiausius bilietus — į „galiorkę“, o nusižiūrėję lais- 
vą vietą geresnėje vietoje, per pertrauką nusileisdavome žemyn. Pirmoji opera, 
kurią aš išgirdau buvo „Toska“. Labiausiai mėgau „Karmen“, „Žydė“, „Otelo“, 
„Hofmano pasakos“ ir kitas dėl labai puikių arijų, ypač, jei pasisekdavo jas iš- 
girsti dainuojant Kiprą Petrauską ir labai gerą balsą turintį Juozą Mažeiką. J. Ma- 
žeika buvo atvykęs iš Tauragės. Jis buvo mažo mokslo, bet turėjo nuostabų bal- 
są — baritoną. Kaip jis prasimušė iki Operos teatro solisto, niekas nežino. Jį 
pražudė nesaikingumas vaišintis... Kai mes kviesdavome padainuoti studentų va- 
karėliuose, jam būdavo sunku surasti net padoresnį, o gal vienintelį kostiumą. 
Vėliau jis vedė žmoną totorę ir priėmė musulmonų tikėjimą. 

Ministrus, visuomenės veikėjus bei politikus gerai pažinojome iš matymo. 
Mat dažnai juos sutikdavome gatvėse, ypač vaikščiojant Laisvės alėja. Vincas 
Krėvė-Mickevičius buvo labai mažo ūgio, vaikščiodavo lėtais žingsniais, rūky- 
damas įsikandęs nepaprastai ilgą kandiklį. Dauguma šių veikėjų dažnai susi- 
tikdavo tuo metu garsioje intelektualų pasimatymo vietoje — Konrado kavi- 
nėje. Žiūrėk, jau slenka į kavinę Vincas Krėvė, Balys Sruoga su golfo kelnė- 
mis, mažutis, pašiauštais ilgais plaukais raišas Juozas Garbačiauskas, gestikuliuo- 
damas rankomis ir kažką įtikinėdamas. J. Garbačiauskas buvo gimęs kažkur 
Dzūkijoje. Jis save laikė ir lietuviu, ir lenku. Norėjo vėl šias tautas suartint, 
kaip kadaise unijos laikais. Buvo įdomus žmogus — ir rašytojas, ir filosofas, ir 
būrėjas, ir toliaregis likimo spėliotojas, ir daugelio kitų menų meistras. Mums 
jis atrodė tikras „velniūkštis“. Universitete jis buvo lenkų kalbos lektorius. Be 
jo neapsieidavo nė vienas susiėjimas, net ir Konrado kavinėje. Mėgdavo skai- 
tyti paskaitas, ypač tautiniais klausimais, kurios dažniausiai būdavo audringai 
nutraukiamos. Negi mes galėjome pakęsti jo siūlymą broliautis su lenkais? 

Ir aš neretai, turėdamas atliekamo laiko, mėgdavau užeiti į Konrado kavinę 
išgerti puodelį kavos ir, svarbiausia, pasiskaityti laikraščių. Priešpiet kavinė vi- 
sada būdavo beveik tuščia. Didžiojoje salėje buvo nepaprastai įdomus fonta- 
nas su amūriuku. 

VDU studentų parlamentas drauge su kitomis Baltijos šalių bei Suomijos 
studentų organizacijomis buvo įkūrę bendrą organizaciją, vadinamą SELL (Suo- 
mija, Estija, Latvija, Lietuva). Ta organizacija kas keli metai rengdavo bendras 
konferencijas iš eilės kiekvienoje šalyje. 1936 metais tokia konferencija buvo 
surengta Kaune. Tai buvo III SELL konferencija. Po konferencijos buvo su- 
ruoštas aukščiausio valstybinio lygio priėmimas su Respublikos Prezidentu. Pri- 
ėmime ir man, kaip konferencijos delegatui, teko pirmą kartą gyvenime daly- 
vauti. Delegatų ir svečių buvo keli šimtai. Nejauku buvo, kai priėmimo vaišė- 
se už kiekvieno svečio nugaros stovėjo patarnautojas. Mes vos spėdavome už- 
leisti vietą vis naujam patiekalui. Konferencijai buvo skirtas specialus trauki- 
nys, kuris turėjo nugabenti konferencijos dalyvius į Klaipėdą. 

Pakeliui buvome sustoję Dotnuvoje. Čia Žemės ūkio akademijoje buvo iš- 
kilmingas dalyvių priėmimas ir vėl iškilmingi pietūs. Kelionės pabaiga turėjo 
būti Nidoje. 

Klaipėdoje priėmimas buvo organizuotas viename iš Neringos restoranų. 
Mus labai maloniai priėmė lietuviškai kalbantis restorano savininkas, matyt, nu- 

jausdamas gerą biznį. Iš to Smeltėje esančio restorano toliau į Nidą plaukėme 
laivais. Gaila, kad kelionė į Nidą buvo nesėkminga — visą laiką lijo. Man, 
kaip konferenciją lydinčiam atstovui, buvo pavesta lydėti latvius. Kelionės metu 
iš latvaičių aš išmokau keletą latviškų dainelių. Lietuvių studentų delegacijai ir 
visai konferencijai vadovavo VD universiteto studentų atstovybės pirmininkas 
studentas filologas Kazys Ulvydas. Jis, kaip mokantis vokiečių kalbą vedė kon- 
ferenciją vokiečių kalba, nors iš tikrųjų jam tai atlikti sekėsi sunkokai. Po ke- 
lionės ir svečiavimosi Nerijoje, į Kauną vėl grįžome traukiniu. Tai buvo pir- 
ma mano pažintis su Neringa. Tiesa, buvome sustoję ir Juodkrantėje, ten val- 
gėme vokiečių restorane. 

Nida tuo metu buvo labai nedidelis miestelis, lyg kaimas. Gatvės buvo ne- 
grįstos, pilnos smėlio. Vietiniai gyventojai važinėjo dviračiais vežimais su labai 
dideliais ratais ir labai plačiais mediniais stukais, be metalinių ratlankių. Gy- 
ventojai aiškino, kad su tokiais ratais lengviau važiuoti per smėlį. Vietos gy- 
ventojai, daugiausia kuršiai, dar mokėjo lietuviškai, nors ir sunkokai. Gyventi 
Neringoje buvo sunku, ypač dėl mėsos stygiaus. Mėsos atsargas neringiečiai pa- 
sipildydavo tinklais gaudydami rudenį kopų plynėse varnas. Labai įdomu, kad 
varnoms perkąsdavo kaklus, o paskui jas slėgdavo statinėse. 

Neringoje apžiūrėjome visas įdomybes, ypač Parnidžio kopą, Tomo Mano 
vasarnamį ir kt. Nidoje pirmą kartą pamatėme briedį, kuris drąsiai sukinėjosi 
po miestelio centrą. 


Malonu buvo Kaune studijuoti ir gyventi. Nuo antro kurso susiradau nau- 
ją kambario draugą, tikrą suvalkietį, kurso kolegą Stasį Ankudavičių, su ku- 
riuo draugavau ir gyvenau visą likusį studijų Kaune laiką. Jis buvo kilęs iš Su- 
valkijos, Bagotosios valsč., nelabai turtingo ūkininko daugiavaikės šeimos. Iš 
namų Stasys beveik nieko negaudavo, bet gaudavo 150 litų stipendiją, kurią 
buvo paskyręs jo motinos brolis, kunigas Pautienius, miręs Amerikoje ir pali- 
kęs didelį turtą visiems studijuojantiems giminaičiams. Jam užtekdavo pinigų 
ir gražiai apsirengti, ir gardžiai pavalgyti. Buvo labai tvarkingas, atidus, su ne- 
ryškiai išreikštu suvalkietišku požiūriu į viską iš „aukšto“. Mėgėjas buvo paple- 
pėti su merginomis. Turėjo keletą simpatijų ir pusiau simpatijų. Sekmadieniais 
mes abu aplankydavome jas visas iš eilės. Mat jis buvo labiau subrendęs negu 
aš ir man nuolat priekaištaudavo, kodėl aš nesusirandu simpatijos. Aš atsaky- 
davau, kad man pakanka pasižiūrėti į jo mergaites. Aš irgi mėgau šokti, dai- 

nuoti ir linksmintis, tačiau vengiau be reikalo užsikrauti sau ant kupros dar 
simpatijų jungą. Neretai aš būdavau konsultantu, nustatant, kuri simpatija yra 
jam „tinkamiausia“. 

Ir vis dėlto, baigdamas studijas, jis be mano pritarimo vedė baigiančią sto- 
matologiją studentę Marytę Stukaitę. Matyt, nugalėjo materialiniai išskaičiavi- 
mai. M. Stukaitė buvo garsaus ir turtingo Kupiškio vaistininko duktė, labai 
savarankiška ir energinga mergina. Todėl Stasys ir pakluso jos valiai, o ne ma- 
no patarimui neskubėti vesti. Teko būti pirmuoju pabroliu iškilmingose ves- 
tuvėse Kupiškyje. Mes, dvylika pabrolių, buvome iškilmingai apsirengę, su dvy- 
likos rožių puokštėmis rankose ir iškilmingai iš stoties su „kalamaškėmis“ bu- 
vome nugabenti į jaunosios tėvų valdas. Vestuvės buvo puikiai organizuotos. 
Viskas vyko sklandžiai, tačiau jaunikis pasakė gana liūdną kalbą, kad jis palie- 
kąs visus draugus ir t.t. Teko mums savo kalbose taisyti padėtį ir pažadėti ne- 
pamiršti savo kolegos. Jaunieji grįžo į Kauną, į vieno kambario butą. Draugai 
neištesėjo iškilmingai duoto žodžio, sakydami, kokia gali būti kalba su vedu- 
siu žmogumi. 

Žemesniuose kursuose Stasys mane bardavo, sakydamas, koks tu studentas, 
kad neturi merginos. Šiuo atžvilgiu mūsų nuomonės visiškai skirdavosi. Aš no- 
rėjau turėti laisvę eiti į bet kokius renginius, šokius bei pobūvius, nejausdamas 
jokios atsakomybės atsiskaityti už savo veiksmus. Studentas turi studijuoti pla- 
čiąja prasme. Jis turi būti ne tik geras studentas, bet ir visapusiškai išsilavinęs 
žmogus, mokąs įdomiai bendrauti ir su vyrais, ir su moterimis bei mergino- 
mis. Aš dar studijuodamas galvojau po mokslų pakeliauti po pasaulį, pamatyti 
jį iš arčiau, pargabenti į Lietuvą visą, kas gera. Visa tai, kas galėjo trukdyti įvyk- 
dyti mano siekius, man buvo nepakeliui. Galima bendrauti su visais ir viso- 
mis, neįsipareigojant vienai. Tačiau ir aš neatsilaikiau Stasio nuolatiniam ragi- 
nimui susirasti simpatiją. Būdamas ketvirtame kurse, atsitiktinai, grįždamas iš 
studentų sekmadienio gegužinės, Kačerginėje susipažinau su stomatologe Na- 
talija Kazlauskaite iš Alytaus. Pro pravirą garlaivio langą stebėjome Nemuno 
pakrantes. Vėliau retkarčiais susitikdavome, tai šokiuose, tai gegužinėse ir juo- 
kais, kaip paprastai, aš pakalbindavau šią studenčiukę. Taip iš lengvo ji tapo 
lyg ir mano simpatija. Svarbiausia, galėjau pasididžiuoti prieš Stasį ir kitus drau- 
gus, kad nesu nevykėlis. Natalija, baigusi mokslą anksčiau už mane, išvažiavo 
dirbti į gimtąjį Alyrų. Aš, baigęs Karo mokyklą, nuvykau gydytojauti į Šiluvą. 


Matyt, moterys labiau suvokia įvairias gyvenimo situacijas ir geriau moka spręsti 

kylančius klausimus. Ir štai vieną dieną Šiluvoje gaunu laišką iš Alytaus, ku- 
riame buvo parašyta, kad ji ne tam baigė aukštąjį mokslą, kad ištekėjusi va- 
žiuotų dirbti į tokį kaimą kaip Šiluva... Ir tuo visas reikalas baigėsi. 

Likimas lėmė, kad nepraėjus nė pusei metų, aš pagal konkursą buvau pri- 
imtas dirbti į VD universiteto Vidaus ligų katedrą Kaune. Pasirodė, kad Kau- 
nas yra ne tik ne Šiluva, tačiau ir ne Alytus. Netrukus Natalija Alytuje ištekė- 
jo už Itn. Žvinsklio, kuris, nepraėjus nė trims savaitėms po vestuvių, kaip ka- 
rininkas su kitais buvo ištremtas į Magadano lagerius. Po reabilitacijos buvo 
grįžęs į Lietuvą ir, sužinojęs, kad jo žmona su kitu vyru pasitraukė į Vakarus, 
nusiminęs grįžo į Rusiją. 

Mes, studentai, gyvenome linksmai. Stengdavomės sekti visus įvykius ir juose 
dalyvauti. Ne kartą dėl dalyvavimo piketuose teko paragauti iš policijos ir van- 
dens čiurkšlių. Tai atrodė visai natūralus įvykis studentų gyvenime. Supranta- 
ma, dauguma lietuvių studentų buvo kilę iš kaimo, todėl jiems tautos reikalai 
buvo labai svarbūs. Net ir man, kaip VD universiteto studentų medikų drau- 
gijos pirmininkui, oficialiai teko dalyvauti audiencijoje pas Švietimo ministrą 
K. Šakenį, prašyti, kad į Medicinos fakultetą būtų priimama daugiau lietuvių, 
nes tuo metu lietuvių gydytojų buvo didelė mažuma. Maloniai pasikalbėjome 
su departamento direktoriumi A. Juška. Ar tai padėjo, nežinau. Tačiau demaršas 
buvo padarytas. 

Racionaliai tvarkantis, pakako laiko ir mokslui, ir pramogoms. Aš nebuvau 
„zubryla“, bet ir stengiausi nesivilkti iš paskos. Mums, studentams iš kaimo, rei- 
kėjo daug išmokti ne tik medicinos. Koks gi tu būsi gydytojas, jei nepasistengsi 
perimti iš miesto visa tai, kas reikia žinoti ir mokėti inteligentui. Prisimenu, kar- 
tą Kaune, leidžiantis Parodos gatve žemyn, matau eina labai išsipuošusi graži po- 
nia — matyt, į teatrą — ir slidinėja. Aš prieinu prie tos nepažįstamosios, imu ją 
už parankės ir palydžiu iki Laisvės alėjos. Trumpa padėka ir viskas. 

Baigiantis studijoms dekanatas išduodavo kiekvienam diplomantui pažymė- 
jimą — Medicinos kandidato pažymą, kuri veikdavo, kol buvo laikomi vals- 
tybiniai egzaminai. O valstybinius egzaminus reikėdavo išlaikyti per trejus me- 
tus. Taigi baigęs kursą studentas buvo vadinamas ne diplomantu, o medicinos 
kandidatu. Tas vardas buvo mums labai malonus. Mes pasidarydavome net vi- 
zitines korteles su šiuo garbingu vardu. 

Aš diplomą gavau per metus. Baigus medicinos kursą universitete, dar ne- 

Išlaikęs valstybinius egzaminus, medicinos kandidatas gaudavo medicinos gy- 
dytojo diplomą. Diplomai buvo trijų rūšių. Jei daugiau kaip pusę egzaminų bu- 
vo išlaikyta penketais, diplomas buvo su pagyrimu — cum maxima laudėe, jei dau- 
giau kaip pusė išlaikyta ketvertu, diplomas buvo įvertinamas su pagyrimu — cum 
laude, o trečios rūšies diplomas, kai jis neatitikdavo minėtų sąlygų. 

Kilo klausimas, ką veikti toliau. Reikėjo dar atlikti ir dėl studijų atidėtą pri- 
valomąją karo tarnybą. Nutariau stoti į Karo mokyklos Aspirantų skyrių Kau- 
ne. Iki mokslo Karo mokykloje pradžios buvo likę apie pusę metų ir per tą lai- 
kotarpį reikėjo pinigų pragyvenimui, kurių aš neturėjau. Laikinai įsidarbinau 
med. dr. Antano Gylio privačioje ligoninėje Putvinskio gatvėje. Dr. A. Gylys 
buvo nervų ligų specialistas, tačiau gydydavo visus, kas pakliūdavo pas jį. Daž- 
niausiai jo pacientai buvo turtingi žmonės: verslininkai, kunigai ir kiti. Išlaikyti 
privačią ligoninę buvo labai sunku, tekdavo gerai paspausti pacientų piniginę. 
Mano užduotis buvo pagal paskirtį lydėti ligonius į kitas ligonines. Ne vieną 
ligonį teko lydėti į Kalvarijos psichiatrinę ligoninę ir kitur. 


Medicinos fakulteto profesoriai Vytauto Didžiojo universitete. 

Iš kairės sėdi: prof E. Landau, prof. P. Raudonikis, prof. K. Buinevičius, 
prof. V. Tumėnienė, prof. J. Karuža, prof. J. Bagdonas, prof. V. Lašas; 
stovi: prof. J. Žilinskas, doc. J. Blažys, prof. P. Mažylis, prof. P. Avižonis, 
prof. A. Jurgeliūnas, prof. E. Vinteleris. 

Nuotrauka daryta 1930 metais 


KARO MOKYKLA 


Ir štai aš Karo mokykloje. Pagal nuostatus ir baigusiems aukštąjį mokslą 
reikėjo atlikti karinę prievolę kariuomenėje. Atlikti karinę prievolę Karo mo- 
kykloje būdavo daug geriau, nes trumpiau trukdavo karo tarnyba ir dar gau- 
davai karininko laipsnį. 

Atvykę į Aukštąją Panemunę, Karo mokyklos aikštėje buvome išrikiuoti į 
ilgą eilę. Iš tos eilės atskiroms ginklų rūšims buvo renkami kandidatai. Mūsų 
kuopoje buvo trijų rūšių kariūnai aspirantai: ginklininkai, artileristai ir pėsti- 
ninkai. Į ginklininkus buvo priimti inžinieriai bei kitus technikos mokslus baigę 
ar jų ragavę vaikinai. Tada garbus gen. štabo pulk. leitenantas išsirinko kandi- 
datus į artilerijos būrį. Nežinau kuo aš patikau pulkininkui, kad mane paskyrė 
į artilerijos būrį. Visi kiti liko pėstininkais. Didelė garbė buvo patekti į artile- 
riją bei kitas specialias ginkluotės rūšis. Aš irgi didžiavausi tuo, kad tapsiu ar- 
tileristu, nors man, kaip medikui, buvo tas pats, kurioje ginklų rūšyje tarnau- 
ti. Baigęs Karo mokyklą gausiu, kaip tuo metu buvo nustatyta, sanitarijos ka- 
rininko laipsnį, nors specialaus karo medicinos kurso ir nebūsiu baigęs. 

Taigi 1937 m. liepos 7 d. buvau priimtas į Pirmojo Lietuvos Prezidento 
Antano Smetonos Karo mokyklos Kaune aspirantų XIII laidą aspirantu kan- 
didatu. Karo mokykloje ilgai neužsibuvome. Nukirpo mums plaukus, aprengė 
kareiviškais rūbais, paskyrė į antrosios aspirantų kuopos artilerijos būrį ir jau 
liepos 9 d. pasiuntė į trečiąjį artilerijos pulką Kaune — Šančiuose, 33 dienoms 
jauno kareivio apmokymui. Mus apgyvendino kareivinėse, atskirose patalpose. 
Gyvenimo sąlygos ir maistas buvo toks pats, kaip ir eilinių kareivių, paprastas, 
bet pakankamai kaloringas. Duonos davinys mums buvo per didelis, todėl jo 
dalį, susitarus su ūkio vadovu, gaudavome sviestu. Iš kaimo atvykusiems ka- 
reiviams šio normalaus duonos davinio kartais būdavo per mažai. Trečiojo ar- 

tilerijos pulko vadas buvo pagyvenęs, lieknas, gana rūstus ir griežtas pulkinin- 
kas Dočkus, kurio privengdavo ne tik kareiviai, bet ir karininkai. Geriau buvo 
nesipainioti jam po kojomis. Norėdamas palaikyti ir patikrinti karininkų draus- 
mę, jis pats asmeniškai vadovaudavo karininkų jojimo pratyboms, gerokai juose 
vaikydavo ir negailėdavo lietuviškų keiksmažodžių. 

Mūsų būrio karininkai buvo leitenantas Paltarokas, kuris mokė jojimo me- 
no, ir jaunesnysis leitenantas K. Šapalas, kuris dėstė ginklų ir ypač artilerijos 
pabūklų technologiją. Jaunasis kareivis mokymo metu turėjo gerai žinoti kari- 
nį statusą, paklusnumą, būti drausmingas ir sąmoningas karys. Sunkiausia už- 
duotis buvo gerai išmokti artilerijos pabūklą ir jo praktinį panaudojimą. Var- 
gome mes, kareiviai, tačiau ne mažiau prakaitavo ir mūsų lektorius jaunasis 
leitenantas. Jis buvo ir labai jaunas, ir labai mažo ūgio. Mėgo jis per pertrau- 
kas pasistiprinti alaus bokalu. Jam buvo sunku su mumis dirbti, nes reikėjo 
gerokai varžytis. Mat jis buvo tik gimnaziją baigęs, tuo tarpu mūsų dauguma 
buvo baigę aukštąjį mokslą. Jojimo mokytojas leitenantas Paltarokas kitokio 
„sukirpimo“ žmogus: aukštas, lieknas, baleto studijos mokinę primenančių ma- 
nierų. Švelnus kraipymasis ir vaipymasis mus nepaprastai stebino. Atrodo, jis 
buvo Panevėžio vyskupo K. Paltaroko brolio sūnus. Šiaip jis buvo ramus, ne- 
įkyrus dėstytojas. 

Kaip žinia, tuometinės artilerijos pabūklai buvo traukiami arklių. Aišku, visi 
artilerijos karininkai privalėjo gerai mokėti joti. Tad ir mus mokė jojimo me- 
no. Aš maniau, kad išmokti padoriai kariškai joti yra vieni juokai. Tačiau pa- 
sirodė visai kas kita. Jojimo pamokos prasidėdavo nuo jojimo be balno. Tai 
buvo didžiausia kankynė. Tai buvo pats sunkiausias mokslas, kurį patyriau per 
savo gyvenimą. Nei verkti, nei melstis, nei bėgti. Kai išmokome gerai laikytis 
ant arklio be balno, mus pradėjo mokyti joti su balnu. Dabar pajutome joji- 
mo malonumus. Arklys ir raitelis turi jausti vienas kitą. Raitelis turi paklusti 
arklio žingsnio pokyčiams, jis turi išmokti, tartum, „susilieti“ su arkliu. Arklio 
pavadis yra tik priemonė pakreipti arklį norima kryptimi bei jį sustabdyti. Kai 
išmokome gerai joti kareivinių aikštėje, pradėjome jodinėti už miesto: Aukš- 
tosios Panemunės kloniuose, Jiesios pakrantėmis, Rokų apylinkėse. Kad gerai 
mokame joti, patvirtindavo tai, kad galėdavome nusileisti stačiu upės skardžiu 
galva žemyn. Neužmirštamas buvo įvykis, kai mes raiti nusileidome nuo Links- 
makalnio kalno Kaune. Iš tikrųjų buvo baisu. Tačiau išmokome vien kojomis, 
be rankų pagalbos, gerai išsilaikyti balne. Buvo malonu šuoliuoti pievomis ir 

laukais. Taip pat išmokome taip pat pagal reikalą panaudoti pentinus arkliui 
paraginti. Pentinai, kuriuos ryšėjome prie batų, buvo mūsų didelis pasididžia- 
vimas prieš pėstininkus ir gal kiek mažiau prieš kitas ginklų rūšis. Pentinų skam- 
besys einant rodė esant karį labai gerbtinos ginklų rūšies. Mat ir aukštesnio 
laipsnio karininkai, nors ir ne kavaleristai bei artileristai, turėjo teisę naudoti 
pentinus, nors dažnai ir nebarškančius. 

Laikas kariuomenėje slinko labai greitai. Po užsiėmimų buvo laiko ir knygą 
paskaityti. Norėjome kuo greičiausiai grįžti į Karo mokyklą ir tęsti ten karo moks- 
lą. Per du su puse mėnesio baigę kareivio mokymą, 1939 m. rugsėjo 21 d uvo- 
me grąžinti į Karo mokyklą. 

Karo mokykloje darbas buvo įdomesnis ir sunkesnis. Po poros mėnesių 
(1937 11 23), išlaikius nustatytus egzaminus, tapome aspirantais. Tą pačią dieną 
priėmėme kariuomenės priesaiką. Kasdieną dėvėjome įprastinę kareivio unifor- 
mą, per šventes bei eidami į miestą dėvėjome paradinę Karo mokyklos kariū- 
nų uniformą su baltu diržu ir baltomis pirštinėmis. Grįžus į Karo mokyklą, 
visiems norėjosi kuo greičiausiai sekmadieniais išeiti į Kauno miestą ir gražio- 
mis uniformomis pasirodyti draugams, draugėms, artimiesiems. Tačiau išeiti į 
miestą nebuvo taip lengva. Reikėjo labai gerai išmokti kultūringai vaikščioti ir 
tinkamai pasisveikinti. Prieš išleidžiant į miestą, budintis stropiai patikrindavo 
uniformą ir mokėjimą pasisveikinti. Kurį laiką visa tai sulaikydavo išėjimą į 
miestą urmu. Vėliau patikrinimas būdavo normalus. Išėjus į miestą reikėjo būti 
labai atsargiems. Didžiausias kariūnų ir aspirantų priešas buvo Karo policija. 
Jie ypač švenčių dienomis po du, dažniausiai liktiniai puskarininkiai, vaikšti- 
nėdavo gatvėmis. Ypač jie nemėgo kariūnų ir aspirantų. Iki 24 valandos reikė- 
jo grįžti į Karo mokyklą. Budintis karininkas patikrindavo, ar nesvirduliuoji, 
ar uniforma, ypač baltos pirštinės, švarios. Reikėjo turėti dvejas baltas piršti- 
nes: padėvėtas miestui, švariąsias — grįžtant į Karo mokyklą. Niekad negalėjai 
garantuoti, kad tave išleis į miestą. 

Karo mokykloje mokėmės pagal iš anksto nustatytą programą. Prieš pietus 
buvo teoriniai ir pagrindiniai praktiniai užsiėmimai, po pietų ilgas laisvalaikis 
pasiruošti pamokoms, paskui — choras, kviečiamų lektorių paskaitos. 

Kuopos, kurią sudarė ginklininkų ir artileristų būriai, vadu buvo vidutinio 
amžiaus, apkūnus, su ūsiukais, labai malonus, „tėvuku“ vadinamas majoras 
A. Stakionis. Kursantai jį labai gerbė ir nedarė jo vadovaujamai kuopai jokių 
nemalonumų. Fizinio lavinimo kursą dėstė kapitonas Jaruševičius, kuris gerokai 

mus pavaikydavo. Rikiuotės pamokas vesdavo ką tik priimtas į kariuomenę, metęs 
pradžios mokytojo darbą, jaunesnysis leitenantas P. Reikalas, iš drovaus dėsty- 
tojo greitai tapęs karininkui būdingu pasipūtėliu. Artilerijos pabūklų techniką 
dėstė labai kultūringas ir malonus vyresnysis leitenantas V. Venslovas. Sunkus 
tai buvo mokslas. Tačiau dar sunkiau mums sekėsi mokytis taktinio pabūklais 
šaudymo Baranovo aparatu meno, kurį vesdavo Suvalkijoje gyvenęs artilerijos 
majoras J. Beinoravičius, piktas ir rūstus, tikras mūsų baubas. Laimė, kad man 
nedaug teko padirbėti šiuo aparatu. Mūsų majoras, sužinojęs, kad esu gydyto- 
jas, labai supyko ant valdžios, nes, jo nuomone, iš manęs nebus artileristo ir manęs 
niekad nekviesdavo prie Baranovo aparato. Aš turėdavau daug laisvo laiko, to- 
dėl ten paslapčiomis perskaičiau beveik visus Tolstojaus kūrinius. 

Buvo paskaitų apie arklininkystę, kurias skaitydavo ne visai kariškai atrodęs 
veterinarijos pulkininkas leitenantas K. Mašanauskas. Mokyklos chorui vado- 
vavo ir dirigavo žinomas kompozitorius K. Griauzdė. Kiekvieną savaitę būda- 
vo paskaitos kultūros klausimais, kurias skaitė labai geras tos srities žinovas, 
kultūringas, malonus lektorius, buvęs karo pradžioje paskelbtos Lietuvos Mi- 
nistrų kabineto Ministro pirmininko pavaduotojas Juozas Ambrazevičius (išei- 
vijoje — Brazaitis). 

Negaliu nepaminėti jojimo mokytojų vyresniųjų leitenantų A. Žemaičio ir 
V. Mikalajūno. Abu jie buvo geri savo srities žinovai, abu Prancūzijoje baigę jo- 
jimo mokyklą. Vyresnysis leitenantas A. Žemaitis buvo kresnas, vidutinio ūgio 
kultūringas ir nuoširdus vyras. Jis nebuvo plepys ir apie save bei Prancūziją ma- 
žai pasakojo. Nelaimei, jis buvo išniręs dešinįjį peties sąnarį. Išnirimas kartoda- 
vosi dažnai, kai lipdamas ant žirgo neatsargiai pakeldavo dešiniąją ranką. Teko 
ir man keletą kartų atstatyti išnirimą savo mokytojui. Jis buvo atviras ir nesivar- 
žė. Vyresnysis leitenantas V. Mikalajūnas buvo aukštas, lieknas, gražus juodbru- 
vys, labai linksmas, nuoširdus, bet žinąs savo vertę ir mėgėjas paplepėti apie sa- 
vo intymius nuotykius Prancūzijoje. Visa bėda, mūsų leitenantas truputį švep- 
luodavo. Matyt, tai nekenkė jo karjerai Prancūzijoje. Kai gerokai įsismaginda- 
vo, atsidusdavo prisiminęs Prancūziją ir sakydavo prisimerkęs: „Aš buvau geras 
vaikinas, bet mane Prancūzijoje „gražuolės“ sugadino“. Vėliau, 1939 metais, jis 
tapo Prezidento A. Smetonos adjutantu. 

Karo mokykloje buvo sanitarijos dalis su ambulatorine pagalba kariūnams, 
mokyklos karininkams ir jų šeimoms bei civiliam aptarnaujančiam personalui. 

Rimtesnės ligos buvo gydomos Kauno karo ligoninėje. Sanitarinės dalies va- 
dovu buvo aukštas, pagyvenęs, žilas, su dideliais ūsais, gydytojas pulkininkas 
A. Matulionis. Labai geras ir malonus žmogus, kilęs nuo Salako, kalbėjo tar- 
miškai. Mane įkalbinėjo važiuoti gydytojauti į Salaką. Jo padėjėjas, daugiausia 
dirbęs ambulatorijoje, buvo jaunas gydytojas kapitonas A. Kazakevičius, maža- 
kalbis, greitadarbis, nepaperkamas žmogus. Įdomu, jo akių vokai buvo nudri- 
bę ir dėl to atrodydavo, kad jis nuolat miega. Karo mokyklos kariūnai pašiep- 
dami vadino kapitoną A. Kazakevičių „miegančiąja gražuole“. Svarbiausias ir 
įdomiausias ambulatorijos darbuotojas buvo karo felčeris viršila Aleksandras Pet- 
kus. Nedidukas, sulinkęs, lieknas, judrus žmogus. Lietuviškai kalbėjo nenusa- 
komai keistu svetimos kalbos akcentu. Buvo kilęs ne iš visiškai lietuviškai kal- 
bančio rajono, tačiau labai stropus darbuotojas ir didelis Lietuvos patriotas. Tai 
jis iš tikrųjų valdė ambulatoriją. Pirmiausia jis pats apžiūrėdavo ligonius ir pats 
spręsdavo, ar verta palikti kapitonui Kazakevičiui bei retai pasirodančiam am- 
bulatorijoje pulkininkui Matulioniui. Viršila A. Perkus turėjo teisę tik vieną 
dieną atleisti kariūnus nuo užsiėmimų. Jis ta teise ir naudojosi. Visi žinojo Pet- 
kaus pavardę ir jo bijojo. 

Karo mokyklos viršininku buvo brigados generolas Kazys Musteikis, malo- 
nus ir kultūringas, tačiau dalykiškas ir griežtas bei principingas. Vėliau jis bu- 
vo paskutinis Lietuvos krašto apsaugos ministras prieš Sovietų Sąjungos oku- 
paciją, kuris lemtingą 1940 m. birželio 15 dieną siūlė Prezidentui ginklu prie- 
šintis okupacijai ir kuris su Prezidentu pasitraukė į Vakarus. Aš su generolu 
K. Musteikiu artimai susipažinau Karo mokykloje, eidamas joje gydytojo pa- 
reigas, kai reikėjo pavaduoti išeinančius atostogų Karo mokyklos gydytojus. Jis 
man siūlė pasilikti karo gydytoju ir stipendiją specializuotis užsienyje. 

Karo medicinos ir sanitarijos žinios buvo labai kuklios ir apėmė tik tiek, 
kiek apskritai reikia žinoti karininkui karo lauko sąlygomis. Daugiausia žinių 
gavau kariuomenės manevrų metu. 

1938 m. gegužės 15 d. buvau išsiųstas į Gaižiūnų poligoną 3 pėstininkų 
pulko sanitarinio karininko žinion atlikti jau medicininį stažą. Šis pulkas pri- 
klausė Panevėžio trečiajai divizijai, kuri ir atvyko karo pratimams į Gaižiūnų 
poligoną. Mano viršininkas buvo apkūnus, vidutinio amžiaus, žilsterėjęs gydy- 
tojas pulkininkas leitenantas K. Gudelis, vėliau žinomo mokslininko geografi- 
jos profesoriaus A. Gudelio tėvas. 

Gaižiūnų poligonas 


Traukiniu iš Kauno nuvykau į Gaižiūnų geležinkelio stotį, iš kur mus ma- 
šina nugabeno į poligono centrą — Ruklos dvarą. Dvaras buvo ant Nemuno 
kranto, labai gražioje vietoje. Dideli mūriniai dvaro rūmai ir kiti pastatai bu- 
vo vienintelis akcentas šioje nuošalioje ir Dievo užmirštoje vietovėje. Nuo dvaro 
ir Neries tęsėsi lekiančio smėlio, su skurdžios augmenijos lopeliais kažin kada 
dirbami laukai, su buvusių kelių ir kelelių žymėmis, retais apleistų gyvenvie- 
čių pastatais. Tikra dykynė. Valdžia nupirko iš gyventojų šią kelių šimtų hek- 
tarų vietovę ir įrengė čia puikų karinį poligoną. Tačiau didelę nuostabą kėlė 
išlikę didingi ir iškilmingi šios vietovės ir poligono karių vartojami vietovių 
bei sodybų pavadinimai: Patrimpas, Londonas, Paryžius, Solonikai ir kiti. Pa- 
sirodo, kad seniau čia gyvenę žmonės, daugiausia bajorai, grįžę iš užsienio ke- 
lionių, pavadindavo jų lankytos užsienio šalies ar garsaus miestu vardu. Pri- 
menu, poligone buvo kalbama apie netoli Ruklos, Neries ir Šventosios santa- 
koje, esančią Salonikų pradžios mokyklos mokytoją. Smalsūs karininkai ir at- 
sargūs kariūnai kartais aplankydavo šią visų išgirtą gražuolę. Aš irgi galiu pa- 
tvirtinti — ji buvo graži. 

Panevėžio divizijos kariai vienam mėnesiui įsikūrė netoli Ruklos dvaro, gra- 
žiai jų pačių pastatytame palapinių miestelyje, su puikiomis alėjomis ir gatvė- 
mis. Man irgi buvo pastatyta puiki palapinė ambulatoriniam karių priėmimui. 
Mudu abu su viršininku gyvenome Ruklos dvaro pastate. Ten ir maitinomės, 
gaudami kareivio davinį. Darbo buvo nedaug, atlikęs darbą palapinėje, padė- 
davau dirbti konsultacinį darbą viršininkui. Reikėjo atrinkti ligonius į karo li- 
goninę, o kartais juos ir lydėti. Tačiau taip gerai gyventi teko neilgai. Prasidė- 
jo divizijos manevrų pratimai poligone, kurie trukdavo visą parą. Iš vakaro buvo 
paslapčia skelbiama vienos kariaujančios pusės užduotis susipažinti ir vykdyti 
įsakymą. Gauni arkliais pakinkytą vežimą, paimi atitinkamus reikmenis ir ke- 
letą gerai manevrus pažįstančių sanitarijos puskarininkių ir važiuoji pirmyn. La- 
bai išvargsti per naktį. Reikia daug kur sustoti, įsirengti sanitarijos punktą, o 
svarbiausia — neatsilikti nuo savo dalinio ir nepasiklysti tamsią naktį baisioje 
poligono dykynėje. Mane gelbėdavo patyrę sanitarijos puskarininkiai. Ir taip 
visą mėnesį, be poilsio, kasdien, nors atskiri daliniai keisdavosi. 

Kai divizija iš Panevėžio baigė savo laiką poligone, maniau, kad mane iš 
poligono atšauks ir komandiruos į kurį nors pulką Kaune. Apsirikau, mane 

paliko poligone ir antrai pamainai dirbti su nauja divizija, kiek pamenu, ant- 
rąja. Ir vėl varginantis nakties darbas poligone. Po naktinių manevrų, rytais 
buvo aptariami pratybų rezultatai, dalyvaujant padalinių vadams, štabo gene- 
rolams, tarp jų ir man. Kartą ir aš buvau išbartas padalinio vado už tai, kad 
manevrų metu ne laikų nurodžiau savo sanitarinio punkto vietą. Aptarimų metu 
po mėnesio aš pradėjau suprasti pratybų esmę. Baigus darbą antrajai divizijai, 
aš vėl negaunu atšaukimo iš poligono. Nusiminiau, vadinasi, reikės trečią pa- 
mainą vargti poligone. 

Nutariau nepasiduoti ir nueiti į Kariuomenės sanitarinę valdybą išsiaiškin- 
ti, kodėl taip ilgai mane laiko poligone. Juk aš esu aspirantas ir galiu reikalau- 
ti iš valdžios. Sugalvojau rimtą dalykinį sprendimą. Nuvažiuoju į Kauną, nu- 
vykstu į Karo sanitarijos valdybą, užeinu ne pas generolą V. Nagevičių, kaip 
sanitarijos viršininką, bet pas sekretorių majorą J. Barkauską ir pareiškiu, kad 
išbuvau Gaižiūnų poligone dvi pamainas, t.y. du mėnesius, ir greičiausiai lik- 
siu trečiai pamainai. Per tą laiką aš labai gerai išmokau karo meno, reikalingo 
savo specialybei. Pasilikdamas dar toliau poligone, užimsiu vietą ir neleisiu ki- 
tiems pasimokyti Gaižiūnų poligone. Argumentas buvo toks dalykiškas ir stip- 
rus, kad majoras J. Barkauskas pasistengė mane po poros dienų — 1938 m. 
liepos 15 d. — atšaukti iš Gaižiūnų poligono ir paskyrė mane į 5 pėstininkų 
pulką Kaune, greta Karo mokyklos, gydytoju. 


Karo mokyklos gydytojas 


Norėdami išeiti vasaros atostogų kartu, Karo mokyklos gydytojai mane grą- 
žino į Karo mokyklą tęsti savo specialybės stažą, t.y. dirbti Karo mokyklos gy- 
dytoju. 

Man buvo didžiausia laimė išvykti iš to prakeikto poligono, kuriame atvar- 
gau daugiau negu reikia. Karo mokykloje buvo likę nedaug žmonių. Kariūnai 
ir aspirantai buvo išvykę į karinius dalinius bei poligoną atlikti privalomąjį stažą 
pagal specialybę, tarnautojai — atostogų. Aš buvau vienintelis gydytojas, tei- 
sėtai, pagal įsakymą, buvau grąžintas į Karo mokyklą tęsti stažą pagal savo spe- 
cialybę. Aš pavadavau karo gydytojus su visomis jų teisėmis. Medicinos srityje 
ir ambulatorijoje aš buvau didelis viršininkas, nors dėvėjau eilinio kario uni- 
formą, tiesa, ant antpečių buvo pritvirtintas gydytojo skiriamasis ženklas — 


Karo mokykla ži 


paauksuota gyvatė. Aš galėjau riesti nosį tik darbo metu savo darbo patalpose, 
kur ir generolas turėjo paklusti mano teisėtiems reikalavimams. Už savo vado- 
vaujamos įstaigos aš buvau eilinis karys, kuris privalėjo atiduoti pagarbą net 
kiekvienam sutiktam puskarininkiui. Matyt, tai buvo įvesta atidumo ir draus- 
mės įgūdžiams ugdyti. Jei buvo grupė kursantų — pirmas, pamatęs karininką, 
privalėjo sukomanduoti: „Stok, ramiai, pagarba dešinėn, kairėn...“ Tačiau mes 
turėjome ir kitų to privalomo sveikinimosi subtilumų. Karo mokykloje buvo 
rengiami dviejų rūšių karininkai: kadriniai karininkai, kurie po dvejų mokslo 
metų papildydavo kariuomenės kadrus ir mokykloje buvo vadinami kariū- 
nais, ir atsargos karininkai — aspirantai, kurie mokėsi tik vienus me- 
tus. Į kadrinių karininkų skyrių eidavo beveik tik gimnaziją baigę jaunuoliai, 
tuo tarpu aspirantų gretose daugumą sudarė aukštąjį mokslą baigę įvairaus pro- 
filio specialistai. Ir štai dėl to tarp kadrinių kariūnų ir aspirantų tvyrojo slapta 
„neapykanta“. Pagal nuostatus kariūnai buvo vyresnio laipsnio už aspirantus, 
todėl pastarieji privalėjo sveikinti kariūnus, nors ir ne taip iškilmingai kaip ka- 
rininkus. Štai dėl ko kariūnai ieškodavo įvairių situacijų, dažnai ir sąmonin- 
gai, prigriebti užsižioplinusius aspirantus. 

Ir štai tokie kariūnai „kirviai“, atėję į ambulatoriją privalėjo man, nors ir 
ne karininkui, tačiau einančiam aukštų karininkų pareigas, gerbti kaip karininką. 
Jie iš pykčio grieždavo dantimis, tačiau vykdyti pavaldumo nuostatus privalė- 
jo. Už ambulatorijos durų aš buvau eilinis aspirantas. 

Ambulatoriškai ir dažnai namuose tekdavo gydyti karininkus ir laisvai sam- 
domus darbuotojus bei jų šeimų narius. Kaip gydytojui teko lankytis kapito- 
no Ramanausko, vyresniojo leitenanto Petronio, vėliau sovietinio generolo ir 
kitų šeimose. 

Dirbau ir gyvenau ambulatorijoje. Turėjau atskirą kambarį. Man, kaip to- 
kias aukštas pareigas einančiam, patarnavo kareivis — pasiuntinys. Pradžioje ei- 
davau į valgyklą ir sėdėdavau prie karininkų stalo. Vėliau man maistą į mano 
kambarį atnešdavo pasiuntinys. Šitaip aš išlošdavau, nes nereikėjo taip anksti keltis 
ir eiti į valgyklą. Karininkų maistas buvo labai geras ir gausus. Tada mano gyve- 
nimas buvo labai geras, kokio aš dar niekad neturėjau. Laiko turėjau labai daug. 
Karo mokykla buvo Aukštojoje Panemunėje, prie pat Nemuno. Mokyklos var- 
tus nuo Nemuno skyrė tik garvė. Pasitaikė graži ir šilta vasara, todėl kasdien, 
pasiėmęs metalinį žetoną-leidimą, eidavau maudytis į Nemuną. Mane visada sau- 
gojo ištikimas mano pasiuntinys ir, esant reikalui, iškviesdavo į ambulatoriją. 

Rugpjūtį grįžo iš stažuotės kariniuose daliniuose beveik visi kariūnai ir aspi- 
rantai. Buvo numatytos sporto varžybos tarp Karo mokyklos ir gretimai esančio 
Penktojo pėstininkų pulko. Reikėjo rimtai ruoštis varžyboms. Karo mokyklos eki- 
poje buvo daug mūsų kuopos kursantų, kuriems ir nutariau padėti laimėti var- 
žybas. Visų pirma visus Karo mokyklos ekipos narius apžiūrėjau ir parinkau var- 
žyboms pačius sveikiausius ir fiziniai stipriausius kariūnus bei aspirantus. Pagal 
reikalą, daugeliui sportininkų prieš pat startą suleidau kofeino bei kitų ištvermę 
stiprinančių vaistų. Varžybų rezultatai buvo nuostabūs: Karo mokykla jas užtik- 
rintai laimėjo. Visi nepaprastai džiūgavo — pradedant mokyklos viršininku ir bai- 
giant eiliniu kursantu . Visa mokykla sužinojo, kad prie laimėjimo labai prisidėjo 
ir mokyklos gydytojas aspirantas Kazys Ambrozaitis. Mane visi sveikino. 

Artėjo ruduo ir mūsų buvimo Karo mokykloje pabaiga. Rugsėjo 8 dieną — 
Vytauto Didžiojo karūnavimo — Valstybės dieną buvo didelės iškilmės ir Karo 
mokykloje, kaip įprasta. Oficialiai už gerą tarnybą kariuomenėje, o faktiškai už 
pagalbą Karo mokyklos sportininkams varžybose su 5 pėstininkų pulku, Respub- 
likos Prezidento aktu buvau apdovanotas Vytauto Didžiojo ordino trečiojo laips- 
nio medaliu. Jį man prisegė prie krūtinės pats Karo mokyklos viršininkas briga- 
dos generolas Kazys Musteikis. Įteikimo momentą savo fotojuostoje užfiksavo 
mano geras studentavimo metų draugas, kariūnas Vytautas Maželis, ir šią foto- 
grafiją išspausdino Karo mokyklos žurnalo „Kariūnas“ 1938 m. rugsėjo mėnesio 
numeryje. Šia proga Karo mokyklos viršininkas padėkojo man už pagalbą mo- 
kyklos sportininkams ir pasiūlė man pasilikti kariuomenėje dirbti karo gydyto- 
ju. Pažadėjo išrūpinti man trijų metų stipendiją stažuotis mano norimoje specia- 
lybėje bet kurioje užsienio valstybėje. Aš buvau priblokštas tokiu netikėtu, neei- 
liniu pasiūlymu ir generolo dėmesiu, todėl paprašiau generolą leisti man pagal- 
voti ir apsispręsti. Man baigus Karo mokyklą, generolas K. Musteikis tuojau ta- 
po Krašto apsaugos ministru ir, be abejonės, jis būtų įvykdęs savo pažadą. 


Kariuomenės manevrai 


1938 m. rudenį buvo organizuoti dideli kariuomenės manevrai Aukštaiti- 
joje. Todėl aš 1938 metais nuo rugsėjo 9 dienos iki rugsėjo 20 dienos, t. y. 
manevrų laikotarpiui, buvau išsiųstas į Ketvirtąjį artilerijos pulką Šiauliuose dirb- 
ti gydytoju. Labai maloniai, net su tam tikra pagarba, mane priėmė pulko va- 
das pulkininkas leitenantas Šklėrius. Visi sa manimi elgėsi lyg su karininku. 

Aš, kaip pulko gydytojas, privalėjau vykti į manevrus drauge su pulko šta- 
u. Man jojimui paskyrė labai ramų, tačiau nepaprastai aukštą arklį, vardu Ka- 
ius. Matyt, jis man teko todėl, kad Karaliaus visi vengė dėl jo nepaprastai 
ukšto ūgio. Nors aš ir mokėjau gerai joti, bet be pagalbos negalėdavau ant jo 
žsiropšti, nebent nusivedęs jį į gilų griovį, būtent taip manevrų metu ir da- 
rdavau. Tačiau dažniausiai man padėdavo mano sanitaras Jonas Šipkus, kilęs 
: Šiaulių priemiesčio Šimšės. (Koks įdomus atsitiktinai sutapęs vardų skam- 
esys.) Mano sanitarinė tarnyba, susidedanti iš sanitarijos puskarininkių, va- 
iavo arklių tempiamu vežimu. 

Keliavome ir „kariavome“ ištisas 12 dienų ir naktų, judėdami tik naktimis. 
Tuobodi ir monotoniška būdavo ta naktų kelionė keliais ir keleliais, kartais tik 
1ėnuliui teikiant romantikos. Atsirado pažįstamų karininkų, su kuriais kartu jo- 
ami paįvairindavome savo kelionę. Važiavome ir jojome po 30 kilometrų su 
ertraukomis poilsiui arkliams ir raiteliams. Nakvodavome pagal nustatytą pla- 
ą, dažniausiai vietovėse išskirstydami karininkus nakvoti pas gyventojus. Ma- 
ęs niekas nelaikė gydytoju ir karininku, nes mano uniforma buvo panaši į ei- 
nio. Keliavome pro Radviliškį, Šeduvą, Ramygalą ir kitus miestus. Po 10 die- 
ų sunkių manevrų vėl iškilmingai grįžome į Šiaulius. Sutiko mus didelė minia 
monių su gėlėmis ir vainikais. Aš iškilmingai jojau savo Karaliumi su pulko šta- 
u. Jaunos ir gražios merginos teikė gėles karininkams. Man teko viena vienin- 
"lė puokštė gėlių parado pabaigoje, matyt, iš pasigailėjimo „sanitarui“. O gali 
ūti dėl to, kad dėl mano Karaliaus aukšto ūgio sunku buvo su gėlių puokšte 
asiekti raitelį. Nepaisant nepatogumų dėl aukšto ūgio, mano Karalius buvo nuo- 
rabiai ramus ir geras jojamasis arklys. Paskirdami man tokį nepatogų arklį, ma- 
ė, kad aš nemoku joti ir važiuosiu su gurguole. Tačiau vėliau karininkai stebė- 
»si, iš kur aš mokąs taip gerai joti. Paaiškinimas buvo teisingas — aš buvau ne 
k gydytojas, bet ir artileristas. Manevrai buvo baigti, aptarti, padarytos reikia- 
10s išvados. Aš vėl grįžtu į Karo mokyklą baigti karinių studijų. 


Atsisveikinimas su karo mokykla 
Karo mokykloje gana liberaliai išlaikėme egzaminus ir pradėjome ruoštis at- 


isveikinimo su Karo mokykla iškilmėms. Po tokio įtempto darbo Karo mo- 
ykloje nekantriai laukėme suteikiant mums karininko laipsnį, kurį, paprastai, 

suteikdavo tik patsai Respublikos Prezidentas. Tačiau pagal kariuomenės nuo- 
status pakelti į karininko laipsnį pirmą kartą galima tik per puskarininkio laips- 
nį. Todel 1938 m. rugsėjo 26 d., Karo mokyklos viršininko įsakymu mes bu- 
vome pakelti į jaunesniojo puskarininkio laipsnį ir rytojaus dieną, t.y. rugsėjo 
27 dieną, Respublikos Prezidento aktu pakelti į jaunesniojo leitenanto karinį 
laipsnį ir tuo pačiu aktu paleisti į atsargą, skelbiant, kad baigėme XIII aspi- 
rantų laidą. 

Atsisveikinimo iškilmės vyko rugsėjo 29 dieną Karo mokyklos mokomoje 
aikštėje ir kieme, kuriame dalyvavo Respublikos Prezidentas A. Smetona ir aukš- 
tieji kariuomenės vadai, kviestiniai svečiai. Tokioje aplinkoje kiekvienas iš mūsų 
prieidavome prie Prezidento, kuris kiekvieną paliesdavo kardu per petį, tarda- 
mas: „Be reikalo nepakelk, be garbės nenuleisk“. Mes, atsiklaupę prie vėliavos, 
ją iškilmingai pabučiavome. Prezidentas kiekvienam paspaudė ranką. Tai bu- 
vo karinė priesaika. Visi dalyviai, drauge su Prezidentu ir aukštaisiais svečiais, 
nusifotografavome. Paskui atvirame kieme buvo kuklios vaišės. Tai buvo vie- 
nintelė proga, kai teko paspausti ranką Respublikos Prezidentui. 

Įdomus psichologinis momentas, kad kai kurie aspirantai, pakelti į karininko 
laipsnį, prisisegę jaunesniojo leitenanto žvaigždutę prie antpečių, nuskubėjo į 
Kauno miestą pasirodyti draugams ir artimiesiems, kad yra karininkai. Tačiau, 
svarbiausia tokio poelgio tikslas, atsirevanšuoti Karo policijai, kuri dabar pa- 
mačiusi aspirantą su žvaigždute, privalėjo jį pirmoji sveikinti. Karo policija buvo 
pakankamai gudri ir tą dieną stengėsi nesirodyti miesto centre. Tai darydavo 
dažniausiai tik gimnaziją baigę aspirantai. 

Dieną po iškilmių jau civiliais rūbais išsirikiavome Karo mokyklos salėje at- 
sisveikitni su Karo mokyklos vadovybe bei dėstytojais. Karo mokyklos virši- 
ninkas, brigados generolas Kazys Musteikis, kiekvienam iš eilės paspaudė ran- 
ką, linkėdamas sėkmės tolesniame gyvenime. Tačiau ties manimi sustojo ilgiau. 
Jis man papriekaištavo, kodėl aš nedaviau jam atsakymo pasilikti kariuomenė- 
je. Jis dar kartą pasiūlė apsigalvoti. Aš kategoriškai atsisakiau likti kariuome- 
nėje. Ar aš buvau teisus, atsisakydamas tokios nepaprastai puikios karjeros? Aš 
ir dabar, rašydamas prisiminimus, praėjus 50 metų, negaliu nieko naujo pasa- 
kyti. Sutikęs likti karo tarnyboje, būčiau netekęs laisvės daugelį metų, nes už 
kiekvienus stipendijos metus užsienyje, būčiau privalėjęs atitarnauti kariuome- 
nėje trejus metus. Antra, dėl tuo metu vykusių didelių sukrėtimų, aš nebūčiau 
suspėjęs, o gal ir negalėjęs sugrįžti į Lietuvą. Būčiau likęs išeivis užsienyje. Nors 

ir labai daug teko pakelti vargo ir nuoskaudų, tačiau Tėvynėje padariau dau- 
giau, negu būčiau galėjęs padaryti gyvendamas užsienyje. 

Metai, praleisti kariuomenėje, paliko savotiškai neišdildomą įspūdį. Išmo- 
kino ištvermės, 

konkretumo darbe, tvarkingumo, tautinio sąmoningumo, taip pat gebėji- 
mą vertinti negeroves, kurių būna visais laikais ir visur. Negalima užmiršti tai, 
su kokia pagarba buvo žiūrima į karį, karininką. Matyti, tokiam požiūriui tu- 
rėjo neseniai sunkiai atkovota Nepriklausomybė, kurią atgauti labiausiai padė- 
jo savanoriai - žmonės iš Tautos gelmių. 

Dirbdamas vasarą gydytoju Karo mokykloje, turėjau progos susipažinti ir 
dalyvauti kaip gydytojas ir kaip lektorius Lietuvos mokytojų kariniuose sanita- 
rijos kursuose, kurie buvo organizuoti Karo mokykloje. Kursantės įvairiausiais 
medicinos klausimais lankėsi pas mane ambulatorijoje. Aš joms dėsčiau ir sa- 
nitarinę mediciną. Tai buvo labai linksmas laikas, nes jaučiausi kiek laisviau 
dėl savo laikinai užimamų pareigų. Savaitgaliais buvo organizuojami šokiai bei 
kiti renginiai. Susipažinau su daugeliu mokytojų, su keliais iš jų teko vėl susi- 
tikti gydytojaujant Šiluvoje. 

Baigiant Karo mokyklą reikėjo pagalvoti, ką veikti išėjus iš Karo mokyklos. 
Neturėjau nei darbo vietos, nei pinigų pragyvenimui. Teiraudamasis sužino- 
jau, kad yra laisva gydytojo vieta Šiluvoje. Nutariau ten vykti, tuo labiau, kad 
buvo man pažįstamas vietos klebonas. Savo gimnazijos draugo Juozo Giedrai- 
čio dėka paėmiau iš Ūkio banko 450 litų paskolą ir su tokia pinigų suma nu- 
vykau į Šiluvą laimės ieškoti... 


Kun. K. Ambrozaičio lėšomis 
1936 m. pastatyta bažnyčia 
Palendrių k., Kelmės valsčiuje, 
Raseinių apskrityje. 


Marijos ir Izidoriaus 
Ambrozaičių namas 
Ardiškių k., 
Viduklės valsčiuje, 
Raseinių apskrityje 

VD universiteto Medicinos fakulteto 
Medicinos skyriaus XI laidos 1935 metų 
gydytojų vinjetė 


PLP Karo mokyklos Kaune 
XIII aspirantų laidos 1938 m. 
aspirantas Kazys Ambrozaitis | 


PLP Karo mokyklos Kaune viršininkas brig. gen. Kazys Musteikis įteikia 
Vytauto Didžiojo ordino III laipsnio medalį aspirantui Kaziui Ambrozaičiui 


1995 m. Šiluvoje prie namo, kuriame 1938—1939 m. gyveno ir dirbo gydytojas Kazys 
Ambrozaitis. Stovi Kazys Ambrozaitis ir žmona Birutė 


GYDYTOJAS ŠILUVOJE 


1938 nm. rugsėjo 9 dienos popietę išlipau iš autobuso Šiluvoje su dviem 
lagaminais ir sustojęs pagalvojau, kur man dabar eiti ir pas ką. Prisiminiau, 
jog esu pažįstamas su klebonu kanauninku Pauliumi Karela, tad labai nedrą- 
siai nužingsniavau į kleboniją. Šiluvoje buvau pirmą kartą. 

Klebonas priėmė mane labai nuoširdžiai ir džiaugėsi, kad Šiluva ir vėl turės 
savo gydytoją. Su klebonu sprendėme, kur būtų man geriausia apsigyventi. Nu- 
tarėme, kad geriausia vieta būtų pas Oną Taučienę, ten, kur gyveno anksčiau 
čia dirbęs ir į Kelmę išsikėlęs gydytojas K. Gaižauskas. 

O. Taučienės namas stovėjo turgaus aikštėje. Aš turėjau tris nedidelius kam- 
barėlius. Už butą mokėjau 80 litų, o už visą išlaikymą su maistu — dar 130 
litų. Reikėjo ir pačiam įsikurti, ir savo lėšomis įrengti ligonių priėmimo kabine- 
tą su visais ambulatoriniam darbui reikalingais instrumentais ir baldais. Medici- 
niniai baldai buvo užsakyti Kaune. Visi instrumentai paimti iš krautuvės už vek- 
selį. Visa tai kainavo 2500 litų. Dar turėjau grąžinti bankui 450 litų skolą. 

Šiluvos apylinkės sveikatos punkto vedėju mane paskyrė Raseinių apskrities 
valdyba su 240 litų mėnesio alga. Be to, buvo oficialiai paskirta akušerė 
Z. Degutienė. 

1938 m. sausio 14 dieną valdžios buvo išleistas įstatymas dėl kaimo gyven- 
tojų sveikatos reikalams steigiamų apylinkių sveikatos punktų. Jie buvo įsteig- 
ti beveik kiekviename valsčiuje ir didesnėse gyvenvietėse. Raseinių apskrityje 
jų buvo įsteigta 8. Į sveikatos punktą buvo skiriamas gydytojas ir akušerė. Gy- 
dytojai gaudavo nuo 150 litų iki 300 litų atlyginimą per mėnesį, priklauso- 
mai nuo vietovės ir darbo sąlygų. Savo punkte gydytojas privalėjo teikti medi- 
cinos pagalbą pagal valdžios nustatytą taksą. Už gaunamą algą nemokamai gy- 
dyti bet kurios apylinkės venerinius ligonius, savo apylinkės sergančius tracho- 

ma, tuberkulioze, skiepyti savo apylinkės gyventojus nuo raupsų, bent kartą 
per metus aplankyti visas savo apylinkės pradžios mokyklas ir patikrinti visų 
mokinių sveikatą, nemokamai gydyti beturčius. Kiti apylinkių gyventojai gy- 
dytojui už medicininę paslaugą mokėjo pagal susitarimą. 

Gydytojo darbas buvo mažai mokamas. Pagal nustatytą taksą už apžiūrėjimą 
gydytojo bute dieną ligonis mokėjo 2 litus, naktį — 4 litus. Už ligonio aplan- 
kymą namuose dienos metu mokėdavo 4 litus, o nakties metu — 8 litus. Už 
vaistų įleidimą į raumenis arba po oda buvo mokama 50 centų, o už įleidimą į 
veną — 2 litai. Už ligonio, gyvenančio toliau kaip už 1 kilometro, aplankymą 
buvo mokama po 4 litus už kiekvieną valandą sugaišto laiko kelyje. Naktį už 
valandą sugaišto laiko buvo mokama 7 litai. Sveikatos liudijimas mokyklos rei- 
kalams 2 litai, tarnybos ieškantiems — 3 litai, teismo reikalams — 10 litų. 

Įsitaisiau naujame bute, įrengiau ligonių priėmimo kabinetą, pritvirtinau prie 
kiemo vartų didžiulę reklaminę gydytojo iškabą ir pradėjau kantriai laukti pa- 
cientų. Tačiau retas ligonis pas mane užklysdavo. Aš dar buvau jaunas, liek- 
nas, su neataugusiais plaukais po Karo mokyklos, todėl moterėlės skųsdavosi, 
kad yra sarmata nusirengti prie tokio jauno ponaičio. Nepadėjo ir klebono re- 
komendaciniai skelbimai apie naują gydytoją Šiluvoje. Sėdėjau savo kabinete 
be darbo. Tad nutariau patikrinti visas man skirtos apylinkės mokyklas ir jų 
mokinių sveikatą. Per mėnesį aš tą užduotį lengvai įvykdžiau. Veltui maniau, 
kad mokyklų lankymas padės išreklamuoti naujai atvykusį gydytoją. Pirmą mė- 
nesį be algos uždirbau tik 170 litų. Tai buvo per maža suma pinigų, kurią 
turėjau sumokėti kas mėnesį už instrumentus ir baldus. Be to, dar reikėjo mo- 
kėti ir šeimininkei už butą ir išlaikymą. Galvojau, gal verta ieškoti geresnės 
vietos negu Šiluva. Tačiau kitą mėnesį uždirbau jau 250 litų ir nutariau kan- 
triai laukti. Laimė, kas mėnesį mano uždarbis didėjo ir vidutiniškai pasiekė kas 
mėnesį 1200 litų. Buvo tik vienas mėnuo, kai uždirbau per jį 1600 litų. Aiš- 
ku, dėl uždarbio iš Šiluvos jau neketinau išvažiuoti. 

Gydytojo darbas kaime buvo įdomus, bet ir sudėtingas. Savo apylinkėje bu- 
vau vienintelis gydytojas ir vienas privalėjau spręsti gydymo bei aptarnavimo 
klausimus. Jokių patarėjų ar konsultantų arti nebuvo. Apskrities ligoninė Ra- 
seiniuose buvo už 19 kilometrų ir pasiekti ją važiuojant arkliu nebuvo taip leng- 
va ir greita. 

Pas ligonius tekdavo važiuoti tik arkliu kinkomu vežimu. Kelionė būdavo 
ilga ir sunki. Ištisas valandas sėdėdamas vežime turėjau ką nors kalbėti su ve- 

žėju. Pravažiuojant pro bet kurį kaimą, vežėjai smulkiai papasakodavo apie jo 
gyventojus, kaimo gyvenimą. Bevažinėdamas pas ligonius, greitai sužinojau, kur 
kas gyvena ir ką veikia. Iš pasakojimų sužinojau, kaip reikia ūkininkauti, kaip 
galima užauginti gerus arklius ir kitus reikalus, kurie man buvo gal ir neįdo- 
mūs. Tačiau aš, kaip gydytojas, privalėjau gerai pažinti kaimą, jo gyvenimą, 
pasiekimus, nepriteklius. 

Pradėdamas dirbti gydytojo darbą kaime, privalėjau paskelbti tam tikras nuo- 
statas. Per savo šeimininkę pagarsinau, kad man niekas nesiūlytų dovanų ir ne- 
mokėtų maisto produktais bei įvairiais daiktais. Juk aš tą produktų perteklių 
nepardavinėsiu turguje. O šeimininkei už viską moku pinigais. Prašiau, kad nie- 
kas nevaišintų manęs nuvykus pas ligonį. Tai būtų laiko gaišinimas. Ir tik la- 
bai retais atvejais naktį po gimdymo priėmimo išgerdavau stiklinę arbatos. Va- 
žiuodamas pas ligonį aš turėjau savo nuosavą vežimo sėdynės patiesalą ir kojų 
dangalą. Vežėjo atsivežtieji kartais galėjo būti paimti nuo ligonio lovos arba 
pilni parazitų. 

Dirbant kaime buvo tokia nerašyta nuostata, kad gydytojas gaudavo atlygi- 
nimą tik už atliktą darbą ir recepto išrašymą. Būdavo daug atvejų, kai naktį at- 
vykdavo skubiai vežtis gydytoją pas ligonį. Nuvažiuoji pusę arba mažiau kelio ir 
pasitinka žmogus, kuris praneša, kad gydytojo jau nereikia. Mac ligonis mirė, 
gimdyvė pagimdė, o ir šiaip namiškiai nutarė, kad gydytojo pagalbos nereikia. 
Šitaip būdavo išspręstas klausimas nemokėti gydytojui už honorarą ir sugaištą 
laiką. Prisimenu, Naujųjų metų dieną po pietų ruošiausi aplankyti pažįstamus 
ir pasveikinti juos su šventėmis. Staiga atvažiuoja tolimo bažnytkaimio gyven- 
tojas su tokiu menku arkliuku — kuinu, kad aš net pašiurpau, vežtis mane pas 
savo sergantį sūnų už 23 kilometrų. Nedvejodamas išvažiavau pas ligonį. Labai 
ilgai mes važiavome. Kai buvome jau netoli to bažnytkaimio ir jau matėsi baž- 
nytėlės bokštas, staiga mus sustabdo priešais atvykęs kitas sūnus ir sako, kad šei- 
ma nutarė, jog gydytojo pagalbos nereikia. Reiškia už vizitą bei sugaištą laiką 
gydytojui atlyginti nereikia, nes jis neatliko jokio darbo. Grįžome į Šiluvą gū- 
džią naktį. Kitą kartą nuvažiavau pas ligonį ir žiūriu, kad pas jį atvažiuoja ir ku- 
nigas. Aš iš pagarbos pirmenybę aptarnauti ligonį pasiūliau kunigui. 

Šiluvoje dar dirbo ir medicinos felčerė Šteinaitė, kuri buvo baigusi medici- 
nos studijas užsienyje. Tačiau ji neišlaikė valstybinių gydytojų egzaminų ir li- 
ko dirbti medicinos felčere. Šiluvoje buvo daug jos tėvynainių žydų, kurie la- 
bai palaikė Šteinaitę. Vykstančius pas mane ligonius žydai sustabdydavo ir sa- 

kydavo, kad naujo gydytojo nėra namuose ir patardavo užeiti pas Šteinaitę. 
Tuo tarpu daug vietinių žydų vakarais, kai niekas nemato, ateidavo gydytis pas 
mane. Buvo pasklidusi nuomonė, kad Šteinaitė moka sėkmingai išgydyti plaučių 
uždegimą dar tik ligos pradžioje. Aš ilgai nesupratau, kaip galima pagydyti plau- 
čių uždegimą, neturint reikiamų vaistų, kaip dabar sulfanilamidai, antibioti- 
kai. Pasirodo ji menką persišaldymą ar kitą nedidelį susirgimą sąmoningai pa- 
skelbdavo plaučių uždegimu ir, suprantama, sėkmingai išgydydavo per kelias 
dienas. Kai ji išvyko iš Šiluvos į užsienį, man pasidarė lengviau dirbti. 

Mano šeimininkė O. Taučienė buvo nepaprastai gera pagalbininkė darbe. 
Ji buvo judri, energinga, juodo gymio moteris. Gimusi ir augusi Šiluvoje, tarp 
žydų, mokėjo gerai kalbėti žydiškai. Todėl ji žinojo visa, kas vyksta miestelyje 
ir net artimuose kaimuose. Ji rytais man pranešdavo apie ligonių sveikatą. Iš- 
važiuodamas pas ligonį, aš iš anksto viską žinojau apie ligonį ir jo šeimą. Nors 
ji buvo beraštė, bet gerai sugebėjo atskirti įvairius vaistus, jei jie nuolat būda- 
vo toje pačioje vietoje. Kartais, išvažiavus pas ligonį, kreipdavosi kitas žmogus 
vežtis pas pacientą. Šeimininkė nedvejodama įteikdavo jam reikiamus vaistus 
ar instrumentus ir nukreipdavo į tą kaimą, kur aš būdavau, kad galėčiau ne- 
gaišdamas važiuoti pas naują ligonį. 

Šiluvos vaistininku dirbo jos savininkas V. Leskauskas. Jis buvo provizoriaus 
padėjėjas. Vaistinė buvo miestelio centre, gražiame raudonų plytų vieno aukš- 
to name. V. Leskauskas buvo vidutinio ūgio, vešliais ūsais, neišvaizdus, vidu- 
tinio amžiaus žmogutis, kuris mėgo dažnai išgerti. Kai išgerdavo, pasirišdavo 
apatinį žandą raudonos medžiagos juosta, nuduodamas, kad jis serga dėl dan- 
tų. Ligoniai gerai žinojo, kad su sergančiu vaistininku geriau neprasidėti ir ne- 
prašyti jo pagaminti vaistų. Išgėręs jis buvo nesukalbamas ir triukšmadarys. 
Žmonės vaistininko sąžiningu darbu netikėjo. Prieš mane dirbęs gydytojas Kos- 
tas Gaižauskas buvo įvedęs madą, kad gydytojas patikrintų V. Leskausko pa- 
gamintus vaistus. Aš labai nustebau, kai pas mane žmogus atsinešė patikrinti 
vaistus. Toks vaistų patikrinimas neturėjo jokios praktinės reikšmės. Tačiau nu- 
sižengti jau susidariusiai tradicijai aš negalėjau. Vaistininkas su niekuo neben- 
dravo ir niekur nesirodė. 

Šiluvą tvarkė keli žmonės: klebonas, policijos viršininkas, pašto viršininkas 
ir, žinoma, gydytojas. Jie geriausiai žinojo, kas vyksta miestelyje ir kaimuose, 
visad tardavosi tarp savęs, vienus globojo, kitus barė, sprendė ginčus ir nesusi- 
pratimus. Mokyklų vadovybė buvo uždara, neveikli ir niekur nedalyvaudavo. 

Buvo labai malonus agronomas Rimdžius, kuris turėjo keturias dukteris. Po 
mūsų įkyrių įkalbinėjimų jam gimė penktas vaikas — sūnus. Kartais agrono- 
mas su savo žmona netikėtai susipykdavo ir sukeldavo miestelyje didelį triukš- 
mą, kai įsijaudrinę išbėgdavo į gatves aiškintis savo nesusipratimų, nusitverda- 
mi net vėzdų. Dažnai tekdavo praleisti malonias popietes pas juos. 

Klebonija buvo visų reikalų centras. Kan. Paulius Katela buvo labai mielas, 
draugiškas ir paprastas, didžiai vaišingas žmogus. Į Šiluvą dažnai atvažiuodavo 
ar pravažiuodami užsukdavo daug svečių, dažniausiai įvairaus rango dvasinin- 
kų. Labai dažnai ir mane pakviesdavo pabendrauti su svečiais. Teko susipažin- 
ti su daugeliu įžymių žmonių. Vėliau, būdamas Kaune, tokios galimybės aš 
neturėjau. Gal ir teisinga mintis, geriau būti kaime pirmuoju, nei mieste pas- 
kutiniuoju. Dažnai mudu su klebonu aiškindavomės savo darbą. Aš klebonui 
sakydavau, kad jo darbe nėra nepasisekimų, jam visada gerai pavyksta pakrikš- 
tyti, sutuokti. Tuo tarpu mano darbe pasitaiko „broko“, nepasiseka išgydyti, 
kartais padaroma ir klaidų. Su vikaru kun. Antanu Kazlausku buvome net su- 
sidraugavę. Jo motociklu „Norton“ padarėme dviejų dienų ekskursinę kelionę 
ir apvažiavome beveik visą Lietuvą. Kelionė buvo sunki, dar tada nebuvo gerų 
ir asfaltuotų kelių. 

Didžiausias įvykis Šiluvoje buvo garsieji Šilinių atlaidai, kurie tęsdavosi iš- 
tisą savaitę. Į Šiluvą suvažiuodavo daugybė žmonių. Šiluvos atlaidams itin rimtai 
rengdavosi miestelio gyventojai. Anksti nuimdavo daržų derlių ir paruošdavo 
vietas apsistoti vežimams ir arkliams. Dažė ir gražino namus, tvoras, taisė gat- 
ves. Tai buvo vienintelė reali proga užsidirbti iš apsistojusių maldininkų. Pri- 
važiuodavo įvairių smulkių prekiautojų maistu, saldumynais, devocionalijomis 
ir kt. Prie mano namo prekyvietėje paprastai būdavo įrengiama karuselė bei 
kiti žaidimai vaikams ir suaugusiesiems. Iš visos Lietuvos suvažiuodavo gausy- 
bė elgetų, kurie įsitaisydavo Lyduvėnų gatvėje nuo bažnyčios ir koplyčios. Pa- 
sibaigus šventei, elgetos suruošdavo pušyne prie miestelio garsias puotas su or- 
gijomis, kurios tęsdavosi, kol baigdavosi per šventes surinkti pinigai. 

Šiluvos pažiba buvo garsaus architekto Vivulskio suprojektuota ir pastatyta 
koplyčia, kurioje matyti didelė dalis didžiulio akmens, ant kurio buvo Dievo 
Motina. 

Gyvendamas Šiluvoje, aš negalvojau čia ilgai pasilikti. Svajojau, susitaupęs 
pinigų, išvažiuoti į užsienį, pakeliauti, pamatyti pasaulio, ten pasitobulinti sa- 
vo profesijoje ir grįžti vėl į Lietuvą. Mane domino dar ir mokslinis darbas. 

Dažnai susitikdami su universitete Kaune dirbusiu savo kurso draugu Alfonsu 
Čeičiu, aprardavome ir mano tolesnio darbo perspektyvas. Ir taip vieną dieną 
gaunu iš A. Čeičio žinią, kad Vidaus ligų katedroje yra laisva katedros felčerio 
vieta. Jis man rekomendavo paduoti prašymą šiai vietai užimti. Netrukus man 
buvo pranešta, kad laimėjau didžiulį konkursą ir galiu vykti dirbti į Kauną. 
Nepaprastai apsidžiaugiau šia žinia, tačiau man buvo gaila ir Šiluvos. Dirbda- 
mas universitete aš tikėjausi turėsiąs progos tobulintis savo profesijoje ir dirbti 
mokslinį darbą. Artimieji man prikaištavo, kad neverta keisti gerą pelningą dar- 
bą Šiluvoje į menkai mokamą darbą Kaune, kur atlyginimas tik 150 litų per 
mėnesį. 

Šiluvoje aš pagyvenau vienus metus ir dešimt dienų. 

1939 m. spalio 18 d. aš vėl, kaip ir pirmąsyk atvykdamas, stovėjau su tais 
pačiais dviem lagaminais stotelėje ir laukiau autobuso į Kauną. 


PIRMOJI SOVIETŲ SĄJUNGOS OKUPACIJA 
(1940 M.) 


1940 m. birželio 14 d. iš Kauno atvykau į Ardiškius atostogų. Laikai 
buvo labai neramūs, žmonės buvo pasimetę, nežinojo, kaip keisis politinė si- 
tuacija. Birželio 15 d. per radiją sužinojome, kad Vyriausybė priėmė Sovietų 
Sąjungos ultimatumą ir Respublikos Prezidentas A. Smetona su kai kuriais mi- 
nistrais išvyko į užsienį be jokio rimto pareiškimo ar protesto. Žmonės kalti- 
no Prezidentą, kad jis tokią sunkią valandą tautą paliko likimo vėjams. Padė- 
tis buvo neaiški, žmonės nusiminę, išsigandę. Padėtis buvo neaiški. Daugelis 
manė, kad kritus Smetonos režimui, bus pakeista tik Vyriausybė ir jokia sve- 
tima valstybė nesikiš į Lietuvos reikalus. Niekas negalvojo apie Valstybės žlu- 
gimą ir jos okupaciją. Ūkininkai labiausiai bijojo kolūkių. 

Per dienas klausėmės radijo, gaudėme naujienas. Po kelių dienų per radiją 
visuomenę pradėjo mokyti paskubomis išverstų sovietinių dainų. Įsimintina bu- 
vo populiari daina „Široka strana moja rodnaja“. Kiekvieną dieną įkyriai skam- 
bėjo tos naujos dainos. 

Baimindamasis netikėtų įvykių, iš Viduklės nuvykau į Kauną, į savo dar- 
bovietę sužinoti naujienų. Universitete ir Vidaus ligų katedroje, kurioje dir- 
bau kaip felčeris, darbas vyko normaliai. Tačiau visos katedros, tarp jų ir Vi- 
daus ligų, kurios buvo Kauno valstybinėje ligoninėje Gardino g., paskubomis 
jau buvo persikėlusios į naująsias Kauno universiteto klinikas Utenos gatvėje. 
Buvo bijoma, kad jų neužimtų sovietiniai daliniai su savo ligoninėmis. Nesi- 
rodžiau klinikose ir grįžau į tėviškę toliau atostogauti. Už negrįžimą iš atosto- 
gų gavau barti nuo viršininkų, nes persikėlus į naująsias klinikas dėl padidėju- 
sių patalpų buvo pagausėję ir darbo. 

Grįždamas iš Kauno, autobuse sutikau gyd. Joną Lipčių iš Nemakščių, kuris 
pasisakė, kad yra kviečiamas dirbti į naujai įkurtą Sveikatos apsaugos ministeriją 

departamento direktoriumi. Jis dar pasakė, kad rengiama žemės reforma ir kad 
valstiečiams paliksią po 30 ha žemės. Tačiau J. Lipčius, nors ir buvo kairiųjų 
pažiūrų „demokratas“, nemetė Nemakščių ir netapo direktoriumi. 

Grįžęs namo, papasakojau tėvui apie numatomą žemės reformą. Tėvas la- 
bai supyko, sakydamas man, kaip ūkininko sūnui, jog nedera skleisti tokių gan- 
dų. Jo žemė nėra paveldėta, bet pirkta brolio amerikono pinigais, todėl jos ne- 
lies. Tačiau atėjus laikui, buvo išdalyta įvairios kilmės žemė. Žemę į sklypus 
dalijo ne tik specialistai matininkai, bet ir paprasti žemės reformos tarnautojai 
bei kiti pareigūnai. 

Tokiu būdu buvo suardytas žemės ūkis. Žmonės nežinojo tolesnės įvykių ei- 
gos. Visi jautė, kad tai dar tik didelių įvykių pradžia. Sklido įvairūs gandai apie 
kolūkius. Tačiau apie jų organizavimą buvo griežtai draudžiama kalbėti. Suar- 
dyti žemės reformos, stambesnieji ūkiai pasidarė nerentabilūs, nusmuko. Nau- 
jakuriai, gaudami fiktyvią pagalbą, nepajėgė įsikurti. Kai žmonės paklausdavo 
pareigūnų apie kolūkius, jie atsakydavo, kad apie juos kalbėti dar neatėjo laikas. 
Tikslas buvo labai aiškus: visų pirma išbuožinti stambiuosius ūkininkus, vėliau 
suardyti vidutinius ūkius, o su smulkiaisiais susidoroti bus visai nesunku. 

Ūkyje gyveno seni tėvai ir sesuo. Mes trys broliai gyvenome Kaune. Aš dir- 
bau VDU Medicinos fakulteto Vidaus ligų katedroje, du broliai studijavo. Vy- 
Tech- 


nikos fakultete inžineriją. Į namus mes retai parvažiuodavome, nebent per šventes. 


resnysis Petras studijavo Veterinarijos akademijoje, jaunesnysis Stasys 


Senstelėję tėvai sunkiai suprato esamą padėtį ir miglotą ateitį. Aš įspėjau 
motiną ir seserį būti pasirengusiems, reikalui esant, palikti namus. Su tėvu šiuo 
klausimu nekalbėjau, nes žinojau, kad jis neperkalbamas ir savo namų geruoju 
nepaliks. Patariau surinkti brangiausius daiktus, papuošalus ir paslėpti žemėje 
taip, kad išėjus iš namų, lengvai galima būtų juos naktį išsikasti. Jos tai atliko 
prieš pat birželio 15 d., t.y. prieš vežimus. Šią paslaptį jos išsivežė į tremtį. 

Įvykiai vystėsi labai greitai. Liepos 21 d. buvo paskelbta Lietuvos Socialis- 
tinė Respublika ir rugpjūčio 8 d. Lietuva buvo priimta į Sovietų Sąjungos su- 
dėtį. Buvo baigta su Lietuvos nepriklausomybe. Visi tie, kurie manė, kad Lie- 
tuva liks savarankiška Socialistinė Respublika, apsiriko. 

Tuojau pradėjo atleidinėti įvairaus rango tarnautojus, daugelį jų suėmė. 
Žmonės, tikėdami paslaptingais gandais, tikėjo, kad netrukus būsiąs karas tarp 
Vokietijos ir Sovietų Sąjungos. Prasidėjo teroras prieš dorus žmones, patrio- 

tus. Į šią akciją buvo įtraukti įvairūs perėjūnai, girtuokliai, vadinamieji prole- 
tarai, vietiniai rusai ir kiti nedraugiški elementai. Buvo ir iš idėjos pasišventu- 
sių žmonių, buvusių kalinių, kurie daugiausiai vadovavo šiems veiksmams. 

Ėjo gandai, kad bus vežami žmonės. Tačiau, kada, kur ir kaip, niekas tiksliai 
nežinojo. Viena mergina iš Viduklės „aktyvo“ įspėjo seserį, kad mūsų šeima yra 
įtraukta į vežamųjų sąrašus ir patarė bent laikinai pasitraukti iš savo namų. 
Tačiau tėvai nesuprato šios rimtos padėties ir neketino niekur išsikraustyti. 
1941 m. gegužę motina buvo atvykusi į Kauną pas akių specialistą dėl regos su- 
trikimų ir aplankyti mus tris sūnus. Buvo labai patenkinta savo kelione. Tai bu- 
vo paskutinis jos pasimatymas su sūnumis prieš iškeliaujant į tremtį. 

Atėjo lemtingasis birželis. 1941 m. birželio 14 d. motina ankstyvą rytą ra- 
vėjo darže, tėvas ir sesuo dar miegojo. Atvykę trys vyriškiai pranešė, kad jie 
tremiami į Rusiją. Liepė greitosiomis susiruošti kelionei, pasiimti daiktų, maisto. 
Vadovavęs akcijai kariškis nurodė, kad deportuojamieji atsiteistų su ūkyje lie- 
kančiais darbininkais. Buvo ir tokių (Vladas Bugarevičius ir kt.), kurie pasi- 
naudojo esama padėtimi ir pareikalavo neuždirbtų pinigų. O Leonas Vidaus- 
kis, išleisdamas nežinion šeimininkus, šypsodamasis dar paskambino skamba- 
lu, kuriuo paprastai kviesdavo darbininkus pietų iš laukų. Akcijos vykdytojai 
primygtinai reikalavo pasakyti likusių mūsų trijų sūnų, kurie gyvenome Kau- 
ne, adresus. Matyt, buvo įsakymas išvežti ir sunaikinti visą šeimą. Tačiau jiems 
tai nepasisekė, niekas jiems mūsų adresų nepasakė. Taigi buvo ištremti tėvas 
Izidorius Ambrozaitis, Marija Ambrozaitienė ir Marija Ambrozaitytė. Ūkyje liko 
gyventi motinos sesuo Mikalina Sutkevičienė, vežimų metu buvusi pas gimi- 
nes Tauragėje, todėl išvengusi tremties. 

Kaune gyvenome trys broliai: Petras, Kazys ir Stasys, visi nebuvę tuo laiku 
kaime ir išvengę trėmimo. Apie mūsų šeimos išvežimą atsitiktinai sužinojome 
rytojaus dieną. Važiuoti į kaimą buvo pavojinga. Vežimų organizatoriai siautė 
ir ieškojo išvežtųjų artimųjų, besislapstančių ar pabėgusių nuo vežimų. Aptarę 
situaciją, nusprendėme pasiųsti brolį Petrą į tėviškę patikslinti žinias apie tėvų 
ir sesers išvežimą. Brolis tepasiekė tik Viduklės miestelį. Jau ir ten atpažino jį, 
kaip išvežtosios šeimos narį, ir mėgino sulaikyti. Nepasiekęs tėviškės ir vos ne- 
pakliuvęs į aktyvistų nagus, persigandęs jis grįžo į Kauną. 

Žmonių nuotaika Kaune dėl vežimų buvo prislėgta. Kad žmonės bus veža- 
mi, nujautėme, tačiau netikėjome būsiant tokio plataus masto žiaurių trėmi- 
mų. Prieš birželio vežimus daugelis pastebėjo ryškų MVD kariuomenės pagau- 

sėjimą, ypač karininkų Kaune ir kituose miestuose. Geležinkelio stotyse atsira- 
do daug gyvulinių vagonų. Tačiau niekas netikėjo, kad ši akcija vyks taip greitai 
ir paslapčia. 1941 m. birželio 13 d., pirmųjų vežimų išvakarėse, susitikę su in- 
žinieriumi Mikaila prie namų Kaune, Savanorių pr. 86, kur gyvenome, svars- 
tėm, ar nakvoti šiąnakt namie. Supratom, kad yra pasiruošta išvežimo akcijai. 
Nutarėme rizikuoti nakvoti namuose. Mūsų niekas nelietė, bet iš mūsų ir gre- 
timų namų rytą išvežė keletą šeimų. 

Nuo 1940 m. birželio 15 d. gyvenimas Kaune ir visame krašte buvo labai 
prislėgtas ir neramus. Po sutarties su Sovietų Sąjunga pasirašymo buvo įvesta 
daug sovietų kariuomenės. Tai Lietuvos nepriklausomybės pabaiga, manė visi 
dori patriotai, ir jie neklydo. 

Šalyje šeimininkavo įgaliotinis Lietuvai Vladimiras Dekanozovas ir įgaliotas 
ministras Lietuvai Nikolajus Pozdniakovas. Jiedu nedelsdami sudarė tariamai 
demokratinį Ministrų Kabinetą su Justu Paleckiu priešakyje, kuris buvo ma- 
rionetė ir vykdė Sovietų Sąjungos emisarų nurodymus. Paskubomis buvo suor- 
ganizuoti rinkimai į vadinamąjį Liaudies Seimą. Visi prievarta turėjo eiti bal- 
suoti. Prie balsavimo urnos kiekvienam balsuotojui buvo specialiu spaudu pa- 
se pažymima, kad balsavęs. Kas nebalsavo ir neturėjo atitinkamo spaudo pase, 
buvo laikomas liaudies priešu. Svarbu buvo, kad ateitum balsuoti. Kaip bal- 
suoji ir už ką — nesvarbu, nes balsavimo duomenys vis tiek 99,95 proc. 

Lietuvoje, ypač pietinėje jos dalyje ir Kaune, buvo daug vadinamųjų Lietu- 
vos vokiečių ir suvokietėjusių lietuvių, kurių dauguma pritarė hitlerizmui ir vie- 
šai ėmė tai demonstruoti. Buvo paskelbta vokiečių repatriacija iš Lietuvos. Vie- 
tiniai vokiečiai pasijuto karingai. Buvo tokių, kurie suvokė padėties rimtumą. 
Aš per savo artimą studijų ir darbo draugą Alfonsą Čeičį buvau susipažinęs su 
keletu padorių vietinių vokiečių, kurie mums papasakodavo, kas dedasi Vo- 
kietijoje ir ko laukiama ateityje. Buvo visai aišku, kad karas tarp Vokietijos ir 
Sovietų Sąjungos yra neišvengiamas. Tačiau niekas negalėjo pasakyti, kokia bus 
šio karo baigtis. 

1940 metų žiemą mane komandiravo vienam mėnesiui į Marijampolę pa- 
vaduoti Tuberkuliozinio dispanserio vedėją. Žiema buvo nepaprastai šalta. Ve- 
dėjo gydytojo Petro Kondratavičiaus bute vos nesušalau. Mieste jautėsi kaž- 
koks įtempimas. Aktyviai veikė vokiečių repatriacijos komisija. Repatrijavo ne 
tik tikri vokiečiai, bet ir turį nors mažiausią giminystės ryšį su jais. Kai kurie 
gryni lietuviai pasidirbdindavo fiktyvius dokumentus ir išvažiuodavo į Vokie- 

tiją. Visi manė, kad greit bus karas, ir tuomet galės vėl grįžti į laisvą Lietuvą. 

Kaune sklido įvairūs gandai apie karą ir represijas, kolūkius. Repatriantai 
vokiečiai ir turį ryšį su Vokietija buvo beveik viešai paskelbę, kad karas numa- 
tytas 1941 m. gegužės 17 d. Tačiau dėl nežinomų priežasčių ši data buvo per- 
kelta į birželio 22—24 d. Visi laukė karo kaip išganymo. Iš Vokietijos ėjo rim- 
tos žinios, esą Vokietija išlaisvins Lietuvą nuo bolševikų. Maryt, ji tikėjosi pa- 
galbos iš gyventojų, vykstant karui. Visi buvo pasirengę karui. Veikė įvairios 
pogrindinės organizacijos, kurių tikslas padėti vokiečiams ir taip atkurti Lietu- 
vos nepriklausomybę. 

Katedrai tuo metu vadovavo profesorius med. dr. Pranas Gudavičius, vyr. 
asist. - med. dr. Juozas Kupčinskas ir Vacys Tiškus, asistentai — med. dr. Juo- 
zas Meškauskas, med. dr. Alfonas Čeičys ir medicinos felčeriai — Jonas Ado- 
mavičius ir Kazys Ambrozaitis. Vidaus ligų katedra, kaip ir visos kitos, buvo 
įsikūrusi Kauno valstybinėje ligoninėje, Gardino g. 86. Dirbau su med. dr. 
J.Kupčinsku jo palatoje ir Tuberkulioziniame skyriuje. Visi dirbome su stu- 
dentais. 

Pradėjo reikštis liaudies tarnai ir įvairūs prisiplakėliai bei karjeristai, įvairūs 
perėjūnai, girtuokliai ir kt. Prasidėjo politinis kadrų peržiūrėjimas. Katedroje 
panaikino medicinos felčerių etatus. Įvedė naujus klinikinių ordinatorių etatus 
su 308 rublių atlyginimu. Į juos pakliūti buvo griežtas vidaus konkursas. Aš 
to konkurso nelaimėjau. Po didelių svarstymų mane paliko laikinai su puse 
klinikinio ordinatoriaus atlyginimu, t.y. 190 rublių. Prasidėjo nuolatiniai ma- 
no asmens bylos peržiūrėjimai, o paskui — atleidimai iš darbo. Kelis kartus 
mane gelbėjo Sveikatos apsaugos komisaras Vytautas Girdzijauskas, palikdamas 
laikinai tarnyboje kaip raseiniškį. Tačiau buvo stiprios kadrų valymo jėgos, ku- 
rios nepaklusdavo ir aukščiausiai valdžiai. Prieš pat karo pradžią gavau pasku- 
tinį atleidimo raštą. Tačiau jis neįsigaliojo, nes po kelių dienų prasidėjo karas. 
Aš buvau gerų „draugų“ įskųstas, kad esu buožės vaikas ir dešiniųjų pažiūrų. 
Dėl savo biografijos buvau persekiojamas visą sovietmetį. Iš pusės klinikinio 
ordinatoriaus algos buvo sunku pragyventi net ir nevedusiam. Ieškojau papil- 
domo darbo. Suradau darbą Kauno m. Darbo ekspertizės komisijoje, kuriai 
vadovavo ne specialistė — biologė, o fanatikė partinė Justina Kairytė-Kaunec- 
kienė, iš mūsų parapijos — Viduklės, kilusi iš 80 ha ūkio. Tačiau ji man per 
kitus atsakė darbą, motyvuodama tuo, kad aš esu buožė ir tokiems nėra vietos 
jos darbovietėje. 

Žmonės laukė, karas artinosi. Daugelis buvo susibūrę pagal „trejukės“ siste- 
mą ir pasirinkę užduotis. Buvo įkurtas LAF (Lietuvos aktyvistų frontas) su 
dviem štabais: Vilniuje ir Kaune. Buvo pasirengta karo veiksmams, sukilimui 
ir Lietuvos išvadavimui. Iš patikimų šaltinių buvo pranešta, kad karas prasidė- 
siąs birželio 18—26 laikotarpiu. Kadangi sekmadienis buvo vokiečių puolimo 
diena, spėliota, jog karas turi prasidėti birželio 22 d. Tą dieną buvo pasireng- 
ta įvykdyti sukilimą ir paskelbti Lietuvos nepriklausomybę. 

Aš su LAF buvau gerokai suartėjęs per savo gerą draugą Otolaringologijos 
katedros asistentą Ksaverą Vencių, kuris labai aktyviai dalyvavo LAF veikloje. 
Drauge buvome sudarę klinikų jaunuomenės pogrindinę organizaciją sukilimui 
vykdyti. K.Vencius buvo numatytas naujosios Vyriausybės sveikatos apsaugos 
ministru. Buvo svarstomas kandidatas į ministro pavaduotojo postą. K.Ven- 
cius pasiūlė man užimti šį postą. Tačiau būdami abu jauni ir nepatyrę admi- 
nistracijoje, nutarėme šį postą pasiūlyti profesoriui dr. Broniui Sidaravičiui. 

Visą laiką mes buvome sekami, bijojome kratų ir areštų. Keletą kartų teko 
nakvoti pasislėpus rentgeno kabinete. Tuo metu gyvenau Savanorių pr. 86. Na- 
mas buvo ant stataus Žaliakalnio krašto, nuo kurio gerai matėsi ne tik miesto 
centras su Senamiesčiu, bet taip pat ir Linksmakalnis. 1941 m. birželio 22 d. 
ankstyvą, gražų, šiltą, saulėtą rytą pro atvirą kambario langą išgirdau kariniams 
veiksmams būdingą dundesį, kuris sklido nuo Linksmakalnio. Atsikėlęs pasi- 
žiūrėjau į Linksmakalnį, tačiau visur buvo ramu. Pažadinau brolį Stasį ir sa- 
kau jam, kad labai panašu į karo veiksmus, kurie turėtų prasidėti šiomis die- 
nomis. Brolis mane nuramino, sakydamas, kad tai tikriausiai tik kariniai ma- 
nevrai. Atsikėlę per radiją sužinojome, kad Vokietija užpuolė Sovierų Sąjungą 
ir prasidėjo karas. 

Likimas lėmė, kad birželio 22 d. turėjau budėti Universiteto klinikose. Iš- 
siskubinęs važiuoti, autobuse sutikau dr. Vladą Viliamą, kuris patvirtino, kad 
karas jau prasidėjęs. Autobusas sustojo pusiaukelėje ir toliau nevažiavo, ore skrai- 
dė lėktuvai. Pėsčias pasiekiau Klinikas ir pradėjau eiti savo, kaip Klinikų bu- 
dinčio gydytojo, pareigas. 

Visi darbuotojai buvo savo darbo vietose. Priiminėjom ir guldėm į palatas 
ligonius. Tuojau atvyko Klinikų direktorius profesorius med. dr. Kazys Ože- 
lis. Klinikose tvyrojo slogus sąmyšis ir paslėptas džiaugsmas. Klinikų partiniai 
aktyvistai — direktoriaus pavaduotojas Sabakonis, gyd. Zigmas Januškevičius, 
partinis sekretorius gyd. Mauša Šneideris, kadrų viršininkas ir kt. ginklu pri- 
vertė Klinikų vairuotoją juos vežti skubiai į Rytus. 

Apie 11 valandą pasirodė pirmi sužeistieji — civiliai ir kariškiai — sovietų 
ir vokiečių sužeisti kareiviai. Guldyti vienoje palatoje ir rusus, ir vokiečius bu- 
vo politiškai rizikinga ir pavojinga. Įsakiau civilius, vokiečius ir rusus guldyti 
atskirose palatose. 

Pas direktorių buvo sukviesti netarybiniai aktyvistai. Pasitarime buvo nu- 
spręsta man, kaip Klinikų budėtojui ir karininkui „suteikti visą valdžią tvarky- 
ti medicininį aptarnavimą. Tačiau į mane kreipdavosi žmonės ir ne tik medi- 
cinos klausimais. Reikėjo suorganizuoti aktyvą, kuris prižiūrėtų, kad Klinikose 
neįvyktų sabotažo bei kitų nepageidautinų įvykių. Dėl to aktyvistai budėjo vi- 
suose atsakinguose postuose. Karo pradžia galėjo pateikti įvairių netikėtumų. 
Todėl visais atvejais reikėjo būti labai atsargiems. Vėliau susitvarkėme su in- 
formacija ir dirbti buvo daug lengviau. 

Apie dvi savaites išgyvenau Klinikose, nepareidamas nė valandėlei namo. Be 
pagalbos teikimo sužeistiesiems, greitosios pagalvos mašinos teikė pagalbą ir LAF 

ginkluotoms pajėgoms. Greitosios pagalbos mašinomis buvo suvežti radijo spe- 
cialistai, kurie tinkamai sutvarkė bolševikų sugadintą radiofoną ir paruošė jį taip, 
kad per jį galima būtų skelbti Nepriklausomybės aktą. LAF štabas buvo įsikūręs 
Senelių namuose ir Chemijos institute. Iš senelių namų LAF įgaliotinis Leonas 
Prapuolenis vadovavo štabui. Chemijos institute koncentravosi stiprios ginkluo- 
tosios pajėgos, kurios sunaikino sovietinės kariuomenės ryšių stotis. Iš sekma- 
dienio į pirmadienį naktį mieste buvo daug ginkluotų aktyvistų ir sovietinės ka- 
riuomenės kareivių. Tačiau tarp jų konfliktų nebuvo. Viskas buvo paruošta su- 
kilimui ir Nepriklausomybės paskelbimui. Nors aktyvistai sukilėliai dar nekon- 
troliavo padėties mieste, bet buvo nutarta nedelsiant skelbti Nepriklausomybę. 

1941 m. birželio 23 d. 9 val. 28 min. ryto Lietuvių aktyvistų fronto Vyriau- 
siojo štabo vardu LAF įgaliotinis Leonas Prapuolenis paskelbė Lietuvos Nepri- 
klausomybės atstatymo aktą ir Laikinosios Lietuvos Vyriausybės sudėtį. Sugie- 
dotas Tautos himnas. Tai buvo ženklas Visuotiniam Tautos sukilimui. Ginkluoti 
aktyvistai, užėmę ginklų sandėlius, pradėjo vežti ginklus mūsų greitosios pagal- 
bos mašinomis į atsparos punktus. Prasidėjo atkaklios kautynės, kurios tęsėsi vi- 
są pirmadienį ir antradienį. Tik tris dienas Kauną visiškai kontroliavo aktyvistų 
pajėgos. 

Jau ketvirtadienį pasirodė reguliarūs vokiečių kariuomenės daliniai. Vokie- 
čių kariuomenė taip pat neatnešė laisvės Lietuvai, tik vieną okupaciją pakeitė 
kita. Sukilimo moralinė ir psichologinė reikšmė buvo ta, kad Lietuva atgavo pa- 
sitikėjimą savo tautine sąmone ir ryžtu pakelti naujos okupacijos sunkumus. Su- 
kilime žuvo apie 2—4 tūkstančių žmonių. Sukilimo tikslas buvo pasiektas — 
Lietuva buvo paskelbta nepriklausoma valstybe, sudaryta sava Vyriausybė. 

Laikinosios Vyriausybės ministru pirmininku buvo paskirtas K. Škirpa, ku- 
ris iš Berlyno neatvyko. Jo pareigas visą laiką ėjo švietimo ministras Juozas Amb- 
razevičius. Sveikatos ministro pareigas ėjo mano draugas gyd. Ksaveras Ven- 
cius. Svarbiausias Laikinosios vyriausybės tikslas — pastatyti vokiečius prieš įvy- 
kusį faktą: Lietuva pradeda wvarkytis kaip nepriklausoma valstybė. Laikinoji Lie- 
tuvos vyriausybė išbuvo valdžioje šešias savaites. 1941 m. rugpjūčio 5 d. Lai- 
kinoji Lietuvos vyriausybė susirinko į savo paskutinį posėdį, kuriame nutarė 
sustabdyti savo veiklą dėl vokiečių atvirai daromų kliūčių: politinių jėgų tar- 
pusavio kiršinimo, globojant avantiūristinius elementus, neleidžiant vykdyti savo 
pareigų. Lietuvai valdyti buvo paskirtas Generalinis komisaras, kurio pareigas 
eiti buvo pavesta Adrianui von Rentelnui. Valdžią vykdė sričių komisarai. 

1941 metų pradžioje sveikatos ministras K. Vencius pasikvietė mane ir pa- 
prašė mane vadovauti gydytojų grupei, kuri turi vykti į Vilnių ir kaip minis- 
terijos įgaliotiniai užimti ligonines ir jas tvarkyti. Komandiruoti buvome 12 
gydytojų, iš jų — K. Valteris, B. Gaižiūnas, J. Stankaitis, K. Augevičius ir kt. 
Apsigyvenome Raudonojo kryžiaus ligoninėje Vilniuje. Ligoninės direktorius 
K. Katilius ne visai draugiškai ir geranoriškai sutiko mūsų kolektyvą. Atrodė, 
kad jis ne visai norėjo paklusti sveikatos ministro potvarkiams. Tai ką kalbėti 
apie kitas ligonines, kuriose direktoriai buvo ne lietuviai. 

Mes buvome komandiruoti į Vilnių vienam mėnesiui. Jeigu būtų reikalas, 
galėtume pasilikti Vilniuje ir ilgiau. Visi išsiskirstėme į ligonines pagal savo spe- 
cialybes. Man teko vykti į Vilniaus Infekcinę ligoninę ir prisistatyti ligoninės 
direktoriui lietuviui iš Kauno gyd. Česlovui Kocenui. Ligoninės kolektyvas pri- 
ėmė mane labai nevienodai. Ligoninėje dirbo įvairių tautybių gydytojų, iš jų dau- 
giausia lenkų bei sulenkėjusių lietuvių. Buvo nejauku, nes visi mane laikė kaž- 
kokiu komisaru. Ko tik jie man neprikalbėjo. Sakė, kad lietuviai Vilniuje ilgai 
neišsilaikysią. Tarp jų buvo rimtų lenkų, kurie nesikišo į politiką: Lapinski ir 
kt. Tačiau buvo keletas sulenkėjusių gydytojų, kurie vadovavo nedraugiškai ak- 
cijai prieš Lietuvą. Šia akcija pasižymėjo gydytojas A. Gojdz (Gaidys), kuris mo- 
kėjo lietuviškai. Jis, kaip gydytojas, buvo kaltinamas dezertyravimu 1920 m. iš 
Lietuvos kariuomenės. Tačiau dėl senaties jam ši didelė nuodėmė buvo atleista 
ir byla anuliuota. Gydytojas Morkus, pagal kilmę lietuvis, nelabai noriai kalbė- 
jo lietuviškai, ligos istorijas rašė lenkiškai, nesidrovėdamas, kad Vilnius jau me- 
tai kaip buvo prijungtas prie Lietuvos ir rašyti lietuviškai buvo privalu. 

Komandiruotės metu turėjome progos gerai susipažinti su Vilniumi ir jo 
kultūriniu gyvenimu. Laikinajai Vyriausybei nustojus funkcionuoti, mes visi, 
1941 m. rugpjūčio pradžioje, vėl grįžome į Kauną, jausdami, kad nepasiekė- 
me reikiamo tikslo. 


Kaune įvyko daug permainų. Visų pirma nustojo veikti Laikinoji Lietuvos 
Vyriausybė ir įkurta vokiečių vadovaujama Tarėjų valdžia. Universitetas išvaly- 
tas nuo komunistų ir jiems pataikavusių elementų. Labai gaila, kad mano sena- 
sis šefas profesorius Pr. Gudavičius buvo išleistas į pensiją. Aš ir dabar manau, 
kad tai padaryta neteisingai. Atleistas iš pareigų ir iš Universiteto Vidaus ligų 
katedros vyr. asist. med „dr. Juozas Kupčinskas už labai aktyvią ir fanatišką pa- 
galbą raudonajam režimui. Nauju Medicinos fakulteto dekanu buvo paskirtas 
jaunas katedros docentas, mano geras draugas med. dr. Juozas Meškauskas. 

Į Katedrą atėjo dirbti daug naujų žmonių. Vokiečiams pareikalavus, visos 
katedros turėjo išsikelti iš naujųjų Klinikų į senąsias patalpas Gardino g. Vo- 
kiečių okupacijos metu susiformavo nauja Vidaus ligų katedros sudėtis. Ka- 
tedros vedėju dirbo prof. Juozas Meškauskas, docentais — pradžioje — med. 
dr. Alfonas Čeičys, vėliau med. dr. Jonas Elvikis, vyresniaisiais asistentais — 
Jonas Adomavičius ir Kazys Ambrozaitis, asistentais — Paulius Tamošaitis, Jo- 
nas Kučinskas, Marijonas Krištopaitis ir klinikiniais ordinatoriais — Juozas Gu- 
dauskas, Pranas Gudas-Gudavičius ir Stefa Gruodytė. 

Darbas buvo įprastinis, algos mažos. Tie, kurie turėjo kaime artimųjų, galėjo 
pasinaudoti jų dosnumu. Mano tėvai buvo išvežti, ūkis be priežiūros. Ūkyje gy- 
veno motinos sesuo senutė Mikalina Sutkevičienė, kuri nesugebėjo jo prižiūrė- 
ti, o broliai mokėsi Kaune. Reikėjo kukliai gyventi. Tuo metu pradėjau rengti 
disertacinį darbą, todėl apie pašalinį uždarbį nebuvo laiko galvoti. Savo biudže- 
tą papildydavau tikrindamas kai kurių fabrikų (Daržovių perdirbimo ir Aliejaus 
fabrikai, Kauno mėsos kombinatas ir kt.) darbininkų sveikatą. 1943 metais bai- 
giau rašyti disertaciją medicinos daktaro laipsniui įgyti, tema „Cukraus kiekio 
žmogaus kraujyje kitimai vitamino B poveikyje“. Laukiau progos ginti diserta- 
ciją. Tačiau mano paties ir šio darbo likimą nulėmė netikėti įvykiai. 


Du mėnesiai priverčiamojo darbo stovykloje Pravieniškėse 


1943 m. liepos 31 d., mano atostogų išvakarėse, mano senas pacientas Vin- 
cas Valiušaitis atvežė paguldyti į ligoninę savo brolį Antaną su diagnoze: lėti- 
nis endokarditas. Skubiai paguldau ligonį į savo skyrių. Šiai ligai gydyti ligo- 
ninė vaistų neturėjo. Reikėjo sulfanilamidų, kuriuos galima buvo gauti tik vo- 
kiečių vaistinėje, t.y. Teatro vaistinėje. Tačiau vaistus parduodavo labai ribo- 
tais kiekiais, su receptu, tik vienai dienai. Kadangi tą dieną turėjau išvykti atos- 
togų, tai parašiau keletą receptų ir įspėjau Vincą Valiušaitį, jokiu būdu nepa- 
rodyti vaistininkui visų receptų tą pačią dieną. Vaistus reikėjo užsakyti kasdien. 
Atsiėmęs mano receptus, Vincas Valiušaitis kuo greičiausiai nubėgo į Teatro 
vaistinę ir pateikė visus receptus iš karto. Be to, dar susiginčijo su vaistininku 
dėl didelio vaistų kiekio pardavimo. Vokietis vaistininkas visus receptus nu- 
siuntė vokiečių administracijai, kad nubaustų vaistų spekuliantus. Vokiečiai šią 
bylą nusiuntė Vidaus reikalų tarėjui, kurio žinioje buvo Medicinos reikalų val- 

dyba. Vokiečiai parengė daug tokių bylų dėl spekuliacijos vaistais. Lietuvos ad- 
ministracija privalėjo nubausti kaltininkus, tačiau nežinojo, kaip tai atlikti. Galų 
gale sugalvojo saliamoniškai: bausti turėjo Kauno burmistras, o tvirtinti ar pa- 
sigailėti — Vidaus reikalų tarėjas. Tuos gydytojus, kurie vertėsi privačia prak- 
tika, nubaudė 800 markių bauda. Tokiems gydytojams, kaip ir man, kurie ne- 
sivertė privačia praktika, buvo skiriami trys mėnesiai darbo pataisos stovykloje 
Pravieniškėse. Nenorint sėsti į kalėjimą, reikėjo nueiti pas Vidaus reikalų tarė- 
ją su pareiškimu ir pasiaiškinimu. Vidaus reikalų tarėju dirbo vokiečių statyti- 
nis voldemarininkas ir hitlerininkas ats. av. majoras Jonas Pyragius, kuris 1941 
m. liepos 23 dienos naktį su kitais voldemarininkais organizavo nepasisekusį 
pučą prieš Laikinąją Vyriausybę. Štai su tokia asmenybe reikėjo vesti derybas 
dėl mano bausmės anuliavimo. Žinodamas, kad J. Pyragius labai mėgsta išger- 
ti, pasiėmiau daug gėrimų ir nuvykau į jo rezidenciją, kuri buvo policijos rū- 
muose Donelaičio ir Gedimino gatvių kampiniame name. Sutartą valandą pa- 
sibeldžiau į duris. Duris atidarė vidurinio amžiaus aštrių bruožų, šviesaus gy- 
mio vyriškis. Tai buvo J. Pyragius. Trumpais žodžiais prisistačiau, kas esu ir 
kokiu reikalu, pateikiau atitinkamą pareiškimą. Po ilgų derybų ir gerai išgė- 
rus, pagaliau J. Pyragius mane patikino, kad bylą perduos Kauno miesto bur- 
mistrui, kuriam buvo suteikta teisė anuliuoti šitokias bylas. Aš širdingai padė- 
kojau J.Pyragiui už tokią malonę. Prieš išeinant, jis mane įspėjo, kad kurį lai- 
ką pasišalinčiau iš Kauno, nes vokiečiai yra labai įpykę dėl šios bylos ir gali 
patys nustatyti bausmę. 

Grįžęs į katedrą papasakojau apie pokalbį su J. Pyragium, atkreipdamas dė- 
mesį į patarimą nesimaišyti kurį laiką Kaune. Tačiau katedros vedėjas prof. J. 
Meškauskas ir kiti bendradarbiai labai šaltai pažiūrėjo į šią bylą ir nerekomen- 
davo man laikinai pasišalinti iš Kauno. Byla buvo Burmistro anuliuota. Aš ra- 
miai, pagal tvarkaraštį, išvykau atostogų į tėviškę. Grįžęs iš atostogų išgirdau, 
kad ieškoma gydytojų, kuriuos galima būtų išsiųsti į vokiečių organizuojamus 
karinius dalinius (S. Gruodytė ir kt.). Man buvo netiesiogiai patarta pasisau- 
goti, nes manoma panaudoti šiuos „nusikaltėlius“. Vėl norėjau išvykti, bet nie- 
kas man nepritarė. 

Vieną gražią 1943 m. rugsėjo dieną darbo metu į ligoninę skambina man 
Vidaus reikalų tarėjas J. Pyragius ir prašo kuo skubiausiai atvykti pas jį labai 
svarbiu reikalu. Aš norėjau atidėti vizitą, motyvuodamas dideliu užimtumu, bet 
niekaip negalėjau jį perkalbėti. Tariausi su draugais, ką daryti. Su draugais nu- 

sprendėme, kad J. Pyragius kviečia mane dėl minėtos bylos. Vykti vienam bu- 
vo neramu ir pavojinga. Todėl paprašiau savo gydytoją stažistą Pavilonį vykti 
drauge su manimi, kad, esant reikalui, jis galėtų pranešti apie mano padėtį. 

Drauge su savo padėjėju, prisikrovęs pilną portfelį gėrimų, neramia širdimi 
nuvykau į policijos būstinę, kurioje buvo įsikūręs Vidaus reikalų tarėjas. Pra- 
ėjęs pro policijos kordonus, drebėdamas patekau pas J. Pyragių. Kalba buvo 
labai trumpa ir aiški. Jis be jokių įžangų pareiškė, kad lietuvių karo daliniuose 
trūksta gydytojų ir man reikės eiti į tuos dalinius tuojau, šiandien, po dviejų 
valandų. Nereikėsią eiti ir namo. Po tokios trumpos ir įžūlios kalbos aš neži- 
nojau, ką daryti ir ką sakyti. Pabėgti negalėjau, nes buvau policijos apsuptyje. 
Nutariau panaudoti diplomatiją. Aiškinau, kad esu mokslo darbuotojas, ren- 
giu disertaciją, esu bolševikų ištremtų tėvų vaikas. Visa tai nepadėjo. Man gir- 
dint, J. Pyragius vokiškai paskambino kažin kurio dalinio pulkininkui leite- 
nantui, kad po poros valandų prisistatys toks ir toks gydytojas. J. Pyragius dar 
pakartojo mano pavardę. Mes gėrėme ir ginčijomės. Supratau, kad jį įtikinti 
ir perkalbėti neįstengsiu. Nutariau griebtis paskutinės priemonės, prašyti išleisti 
mane dviem valandom namo susitvarkyti ir pasiimti daiktų. Gavęs sutikimą, 
po poros valandų ginčų, tekinas per visą miestą su savo padėjėju nubėgau į 
katedrą ir pasakiau visą padėtį. Delsti nebuvo laiko. Katedros vedėjas visoke- 
riopai pats stengėsi, kad išgelbėtų mane nuo kariuomenės. Tačiau viskas buvo 
veltui. Dviejų valandų „paliaubos“ baigėsi. Aš visų draugų pritarimu nutariau 
neiti į kariuomenę ir slapstytis. 


Gyvenimas pogrindyje 


Paėmęs reikalingiausius daiktus, nubėgau namo ir iš ten nuvykau į Saulės 
gatvės 31, pas Petrą Navardaitį. Nesuspėjo praeiti dvi valandos, policija pra- 
dėjo ieškoti manęs tarnyboje ir namuose, darė kratas. Taip prasidėjo mano 
slapstymasis, kuris truko ištisus metus iki Kauno „išlaisvinimo“. 

Gyvendamas pas Petrą Navardaitį, turėjau rimtai slapstytis. Policija, neras- 
dama manęs Kaune, pradėjo gaudynės po visą Lietuvą. Visoms Lietuvos vais- 
tinėms buvo įsakyta registruoti mano receptus ir pranešti į Vidaus reikalų ta- 
rėjo įstaigą. Taip jie norėjo nustatyti, kur aš gyvenu ir, suprantama, dirbu. Su- 
sidarė didelis pluoštas receptų, kurie buvo parašyti dar anksčiau ir žmonių re- 

alizuoti vėliau. Tas pluoštas receptų su ypatingu raštu apkeliavo beveik visą Lie- 
tuvą, nes pacientai kreipdavosi į Kliniką iš įvairių vietovių. Teko ir man pa- 
čiam pamatyti šį storą paketą. 

Gyvenau labai sunkiomis sąlygomis. Pagalbos iš niekur negaudavau. Laimė, 
kad vokiečių administracija užmiršo pranešti Universitetui apie mano paieškas 
ir uždrausti mokėti atlyginimą. Iš šio menko 300 markių vyresniojo asistento 
algos reikėdavo pragyventi. Gerai, kad katedros vedėjas ir dekanas nepranešė 
Universiteto administracijai, jog aš nedirbu, o algą gaunu. 

Dienomis mieste pasirodyti mieste negalėjau, nes buvo pavojinga. Be to, 
buvo daug pažįstamų, kuriems būtų reikėję paaiškinti savo padėtį. Išeiti į miestą 
galėjau tik vakarais. Gyvenau Antano Bagdono pavarde, turėjau oficialų asmens 
pažymėjimą. Buvau užsiauginęs ūsus, nešiojau nedioptrinius akinius. Tačiau ir 
taip negalėjau būti saugus. Nepaprastai reikėjo bijoti vokiečių rengiamų jauni- 
mo gaudynių. Iš viso nuo kariuomenės buvo pabėgę 9 gydytojai. 1943 11 10 
Kauno dienraščio „Ateitis“ Nr. 261. 3 psl., buvo išspausdintas raštas: „Vidaus 
reikalų Valdyba praneša, kad gydytojai Kazys Ambrozaitis, Juozas Blonskis, Kle- 
mensas Drozda, Juozas Dičpinigaitis, Vytautas Baltrušaitis, Juozas Liutkus, Sta- 
sys Povilaitis, Kostas Pukėnas ir Vladas Pampikas nevyko atlikti jiems kaip gy- 
dytojams pavestų pareigų lietuvių karių daliniuose ir pasišalino“. Tokio paties 
pobūdžio pranešimai buvo išspausdinti 1943 m. „Vyriausiosios Sveikatos Ap- 
saugos Valdybos žiniose“ ir 1943 m. „Lietuviškos Medicinos“ žurnale. Be to, 
visų paieškomų gydytojų biografijos buvo išspausdintos lietuvių ir vokiečių kal- 
bomis Gestapo slaptose Žiniose. Jei būtų suradę, mums būtų grėsę Dachau 
arba kiti vokiečių koncentracijos lageriai. Šias žinias man slapta davė pasiskai- 
tyti geras mano pažįstamas Vytautas Strikas. Pogrindyje gyventi buvo labai 
pavojinga. 

1943 m. rudenį nutariau nuvažiuoti į tėviškę ir ten pamėginti slapstytis. 
Mano atvažiavimas į kaimą vėl po nesenai praleistų atostogų sukėlė nusistebė- 
jimą. Beprasmiška ir pavojinga buvo kiekvienam aiškinti savo padėtį. Sužinoję 
mane esant kaime, pradėjo žmonės kreiptis medicininės pagalbos. Tačiau aš 
negalėjau priiminėti ligonių, nes negalėjau rašyti receptų. Jie buvo registruoja- 
mi ir apie juos vaistinė privalėjo pranešti valdžiai. Pasirodė, kad ir tėviškėje 
negaliu slapstytis. Privalėjau vėl grįžti į Kauną, prisimindamas žymaus prancū- 
zų rašytojo Morua žodžius, kad visi didieji nusikaltėliai mėgsta apsigyventi sos- 
tinėse. Ten yra daug saugiau. Gyvenamas pogrindyje Kaune, baigiau rašyti ir 

spausdinti disertaciją. Buvo malonu, kad slapstydamasis laiką praleidau ne vel- 
tui. Pasikeitus situacijai, galėjau ginti disertaciją. 

Žmonės laukė karo pabaigos, tikėdamiesi, kad jis atneš Lietuvai nors kokią 
laisvę. Buvo aišku, kad vokiečiai karo nelaimės. Erontas artinosi prie Lietuvos 
ribų. Jaučiau, kad mano išsilaisvinimo iš vokiškų pinklių valanda artėja. Su 
draugais spėliojome, kokia mūsų ateitis. Beveik visi nutarėme trauktis į Vo- 
kietiją. Tačiau aš dar bijojau, kad bėgant su jais, mane gali demaskuoti. Artė- 
jo frontas, Kaune kilo sąmyšis. Reikėjo apsispręsti, likti Kaune ar bėgti į tėviš- 
kę, o iš ten į Vokietiją. Dauguma draugų, kurie buvo nutarę bėgti iš Lietu- 
vos, buvo sudarę planus, kaip išvykti iš Lietuvos. 

Aš sutariau bėgti drauge su Petro Navardaičio pusbroliu Juozu Gudausku. 
Sumanėme pradžioje kraustytis į tėviškes Žemaitijoje, o vėliau drauge vykti į 
Vokietiją. Artinantis frontui, ir aš pasijutau drąsesnis. Galėjau drąsiau vaikš- 
čioti po miestą. Prasidėjus vokiečių administracijos evakuacijai iš Kauno, aš nu- 
vykau į dekanatą pažymėjimo — leidimo vykti į Vokietiją. Dekanate jau bu- 
vo sąmyšis. Gavau specialų vokiškai parašytą leidimą su vokiečių valdžios pa- 
reigūnų parašais. 

Jokio susisiekimo su Raseiniais nebuvo. Reikėjo ieškoti transporto. Susira- 
dau seną brolių dviratį ir sugalvojau juo vykti į tėviškę. Paskubomis atsiėmiau 
man skiriamą spiritą, kurį turėjau užkasti žemėje, nes turėjau daugokai baga- 
žo. Laisvai, nors ir atsargiai, vaikščiodamas po miestą sutvarkiau visus buto rei- 
kalus. Visus daiktus su brangiais mikroskopais, knygomis, baldais ir net nuo- 
traukų albumais nugabenau į Juozo Gudausko butą, kurį pasižadėjo saugoti 
Gudausko geras draugas gydytojas Napalys Indrašius. Jis neketino trauktis į Va- 
karus. Dėl pasitraukimo į Vakarus tikslaus laiko turėjau su Juozu Gudausku 
susitarti jau būdamas tėviškėje. Važiavau į tėviškę dar ir todėl, kad norėjau pa- 
imti drauge ir brolius. Kelionė buvo sunki, nesaugi, dviračiu važinėti buvau 
neįpratęs. Artėjo frontas. Reikėjo skubiai spręsti, ką daryti. Broliai jokiu būdu 
nenorėjo vykti iš Lietuvos ir man patarė nevažiuoti. Frontas sustojo ties Ra- 
seiniais. Čia buvo didelis tankų mūšis. Raseiniai ėjo iš rankų į rankas kelis kar- 
tus. Miestas buvo beveik nušluotas nuo žemės paviršiaus, liko nesugriauti vos 
keli pastatai. Mes atsidūrėme fronto linijoje. Mūsų namuose buvo įrengta Ka- 
ro ligoninė. Apsigyveno ir keli vokiečių gydytojai. Vietos komendantas man 
davė leidimą gydyti vietinius gyventojus ir išduoti įvairius pažymėjimus, net ir 
atleidimo nuo darbų. Pažymėjimai buvo išduodami vokiečių kalba. Vėliau, už- 

ėjus Sovietų armijai, aš dėl tų pažymėjimų vos neįkliuvau. Dar ilgai žmonės, 
nesuvokdami pasikeitusios padėties, rodydavo šiuos pažymėjimus ir sovietiniams 
darbuotojams. Laimė, kad aš greitai išvykau iš tėviškės. Būdamas tėviškėje, ga- 
vau iš Juozo Gudausko laišką, kuriame jis rašė, kad nutarė nesitraukti į Vaka- 
rus. Patarė ir man niekur nejudėti. 

Vokiečiai pradėjo evakuotis ir trauktis į Vokietiją. Norėdami įsitvirtinti po- 
zicijose, vokiečiai ėmė gaudyti ir siųsti žmones kasti apkasų ir kitokių įtvirti- 
nimų. Aš irgi vos nepakliuvau į vokiečių nagus. Reikėjo apie savaitę slapstytis 
miške. Vieną gražią rugpjūčio dieną, dirbdamas kieme, pastebėjau neįprastų Iėk- 
tuvų voras atskrendant nuo fronto pusės. Nuojauta kalbėjo, kad vokiečių frontas 
pralaužtas. Nesuspėjau mesti darbo, o lėktuvai jau skraidė virš gyvenvietės ir 
šaudė iš kulkosvaidžių. Vos spėjau žmonėms pranešti apie rusų apšaudymą ir 
liepti slėptis. Kulkosvaidžiai tratėjo, krito pakirstos medžių šakos, dužo namo 
langai. Buvau pasislėpęs pakriaušėje už medžio, į kurį pataikė sprogstamos kul- 
kos skeveldra. Jei ne medis, būčiau žuvęs. Rusai mūsų gyvenvietę apšaudė to- 
dėl, kad ji buvo apaugusi medžiais ir jie manė, kad ten yra daug besitraukian- 
čių vokiečių kareivių. 


ANTROJI SOVIETŲ OKUPACIJA 


Rytojaus dieną pasirodė rusų kareiviai, kurie įsakė man, kaip šeimininkui, 
duoti vežimą pervežti krovinius. Darbininkai lengvai sutiko padėti. Padėtis buvo 
neaiški. Laukiau, kaip į visa tai reaguos darbininkai ir sovietiniai aktyvistai. Mū- 
sų darbininkai pareiškė daug pretenzijų ir pasakė, kad aš, kaip buvęs šeimi- 
ninkas, tvarkydamas ūkį, visus reikalus suderinčiau su jais. Pasirodė tarybiniai 
aktyvistai, kurie išmatavo ir surašė pastatus ir visą inventorių. Buvo neramu ir 
pavojinga likti tėviškėje. Dar vokiečiams esant, buvau sutvarkęs laukus ir savo 
rankomis užsėjęs rugiais. Ūkis buvo sutvarkytas. Man reikėjo grįžti į Kauną, į 
savo darbovietę, nes Kaune jau du mėnesius nebuvo vokiečių. Vyriausybė įsa- 
kė visiems tarnautojams kuo skubiausiai grįžti į savo senas darbo vietas. Kas 
vyksta Kaune, aš negalėjau sužinoti, nes jokio ryšio su Kaunu nebuvo. Rasei- 
niai buvo visiškai sunaikinti. Raseinių apskrities visos įstaigos laikinai buvo per- 
keltos į Šiluvą. Kadangi jokio susisiekimo su Kaunu nebuvo, nutariau vykti į 
Šiluvą ir iš ten kokiu nors būdu pasiekti Kauną. 


Šiluva 


Šiluva buvo perpildyta Raseinių apskrities įstaigų ir tarnautojų. Be to, ten 
buvo stambūs NKVD ir kariniai daliniai. Senas pažįstamas klebonas kan. Pau- 
lius Katela, nenorėdamas, kad jo patalpas užimtų kariniai daliniai, pasiūlė man 
du kambarius klebonijoje. Šiluvoje sutikau daug pažįstamų. Susipažinau su ap- 
skrities prokuroru Archipovu, vietiniu rusu nuo Zarasų, kuris drauge su armi- 
ja buvo grįžęs iš Rusijos. Jis labai maloniai sutiko mus, gydytojus, Šiluvoje. Ape- 
liuodamas į mūsų patriotinius jausmus, kvietė pasilikti Šiluvoje. Negalėdamas 

išvykti į Kauną, laikinai pasilikau Šiluvoje ir vyliausi, jog, pasitaikius progai, ga- 
lėsiu išvykti į Kauną. Raseinių ligoninė buvo suorganizuota Biliūnų dvare, ne- 
toli nuo Raseinių. Biliūnų dvaras kažkada buvo aprašytas Adomo Mickevičiaus 
veikale „Ponas Tadas“. Ligoninei vadovavo gydytojas Kostas Gaižauskas, dir- 
bo gydytojai: Stasys Kavaliauskas ir jo sūnėnas Bronius Kavaliauskas, chirurgas 
Jonas Jocius, Elena Gaižauskaitė, Stasys Butkus ir kt. Raseinių apskrities svei- 
katos skyriaus vedėju buvo gydytojas Antanas Toločka, kuris pasižymėjo papras- 
tumu, įžvalgumu, gudrumu, diplomatiškumu ir kitomis geromis savybėmis. Šios 
savybės buvo tinkamos priemonės gerai sugyventi su nemokšiška, bet preten- 
zinga valdžia ir apsaugoti gydytojus nuo įvairiausių pavojų. Šiluvoje dirbo du 
gydytojai: Kazys Ambrozaitis ir Henrikas Špukas. Gydytojas Henrikas Špukas 
dirbo poliklinikoje ir privačiai, gydytojas Kazys Ambrozaitis — ligoninės In- 
fekcinių ligų skyriaus vedėju ir privačiai. Be to, abu jie dirbo dar ir Kariniame 
komisariate. Labai sunkus darbas buvo Kariniame komisariate. Kariniu komi- 
saru pradžioje dirbo buvęs fabriko darbininkas, mažamokslis, lietuvių kilmės, 
tik lietuviškai nemokąs, leitenantas. Vėliau jį pakeitė buvęs respublikos karinis 
komisaras ir tarnyboje dėl kažkokios priežasties pažemintas Rusijoje gyvenęs ir 
dar gerai lietuviškai mokantis majoras Juozas Soblys, kilęs nuo Kelmės. Visa ne- 
laimė, kad visi keturi Komisariato karininkai labai daug gerdavo. Po darbo mus 
mėgdavo pasikviesti ir mokydavo gerti iš stiklinių. Mes, deja, jokiu būdu ne- 
pripratinome juos gerti saikingai ir iš taurelių. Gėrė labai todėl, kad „krūmi- 
nės“ buvo galima gauti iki soties. Karas dar buvo nepasibaigęs. Vyrai bijojo, kad 
nepaimtų į kariuomenę. Todėl kaip įmanydami vaišino Komisariato darbuo- 
tojus, papirkdavo auksu ir kitomis brangenybėmis. Kai kurie iš jų tiek prisig- 
robė turtų, kad pradėjo gabenti į Rusiją. Lietuvoje gyventi su tokiu turtu bu- 
vo pavojinga. Jie patys, be gydytojo rezoliucijos, negalėjo atleisti nė vieno žmo- 
gaus. Dažnai mus paprašydavo atleisti kai kuriuos žmones nuo karo tarnybos. 
Žinojome, kad už tai gauna kyšius auksu. Mes turėjome griežtai tvarkomą žur- 
nalą, kuriame rusė sekretorė Nina registruodavo visus gydytojų apžiūrėtus as- 
menis. Tuos sąrašus pasirašydavome vakare, baigę darbą. Tačiau pastebėjome, 
kad per pietų pertrauką paliktame žurnale karininkai įrašydavo kelių asmenų 
pavardes dėl atleidimo nuo karinės tarnybos. Dėl to pradėjome pasirašinėti žur- 
nale ir prieš pertrauką, ir baigę darbą. Taip nutraukėme Komisariato apgavys- 
tes. Suprantama, kad už atleidimą nuo karinės tarnybos buvome atsakingi tik 
mes gydytojai. Darbas naujokų ėmimo komisijoje buvo ypač sunkus ir atsakin- 


Antroji sovietų okupacija 103 
gas. Imdavo į kariuomenę ne tik šaukiamojo amžiaus vyrus. Per dieną prie nau- 
jokų ėmimo komisijos būdavo minios žmonių. Darbą pradėdavome ryte ir baig- 
davome vėlai vakare, kartais net 24 valandą arba ir dar vėliau. Kartais apžiūrė- 
davome per 200 žmonių. 

Tik atvykus į Šiluvą, pasitaikė proga nuvykti į Kauną ir prisistatyti į savo 
darbovietę. Tarp Raseinių ir Kauno nebuvo jokio visuomeninio transporto. 
Sveikatos apsaugos skyrius rengėsi arkliais vykti į Kauną vaistų. Priėmė ir ma- 
ne į šią kelionę. Važiavome į Kauną pusantros paros ir atvykome rytą. 

Kaune tuoj pat nuėjau į Klinikas, kurių centras buvo buvusioje Žydų ligo- 
ninėje, Senamiestyje. Suradau naująjį Klinikų direktorių, kuriuo buvo paskir- 
tas mano buvęs bendradarbis Pranas Gudas-Gudavičius. Direktorius man la- 
bai oficialiu tonu pareiškė, kad visas vietas Klinikose ir katedroje jie jau pasi- 
skirstė ir man vietos nėra. Norėjau kreiptis į naująjį katedros vedėją, profeso- 
rių Juozą Kupčinską ir prisistatyti, kad atvykau į savo darbovietę pagal valdžios 
įsakymą. Tačiau tarpininkavęs tarp mudviejų telefonu direktorius pasakė, kad 
Juozas Kupčinskas neturįs jokio tikslo susitikti su manimi. Būtų geriausiai, pasak 
jo, kad aš važiuočiau į Vilnių. Mums bekalbant su direktoriumi, pasimaišė ir 
buvusi bendradarbė gydytoja Stefa Gruodytė, kuri visiškai pritarė direktoriaus 
išsakytoms mintims. Supratau, kad Kaune man dirbti mokslo įstaigoje jau nė- 
ra vilties. Liko vienintelė vieta Vilniaus universitete. Bet kaip pasiekti Vilnių? 
Arkliais į jį nenuvažiuosi. Supratau, jog mano buvę bendradarbiai visiškai pa- 
sikeitė. Prisišliedami prie naujos valdžios, manė padarysią karjerą, greit tapsią 
žymiais mokslininkais. Aš nebuvau pageidaujamas šioje kompanijoje, nes bu- 
vau jau parašęs disertaciją ir galėjau būti jiems pavojingas konkurentas. Be to, 
jie mane laikė dešiniuoju, su kuriuo, nors ir buvusiu bendradarbiu, naujos val- 
džios akyse buvo tiesiog pavojinga kalbėti ir bendrauti. Sunkių minčių prislėgtas 
aš išėjau iš Klinikų. Nujaučiau, kad esant naujai santvarkai, teks pakelti daug 
sunkumų. Į vadovaujančius postus veržėsi įvairūs perėjūnai, avantiūristai, gir- 
tuokliai, psichopatai ir kitokie nevykę elementai, kurie gerokai atskiedė ir taip 
jau nelabai aukšto intelekto naująją visuomenę. Visur buvo pilna pataikūnų, 
karjeristų, prisitaikėlių. Šiuo neaiškiu laikotarpiu pasinaudojo ir tautinės ma- 
žumos, kurios iki šiol buvo tolerantiškos. Ypač tuo pasinaudojo vietiniai rusai 
ir žydai. Jie užėmė visas svarbesnes ir atsakingesnes vietas. 

Kaune negalėjau ilgai būti, nes mūsų transportas tą pačią dieną po pietų 
turėjo išvykti atgal į Šiluvą. Dabar manęs jau niekas nesiejo su brangiu jau- 

nystės miestu Kaunu. Tvirtai nutariau važiuoti į Vilnių. Ten kaip tik reikėjo 
daug mokslo ir pedagogikos darbuotojų. 

Turėjau Kaune atlikti dar vieną buitinį reikalą. Aš visą savo turtą buvau per- 
gabenęs į gydytojo Juozo Gudausko butą Vilniaus gatvėje. J. Gudauskas savo 
ir mano turtą buvo pavedęs prižiūrėti gydytojui Napoleonui Indrašiui. Užėjus 
į J. Gudausko butą, radau ten persikėlusį Napoleoną Indrašių. Pranešiau, kad 
savo baldus ir kitą turtą esu pergabenęs čia, į šitą butą. Indrašius atsakė, jog 
apie mano turtą nieko nežinąs, esą jis visa tai laikęs Juozo Gudausko turtu, 
kurį pagal sąrašą atidavęs Vykdomajam komitetui. Nepadėjo nei mano, nei Juo- 
zo Gudausko pusbrolio Petro Navardaičio įtikinėjimai, kad mano turtas tikrai 
yra paslėptas čia, šiame bute. Nepadėjo Petro Navardaičio ir kitų draugų pa- 
žyma raštu. Prašiau grąžinti bent į jau albumus su fotografijomis, kurie gulėjo 
ant stalo, tačiau visos pastangos buvo bergždžios. Vėliau sužinojau, kad Napo- 
leonas Indrašius Juozo Gudausko rentgeno aparatą, filmus, įvairius kitus me- 
dicinos aparatus, taip pat ir mano daiktus sėkmingai išpardavė ir pinigus pasi- 
savino. 1950 metais Juozas Gudauskas buvo atvykęs iš Amerikos ir norėjo su- 
sitikti su Napoleonu Indrašium, bet šis pasislėpė. Vėliau dar mėginau atsiimti 
baldus, kuriuos jis buvo atidavęs savo žmonos giminėms. Tačiau ir šį kartą nie- 
ko nepasiekiau. Tokiu būdu likau be buto, daiktų ir savo tarnybos. Reikėjo 
visą gyvenimą pradėti iš naujo. Nusiminęs grįžau į Šiluvą. 

Gyventi ir dirbti Šiluvoje buvo sunku ir pavojinga. Mažas miestelis privalėjo 
sutalpinti Raseinių apskrities įstaigas ir tarnautojus. Čia buvo daug NKVD tar- 
nautojų, liaudies gynėjų bei kariuomenės dalinių. Dar vyko karas. Žmonės vie- 
ni kitus seka ne tik gatvėje, bet ir įstaigoje ar namie. Niekur negali pasirodyti be 
globos. Pavyzdžiui, saugumui ir valdžiai užkliuvo, kodėl aš apsigyvenau klebo- 
nijoje. Reikėjo aiškintis, kad klebonas pažįstamas iš senų laikų, todėl ir pakvietė 
apsigyventi klebonijoje. Be to, Šiluvoje šiuo metu labai trūksta gyvenamojo ploto. 
Tačiau vis tiek klebonija užkliūdavo. Įtarė, kad ten yra kontrrevoliucinių jėgų 
centras. Todėl saugumas ir šnipai sekė kiekvieną mūsų žingsnį. Sutemus po Ši- 
luvą galima buvo vaikščioti tik žinant slaptažodį, kurį kasdien keisdavo. Mums, 
kaip gydytojams, naują slaptažodį pranešdavo. Labai dažnai ginkluoti saugumie- 
čiai arba liaudies gynėjai lydėdavo pas savo ligonius. Kartais pas ligonius turėjo- 
me eiti naktimis, nors buvo pavojinga vaikščioti, net ir turint slaptažodį. 

Miestelio vienoje daržinėje buvo įrengtas laikinas kalėjimas, kuriame buvo 
prigrūstas neįmanomai daug neteistų kalinių. Sargais buvo pastatyti įvairūs psi- 

chopatai, kurie šaudydavo į kalinius pro daržinės duris. Dėl tokių neatsakingų 
veiksmų daug kalinių žuvo. Kiekvienas nusilpusių žmonių bruzdesys arba stuk- 
senimas į duris buvo lydimas šūvių į jas. Buvo visiška netvarka. Bet kurį žmo- 
gų galėjo apšaukti liaudies priešu ir jį areštuoti. O kaip įrodysi savo nekaltu- 
mą, jei kiek geriau už kitus gyvenai, turėjai žemės, namą ir kt. Pakliuvus į sau- 
gumą, sunku būdavo ištrūkti iš jo nagų. Vis tiek rasdavo kokią nors kaltę. Mi- 
rusius arba nukankintus kalėjime išgabendavo už miestelio ir sumesdavo į bu- 
vusius apkasus. Per žiemą jų prisirinko daug. 1945 metų pavasarį tuose apka- 
suose rasta per 150 lavonų, kurių atpažinti jau nebuvo įmanoma. Be to, sau- 
gumas nieko prie jų neprileido. Kita vertus, žmonės bijojo prisipažinti esą šių 
žuvusių žmonių giminės. Miestelyje buvo Vidaus kariuomenės baudžiamasis da- 
linys, kuris kartu su liaudies gynėjais kovojo su partizanais ir juos naikino. Mū- 
šiuose žuvusių partizanų kūnai būdavo atvežami ir suguldomi miestelio aikštė- 
je — buvusioje turgavietėje. Toks barbariškas elgesys turėjo tikslą įbauginti prie- 
šus, kartu norėta ir pamatyti, kas ateina apraudoti bei atpažinti žuvusiuosius. 
Žuvusiųjų giminėms ir artimiesiems buvo keliamos represinės bylos. Kiekvie- 
ną dieną ateidavo saugumo ar milicijos pareigūnai gauti pažymų apie kalinių 
bei šiaip piliečių mirtį. Dažnai ginkluotas pareigūnas mums pakišdavo po no- 
sim visiškai gatavą pažymą tik pasirašyti, neapžiūrint mirusiojo. Būtų buvę la- 
bai pavojinga aiškintis mirimo priežastį. Mirusiajam būtų buvę tas pats. Ma- 
čiau nepaprastą ir įžūlų saugumo, milicijos ir liaudies gynėjų žiaurumą. Aš nie- 
kaip negalėjau įsivaizduoti, kodėl žmonės tokie žiaurūs, kodėl žmogaus gyvy- 
bė tokios mažos vertės. Mes, gydytojai, kovojome su ligomis, mirtimis, tuo 
tarpu suįžūlėję menkos moralės elementai pasididžiuodami naikino šventą žmo- 
gaus gyvybę, versdami ir mus talkininkauti jiems. Prisimenu vieną įsimintiną 
atsitikimą. 

1945 metų pavasarį senas žmogus iš tolimo kaimo atvyko kažin kokiu rei- 
kalu į karinį komisariatą, kuris buvo parapijos namo pirmame aukšte. Radęs 
uždarytas Komisariato duris, žmogelis norėjo užlipti į antrą aukštą ir pasitei- 
rauti, kodėl Komisariatas uždarytas. Tačiau antrame aukšte buvo kalėjimas 
(KPZ), kurį saugojo ginkluotas, visiems žinomas, psichopatas. Pamatęs lipant 
žmogų į viršų, į kalėjimą, įspėjo jį grįžti atgal. Nelaimei, žmogelis buvo kur- 
čias ir nesuprato, ką kalėjimo sargas norėjo jam pasakyti. Tuomet sargas palei- 
do tris šūvius į žmogelio galvą, nutempė jį žemyn ir paslėpė po frontiniais pa- 
stato laiptais. Sargas tuojau pranešė kalėjimo viršininkui, žiauriam saugumo ka- 

pitonui, kuris radęs, kad žmogelis dar gyvas, paleido jam į galvą dar seriją šū- 
vių. Saugumas manęs paprašė išduoti mirties pažymėjimą, neapžiūrėjus lavo- 
no. Remdamasis saugumiečių žodžiais, parašiau, kad šautinės žaizdos yra krū- 
tinės srityje. Velionis buvo palaidotas kapinėse. Praėjus keliems mėnesiams po 
šio įvykio buvo iškelta byla. Pasirodo, šis žmogus buvo didelis proletaras ir jo 
žuvimo aplinkybės buvo neaiškios. Žmogelio palaikai buvo apžiūrėti medici- 
nos eksperto ir buvo nustatyta, kad šautinės žaizdos buvo ne krūtinės ląstos 
srityje, o galvoje. Saugumui turėjo būti iškelta byla, į kurią ir aš buvau įveltas 
už neteisingai parašytą mirties pažymą. Byla pasiekė Vilnių. Reikėjo man, me- 
dicinos ekspertui gydytojui Henrikui Špukui ir saugumiečiams vykti į Vilnių 
ir ten pasiaiškinti. Saugumiečiai buvo labai nusiminę ir prašė mūsų, gydytojų, 
neskandinti jų. Kadangi nebuvo jokio visuomeninio transporto tarp Raseinių 
ir Vilniaus, saugumiečiai pasisiūlė mus nugabenti savo viliuku. Buvo ilga ir sun- 
ki kelionė labai duobėtu plentu. Tada saugumiečiai buvo nepaprastai manda- 
gūs ir paslaugūs. Byla jau seniai buvo surežisuota nutraukti, todėl mums daug 
aiškintis neteko. Viskas baigėsi Šiluvos saugumiečių laimėjimu. Mes juos iš- 
tempėme iš šios bylos sveikus. Pernakvojome Odos ir venerinių ligų institute, 
pas direktorių Antaną Kaminską, kuris nelabai noriai mus apnakvindino, nors 
su juo buvome kilę iš vieno kaimo. Reikia grįžti namo, tačiau saugumiečiai 
jau mūsų neveža, nes mes jiems daugiau nereikalingi. Po griežto pasikalbėji- 
mo mus atgabeno tik iki Raseinių, o iš ten 19 km turėjome samdytis arklį. 
Taip baigėsi nemaloni byla. 

Gydytojo darbas Šiluvoje buvo ir pavojingas. Ligonių pasitaikydavo įvairių 
žmonių. Neretai tekdavo apžiūrėti ir rezistencijos ligonius, apie kuriuos mes 
neturėjome jokių žinių. Saugumas mus sekė iš visų pusių, ypač mane. Mat ne- 
toli buvo tėviškė, o ir jie manimi, kaip buožės vaiku, nepasirikėdavo. Jaučiau, 
kad reikia kuo greičiausiai išvykti iš tos pavojingos vietos. Tačiau klebonas kan. 
Paulius Katela, kun. Antanas Kazlauskas, mano bendradarbis gydytojas Henri- 
kas Špukas bei prokuroras J. Archipovas prikalbinėjo nepalikti Šiluvos. O ir 
Karinis komisariatas, bijodamas netekti gydytojo, vilkino išduoti man karinius 
dokumentus, be kurių aš negalėjau vykti į Vilnių. 

Gydytojas Henrikas Špukas, ypač jo žmona Jadzė, buvo drąsiai įsitraukę į pa- 
galbą rezistencijai. Jiedu buvo laikomi prolerarais ir dėl to juos mažiau įtardavo. 

1944 metų gruodį be jokios priežasties tėviškėje buvo suimtas mano vyres- 
nysis brolis Petras ir atgabentas į Šiluvos kalėjimą. Reikėjo jį gelbėti. Padedant 

prokurorui J. Archipovui ir tuo metu stovėjusio Šiluvoje karinio dalinio vadui 
pulkininkui leitenantui Morozovui, pasisekė išgelbėti brolį iš kalėjimo. Aprū- 
pinęs jį pinigais ir reikiamais daiktais, išsiunčiau tos pačios dienos naktį į Ario- 
galą, pas buvusį gimnazijos draugą kleboną Praną Šniukštą, kad iš ten galėtų 
laisvai išvažiuoti į Kauną baigti veterinarijos studijas. Išlydėjau brolį labai slap- 
ta, patariau kuo toliau bėgti nuo tėviškės ir nesipainioti po kojomis saugumui. 
"Taip patarė ir brolį iš kalėjimo išlaisvinusieji bičiuliai. Brolį „perleidau“ pro 
karinę komisiją, parūpinau baltą bilietą, kad būtų lengva bet kur apsigyventi. 
Jaunesniajam broliui Stasiui, kuris buvo atvykęs į Karinį komisariatą iš Kražių 
kaip mokytojas, taip pat išrūpinau baltą bilietą ir pernakvydinęs išleidau atgal, 
kad neįkliūtų Šiluvoje. Taigi parūpinau broliams atleidimo nuo karinės tarny- 
bos dokumentus ir paprašiau, kad jie daugiau nesirodytų Šiluvoje, tuo labiau, 
kad vienas Karinio komisariato karininkų įspėjo mane, kad brolis Stasys yra 
įtariamas ir galįs būti saugumo sulaikytas. Maniau, kad jie įvertins mano pa- 
stangas ir atitinkamai susitvarkys gyvenimą. Vyresnysis brolis Petras iš Arioga- 
los turėjo nuvykti į Kauną tęsti studijų. Jaunesnysis brolis Stasys buvo įsitrau- 
kęs į rezistenciją ir gyveno jau nelegaliai Raseinių ir gretimose apskrityse. Jis 
buvo ieškomas. Vėliau pasitraukė į mišką ir ten žuvo apie 1946 metus. Aš, 
1947 metais grįžęs iš lagerio, jau jo gyvo neradau. 

Dažnai pagalvodavau, kad daug žmonių išgelbėjau nuo pražūties, tačiau kas 
gelbės mane, kai pats įkliūsiu, nežinia. Mano mintys buvo teisingos. Kai įkliu- 
vau į saugumo nagus, niekas, net ir gerai pažįstamas prokuroras J. Archipovas, 
negalėjo, o gal ir nemėgino gelbėti. Padėtis Šiluvoje man buvo visai nepalan- 
ki. Aktyvistai manimi nepasitikėjo ir įtarinėjo. Dirbti naujokų ėmimo komisi- 
joje buvo sunku ir tiesiog pavojinga. Naujokai buvo iš mano apskrities, labai 
daug pažįstamų. Visi naujokai norėjo išvengti kariuomenės, nes dar vyko ka- 
ras. Į komisiją atvykdavo ne tik ligoniai, bet ir su įvairiais įgimtais trūkumais, 
kuriuos šiaip slėpdavo nuo žmonių akių. Kartą mano kaimo vaikinas, invali- 
das nuo gimimo, Labanauskas atėjo į komisiją už save ir už sveiką brolį. Ap- 
žiūrėjimo metu jis spoksojo į mane tokiomis siaubo akimis, kad net pasidarė 
nejauku. Jis bijojo, kad aš neišduočiau paslapties. Daug tokių pažįstamų teko 
atleisti nuo karinės tarnybos. Nepaisant socialinės padėties, aš visus kiek galė- 
jau stengiausi atleisti nuo kariuomenės. Tačiau vis tiek sklido gandas, kad aš 
daugiausia atleidžiu turtinguosius, nors, tiesą sakant, sovietiniai patriotai pri- 
valėjo patys veržtis į karo tarnybą. Negalėjau apsiginti nuo tų sovietinių pa- 

triotų ir jų šeimų narių, kurie prašėsi atleisti nuo karo prievolės. Jie tiesiog 
mane prievartavo ir šantažavo, leisdami suprasti, kad aš tik dėl jų saugiai sė- 
džiu Šiluvoje. 

Dėl užimtumo Kariniame komisariate, aš negalėjau verstis privačia prakti- 
ka. Iš dalies ir dėl to, kad atidarius kabineto duris, verždavosi žmonės su pra- 
šymu atleisti nuo karinės tarnybos. Ligoniams buvo sunku patekti pas mane. 
Neturėdamas privačios praktikos, vos galėjau prasimaitinti iš algos. Supratau, 
kad pars laikas važiuoti iš Šiluvos. Daugelis pažįstamų žmonių, ypač ūkinin- 
kų, kreipdavosi į mane pagalbos ir patarimų. Ne vienam patariau palikti ūkius 
ir kraustytis į miestus, pas vaikus bei gimines, kuo toliausiai nuo savo gyvena- 
mosios vietos. Diduma tokių bėglių išvengė areštų bei trėmimų ir buvo man 
už tai labai dėkingi. 

Neretai, būnant pas ligonius kaime, žiūrėk, išlenda keletas sveikų vyrų iš 
slėptuvės ir prašo patarimo, ką reikia daryti. Aš visada patardavau legalizuotis, 
jei nebūdavo ypatingai rimtų priežasčių slapstytis. Daug kas jų pasinaudojo ma- 
no patarimu ir laimingai gyveno laisvėje. 

Nemažai žmonių vylėsi, kad Amerika, Anglija, Prancūzija ir kitos šalys stos 
į karą su Sovietų Sąjunga ir mus išgelbės. Ūkininkai tik ir kalbėdavo apie ka- 
ro pradžios datas. Visi buvo tvirtai įsitikinę — karas turi įvykti. Ir pamėgink 
žmogų įtikinti, kad raip nebus. Būsi didžiausias priešas. Todėl ne visiems pa- 
sisekdavo paaiškinti tikrąją politinę ir karinę situaciją. Aš visada aiškindavau 
paprastai, sakydamas, kad joks sąjungininkų kareivis, grįžęs iš tokio sunkaus 
karo, jokiu būdu nenorės vėl kariauti su buvusiu sąjungininku dėl ne visai aiš- 
kios idėjos. Protingesni žmonės šią mintį gerai suprasdavo. Dauguma žmonių 
tylėjo ir patyliukais laukė naujo karo ir padėties atomazgos. 


Lemtingas bunkerio vizitas 


Gražų 1945 m. birželio 15 d. rytą pas mane į namus atėjo susijaudinusi 
Jadzė Špukienė, gydytojo Henriko Špuko žmona, ir pareiškė, kad netoli Šilu- 
vos, Bedančių miškelyje, už Dubysos partizanų stovykloje yra sužeistas parti- 
zanas, kuriam reikia suteikti labai skubią medicininę pagalbą. J. Špukienė pri- 
mygtinai reikalavo mane vykti tenai ir suteikti pagalbą. Aš atsisakinėjau, mo- 
tyvuodamas tuo, kad mane seka ir man yra pavojinga rodytis partizanų sto- 

vykloje. Ji sakė, kad jos vyras serga ir negali įvykdyti šios pareigos. Nežinojau, 
ką daryti. Viena vertus, mano, kaip gydytojo pareiga yra gydyti ligonį be jo- 
kių išlygų. Kita vertus, manęs tykojo labai didelis ir tiesiog lemtingas pavojus. 
Galvoti nebuvo laiko. Reikėjo apsispręsti tuoj par. Šią pareigą galėjo atlikti ir 
gyd. Henrikas Špukas, kuris turėjo valdžios pasitikėjimą, todėl jam nebūtų buvę 
jokio pavojaus. Pasirodo, Jadzė Špukienė bijojo pavojaus savo vyrui, todėl prašė 
manęs, nors miškiniai buvo prašę atvežti Henriką Špuką. Manęs jie nekvietė, 
nes žinojo, kad man atvykti būtų buvę labai pavojinga. 

Dviračiu nuvažiavau iki Dubysos. Už jos, ties miškeliu, sutartoje vietoje pa- 
sitiko mane simpatinga jauna mergina, kuri nuvedė į partizanų stovyklą. Dar 
iš Raseinių gimnazijos laikų man pažįstami stovyklos vadas kpt. Jonas Čepo- 
nis ir pavaduotojas kpt. Jonas Žemaitis (dabar partizanų generolas) labai nu- 
stebo, pamatę stovykloje mane, o ne Henriką Špuką. Jie buvo kvierę tik jį. 
Ligonis kentė dėl senos, šautinės, pūliuojančios plaštakos žaizdos. Atlikęs savo 
darbą, atsisveikinau su stovyklos vadovybe. Vėl ta pati mergina mane palydėjo 
iki Dubysos. Ten, suradęs paliktą dviratį, laimingai grįžau į Šiluvą. 

Iš patikimų šaltinių sužinojau, kad kažkas kalbama apie šią mano kelionę. 
Tačiau buvau visiškai įsitikinęs, kad jokių tikslių įrodymų nėra. Kiek vėliau 
nuvykau į Raseinius pas prokurorą J. Archipovą įteikti jam mažą produktų do- 
vanėlę. Jis ir jo žmona miglotai patarė man išvažiuoti iš Šiluvos. Grįžęs apie 
tai papasakojau šeimininkui kan. Pauliui Katelai. Šis mane nuramino, sakyda- 
mas, kad tai nerimtos kalbos, ir patarė man niekur nevykti. Tačiau jo atkalbi- 
nėjimu nelabai patikėjau ir ruošiausi išvažiuoti iš Šiluvos. Kelionei buvau be- 
veik jau pasirengęs. Tai buvo 1945 m. liepos 22 d., penktadienis. H. Špukas 
sekmadienį karo gydytojui gruzinui surengė pietus, kuriuose ir aš dalyvavau. 
Gruzinas paprašė parodyti mūsų bažnyčią. Per pamaldas staiga sustojo žvieg- 
dami vargonai. Mane labai sukrėtė, lyg nujaučiant nelaimę. 


Areštas ir kalėjimas 


1945 m. liepos 24 d. rytą apie 4 val. Šiluvoje du saugumiečiai įsiveržė į ma- 
no kambarį drauge su liudininke klebono darbininke Morta Virbilyte, parodė 
arešto orderį, pasirašytą mūsų prokuroro J. Archipovo, ir įsakė, kaip paprastai 
tokiais atvejais buvo daroma, nejudėti ir nekalbėti. Saugumiečiai padarė labai 

smulkią kratą, ypač atkreipdami dėmesį į pinigus ir geresnius daiktus. Nepaste- 
bint saugumiečiams, aš švystelėjęs pro savo galvą, užmečiau už lovos dėžutę nuo 
vokiško amidopirino, kurioje buvo paslėptos kelios auksinės monetos. Saugu- 
miečiai paėmė mano užbaigtą rašyti disertaciją, laiškus, taip pat 800 rublių ir 
naują vasarinį paltą. Nei palto, nei pinigų neįrašė į kratos aktą. Suprantama, sau- 
gumiečiai iš karto numatė pasisavinti pinigus ir daiktus. Taip jie ir padarė, tikė- 
damiesi, kad niekas neįrodys ir nenorės įrodyti jų nesąžiningumo. Paliepę apsi- 
vilkti šilčiau, jie nuvedė mane į saugumo būstinę, įsikūrusią namelyje, kuriame 
aš dar 1937—1939 metais gyvenau kaip gydytojas. Nedidelio ūgio, suvargusios 
išvaizdos, žiauraus veido saugumo viršininkas įformino mano dokumentus. Iš 
čia jie mane nuvedė į greta saugumo stovėjusią ir gerai man žinomą daržinę, 
uždarė ir užrakino. Tamsioje daržinėje jaučiausi labai priblokštas ir visą laiką nai- 
viai galvojau, kad čia įvyko nesusipratimas ir kad mane išgelbės mūsų prokuro- 
ras J. Archipovas arba kiti įtakingi veikėjai, kurių ne vienam esu daug gero pa- 
daręs dar dirbdamas karinėje komisijoje. Tačiau visi tylėjo ir bijojo prisipažinti, 
kad mane pažinojo ir palaikė draugiškus ryšius. Net ir Špukai, užuot gelbėję ma- 
ne, gelbėjo savo kailį ir laikinai net į Jurbarką išdūmė. Niekas iš mano pažįsta- 
mų ar bendradarbių neužėjo pas mane. Tik vienas milicininkas atnešė rūkalų ir 
apgailėjo mano padėtį, pridurdamas, kad aš daug esu padėjęs jų darbe. 

Tą pačią dieną, matyt, kad niekas nesistengtų man padėti, surinko visą bū- 
rį kalinių ir, susodinę mus į atvirą sunkvežimį, pro Raseinius nuvežė į Kauno 
saugumą Laisvės alėjoje. Pakeliui Raseiniuose įsodino keletą suimtųjų, tarp jų 
ir būsimą garsų dramos artistą Antaną Gabrėną. Jis buvo labai susijaudinęs ir 
sutrikęs, nes manė, jog mus veža sušaudyti. Galų gale, nieks iš mūsų nežino- 
jome, ką su mumis žada padaryti saugumiečiai. Teko man jį nuraminti, paaiš- 
kinti, kad esame saugumo rankose ir turime ramiai pasikliauti likimu. 

Kauno saugume mane pasodino į vienutę. Tačiau vėliau atvedė dar vieną 
kalinį. Maistas buvo labai blogas. Maitino du kartus per dieną, duodavo tik 
dvokiančios žuvies sriubą. Pirmomis dienomis aš to valgio negalėjau valgyti, 
bet vėliau pripratau. 

Kaune prasidėjo tardymas. Tardė kiekvieną dieną naktimis. Pradžioje aš ne- 
galėjau susigaudyti, kokia yra kaltinimų esmė. Vėliau suvokiau, kad mane kalti- 
na grupine pagalba miškiniams ir grupine kova prieš sovietų santvarką. Miški- 
nių gydymas buvo dėmesio centre. Aš neigiau visus kaltinimus. Labai žiaurus 
tardytojas — vyresnysis leitenantas labai stengėsi man primesti grupinę veiklą. 

Tik vėliau iš kalinių sužinojau, kad yra suimta didelė grupė žmonių iš Kelmės, 
prie kurių ir mane norėjo prijungti. Tuo laiku į Kelmę buvo atvykęs sukčiausias 
saugumietis NKVD komisaro pavaduotojas L. Marravičius, kuris tardė ir siuntė 
į lagerius daug buvusių žinomų ir aukšto rango žmonių. Jis pats organizavo su- 
ėmimus, galvodamas, kad išsiaiškino didelę rezistentų organizaciją. 

Tardymas dažnai baigdavosi mušimu. Mušdavo strypais. Kad būtų skaudžiau, 
mušdavo per atsiradusias mėlynes ant kūno. Dėl naktinių tardymų ir mušimų 
buvau nusilpęs. Iš tardymo eigos ir tardytojo sužinojau, kad mane įskundė ži- 
nomas aršus Saugumo agentas Jocius ir man nepažįstama agentė, kurių raštiš- 
ki parodymai buvo mano byloje. Jų duomenys rėmėsi pranešimais dviejų kitų 
agentų, kurie dalyvavo man suteikiant medicininę pagalbą sužeistam partiza- 
nui. Kaip vėliau sužinojau, šie agentai už tokią išdavystę partizanų buvo likvi- 
duoti. Vadinasi, tikrieji mano kaltės liudininkai buvo žuvę. Nors apie tai tar- 
dymo metu aš nežinojau, bet rizikavau ir visą laiką prašiau akistatos su liudi- 
ninkais. Vieną kartą tardytojas taip mane prispyrė prie sienos, kad turėjau lem- 
tingai apsispręsti, ar padaręs šį nusikaltimą, ar ne. Lemtingu momentu padėjo 
cigaretė, kurios paprašiau tardytojo. Užtraukęs dūmą, turėjau keletą sekundžių 
apsispręsti. Rizikavau ir atsakiau griežtai neigiamai. Tada tardytojas nusikeikė 
„trijų aukštų“ įprastu vulgariu rusišku keiksmu ir negirdomis išsitarė, esą gai- 
la, kad tikrieji liudininkai yra žuvę. Aš supratau, jog padariau teisingą spren- 
dimą neprisipažindamas man primetamos kaltės. Vėliau ir kitų tardytojų pra- 
šydavau akistatos, nes žinojau, kad ji negali įvykti. Tardytojas buvo žiaurus ir 
įžūlus, jis, kaip ir visi sovietiniai tardytojai, stengėsi išgauti kaltės prisipažini- 
mą jėga ir smurtu. Tardytojas nesivaržė priminti, kad Sovietų Sąjunga gali Lie- 
tuvą sutraiškyti, kad mūsų vadovai Justas Paleckis, Antanas Sniečkus, Mečys 
Gedvilas ir kt. yra menkos žmogystos ir jų niekas neklauso. Mus, lietuvius reikia 
visus išvežti į Šiaurę, nes mes visi esame sovietinės santvarkos priešai. Valdžia 
mums, kaliniams, yra parengusi tokią vietą, kurioje būna 13 mėnesių žiema ir 
tik likusį laiką vasara. Tardytojas kiekvieną dieną klausinėjo vis to paties ir ra- 
šė naują protokolą. Toks monotoniškas ir įkyrus tardymas turėjo tam tikrą pras- 
mę. Taikydamas tokį metodą, tardytojas galėjo sutikrinti tardymo protokolus 
ir nustatyti, ar tardomasis neužsimiršo ir nepasakė to, kas svarbu byloje. Tar- 
dytojas gaudydavo kiekvieną ištartą žodį. Kitas tokio tardymo tikslas buvo iš- 
kankinti ir nuvarginti tardomąjį, kad šis gal netyčia ką išsitars, kas bus nau- 
dinga tardytojui. Reikėjo visada į tą patį klausimą atsakyti vienodai. 

Kameros kaliniai dažnai keisdavosi. Tarp jų būdavo ir specialiai pasiųstų šni- 
pų bei provokatorių, kurie stengdavosi išgauti iš kalinio atitinkamų žinių. To- 
dėl kaliniai, ypač seni, nieko apie savo bylą nepasakodavo, nebent pasisakyda- 
vo, pagal kokį paragrafą jie numatomi bausti. Tyla apie save kalėjime buvo 
geriausia byla. Patyrę kaliniai labai dažnai pamokydavo, kaip reikia elgtis ir at- 
sakinėti per tardymus. 

Po ilgų tardymų ir kankinimų man buvo pateiktas kaltinimas pagal RFSR 
58-12 straipsnį už Tėvynės išdavimą. Pagal šį straipsnį buvo numatyta skirti 
10 metų kalėjimo. Kadangi tikrų kaltės įrodymų nebuvo, mane perduoti teisti 
teismui negalėjo. Niekas manimi nesirūpino ir jokių siuntinių niekas nesiun- 
tė. Naiviai galvojau, kad niekas nežino, kur aš esu. Rugpjūtį tardymas buvo 
baigtas. Paskutinėmis mano buvimo saugume dienomis tardytojas pasidarė ge- 
ras. Jis ėmė klausinėti mane apie įvairias ligas ir gydymą. Tačiau aš buvau taip 
išvargęs ir morališkai bei fiziškai sužlugdytas, kad sunkiai galėjau atsiminti net 
paprasčiausius vaistus ir gydymą jais. Pavyzdžiui, negalėjau tardytojui pasakyti, 
nuo kokių ligų yra aspirinas. 

Vis dar tikėjausi, kad mane paleis. Kaip minėjau, atiduoti mane teisti vie- 
šam teismui negalėjo, nes nebuvo tikrų kaltės įrodymų. 

Po mėnesį trukusio tardymo saugume mus nugabeno į Kauno sunkiųjų dar- 
bų kalėjimą Mickevičiaus g. Kalėjimas buvo perpildytas kalinių. Kameroje, ku- 
rioje anksčiau būdavo 5—6 kaliniai, dabar buvo sugrūsta 30 žmonių. Buvo 
nežmoniškai tvanku. Reikėdavo ištiestomis antklodėmis vėdinti kamerą, nes ki- 
taip galima buvo uždusti. Gulėjome ant grindų. Vietos buvo visai mažai. Dėl 
vietos stokos miegoti galėjome tik atsigulę ant šono. Keisti gulėjimo padėtį, 
t.y. verstis ant kito šono, galėjome pagal bendrą komandą. Langai buvo maži 
ir aukštai. Dėl to negalėjome prieiti prie jų ir kiek atsigaivinti. Dėl tokių sąly- 
gų kaliniai labai nusilpo, kai kurie vos galėjo judėti. Kauno kalėjime aš išbu- 
vau apie mėnesį. 

Rugsėjo pradžioje apie 300 kalinių pėsčiomis per miestą nuvarė į geležin- 
kelio stotį ir iš čia traukiniu nugabeno į Vilnių. Kauno gatvėmis mus lydėjo 
daugybė sustojusių ant šaligatvių žmonių. Vieni ieškojo artimųjų bei pažįsta- 
mų, kiti su pasigailėjimu žiūrėjo į iškankintus, sunkiai žygiuojančius, nelaimin- 
gus kalinius. Kai kurie, atpažinę artimuosius ar pažįstamus, mostigavo pakel- 
tomis rankomis. Kaliniai nedrąsiai jiems atsakinėjo tuo pačiu. 

Vilniuje mus taip pat varė etapu per miestą su stipria kariškių ir šunų ap- 
sauga. Ir čia minios žmonių stebėjo varomus gretomis po 8 kalinius su didele 
užuojauta. Kaliniai buvo uždaryti garsiajame Lukiškių kalėjime. Pradžioje mus 
išskirstė po atskiras kameras, po 5—6 kiekvienoje. Lukiškių kalėjime mūsų ne- 
tardė, visi kaliniai jau buvo ištardyti. Niekas nežinojo, ką su mumis toliau da- 
rys. Iš prižiūrėtojų ir kitais keliais sužinojome, kad čia, Lukiškėse, koncentruoja 
etapui į Šiaurę. Po sunkių tardymų kaliniai ėmė atsigauti. Parūpo mums pir- 
mą kartą ir nusiskusti. Iš rastų geležinių plokštelių pagaminom skustuvą, ku- 
riuo sėkmingai nusiskutom. 

Ieškojom būdų, kaip pranešti artimiesiems apie savo buvimo vietą. Mūsų ka- 
meros langai buvo į Kražių gatvę bei į Lukiškių aikštę. Šioje vietoje, ties kalėjimu 
visada būdavo žmonių, kurie laukdavo kalinių laiškelių, išmetamų pro langus. 
Laiškus toli nusviesdavome „ragatkomis“, kurias pasigamindavome iš drabužiuose 
dar likusių guminių virvelių. Žmonės ties kalėjimu paimdavo tuos laiškelius ir nu- 
nešdavo adresatui. Todėl daugelis kalinių turėjo vienintelę progą pranešti apie save 
ir gauti siuntinius bei pagalbą. Aš irgi pasinaudojau šia geriausia susisiekimo prie- 
mone su pasauliu ir parašiau vieną laiškelį Petrui Baubliui, kitą — Marijonui Kriš- 
topaičiui, prašydamas pranešti į Šiluvą, kur aš šiuo metu esu. Po keleto dienų gau- 
nu iš Petro Baublio siuntinėlį maisto, kuris buvo man taip reikalingas keliaujant 
etapu į Šiaurę. Tuo tarpu iš kitų jokių žinių negavau. Kaip žinia, etapų metu sau- 
gumiečiai atiminėdavo iš kalinių rūbus ir daiktus. Reikėjo kaip nors apsisaugoti 
nuo plėšikautojų. Sugalvojome paltų ir kostiumų keliose vietose imituoti plyšimą 
ir susiūti medžiagą trikampine siūle. Tačiau tai buvo per daug aiški apgaulė. Tada 
sumanėme ant šio plyšio dar uždėti ir lopą. Ši priemonė buvo labai efektyvi. Sau- 
gumiečiai buvo gudrūs ir kalinių lopais netikėdavo. Tačiau po lopu apčiuopę siūlę 
įtikėdavo, kad tikrai rūbas yra plyšęs. 

Praėjus dviem savaitėms, mane ir visos kameros gyventojus perkėlė į Lukiš- 
kių kalėjimo cerkvę. Iš viso cerkvėje buvo keli šimtai kalinių. Nors cerkvė bu- 
vo nemaža, tačiau gulėti reikėjo susispaudus ir ant šono. Gulėjome ant grin- 
dų, be jokių čiužinių. Viduryje patalpos stovėjo didelis metalinis kubilas, skir- 
tas atlikti savus reikalus. Pradžioje buvo nedrąsu viešai atlikti gamtos reikalus. 
Tačiau vėliau pripratome prie tokių sovietinių patogumų. Suprantama, kad oras 
patalpoje buvo ne tik tvankus, bet ir dvokiantis. Normalios ventiliacijos nepa- 
kako, langų atidaryti neleido. Visą laiką buvo girdimas nepaliaujamas pliauš- 
kesys kubile. Kai kubilas būdavo pilnas, jį „iškilmingai“ išnešdavo du kaliniai. 

Kalėjime laiko buvo per akis. Dieną nei gulėti, nei miegoti buvo neleidžia- 
ma. Iš nuobodulio galima buvo išeiti iš proto. Laikui stumti sugalvojome ne- 
oficialius užsiėmimus. Tarp kalinių buvo daug įvairių profesijų žmonių: mo- 
kytojų, agronomų, teisininkų, gydytojų, kunigų ir kt. Susėsdavome ramiai ant 
vidinių cerkvės laiptelių ir kuris nors iš kalinių paskaitydavo paskaitą iš savo 
specialybės. Tokio pobūdžio užsiėmimai būdavo įdomūs ir naudingi. Tačiau 
reikėjo labai saugotis prižiūrėtojo, kuris nuolat atidarinėdavo specialų langelį 
ir stebėdavo, ką veikia kaliniai. 

Maistas, kaip ir saugume, buvo labai blogas. Per dieną gaudavome 600 g 
ne visada gerai iškepusios duonos ir du kartus skystos sriubos. Nebuvo jokių 
indų. Sriubos įpildavo į skardinėles nuo konservų, kurias niekas ir niekad ne- 
plaudavo. Jas taip ištuštindavome, kad nelikdavo nei kruopelės maisto ant sie- 
nelių. Skardinėlė kaliniui buvo didžiausias turtas. Neturi skardinėlės — negausi 
maisto. Todėl skardinėles visada nešiodavome su savimi. Kaliniai visą laiką buvo 
alkani. Gavę duonos porciją, padalydavo į kelias dalis, kad ilgiau galima būtų 
mėgautis maistu. Tačiau, žiūrėk, duona ištirpdavo iki pietų. Kurie gaudavo siun- 
tinius, tie geriau vertėsi. Tačiau tokių buvo mažuma. 

Gulėdami susispaudę, kaliniai dažniausiai apsikrėsdavo niežais. Aš irgi bu- 
vau apsikrėtęs. Niekas mūsų kalėjime negydė. Buvome taip nusilpę, kad ne- 
jusdavome ir niežėjimo. Laukėme etapo į Šiaurę. Į pirtį vesdavo kas dešimt 
dienų. Šiaip kasdien nesiprausdavome. 


Kelionė į Šiaurę 


Spalio viduryje mus paruošė etapui. Visus kalinius su maišais išrikiavo eilė- 
je po aštuonis ir tokia vora, saugojama kareivių ir šunų, nužygiavome į prekių 
stotį. Gyvuliniai vagonai buvo jau parengti ir saugomi kareivių. Jų langai bu- 
vo stropiai užkalti lentomis, kad kaliniai negalėtų pamaryti, kas dedasi už jų. 
Virš lentų langai buvo apraizgyti spygliuota viela. Į kiekvieną vagoną privalėjo 
sutilpti po 40 kalinių. Į mano vagoną buvo skirta net 50 kalinių. Sustojome 
būriu prie savo vagonų. Po kruopštaus patikrinimo po vieną sulipome, lydimi 
smūgių su specialia medine kryžme, kuria kareiviai kasdien tikrindavo vago- 
nus. Smūgiai būdavo tokie stiprūs, kad dauguma kalinių pargriūdavo ir reikė- 
davo juos už parankės įkelti į vagoną. Smūgius sustiprindavo kelių „aukštų“ 


Antroji sovietų okupacija B 


įprasti rusiški keiksmai ir įvairūs epitetai: fašistai, liaudies priešai ir kt. Vagone 
buvo labai nedaug vietos, vos galima buvo apsisukti. Miegoti reikėjo ant plikų 
lentų, pasitiesus paltą arba kokį kitą rūbą. Gulėti reikėdavo tik ant vieno šo- 
no, nes nebuvo vietos. Buvo karšta ir tvanku. Vagono šone buvo įtaisytas ke- 
turkampis medinis vamzdis, be viršaus, gamtos reikalams atlikti. Niekaip mes 
negalėjome suprasti, kaip galima pro 5x5 centimetrų skylę atlikti gamtos rei- 
kalus. Reikėjo mums būti virtuozais arba išradėjais. Tačiau pripratome ir pri- 
sitaikėme prie esamų sąlygų. Išmokome gyventi taip, kaip reikalavo sąlygos. 

Maistas buvo labai blogas, daug blogesnis negu kalėjime. Kasdien gaudavo- 
me 600 g duonos ir du kartus prastos žuvies. Kaliniai alpo nuo troškulio. Ret- 
karčiais, sustojus traukiniui, pasissmdavome vandens iš pakelės griovių. Maiti- 
nomės kas kuo turėjome. Maistą parnešti ir jį išdalyti išrinkome du jaunus vy- 
rukus (vienas — iš Vilniaus, kitas — iš Tauragės). Pasirodo, jie buvo nesąži- 
ningi ir sukčiavo, skriausdami ir taip jau nelaimingus žmones. 

Išvažiavus iš Vilniaus, Naujoji Vilnia buvo paskutinė mūsų Tėvynės stotis. 
Monotoniškai dardančiu traukiniu važiavome į nežinomą šalį, tikėdamiesi, kad 
nebus taip sunku kaip kalėjime. Keliavome retkarčiais sustodami daugiau nei 
dvi savaites. Kuo toliau nuo Lietuvos, tuo laisviau mums leido gyventi. Kelio- 
nė buvo sunki. Pakeliui mūsų vagone netikėtai mirė jaunas vyras, kurį užkasė 
pakelės griovyje. 

Mus vargino nuolatiniai tikrinimai. O tikrindavo dvejopai. Pirmiausia vi- 
sus kalinius suvarydavo į vieną vagono pusę. Tada pradėdavo skaičiuoti po vie- 
ną. Pereinant į laisvąjį vagono galą ir sušerdavo su jau minėta medine kryžme. 
Antrasis tikrinimo tikslas būdavo atimti iš kalinių geresnius daiktus. Turįs ge- 
resnį daiktą kalinys būdavo sustabdomas ir iš jo tas daiktas buvo atimamas. 
Kai kurie saugumiečiai už gerą paltą ar batus duodavo kepalėlį duonos. Ta- 
čiau daugiausia pasisavindavo daiktus be jokio atlyginimo. Tokius patikrini- 
mus atlikdavo kas tik norėjo ir kada norėjo. Apiplėšimo tikslu patikrinimai bū- 
davo organizuojami paprastai naktimis. Žiūrėk, staiga naktį įsibrauna saugu- 
miečiai į vagoną. Su didžiausiu triukšmu prikelia kalinius ir suvaro į vieną va- 
gono pusę, kiekvieną pažymėdami medine kryžme. Reikėdavo taip skubėti, kad 
nesuspėtų saugumietis tau sušerti. Ir kaskart vis ieškodavo gerų daiktų. Tikri- 
nimai būdavo labai žiaurūs ir organizuojami kiekvieną naktį tol, kol būdavo 
įmanoma ką nors gauti. Po tokių reidų saugumiečiai grobį dalydavosi ir par- 
davinėdavo pakelėse. Kol pasiekėm Vorkutą, retas kuris kalinys turėjo kokį ge- 

resnį daiktą. Man pasisekė išlaikyti gerą veliūrinį paltą todėl, kad aš gudriai 
suspėjau užsilopyti palto rankoves lopais ir po jais susiūtas raukšlės, imituo- 
jančias medžiagos plyšimą. Būdavo, paima į rankas paltą ir stebisi jo grožiu. 
Tačiau pačiupinėję lopus ir po jais tariamus plyšimus, susikeikdavo ir grąžin- 
davo paltą argal. Šitaip apgaudinėdamas saugumiečius, aš išgelbėjau paltą ir su 
juo grįžau į Vilnių iš Vorkutos. 

Nuo Kotlaso oras pasidarė šaltesnis, o nuo Uchtos ir Kožvos ir visai atšalo. 
Važiuoti buvo labai šalta, ypač miegoti, nes vagono grindys buvo sukaltos iš 
plonų lentų. Glausdavomės kiek galima vienas prie kito, nes apie vagonų šil- 
dymą negalėjo būti jokios kalbos. Nuvargę, išsekę ir sušalę artinomės prie mūsų 
etapo pabaigos — Vorkutos. 


VORKUTOS LAGERIS 


Vorkutos geležinkelio stotį pasiekėme Spalio socialistinės revoliucijos išva- 
karėse. Ir tas šventes jau šventėme Vorkutoje. Atvykome į Vorkutą vakare, pa- 
tamsyje. Gali būti, jog buvo tamsu todėl, kad buvo prasidėjusi poliarinė nak- 
tis. Mus sutiko būrelis lietuvių kalinių, tikėdamiesi pamatyti artimųjų ar pa- 
žįstamų. Tarp jų buvo Medicininės statistikos vedėjas Dominikas Mezinas ir 
jo padėjėjas Izidorius Toliušis. Sužinoję, kad aš esu gydytojas, pasistengė jie 
mane paguldyti, kad galėčiau atsigauti po sunkaus etapo. Iš tikrųjų aš buvau 
taip nusilpęs, kad iš vagono mane reikėjo išvesti. Išėjęs iš vagono, negalėjau 
atgauti kvapo. Vorkutoje jau buvo gili žiema, daug girgždančio sniego. 

Pradžioje mus apžiūrėjo gydytojai, skirstydami pagal sveikatos būklę ir mi- 
tybą į tris grupes: geros mitybos, vidutinės ir blogos mitybos kalinius. Sergan- 
tieji ir blogos mitybos, distrofikai, tuojau būdavo guldomi į stacionarą. Visi 
turėjome nueiti į pirtį. Pirtininkas kalinys paaiškino, kad čia, Vorkutoje, žmo- 
nės labai serga skorbutu dėl vitaminų stokos. Vitaminų trūksta dėl blogo, daug 
mineralų turinčio vandens. Jis patarė mums kuo mažiausiai gerti vandens. 

Aš minėjau, kad tuomet sirgau niežais. Todėl stacionaro gydymas buvo rei- 
kalingas ne tik dėl silpnumo, bet ir dėl niežų. Stacionarą sudarė didelis, že- 
mas, vienaaukštis barakas iš dviejų galų, su dviejų aukštų vagonine sistema. 

Vorkutos lageris buvo įkurtas 1938 metais. Pirmas kalinių ešelonas buvo 
atgabentas žiemą. Lagerio viršininkas įbedė baslį į plyną lauką ir pasakė, kad 
čia jie turėsią įsikurti ir gyventi. Kaliniai išsitiesė palapines ir pradėjo gyventi 
žiaurios šiaurės sąlygomis. Visa tai man vėliau papasakojo Dominikas Mezi- 
nas, kuris buvo atgabentas į Vorkutą tuo pirmuoju ešelonu. Taip pradėjo kur- 
tis Vorkutos lageris. Vorkuta pradėta statyti 1931 metais, miesto teises gavo 
1943 metais. Mietas ir lageris įsikūręs prie 182 km ilgio Vorkutos upės. Mieste 

buvo daug įmonių: miško kombinatas, plytinė, namų statybos kombinatas, me- 
chaninė remonto įmonė ir kt. Tačiau svarbiausia buvo tai, kad prie Vorkutos 
buvo kasamos Pečioros baseino anglys. Seniau anglies buvo randama tiesiog 
ant žemės paviršiaus. Vietiniai gyventojai anglies prisikasdavo bet kur laukuo- 
se. Tačiau pramoninei anglies gavybai buvo įrengta daug požeminių šachtų. 
Tuo laiku jų buvo 12. Įmonėse ir šachtose daugiausia dirbo kaliniai. 

Visas didysis lageris buvo suskirstytas į atskirus, savarankiškus lagerinius 
punktus, vadinamus OLP-ais (rusiškai — Otdelnyj lagernyj punkt). Olpai buvo 
aptverti aukšta iš spygliuotos vielos išraizgyta tvora su sargybos bokštais kas ke- 
liasdešimt metrų. Olpo teritorijoje būdavo keliolika vienaaukščių pastatų — 
barakų su dviejų aukštų gultais. Kiekviename Olpe buvo apie 6 000 kalinių. 
Olpas turėjo savo viršininką kariškį, administraciją, kuriai priklausė sanitarinė 
dalis. Vorkutos lageris priklausė labai stambiam Pečioros lagerių daliniui, ku- 
riam vadovavo ir tuo metu karaliavo žinomas žiaurus sadistas majoras Čepyga. 
Jam tikrinant Olpus, kaliniai stengdavosi nepakliūti po kojomis. 

Pradžioje aš pakliuvau į VMZ (Vorkutskij mechaničeskij zavod). Mane pa- 
guldė į Olpo ligoninę. Ligoninė buvo įsikūrusi įprastiniame barake, kuriame 
tilpdavo apie 150 ligonių. Mano gultas buvo antrame aukšte. Gulėdamas aukš- 
tai, galėjau stebėti, kas ir kaip vyksta ligoninėje. Tada buvau labai nusilpęs ir 
sirgau niežais. Kasdien man duodavo dvokiančio deguto vaistų išsitepti visą kū- 
ną. Tačiau šie vaistai man mažai padėdavo greičiausiai dėl to, kad niežų erkės 
buvo jau atsparios šiems populiariems vaistams. 

Ligoniai sirgo įvairiomis ligomis. Daugiausia buvo sergančių įvairaus laips- 
nio išsekimu — distrofija. Ligoninėje gulėjo tie žmonės, kurie negalėjo dirbti 
dėl išsekimo arba kitų ligų. Lageryje buvo paprastas principas: eini dirbti arba 
sergi. Atleisti nuo darbo galėdavo tik gydytojas. Ligoninėje ant gultų gulėdavo 
greta po du ligonius. Ligoninės patalpas šildydavo visą parą anglimis kūrena- 
ma krosnis. Anglies buvo pakankamai. Tačiau visa bėda būdavo atgabenti už- 
tektinai kuro, kurį rogutėmis atitempdavo vos judantis kalinys. Maitindavo du 
kartus per dieną sriuba ir koše. Stacionarą tvarkė du specialiai paskirti kali- 
niai, kurie aprūpindavo kalinius maistu, patalyne, vesdavo į pirtį ir kt. Kas- 
dien baraką vizituodavo laisvai samdoma gydytoja, ne kalinė. Vaistus sudary- 
davo įvairūs vitaminai. 

Po mėnesio mane išrašė iš ligoninės ir paskyrė dirbti į stacionarą vedėju. 
Stacionaruose, kurių buvo keli, dirbdavome tik po vieną gydytoją. Man pave- 

dė vadovauti lengvesniam stacionarui, kuriame buvo hospitalizuoti beveik tik 
distrofikai. Į mano stacionarą medicinos seserimi dirbti paskyrė jauną, buvusią 
kolūkietę iš Krymo, kalinę Valentiną Vidinmejer. Jos tėvas buvo Rusijos vo- 
kietis, motina — rusė. Ji pasisavino vieną centnerį grūdų ir už tai gavo, lage- 
rio kalba kalbant, „normą“, t.y. dešimt metų kalėjimo lageryje. Valentina pa- 
prasta, mažai raštinga mergina. Aš tuo metu nemokėjau rusų kalbos ir maniau, 
kad medicinos sesuo padės rašyti ligos istorijas. Susidarė paradoksas: aš nemo- 
kėjau kalbos, ji nežinojo terminologijos. Dėl to man sunkiai sekėsi rašyti ligos 
istorijas arba raštus. Nepaisant tokių aplinkybių, ji vis dėlto mane mokė rusiš- 
kai kalbėti, o aš ją — medicinos. Vargais negalais pramokau kalbėti ir rašyti 
rusiškai. Jei būčiau nesugebėjęs atlikti gydytojo pareigų, būčiau turėjęs dirbti 
eilinį darbą šachtose. Kaip vėliau sužinojau, tik mano globėjų I. Toliušio ir 
D. Mezino dėka pakliuvau dirbti gydytoju. 

Maistas ligoniams buvo menkas, bet mums, medicinos darbuotojams, lik- 
davo to paties maisto kiek daugiau, nes ne visi ligoniai dėl įvairių priežasčių 
galėjo valgyti. Visi mes, nedirbantieji gamybinio darbą, gaudavome silpnesnį 
maistą, būtent II maistą. Svarbiausia, kad gaudavome vos 600 g duonos. Ne- 
dirbantieji gamybinio darbo lageryje buvo vadinami „pridurok“, kuris reiškia, 
kad tokie žmonės yra nepilnaverčiai, negali dirbti normalaus darbo. Prie „pri- 
durkų“ buvo priskiriami sargai, kūrikai, sanitarai ir kiti kaliniai, kurie dėl sil- 
pnumo negalėjo dirbti sunkesnio darbą. Prie „pridurkų“ buvo priskiriami visi 
medicinos darbuotojai. Visi „pridurkai“ gaudavo prastesnį valgį, t.y. II stalą, 
kurio nepakakdavo gyvybei palaikyti. Apskritai visi kaliniai buvo vadinami „ze- 
kais“ ( nuo rusiško žodžio — zakliučionyj — kalinys). 

BMZ Olpo sveikatos skyriaus vedėja dirbo jauna, graži rusė, ne kalinė, fel- 
čerė Valentina Vasiljevna Bojcova. Ji buvo išdidi, valdinga moteris, tačiau la- 
bai geros širdies ir niekad neskriausdavo kalinių, ypač medicinos personalo. Su 
ja galima buvo pasišnekėti atvirai, nebijant, kad ji nubaus už nusiskundimą 
neteisėtais lagerio viršininkų veiksmais. Orumas orumu, bet V. Bojcova turėjo 
meilės romaną su kaliniu, gydytoju iš Vilniaus Januškevičiumi, kuris buvo ką 
tik baigęs Vilniaus universitetą ir neblogai mokėjo kalbėti lietuviškai. Mes mė- 
gavomės V. Bojcovos sugebėjimu taip sklandžiai ir nekaltai organizuoti šį žai- 
dimą tarp ne kalinės ir kalinio. Už romaną su kaliniu, valdžia galėjo ją labai 
griežtai nubausti, net atleisti iš darbo. Tačiau viskas baigėsi laimingai. Netru- 
kus gydytojas Januškevičius buvo paleistas iš lagerio ir išvyko į Lenkiją. 

Didelį vaidmenį mūsų lagerio gyvenime vaidino medicinos statistikas Do- 
minikas Henrikovičius Mezinas. Jis buvo pirmasis, kuris 1938 m. kūrė Vor- 
kutos lagerį. Prieš patekdamas į lagerį, Mezinas tarnavo karininku Pasienio ka- 
riuomenėje ir buvo apkaltintas šnipinėjimu svetimos valstybės, būtent Lenki- 
jos, naudai. Dėl to gavo 8 m. kalėjimo lageryje ir Ježovo kampanijos metu 
buvo nugabentas į Vorkutą. Iš prigimties jis buvo labai gudrus, apdairus ir su- 
manus. Jam daug, matyti, padėjo tarnavimas vidaus reikalų organuose. Jis bu- 
vo sugudėjęs lenkas iš Gudijos, Borisovo miesto. D. Mezinas mums, baltie- 
čiams, jautė didelę simpatiją ir padėjo kiek tik galėjo. Aš irgi nuo pat pirmųjų 
dienų Vorkutoje patekau jo globon. D. Mezinas labai detaliai žinojo, kas vyksta 
ne tik Pečioros lageryje, bet ir kokie yra reikalai mūsų Olpuose. Jis tebebuvo 
įsitikinęs komunistas ir laikė, kad į lagerį pateko dėl Ježovo ir Stalino netei- 
singumo. Izidorius Toliušis buvo antras žmogus, kuris visomis išgalėmis sten- 
gėsi padėti nelaimingiesiems. Lageryje buvo labai daug lietuvių, latvių ir estų. 

Į mano stacionarą etapu buvo atgabenta apie 200 jaunų estų, internuotų iš 
Estijos savisaugos dalinių. Didžioji jų dauguma buvo labai nusilpę, beveik visi 
II-III laipsnio distrofikai. Diduma jų buvo jauni, aukšti vyrai, bet taip išse- 
kę, kad buvo maryti tik kaulai, aptraukti oda. Visus juos reikėjo gydyti. Sten- 
gėmės panaudoti visas mums prieinamas priemones, kad išgelbėtume jų gyvy- 
bę. Kad ir pakako maisto, vitaminų ir kitų priemonių, jie ištindavo ir po ke- 
lių savaičių žūdavo. Per mėnesį kitą dauguma jų mirė dėl didelės distrofijos. 

Su estais turėjau daug vargo, nes beveik nė vienas nemokėjo kalbėti rusiš- 
kai. Retas kuris šiek tiek suprato vokiškai. Norėdamas išsigelbėti iš sunkios pa- 
dėties, sanitaru dirbti paėmiau bent kiek sveikesnį estą, kuris padėjo man ir 
kaip vertėjas. Jis buvo iš mišrios šeimos, todėl neblogai kalbėjo rusiškai. Dirb- 
damas su vertėju ir aš šiek kiek išmokau estiškai, o tada ir dirbti su estais ligo- 
niais pasidarė daug lengviau. 

Sanitarais dirbti imdavau labai paliegusius kalinius, kurie dirbdami stacio- 
nare per tam tikrą laiką pasitaisydavo. Taip gelbėdavau nelaimingus kalinius 
nuo žūties, ypač stengdavausi padėti savo tautiečiams, kurie buvo dar nespėję 
prisitaikyti prie naujų sąlygų. Pasitaisiusius sanitarus Ekspertinė sveikatos ko- 
misija išrašydavo į darbus. Sanitaro darbas irgi buvo sunkus. Jis turėjo kasdien 
švariai išplauti stacionaro grindis. Grindys buvo medinės, nedažytų lentų. Jas 
švarindavo vandeniu su specialiais mediniais brūžikliais. Ši procedūra būdavo 
atliekama naktimis ir kartais nusitęsdavo iki ryto. Dėl to ligonių miegas būda- 

vo neramus. Maistą ligoniams atgabendavo sanitaras, jį dalydavo medicinos se- 
suo ir sanitaras. Stacionarą aptarnaujančiam personalui visada likdavo pakan- 
kamai maisto. Tačiau duonos jie gaudavo tik po 600 gramų. 

Aš, kaip gydytojas, ne visada suspėdavau atlikti savo darbą. Į pagalbą dažnai 
kviesdavau savo medicinos seserį. Tačiau pradžioje ji sudarydavo daug rūpesčių. 
Mat ji nebuvo baigusi jokių medicinos kursų ir neturėjo jokio supratimo apie 
aseptiką ir antiseptiką. Perpjovus abscesą arba atliekant kitą operacinę procedū- 
rą, medicinos sesuo Valentina savo nešvariomis rankomis čiupinėdavo žaizdas. 
Po pusmečio mano seselė Valė šiek tiek pramoko medicinos, tada ir man buvo 
daug lengviau dirbti. Beveik visą dieną praleisdavome ligoninėje. Ligonių būda- 
vo apie 150—200. Visus juos reikėdavo apžiūrėti kasdien ir atlikti daug įvairių 
procedūrų. 

Maitindavomės ligoninėje du kartus per dieną. Duona buvo forminė, drėgna 
ir dėl to buvo labai sunki. Būdavo laimė gauti gerai iškepusios duonos arba 
jos žiauberę. Kiekviename Olpe buvo Sveikatos skyriaus vedėjas, dažniausiai 
ne kalinys arba atbuvęs savo bausmę gydytojas ir nenorįs grįžti atgal arba ne- 
galįs išvykti dėl tremties. Retais atvejais viršininkais būdavo kaliniai. Staciona- 
rus tvarkė ligoninės vedėjas — gydytojas, dažniausiai kalinys. Eiliniais gydyto- 
jais, ypač viršininkais galėjo dirbti ir ne medikai. Mano VMZ Olpe dirbo ke- 
letas gydytojų be medicininio išsilavinimo. Ir, kad ir kaip keista, jie pusėtinai 
pramokdavo medicinos meno. Su manimi Olpe dirbo gydytoju senyvas, nu- 
plikęs žydas, kuris visą gyvenimą jokių reikalų neturėjo su medicina. Tačiau 
artistiškai mokėjo pasirodyti gydytoju. Vėliau jį iškėlė į kitą Olpą į vadovauja- 
mą darbą. Gydytojus kalinius skirdavo ir atleisdavo Olpo viršininkas be jokių 
išlygų. Šiandien tu dirbi gydytoju, rytojaus dieną gali atsidurti šachtose. Ne- 
svarbu, kad tu esi gydytojas, tačiau svarbiau, kad tu esi beteisis kalinys — ze- 
kas. Aš stebėdavausi, kaip toks tariamasis gydytojas, neragavęs medicinos moks- 
lo, drįsta imtis gydyti žmones. Tačiau dažniausiai jie buvo geros nuovokas ir 
geri psichologai. Jie paprastai nesiimdavo atlikti sudėtingų procedūrų ir nu- 
kreipdavo ligonį pas nusimanantį specialistą. Bet tokie žmonės paprastai ver- 
žėsi į vadovaujamus postus. Vorkutos centrinėje ligoninėje dirbo visame Vor- 
kutos lageryje žinomas ir garbinamas „chirurgas“ Petrovas, kuris, anot pacien- 
tų, atlikdavo sudėtingiausias operacijas su didžiausiu pasisekimu. Prieš jį lanks- 
tydavosi net lagerio viršininkai. Petrovas irgi buvo zekas. Jeigu kas pasiskųsda- 
vo, kad nesiseka gydytis, jo paklausdavo, kodėl jis nesiprašo siunčiamas pas Pet- 

rovą. Praėjus porai metų ir man ruošiantis išvykti iš lagerio, sužinojau, jog įžy- 
musis Petrovas išvarytas iš ligoninės. Pasirodo, kad jis buvo savamokslis dakta- 
rėlis, kuris bėdos verčiamas griebėsi medicinos. Bendraudamas su gydytojais, 
išmoko ir pats operuoti. 

Kartą per mėnesį Vorkutos centrinėje ligoninėje būdavo organizuojamos gy- 
dytojų mokslinės konferencijos, kurių tikslas buvo kelti gydytojų kvalifikaciją. 
Susirinkdavo per 100 laisvai samdomų ir kalinių gydytojų. Mus, kalinius, į šią 
konferenciją atvesdavo iš kiekvieno Olpo grupelėmis su ginkluota sargyba. To- 
kiose konferencijose mes pasijusdavome laisvai, kartais net užsimiršdavome, kad 
esame kaliniai. Galima buvo rengti pranešimus, klausytis kitų pranešimų, pa- 
teikti prelegentui klausimus, dalyvauti diskusijose. Beveik kiekvienoje konfe- 
rencijoje kalbėdavo ir garsusis Petrovas. Vieną kartą ir aš išdrįsau paklausti Pet- 
rovą apie kai kurių vitaminų veiklos savybes. Tačiau prelegentas į mano klau- 
simą taip ir neatsakė. Supratau, kad Petrovas turi nedaug medicinos žinių. 

Mūsų Olpe konsultantu dirbo gydytojas — kalinys, buvęs Leningrado me- 
dicinos instituto Vidaus ligų katedros dėstytojas (galbūt ir profesorius) Alek- 
sandras Petrovičius Beliajevas, kurį visi labai gerbė ir visada vadino profesoriu- 
mi. Jis buvo apie 40 metų, juodo gymio, su vešlia, juoda barzdele. Beliajevas 
buvo rimtas ir geras savo dalyko žinovas ir labai paslaugus lagerio viršininkams. 
Jei pakviesdavo apžiūrėti kokį lagerio tarnautoją, Beliajevas tekinas bėgdavo at- 
likti savo pareigą. Kartais, net viršininkai stabdydavo jį, sakydami, kad nerei- 
kia tokio amžiaus taip lakstyti. Beliajevas dalyvavo kare ir, kaip ir dauguma 
kalinių, buvo nuteistas 10 metų kalėti lageryje. 

Prieš paskiriant mane stacionaro gydytoju, turėjau rimtą pokalbį su profe- 
soriumi Beliajevu, kuris detaliai susipažino su mano biografija ir gebėjimu at- 
likti gydytojo pareigas lagerio sąlygomis. Padedant mano globotiniui Mezinui, 
jis nutarė mane rekomenduoti dirbti gydytoju. Tai buvo didelis mano pasie- 
kimas. Beliajevas buvo gudrus, apsukrus, įžvalgus ir geras savo srities žinovas. 
Tačiau asmeniniame gyvenime elgėsi ne visai pagal savo pareigas. Būdamas la- 
geryje, jis susibičiuliavo su mūsų Olpo lagerio medicinos seserimi Roza. Roza 
buvo jauna, graži žydaitė. Gimė neišpasakyta ir neįtikėtina lagerio meilė. Visi 
mes gerai žinojome apie tą meilę ir tylėjome, nenorėdami netekti savo užtarė- 
jo profesoriaus. Neaišku, kokiais motyvais vadovaudamasi, lagerio valdžia nu- 
tarė Rozą iškelti į kitą Olpą. Mūsų profesorius vos neišėjo iš proto dėl tokio 
sprendimo. Buvo bedarąs pastangas ir pats išeiti drauge su Roza. Tačiau ne be 

mūsų Žinios buvo nutarta sudaryti geriausias sąlygas dažnai aplankyti Rozą ki- 
tame Olpe. Kuo baigėsi ši meilės drama, aš nežinau, nes netrukus buvau per- 
keltas gydytoju į kirą Olpą. 

Labai dažnai lageryje kaliniai, užimantys geresnę vietą, pvz., brigadininkai 
ir kt., turėdavo lagerio žmonas. Suprantama, tokias žmonas įsigydavo tik kali- 
niai. Mano bendradarbis gydytojas totorius Saša turėjo lagerio žmoną, vaisti- 
ninkas gyveno beveik oficialiai su mūsų lagerio medicinos seserimi, kurią, be- 
je, po išsilaisvinimo iš lagerio ir vedė. Net ir mano lagerio medicinos sesuo 
Valentina Vidinmejer įsitaisė jauną, gražų lagerio vyrą. Buvo pastojusi. Padarė 
abortą. Vėliau susidėjo su nusususiu ūkio vedėju. Aš Valę perspėdavau, kad ji 
neitų nerimtu keliu. O ji man atsakydavo, kad reikia naudotis gyvenimu, kol 
dar yra jauna. 

Moterys Olpe turėjo savo atskirą baraką, atvertą spygliuota tvora. Įėjimas į 
šį baraką pašaliniams, ypač vyrams, buvo griežtai draudžiamas. Tik mes, gydy- 
tojai, galėjome laisvai lankytis moterų barake. Jame buvo įvairaus amžiaus, dau- 
gelio tautybių moterų. Prisimintina kalinė lietuvė Kaminskienė, kuri su savo 
vyru pulkininku leitenantu iš Alytaus turėjo atsėdėti lageryje „normą“. Kamins- 
kienė buvo labai maloni, kultūringa moteris, sugebėjusi savo barake palaikyti 
net ir moralinę tvarką. 

Mes, gydytojai, gyvenome atskirame barake, drauge su kaliniais, kurie dėl 
blogos sveikatos negalėjo dirbti sunkaus darbo už zonos, todėl atlikdavo įvai- 
rius aptarnavimo darbus. Barakai buvo pastatyti iš storų medinių rąstų, vieno 
aukšto, su dvigubais — dviejų aukštų gultais. Kiekviename barake galėjo gy- 
venti apie 100—150 kalinių. Barakų galuose būdavo atskiros patalpos — san- 
dėliai. Barake buvo viena didelė krosnis, kuri kūrendavosi ištisą parą. Tik taip 
galima buvo palaikyti normalią temperatūrą barake. 

Gydytojus aptarnaudavo specialiai tam reikalui skirtas sanitaras, kurio svar- 
biausia pareiga — mums atnešti iš virtuvės maisto ir iš atskiros patalpos Olpe 
duonos. Vienu metu tokiu sanitaru dirbo senukas prelatas Pukys iš Plungės. 
Gaila mums buvo senuko, bet mes niekuo jam padėti negalėjome. Prelatas Pu- 
kys buvo gavęs septynerius metus lagerio „troikos“ sprendimu. Jis buvo labai 
santūrus, nekalbus ir ypač suvargęs. Tačiau savo pareigas atlikdavo gerai. Vie- 
nu metu pas mane sanitaru dirbo tipiškas Rusijos peužikas, raudonplaukis, pla- 
taus veido. Jis nelabai noriai atlikdavo savo pareigas, lyg jų gėdydamasis. Tai 

buvo Kirilas Kirilovičius Kirilovas. Iš jo elgsenos buvo aišku, kad turiu reikalo 
ne su paprastu kaliniu. Pasirodo, kad Kirilovas buvo didžiausio Sibiro medžio 
kombinato direktorius. Kaip pats pasisakė, jis buvo vienas iš didžiausių virši- 
ninkų Sibire. Likimo ironija, o dabar jis turi dirbti sanitaru ir paklusti kažin 
kokiam lietuviui — fašistui gydytojėliui. Jis visada laikydavosi itin oriai ir van- 
giai ir ne visada noriai atlikdavo mano nurodymus. Sanitarai paprastai ilgai ne- 
užsibūdavo stacionare. Kai sveikata pagerėdavo, tokius sanitarus vėl apžiūrėda- 
vo komisija ir nukreipdavo dirbti įprastinį sunkų lagerio darbą. Taip įvyko ir 
su mano buvusiu didžiuoju viršininku — sanitaru. Sanitarus stacionare iš li- 
gonių pasirinkdavome patys. Aš stengdavausi paimti sanitaru lietuvį. Tačiau ir 
šiuo atveju buvau įtariamas, kad palaikau savus, fašistus. Kaliniai rusai, kurie 
irgi buvo nukentėję nuo imperinio režimo, labai nekentė mūsų — baltiečių. 
Jie mus visus vadino fašistais. 

Kaip jau anksčiau minėjau, kalinys lageryje privalėjo dirbti arba gulėti sta- 
cionare dėl ligos. Gydytojas nuo darbo galėdavo atleisti tik vienai dienai. Bū- 
davo dar viena priemonė sustiprinti išsekusių kalinių sveikatą, tai atleisti mė- 
nesiui nuo darbo ir paskirti pagerintą maistą. Tokius asmenis reikėdavo pa- 
rinkti iš kalinių barakų. Aš dažnai atlikdavau šią užduotį, vaikščiodamas po ba- 
rakus drauge su sanitarijos darbuotoju Semibratovu. Jis buvo ukrainietis ir dėl 
to, kad vokiečių okupacijos metais buvo kaimo seniūnu, gavo 10 metų lage- 
rio. Paliegę ir nusilpę tuo metu buvo kaliniai iš Baltijos kraštų. Todėl pagal 
visus nuostatus jiems ir priklausė mėnuo vadinamų „atostogų“ sustiprėjimui. 
Tačiau dažnai tekdavo išbėgti iš barakų, nebaigus darbo dėl rusų kalinių, ku- 
rie kėsindavosi sumušti, kad palaikau fašistus. Bėgdavome drauge su Semibra- 
tovu. Aukštas, petingas Semibratovas buvo malonus ir protingas. Prisimenu jo 
žodžius, kad vykstant bet kokiems įvykiams, reikia bėgti 200 km toliau nuo 
tos vietos. Vėliau, grįžęs iš Vorkutos, iš Mezino sužinojau, kad mielasis Se- 
mibratovas grįžo iš lagerio ir mirė Ukrainoje. 

Vorkutos lageryje buvo kalinių — kriminalinių nusikaltėlių ir politinių ka- 
linių, daugiausia iš Baltijos kraštų. Kriminaliniai kaliniai lageryje buvo labiau 
vertinami, jie buvo skiriami brigadininkais ir kitais viršininkais. Politiniai ka- 
liniai buvo niekinami ir verčiami dirbti pačius sunkiausius darbus. Kriminali- 
niai kaliniai per savo ilgą buvimą lageryje buvo prisitaikę prie tokio gyvenimo 
ir atrodė daug geriau už politinius kalinius. Gerai pažindami lagerio gyveni- 
mą, jie naudojosi lagerio privilegijomis. Tarp rusų politinių kalinių buvo daug 

kultūringų žmonių: inžinierių, intelektualų, spaudos darbuotojų ir kt. Šių žmo- 
nių dėka aš turėjau galimybę perskaityti daug gerų knygų rusų kalba. Aukštos 
kvalifikacijos inžinieriai dirbdavo miesto fabrikuose ir jiems buvo leista pasi- 
imti knygų iš bibliotekų. Rusiškos knygos man padėjo geriau išmokti rusų kal- 
bą. Jie juokdavosi iš mūsų, baltiečių, kad mes nežinome nieko apie sovietinę 
santvarką. Jie mokė mus šios santvarkos paslapčių. Iš tikrųjų aš daug dalykų iš 
jų sužinojau. Tai buvo man antras universitetas. Reikia pasakyti, kad jie savo 
mintis dėstydavo labai atvirai. Tarp jų buvo ir buvęs „Izvestijų“ laikraščio re- 
daktorius Gurskis, kuris vieną kartą ambulatorijos patalpose aiškino man, kad 
sovietų valdžia yra tikroji valdžia, nes ką ji nutaria, to nereikia derinti su liau- 
dimi bei parlamentu. Tuo tarpu buržuazinės valdžios yra marionetinės ir jos 
nieko negali nuspręsti be parlamento. 

Kriminaliniai kaliniai vadovavo Olpo gyvenimui. Mes, gydytojai, su jais su- 
gyvenome gerai. Jie mus labai gerbė, nes susipykus su gydytoju negausi laisvos 
dienos ambulatorijoje arba laiku tavęs nepaguldys į ligoninę. Kriminaliniai tu- 
rėjo savo tvirtas lagerio moralines nuostatas. Jų žodžiu galėjai visiškai pasitikė- 
ti. Jei kriminalinis kalinys davė garbės žodį, žinok, kad jis jį ištesės, nors ir 
tektų už tai nukentėti. Vieną kartą žinomas kriminalinis kalinys, šachtų briga- 
dininkas, paprašė mane atleisti jį vienai dienai nuo darbo. Aš jį atleidau mo- 
tyvuodamas, kad jis turi temperatūros. Priminiau jam, kad jis žinotų kaip elg- 
tis, jeigu valdžia jį patikrintų. Jis pažadėjo manęs neišduoti, tardamas garbės 
žodį. Pasirodo, kad jis susipyko su savo viršininkais ir sužlugdė darbą šachto- 
se. Rytojaus dieną kilo nepaprastas triukšmas Olpe. Šachtos valdžia paskambi- 
no Sveikatos skyriaus vedėjai Boicovai ir įsakė jai patikrinti, ar jis iš tikrųjų 
serga. Aš labai nusigandau, nes išaiškinus, kad aš neteisėtai atleidau jį nuo darbo, 
man grėsė specialus baudžiamasis lageris plytų fabrike, iš kurio ne visi grįžda- 
vo. Pati Boicova išsikvietė kalinį į polikliniką patikrinti temperatūros. Praei- 
damas pro mane pasakė, kad aš nebijočiau, jis temperatūrą sutvarkysiąs. Ir tikrai 
jis ją sutvarkė sau vienam žinomu būdu. Byla baigėsi be pasekmių, nors visi 
žinojome, kad jis visus apgavo. Šį kartą man pasisekė. 

Tarp kalinių buvo profesionalių vagių, kurie kartais pademonstruodavo sa- 
vo meną. Kartą man apžiūrint kalinius barake, jis buvo beveik tuščias, tik ant 
gultų gulėjo keleras kalinių. Aš sėdėjau prie staliuko atokiau nuo gultų ir pil- 
džiau ligos lapelį. Prieš mane ant gulto išsitiesęs gulėjo kalinys ir stebėjo ma- 
no darbą. Sraiga jis iškėlė aukštyn maišelį su tabaku ir klausia, ar tai ne mano 

maišelis. Aš čiupt už megztinio kišenaitės ir žiūriu — mano maišelio nėra. Jis 
nulipo nuo gultų ir atidavė man tabako maišelį. Kaip jis, gulėdamas tolokai 
nuo manęs, sugebėjo pavogti mano tabako maišelį, buvo tiesiog mįslė. 

Kaip minėjau, kaliniai labai gerbė gydytojus. Vieną kartą, dirbant ambula- 
torijoje, išgirdau didelį triukšmą koridoriuje. Pasirodo, kad vienam inžinieriui, 
belaukiančiam priėmimo koridoriuje, iš kišenės pavogė akinius. Vargšas inži- 
nierius be akinių negalėjo dirbti savo darbo. Tuo metu iš kito kabineto išėjo 
gydytojas totorius pasižiūrėti, kas įvyko. Jis seniai dirbo lageryje ir gerai paži- 
nojo vagis. Sužinojęs, kas įvyko, jis garsiai švilpterėjo ir pakvietė Kolią. Iš mi- 
nios išniro jaunas kalinys. Gydytojas be jokio varžymosi įsakė jam, kad per 10 
minčių akiniai būtų atnešti. Po keleto minučių akiniai buvo perduoti inžinie- 
riui. Pasirodo, kad gydytojas gerai pažinojo ir vagių vadeivas. Suprantama, nau- 
dos iš tų akinių vagims jokios. Tačiau jie mėgino pamiklinti savo rankas ir 
parodyti savo amato meną. 

Dirbant šachtų Olpe, vieną dieną iš baudžiamojo lagerio plytų fabrike grįžo 
12 kalinių, kuriuos turėjau priimti ir laikinai paguldyti į stacionarą. Šie kaliniai 
buvo dideli nusikaltėliai, dauguma žmogžudžiai. Išskirsčiau juos po laisvas vie- 
tas ir atvirai paprašiau jų, kad nekeltų jokių skandalų. Jie pažadėjo būti ramūs. 
Tačiau nepraėjus kelioms valandoms, jie ėmė terorizuoti ligonius, atiminėti iš 
jų daiktus, maistą, provokuodami muštynes. Dėl to nutariau atlaisvinti vieną pa- 
latą ir juos visus sukelti į ją. Jie noriai sutiko su mano sprendimu ir davė garbės 
žodį, kad bus ramūs. Rinkdamas anamnezę, pasiteiravau už kokius nusikaltimus 
jie sėdi lageryje. Jie, žiūrėdami man tiesiai į akis ir nemirktelėdami, papasakojo, 
kiek kuris yra nužudęs žmonių, kiek įvykdęs smurtinių apiplėšimų. Dauguma 
jų buvo „juodukai“ ir nejaukiai galvojau, kuo baigsis mano pažintis su jais. Va- 
kare nuėjau į savo baraką nakvoti. Naktį atbėga pas mane sanitaras ir sako, kad 
baigiamas išplėšti mūsų baltinių sandėlis, kuris buvo stacionarinio barako gale. 
Jau buvo beveik išardyta išorinė barako siena. Mes tuojau pranešėme Olpo sar- 
gybai, kuri sutrukdė šį apiplėšimą. Pasirodo, šie mano įnamiai, neturėdami ką 
veikti, nutarė sulošti kortomis. Iš žurnalo „Ogoniok“ viršelio pasidarė kortas ir, 
kaip įprasta nusikaltėlių pasaulyje, lošė iš mūsų baltinių sandėlio. Pralošęs lošė- 
jas turėjo išplėšti sandėlį. Neapšilę kojų Olpe, jie vėl buvo išgabenti į baudžia- 
mąjį lagerį plytų fabrike. Dirbant lageryje, reikėjo būti labai atsargiems ir nie- 
kuo nepasitikėti. Kiekviename žingsnyje galėjo tave apgauti ir padaryti nusikal- 
timo bendrininku. Niekas tavęs neužstos, niekas nepasigailės. 

Praėjus metams nuo atvykimo į Vorkutą, lagerio valdžia perkėlė mane dirbti 
gydytoju į naujai besikuriantį Olpą — Novaja Šachta. Jame man reikėjo dirb- 
ti vien tik su šachtininkais. Pradžioje dirbau ambulatorijoje. Darbas buvo ne- 
įprastas ir sunkus. Visą dieną priiminėdavau ligonius. Jei kurią dieną jų buvo 
nedaug, lankydavau barakuose atleistus nuo darbo ligonius. Be to, komisuo- 
davau silpnuosius kalinius, kuriems buvo skiriama vieno mėnesio trukmės po- 
ilsinė tame pačiame barake. 

Patį didžiausią darbą tekdavo atlikti vakarais, kai grįždavo iš darbo šachti- 
ninkai. Į ambulatoriją jų ateidavo iš karto iki 160 žmonių ir visus juos reikėjo 
apžiūrėti per 1—2 val., t.y. iki vakarienės. Pagalbai buvo skiriama viena me- 
dicinos sesuo. Su manimi ambulatorijoje dirbo medicinos sesuo ne kalinė, la- 
bai simpatiška juodukė, kuri buvo ištekėjusi už buvusio kalinio. Ligonių pri- 
ėmimui buvo skirtas didelis kambarys. Jame amfiteatro būdu buvo išrikiuota 
15 kėdžių. Vienu metu buvo sukviečiama tiek ligonių, kiek buvo kėdžių. Vi- 
siems jiems būdavo dedamas po pažastimi termometras. Gydytojas, lyg orkestro 
dirigentas, stovėdavo viduryje salės ir stebėdavo, kad ligoniai „nepritrintų“ tem- 
peratūros. Kaip žinia, kaliniai mokėjo meistriškai sukelti temperatūrą. Kiek kar- 
tų teko tokius apsimetėlius vyti lauk. Tokiomis suktybėmis jie galėjo labai pa- 
didinti atleidžiamų nuo darbo ligonių skaičių. Tuo tarpu atleistų nuo darbo 
dėl ligos skaičius negalėjo viršyti 6 proc. visų Olpo gyventojų. Kiekvieną die- 
ną Sveikatos skyriaus vedėjas tikrindavo atleistųjų nuo darbo nuošimtį. Jeigu 
šis nuošimtis padidėdavo, kildavo aliarmas ir viršininkai klausdavo, kas įvyko, 
avarija šachtose, epidemija ar sąmoningai daugiau negu priklauso atleista kali- 
nių nuo darbo. Todėl aš stengdavausi padėti silpniems kaliniams atsargiai, at- 
leisdamas nuo darbo po vieną kitą, kad nekiltų triukšmo. Pirmiausia buvo at- 
leidžiami nuo darbo ligoniai ir tik vėliau, pagal aplinkybes, silpni kaliniai, nors 
tai daryti buvo griežtai draudžiama. Kalinys, gaudamas retkarčiais poilsio, pa- 
sitaisydavo. Taip veikdamas išgelbėjau daug kalinių nuo mirties. 

Kaliniai miegodavo ant plikų lentų arba ant čiužinių, prikimštų medžio pju- 
venų. Pagalvės taip pat buvo prikimštos medžio pjuvenų. Užsiklodavo kaliniai 
plonomis medvilninėmis antklodėmis. Esant šaltai patalpai, kaliniai papildo- 
mai apsiklodavo vatiniais apsiaustais arba kailiniais. Svarbu buvo pamiegoti, o 
kaip ilsėtis, buvo nesvarbu. Švaros barakuose žiūrėjo kaliniai budėtojai — „dne- 
valnyj“, paskirti iš nusilpusių, darbui šachtose netinkamų kalinių. Jie privalėjo 
iššluoti patalpas, išplauti medines, nedažytas grindis, kūrenti patalpas akmens 

anglimi. Kaliniai maistą ir duoną gaudavo iš virtuvės, pro specialų langelį, pa- 
teikdami atitinkamą metalinį žetoną, kuriame buvo pažymėtas stalo numeris. 
Pagal žetono numerį kalinys gaudavo ir maisto kiekį. Geriausią maistą gauda- 
vo turintys 6-ąjį žetoną. Paprastai juos gaudavo brigadininkai ir kiti viršinin- 
kai. Žetonus paskirstydavo brigadininkas pagal tą darbo dieną atliktą darbą. 
Gydytojams, gaunantiems kaip visi „pridurkai“ II stalą, maisto nepakakdavo, 
ypač jeigu dirbdavai ambulatorijoje. Tekdavo ieškoti maisto papildomai. Aš tu- 
rėjau pažįstamą duonos skirstytoją „chleborezkoj“ — Rusijos vokietį, kuris ret- 
karčiais sušelpdavo duonos žiaubere. 

Buvo dar vienas geras būdas gauti maisto, tai maisto tikrinimas virtuvėje. 
Kartais pasitaikydavo laimė būti tokiu maisto tikrintoju. Be patikrinimo ir raš- 
tiško leidimo maistą išduoti kaliniams buvo griežtai draudžiama. Betikrinda- 
mas virtuvės darbą prisivalgydavai sočiai visai dienai. Virtuvėje dirbo du seni 
kaliniai kinai: Kolia ir Saša. Kiek metų jie buvo atsėdėję lageryje, niekas neži- 
nojo, net ir jie patys. Sakėsi man, kad lageryje jie išbuvę po 15—17 metų ir 
nežinia, kada baigsis bausmės terminas. Kai baigdavosi jų buvimo lageryje ter- 
minas, trožka jiems vėl pridėdavo, ir taip be galo. 

Kalinių maisto sąskaita maitinosi visi lagerio viršininkai ir prižiūrėtojai. Mais- 
tas lageryje dažnai būdavo ne visai geros kokybės. Neretai mėsos gaminiai bū- 
davo su kvapeliu. Tokiais atvejais užsiimdavai nosį ranka ir suvalgydavai. 

Reikia pasakyti, kad lageryje buvo paisoma švaros. Buvo atskira sanitarinė 
tarnyba, kurios viršininku dirbdavo paprastai kalinys felčeris arba medicinos 
neragavęs, bet apsišvietęs kalinys. Dauguma etapais atvykstančių kalinių būda- 
vo užsikrėtę niežais. Reikėdavo juos gydyti stacionare arba ambulatoriškai. Ba- 
rakuose knibždėjo daugybė blakių. Protarpiais sanitarinė tarnyba atlikdavo pa- 
talpų dezinfekciją. Tačiau ši priemonė būdavo ne visada efektyvi. Su blakėmis 
reikėdavo kovoti kitaip. Viena iš tokių priemonių buvo laikyti šviesą per visą 
naktį, mat blakės labai nemėgsta šviesos. Kol šviesu, jos nelenda iš savo slėp- 
tuvių. Todėl darbininkų barakuose ir stacionaruose šviesa degdavo ištisą parą. 
Barakų patalpose buvo privisę daug žiurkių, tokių drąsių, kad nebijodavo žmo- 
gaus net ir dienos šviesoje. Jos suėsdavo ir paskutinius kalinių maisto likučius. 
Todėl kaliniai stengdavosi visą maisto davinį suvalgyti iškart. 

Būdavo ir nesąžiningų kalinių, kurie pasisavindavo svetimą maistą arba daik- 
tus. Ypač dažnai išnaršydavo gaunamus siuntinius. Tuo užsiimdavo dažniau- 
siai kriminaliniai kaliniai. Todėl lageryje buvo laikomasi nerašytų taisyklių: jei 

turi ką valgyti, valgyk tuojau ir nepalik rytojui, nes gal neteks tau valgyti; jei 
turi atlikti darbą ir gali jį atidėti, atidėk, nes galbūt šio darbo rytojaus dieną 
nereikės atlikti. Kaliniai tuo ir vadovaudavosi. Kaip minėjau, barakuose buvo 
labai daug žiurkių. Ypač jų daug buvo privisę tualetuose, kurie buvo atskiroje 
patalpoje prie barakų. Atliekant gamtos reikalą, jų prisirinkdavo didžiausias bū- 
rys. Žiurkės maitinosi išmatomis. Gana dažnai tokios išalkusios žiurkės grieb- 
davo vyrams už lyties organų. Būdavo ir rimtų lyties organų sužalojimų. Nai- 
kinti žiurkes, o jos buvo didelės, rudos ir visai nepanašios į mūsiškes, buvo 
sunku ir tai buvo daroma tik dėl žmonių akių. 

Visi kaliniai dėvėjo vatines striukes — ze/ogreikas , o esant šaltam orui, dar 
ir ilgas striukes — bušlaius. Be to, visi dar dėvėjo vatines kelnes. Brigadinin- 
kai, o kartais ir eiliniai kaliniai dėvėjo ilgus rusiškos formos šimtaklosčius kai- 
linius. Tokius kailinius dėvėjo ir lagerio valdžia, ir prižiūrėtojai. Ir čia būdavo 
6latas. Kas turėjo didesnį 6/zr4 drabužių sandėlyje, — Ąapriorkoje, tas gaudavo 
naujesnį ir geresnį rūbą. Avėdavo veltiniais ir šiauriečių ilgais batais iš šiaurės 
elnio kailio. Trumpos vasaros metu, kas galėjo, tas dėvėjo medžiaginėmis kel- 
nėmis ir avėjo batais arba pusbačiais. Tai dažniausiai tie, kurie minimų daiktų 
gaudavo iš namų. Lagerio valdžia pageidavo, kad visi kaliniai dėvėtų tik vati- 
nius rūbus. Tie, kurie dėvėjo kitaip negu valdžia įsakė, turėjo vengti susitikti 
su lagerio viršininkais. Jie galėjo atimti draudžiamus rūbus ir dar nubausti už 
nepaklusnumą. Aš neieškojau jokių 5/24y, todėl visą lageryje buvimo laiką dė- 
vėjau vatinius rūbus ir avėjau veltiniais, kartais net ir ne tos pačios kojos. Ant 
galvos mūvėdavome šiltą vatinę kepurę su ausinėmis. Tik taip apsirengęs galė- 
jai pakelti didelį šaltį ir pūgas. 

Vorkuta yra užpoliarės srityje, tundroje, kur neauga jokie medžiai. Tiesa, 
vietomis auga labai skurdūs, iki pusės metro aukščio poliariniai berželiai. Vi- 
sur, kur tik akis užmato, lyguma, padengta storu samanų sluoksniu, žole ir re- 
tai matomais berželių krūmais. Giedrą žiemos dieną galima buvo maryti labai 
toli. Retkarčiais buvo galima pastebėti Uralo kalnų baltas viršūnes, nors tie kal- 
nai yra labai toli nuo Vorkutos. Beribėje horizonto tolybėje buvo matyti daug 
įvairaus dydžio pelkių ir ežerų, kurie atsirasdavo pavasarį, tirpstant sniegui. Pa- 
vasarį tundra pasidengdavo labai gražiu gėlių kilimu. Tiesiog būdavo nuosta- 
bu matyti tiek daug ir tokių įvairių gėlių. Tundroje buvo amžinas žemės įšalas 
iki metro gylio. Tik vasarą įšalas tundros paviršiuje ištirpdavo per 20—30 cen- 
timetrų. Vasarą, kai būdavo gražus saulėtas oras, eidavome pasikaitinti saulėje. 

Tačiau turėdavome pasikloti ant žemės vatinius, nes žemė būdavo šalta. Dėl 
amžino įšalo ir barakus bei namus statydavo savotišku būdu. Pamatų niekas 
neklodavo. Paprastai įkaldavo giliai į žemę rąstus— polius, kurie ir atstodavo 
pamatus. 

Vietiniai gyventojai komiai ir nencai žiemą ir vasarą važinėdavo tundroje 
per žolę ir krūmus didelėmis medinėmis rogėmis su plačiomis pavažomis. Nor- 
malių kelių nebuvo. Reikėjo geros orientacijos, kad nuvyktumei į norimą vie- 
tą. Į roges pakinkydavo šiaurės elnius. Labiau į šiaurę gyventojai panaudodavo 
ir specialius šiaurės šunis. Elnių kinkiniu buvo galima buvo išvystyti greitį iki 
40 km per valandą. 

Pavasarį tundroje pasirodydavo daug įvairių smulkių margaspalvių paukšte- 
lių, kurie čia sukdavo lizdus ir perėdavo. Buvo ir didesnių paukščių: baltoji 
pelėda, baltoji kurapka ir kt. Tundroje buvo taip pat nemažai įvairių žvėrių, 
kurie paprastai būdavo balti. Gyveno čia ir baltas vilkas, balta poliarinė lapė, 
baltas kiškis ir kt. Medžioti paukščius ir žvėris būdavo sunku, nes žiemą juos 
pastebėti sniego fone beveik neįmanoma. Baltąsias kurapkas gaudydavo kilpo- 
mis. Tačiau bene geriausias gaudymo būdas buvo su dideliu buteliu padaryti 
sniege skylę, į kurios dugną įberdavo truputį jauko: grūdų ir kt. Kurapka, įlin- 
dusi į tokią gilią duobę, paprastai nepajėgdavo išsilaisvinti. Tai buvo geriausias 
poliarinių kurapkų gaudymo būdas, ypač mums, kaliniams. Poliarinės kurap- 
kos daug didesnės negu mūsų krašto kurapkos. Lagerio valdžia, talkinama vie- 
tinių vedlių, labai dažnai išvykdavo medžioti į tundrą nartomis — poliarinė- 
mis rogėmis, pasikinkę šiaurės elnius. Neretai tundros gyventojai į Vorkutos 
miestą atvykdavo nartomis. 

Vorkutos klimatas žiaurus, poliarinis. Vasara su pavasariu ir rudeniu labai 
trumpa ir trunka vos tris mėnesius. Poliarinė vasara visai nepanaši į europi- 
nę — šalta, lietinga. Visą laiką negalima buvo skirtis su vatiniais rūbais. Nuo 
birželio apie porą mėnesių saulė visai nenusileidžia, tai vadinamoji poliarinė 
diena. Saulė tik pasisuka ratu virš galvos, todėl dieną ir naktį būna šviesu. Ne- 
įpratusiam žmogui prie tokios gamtos išdaigos taikytis sunku. Labiausiai var- 
gindavo tai, kad negalėdavai priprasti miegoti prie dienos šviesos. Pradžioje už- 
sidangstydavome langus, vėliau šiaip taip pripratome. Žiemos buvo ilgos, 
gilios ir labai šaltos. Žiemą temperatūra siekdavo 40 laipsnių ir daugiau. Snie- 
go pripustydavo tiek, kad barakai skęsdavo sniege. Norint išeiti iš barako, rei- 
kėdavo išsikasti sniege tunelį. Kartais siautėdavo sniego pūgos, kurios tęsda- 

vosi kelias dienas. Joms siaučiant buvo pavojinga išeiti į teritoriją, nes vėjas 
su sniegu galėjo parblokšti ir toli nunešti. Tokiais atvejais tarp barakų būda- 
vo ištiesiamos virvės. Tvirtai laikantis už jų, galima buvo slinkti palengva pir- 
myn. Siaučiant pūgai arba pučiant smarkiam tundros vėjui, prieš vėją galima 
eiti pirmyn atsukus nugarą į jį. Kiek kartų tekdavo eiti iš vieno barako į ki- 
tą stipriai įsitvėrus į virvę! Būdavo atvejų, kai neatsargų kalinį užpustydavo čia 
pat barako kieme. 

Tundroje gyventi savotiškai įdomu. Matai neaprėpiamus sniegu padengtus 
žemės plotus, lyg miegančius giliu miegu. Neapsakomai didinga ramuma. Kur 
tik žiūri, visur lygus baltas žemės paviršius , be jokio medelio bei kupstelio. 
Vorkutoje mus žavėjo nepaprastai gražus ir nuostabus reiškinys — šiaurės pa- 
švaistė. Manoma, kad tai įvyksta magnetinių audrų metu, kai saulės disko da- 
lyje įvykę keli stiprūs žybsniai lemia įelektrintų dalelių srauto poslinkį žemės 
link. Vakarais šiaurinėje dangaus dalyje, gerokai virš horizonto pasirodo nenu- 
sakomos formos, dydžio ir kontūrų ne visai ryškios spalvos gana greitai judan- 
tys vaizdai pilių, vietovių, miškų, kokių gali sugalvoti tik labai laki fantazija. 
Jie juda iš vienos dangaus skliauto pusės į kitą lyg ekrane. Kartais pranyksta 
valandėlei ir vėl atsiranda. Šiaurės pašvaistė dažniausiai būna žiemą ir ne kiek- 
vieną dieną. Nors ir daug metų praleidę lageryje kaliniai, kurie daug kartų buvo 
matę pašvaistes, noriai skubėdavo dar kartą pasigrožėti šiuo gamtos reiškiniu. 

Vorkutos lageris priklausė Pečioros lagerių valdybai, kurios viršininku tuo 
metu buvo majoras Čepyga. Kokios jis buvo tautybės, niekas nežinojo. Tačiau 
visi gerai žinojo, kad jis buvo nepaprastai žiaurus žmogus. Jam vizituojant la- 
gerius, ne tik kaliniai, bet ir lagerių tarnautojai vengdavo rodytis gatvėje. Ma- 
no globėjas Dominikas Mezinas žinojo visas smulkmenas apie šį žiaurųjį lage- 
rių valdybos viršininką majorą Cepygą. D. Mezinas pats buvo įsitikinęs par- 
tietis ir saugumietis. Todėl jam buvo žinomi visi viršininkų slapti veiksmai ir 
įsipareigojimai. Jis su malonumu pasakodavo mums apie saugumo meno iš- 
mones. Tačiau visada labai atsargiai. 

Mes gydytojai, paprastai sugyvendavome gerai. Stengdavomės vieni kitiems 
padėti. Kartais būdavo nedidelių nesusipratimų su Azijos respublikų atstovais. 
Jie mėgdavo kartais pagudrauti ir apgaudinėti. Jie mus, baltiečius, vis tiek lai- 
kė ne savo žmonėmis. Kartą, pamatęs kalinį mušant savo draugą kalinį, pava- 
dinau prie visų tai aziatiškumu. Kartu buvę totorius, azerbaidžanieris ir kiti ma- 
ne labai išbarė, maniau, kad griebsis net smurto. Visur reikėdavo būti labai 

atsargiems. Niekas tavęs neklausdavo apie teistumą, gyvenimo smulkmenų, nie- 
kas nieko nepasakodavo apie save. Visi kaliniai žinojo, kad jie yra kaliniai, ir 
tokių žinių pakako. Niekas nedejavo ir nesiskundė. 

Su savo viršininkais reikėjo būti pagarbiems, bet atsargiems. Jeigu padarysi 
„nuodėmę“ viršininko, ypač laisvojo prašomas, žinok, kad viršininkas išsigins ir 
tavęs negelbės. Tu, kaip niekingas zekas turėsi atsakyti be jokio pasigailėjimo. 

VMZ Olpo Sveikatos skyriaus vedėju dirbo paleistas į laisvę senas lageri- 
ninkas gydytojas. Jis mėgo išgerti. Išsirašyti spirito negalėjo, nes jis turėjo tvir- 
tinti savo parašu receptą. Surasdavo įvairių priežasčių, kodėl jam reikia spirito. 
Išsisukinėdavome kiek galėdami. Per dažnai išrašysi — įkliūsi. Kai į Vorkutą 
ateidavo ateidavo nauji kalinių ešelonai, ypač iš Baltijos kraštų, Sveikatos sky- 
riaus vedėjas mėgdavo pasinaudoti kalinių dar išlikusiais gerais rūbais, ypač kos- 
tiumais. Todėl buvo gerokai praturtėjęs. Kartą jis prašo mane nueiti į kalinių 
baraką, atleisti nuo darbo nurodytą kalinį ir paguldyti į ligoninę. Aš jau bu- 
vau beatidarąs poliklinikos duris, staiga mane sulaiko prie durų sėdėjęs savo 
poste visažinantis gudrusis D. Mezinas. Jis man neleido eiti į baraką atleisti 
ligonį, nes aš įkliūsiąs. Mat viršininkas nori už atleidimą iš darbo paimti iš jo 
labai gerą kostiumą. Aš susilaikiau ir nenuėjau. Man niekas daugiau nieko ne- 
sakė. Tik paskui sužinojau, kad tas ligonis buvo man pažįstamas. Jis klausė ma- 
nęs patarimo, ką daryti. Viršininkas už jo kostiumą siūlo jam mėnesį rekreaci- 
nių atostogų. Aš patariau jam atiduoti kostiumą ir pailsėti mėnesį ligoninėje 
ir priprasti prie lagerio režimo. Jis taip ir padarė, o netrukus buvo paleistas iš 
lagerio ir visai išvengė lagerio darbų. 

Mūsų Olpe dirbo labai įdomus žmogus Zubovas — vaistinės vedėjas. Jis 
lageryje gyveno labai gerai, turėjo atskirą patalpą vaistinei. Ten ir gyveno. Smul- 
kmenų apie jį niekas nežinojo. Gyveno su lagerio žmona — mūsų medicinos 
seserimi Tania. Tokiai žmonai išlaikyti reikėjo apsukrumo, daug pažinčių ir, 
žinoma, daug lėšų. Gudrusis Zubovas mėnesio pabaigoje prašydavo mūsų iš- 
rašyti receptus, nurašyti morfino bei kitų vaistų. Pasirodo, morfijų ir kitus nar- 
kotikus jis pardavinėdavo lagerio narkomanams. Iš čia ir buvo jo turtai. Apie 
tai niekas viešai nekalbėdavo, nors visi gerai žinojo šias paslaptis. Pyktis su vais- 
tininku lageryje buvo nenaudinga. 

Mieli buvo kaliniai ukrainiečiai. Jie mus, baltiečius, atjausdavo, nes patys 
buvo tokio paties likimo, kaip ir mes. Be jau minėto Semibratovo, maloniai 
bendravo felčeris Maminas ir kiti. 

Lageryje buvo daug lietuvių: doc. Raulinaitis iš Dotnuvos Žemės ūkio aka- 
demijos, inž. S. Čepas ir daug kitų. Tik atvykus į lagerį, teko susitikti su so- 
listu ir vėliau garsiu kompozitoriumi Juozu Indra, kuris dažnai scenoje padai- 
nuodavo įvairių dainų visuomeninių renginių metu. Tačiau J. Indra greitai buvo 
paleistas iš lagerio, grįžo į Lietuvą, buvo žymus ir aktyvus muzikas. Visi kali- 
niai žinojo jį esant lietuviu, gėrėjosi jo dainavimu. Kiekviename Olpe buvo 
sudarytos meno grupės, kurias sudarė įvairaus žanro saviveiklininkai: artistai, 
menininkai, sportininkai ir kiti. Į šią saviveiklą veržėsi patekti bet kas, nes jie 
buvo atleidžiami nuo darbų šachtose ir kitur. Tai būdavo visiems maloni pra- 
moga ir proga susipažinti bei susitikti su tautiečiais. 

Gydytojai dirbo arba ligoninėje, arba poliklinikoje. Dirbti geriau buvo sta- 
cionare, nes ten atlikdavo nuo ligonių maisto. Pradžioje man teko dirbti ligo- 
ninėje, vėliau ambulatorijoje ir atvirkščiai. Kai pramokau rusų kalbos, mane iš 
VMZ Olpo perkėlė į naujai įkurtą šachtų Olpą — Novaja šachta. Mat mane 
pasiėmė į naują vietą persikėlusi dirbti Sveikatos skyriaus vedėja Valentina Boi- 
cova. Sąlygos čia gyventi buvo daug blogesnės. Barakai buvo pastatyti iš žalių 
šlapių rąstų. Patalpose buvo drėgna ir tvanku kaip pirtyje. Buvo ir daug kitų 
trūkumų, būdingų naujai įsikūrusioms organizacijoms. Gydytojų darbas šach- 
tų Olpe skyrėsi nuo darbo VMZ. Šachtose pasitaikydavo daug įvairaus pobū- 
džio traumų, svetimkūnių akyse ir kt. 

Sveikatos skyrius, norėdamas supažindinti gydytojus su specifiniu darbu šach- 
tose, organizavo mums dalykinę ekskursiją po šachtas. Surinko 10 gydytojų, 
aprengė šachtininkų rūbais su žibintais ant kaktos ir nugabeno prie šachtų, va- 
dovaujant specialistui. Susodino į keltą — funikulierių. Nusileidome daugiau 
kaip 150 metrų į žemę. Šachtose yra daug horizontalių tunelių, kuriuose nu- 
tiesti siauri metaliniai bėgiai, o metalinius vagonėlius traukia nedidelio ūgio 
arkliukai. Virš tų tunelių daugybė lygiagrečių su jais,, iki 7 metrų aukščio pra- 
ėjimų su medinėmis atramomis. Čia susirietę šachtininkai kirto specialiais prie- 
taisais anglį ir stūmė tiesiog žemyn į vagonėlius, kuriuos arkliukai tempė į di- 
desnes aikšteles. Paskui anglis pakraunama į specialias platformas — liftus ir 
iškeliama į žemės paviršių. Vaikščioti po tokias šachtas labai nejauku. Visų pir- 
ma matai tiek, kiek apšviečia tau ant kaktos pritvirtintas primityvus žibintas. 
Atsiliksi — pasimesi ir gali žūti. Tavo balso niekas neišgirs. Dirbti reikia susi- 
lenkus. Visur nuo lubų laša vanduo. Mes tose šachtose praleidome beveik visą 
dieną. Kaip pasikėlėme į žemės paviršių, giliai atsikvėpėme ir tyliai pasižadėjo- 

me daugiau į jas nenusileisti, jeigu tik viršininkas neprivers ten dirbti. Pabu- 
voję šachtose, supratome, kaip jos primityviu būdu eksploatuojamos, kaip sunku 
dirbti zeku?, kodėl yra tiek daug traumų. Niekas nekreipė dėmesio į darbo są- 
lygas, svarbu, kad darbas būtų atliktas ir gauta didžiausia nauda. Darbininkų 
buvo užtektinai. Jei jų pritrūktų, valdžia atsiųstų naują ešeloną. 

Į lagerius siųsdavo vis naujus ir naujus kalinių ešelonus. Dauguma kalinių 
buvo teisti. Tačiau daug buvo ir neteistų. Neteistuosius palaikydavo kelis mė- 
nesius ar metus ir paleisdavo. Šiaurėje jų rimtai netardydavo. Tardytojai dau- 
giausia buvo ne rusai, todėl atlaidžiau žiūrėjo į bylas. 

Kaliniai buvo teisiami dviem būdais: teisme arba „ypatingajame pasitarime“ — 
osobym sovieščanijem. Jei byla-buvo aiški, kaltė įrodyta, teisdavo teismas — Tribu- 
nolas. Kalinys gaudavo dešimt ar daugiau metų kalėjimo ir žinojo, kada pradeda 
ir — svarbiausia — kada bus bausmės pabaiga. Kaliniai savotiškai džiaugėsi tokia 
bylos baigtimi. Tie kaliniai, kuriems įrodyti nusikaltimą nėra duomenų arba no- 
rima juos nuteisti neribotam laikui, buvo teisiami vadinamosios troikos arba ypa- 
tingojo pasitarimo. Trys enkavedistai pasirašo tariamojo teismo nutartį ir praneša, 
kiek metų nuteistas. Tačiau jokių teismo dokumentų nėra. Kalinys negali skųstis, 
ar kitaip ieškoti teisybės. Pasibaigus kalinimo terminui, jei reikia, vėl perskaito, 
kiek nutarė skirti kalėti. Ir taip be galo. Aš irgi buvau potenciali tokio „teismo“ 
sprendimo auka. 

Į lagerį atvežtus kalinius gydytojams reikėdavo sortiruosi, t.y. suskirstyti į gru- 
pes pagal sveikatą arba, geriau sakant, nustatyti jų pajėgumą dirbti pagal tris 
laipsnius. Per kelias valandas reikėdavo atestuoti kelis tūkstančius kalinių. Su- 
spėdavome tik čiuptelėti sėdmenis ir iš jų spręsti, į kurią grupę kalinys bus 
skiriamas. Tai primena gyvulių vertinimo kriterijus. Jei būdavo keletas ešelo- 
nų, tekdavo dirbti per visą naktį. 

Praėjus pusei metų, mane Sveikatos skyriaus vedėjas vėl perkėlė atgal iš šach- 
tų į VMZ. Čia radau daug senų pažįstamų. Laikas negailestingai bėgo, tačiau 
mano likimas buvo neaiškus. Antrųjų lagerio metų pradžioje mane išsikvietė 
tardytojas. Tardytojas buvo vietinis komis. Kartu su juo buvo vertėja — jauna 
lietuvaitė. Tardymas buvo kultūringas — informacinis. Jaučiau, kad šiuo tar- 
dymu gali būti lemtingas. Vertėja man buvo nereikalinga, nors ji ir dalyvavo 
tardyme. Ji mane nuramino ir leido suprasti, kad aš greitai būsiu paleistas iš 
lagerio. Todėl nekantriai laukiau savo likimo atomazgos. 

Kartą mes keliese pasilikome atsitiktinai po priėmimo ambulatorijoje. Ten 
buvo ir vidutinio amžiaus labai maloni, šneki lietuvė. Žinodama, kad aš esu 
dar neteistas, ji pasisiūlė man išpranašauti likimą. Dabar gerai neatsimenu, ar 
iš delno, ar iš kortų ji man būrė, bet išbūrė, kad aš greitai būsiu paleistas iš 
lagerio, labai ilgai gyvensiu ir būsiu labai turtingas. Dabar, po būrimo praėjus 
penkiasdešimt aštuoneriems (2005), galiu patvirtinti, kad beveik visa pranašystė 
išsipildė. Tuojau buvau paleistas iš lagerio. O šių prisiminimų rašymo metu 
(2005) man sukako 94 metai, pragyvenau prasmingą ir pasiturintį gyvenimą. 
Aš manau, jog ši pranašystė buvo atsitiktinė, tačiau įdomi ir intriguojanti. 


Į Lietuvą 


Ir štai 1947 metų vasario 20 dieną mano medicinos seselė praneša, kad aš 
esu atleidžiamas iš lagerio ir reikia tuojau eiti tvarkyti grįžimo dokumentus. 
Tai sužinojęs, didžiai susijaudinau, nes suvokiau, kad gyvenimas suka visai ki- 
ta kryptimi. Aš nusprendžiau tuoj pat grįžti į Lietuvą, nepaisydamas to, kas 
laukia manęs tėvynėje. Sveikatos skyriaus vedėjas kalbino pasilikti Vorkutos la- 
geryje, žadėdamas man vyriausiojo gydytojo postą ir daug kitų privilegijų. Kai 
nuėjau paleidimo dokumentų, NKVD karininkas maloniai mane priėmė ir pa- 
klausė, kur noriu važiuoti. Man leido pasirinkti bet kurią vietovę Sovietų Są- 
jungoje. Nutariau grįžti tik į Lietuvą. Bet kur? Reikėjo apsispręsti tuoj pat. Į 
Kauną grįžti negalėjau, nes ten daug metų dirbau ir buvo per daug pažįstamų. 
Pernelyg būtų sudėtinga visiems aiškintis, kur buvau, be to, ne visi norėtų ben- 
drauti su buvusiu kaliniu. Nutariau grįžti į Vilnių, kaip daugiau internaciona- 
linį miestą, ir todėl mažiau pavojingą tokiems „nusikaltėliams“ kaip aš. Kari- 
ninkas nedvejodamas išrašė dokumentus grįžimui į Vilnių. Gavau sausą davinį 
dešimčiai dienų: duonos, mėsos konservų. 

Kaliniai iš lagerio buvo atleidžiami su kalinio rūbais: bušlatu, telogreika, va- 
tinėmis kelnėmis, veltiniais. Susiradau dar ir savo civilius rūbus, kurie išliko 
po daugelio kratų ir mėginimų atimti. Atsisveikinęs su draugais, bendradar- 
biais ir pažįstamais, pasiėmęs visą mantą, nuskubėjau į geležinkelio stotį. Bi- 
lieto kelionei nereikėjo pirkti, beje, jų niekas ir nepardavinėjo. Paleidimo iš 
lagerio dokumentas buvo ir pasas, ir bilietas. Stotyje mindžikavo didžiulė mi- 
nia, kurią sudarė beveik vien kaliniai, laukę progos išvažiuoti. 

Laukdamas traukinio, stotyje turėjau progos ir laiko pagalvoti, kur, pas ką ir 
kodėl aš važiuoju. Tėviškės nebuvo, tėvai mirę tremtyje, sesuo dar tebevargo trem- 
tyje, broliai žuvę, giminių nėra. Nedavė ramybės mintis, kaip reikės įsikurti Lie- 
tuvoje, kaip seksis pradėti naują gyvenimą jau kitokioje Lietuvoje. Ir neapsiri- 
kau. Tėvynėje reikėjo patirti dar daug sunkumų, teisingai įvertinti esamą padė- 
tį, pasiryžti naujomis sąlygomis dirbti naudingą ir prasmingą darbą. 

Važiuoju iš Vorkutos! Sudiev, brangioji Vorkuta! Tu išmokei mane daug 
ko. Gaila žmonių, kurie liko lageryje, jau daugiau aš jiems padėti negalėsiu. 
Su dideliu vargu įsispraudžiau į vagoną. Jame pilna žmonių su maišais, medi- 
niais lagaminais. Pilna žmonių ir vagonų prieangiuose bei laipteliuose. Didelė 
laimė, kad yra vietos stovėti, Taip važiuodamas supratau, kad net stovint gali- 
ma miegoti. Kas nebuvo lagerių universitetuose, kam neteko važinėti pokario 
metais traukiniais ar kitomis susisiekimo priemonėmis, tas niekada dorai ne- 
supras tos situacijos ir vaizdo, nors aiškintumei jam apie tai šimtą kartų. Sto- 
tyse, ypač didesnėse, tirštos minios žmonių laukė savo traukinio kartais savai- 
tėmis. Žmonės ramūs. Jei turi maisto, gali pavalgyti ir atsigerti karšto vandens- 
kipiatka stotyse. Karo ir pokario metais visose stotyse buvo galima gauti virin- 
to vandens, atsukus čiaupą tiesiog perone bei stočių patalpose, kiek nori ir ne- 
mokamai. Tai buvo stebuklingas sprendimas padėti neįsivaizduojamai didelėms 
žmonių minioms. Šiaurėje niekas stotyse neprekiavo, nebuvo jokių kioskų nė 
krautuvių. Jei iš neapdairumo suvalgei visą kelionės davinį, badausi. Niekas tau 
neskolins, pirkti nėra kur ir nėra už ką. 

Jau Vorkutos geležinkelio stotyje atsitiktinai susitikau su paleistu kaliniu lie- 
tuviu. Apsidžiaugiau turėsiąs kelionės draugą. Pasirodo, jis kilęs nuo Šiluvos ir apie 
mane žinojo. Vidutinio amžiaus žmogus, pavarde Burneika, buvo labai apsukrus 
ir ne visai patikimas bendrakeleivis. Nepaisydamas mano įspėjimo, jis per pirmą- 
sias dvi kelionės dienas suvalgė visą savo vienuolikos dienų sausą davinį. Ką man 
daryti, kai valgant į tave žiūri alkanas žmogus. Reikia dalintis maistu. Supratau, 
kad po kelių dienų, suvalgę mano davinį, badausime jau abu. Nemačiau jokios 
išeities. Vienintelė nauda iš mano bendrakeleivio buvo ta, kad mes pasikeisdami 
galėjome pamiegoti, išeiti iš vagono į stoties peroną, sutvarkyti įvairius reikalus. 
Tačiau po kiekvieno mano išėjimo iš vagono mano maisto ištekliai pastebimai 
mažėjo. Mat, bendrakeleivis mokėjo pasinaudoti mano pasitikėjimu. 

Pravažiavome Pečioros, Kožvos, Kirovo ir kitas didžiąsias geležinkelio sto- 
tis, artinomės prie Europos. Pastebimai oras švelnėjo, nuotaika gerėjo. Tačiau 

nedavė ramybės mintis, kas manęs laukia Lietuvoje. Grįžtu į Lietuvą kaip bu- 
vęs kalinys, su „nešvaria“ biografija. Vieni tavęs bijos ir vengs artimos drau- 
gystės, kiti bijos susigadinti karjerą, dar kiti nenorės bendrauti dėl idėjos. Vė- 
liau aš tokią situaciją ir pajutau, bendraudamas su buvusiais draugais bei pa- 
žįstamais. Atvykęs į Vilnių turėjau kai kurių pavedimų. 

Mano maisto atsargos beveik pasibaigė. Bendrakeleivis visai nekreipė į tai 
dėmesio, nors valgėm abu. Ėmiau pardavinėti lagerinius drabužius ir apavą ar- 
ba juos keisti į maistą. Pabradės stotyje pardaviau paskutinius veltinius. Lai- 
mei, išliko mano turėtas paltas ir megztinis. Aišku, lagerinė apranga Vilniuje 
man buvo visai nereikalinga. Tačiau pinigai už juos būtų pravertę įsikuriant 
Vilniuje. Mano bendrakeleivis padėjo jų atsikratyti ir, net padoriai nepadėko- 
jęs, paliko mane Vilniaus stotyje... Nesuspėjau Burneikos paprašyti, kad jis ne- 
skelbtų Šiluvoje, kad aš esu grįžęs iš lagerio. Kas galėtų garantuoti, kad suži- 
nojęs apie mano grįžimą, Šiluvos saugumas vėl atnaujintų bylos, motyvuoda- 
mas, jog Vorkutos saugumas paleido iš lagerio neteisingai įvertinęs mano by- 
lą. Nenorėdamas vėl patekti į saugumo nagus, privalėjau būti atsargus, nesiro- 
dyti Šiluvoje, vengti plepių ir įtartinų pažįstamų, slėptis kaip pelė po šluota. 
Svarbiausia sąlyga — laikytis toliau nuo pavojingos vietos. Tokį patarimą man 
davė ir su manimi lageryje sėdėjęs malonusis ukrainietis Semibratovas. Nesi- 
pykti, nesireklamuoti, nelįsti niekam į akis, toks buvo vienintelis jo devizas. 
Nutariau pasišvęsti profesiniam darbui ir, jeigu pasisektų, — ir mielam moks- 
liniam darbui. Tikėjausi darbu geriausiai atliksiąs pareigą Tėvynei. Iš dalies ir 
neapsirikau. 


VILNIUJE 


1947 m. kovo 1 dieną aš jau Vilniuje. Visais atžvilgiais Vilniaus miestas 
mano padėčiai tiko. Ir šiandien, po daugelio pragyventų metų sostinėje, aš vi- 
siškai įsitikinęs savo to meto teisingu sprendimu. 

Vilniuje buvau buvęs tik vieną kartą, kai jis tapo grąžintas Lietuvai. Taigi 
man pasisekė Vilnių pamatyti tokį, koks iš tikro buvo iki karo. 

Pirmoji mintis buvo , kur man apsistoti. Žinojau seno savo bendradarbio 
iš Kauno laikų Marijono Krikštopaičio ir kito gero draugo Petro Baublio ad- 
resus. Žinojau taip pat adresą ir kaimyno iš gimtųjų Ardiškių, gydytojo Anta- 
no Kaminsko, kuris tuo metu buvo Odos ir venerinių ligų mokslinio tyrimo 
instituto direktoriumi. Pasirinkau patogiausią ir artimiausią nuo stoties adresą, 
kur gyveno Jadzė ir Marijonas Krikštopaičiai, t.y. Pilies g. Nr. 40, kur dabar 
yra Marijos ir Jurgio Šlapelių namas-muziejus. Eidamas visą laiką bijojau, kad 
mane, tokį skurdeivą ir dar iš lagerio, gali ir nepriimti, ir nepriglausti. Krikš- 
topaičiai priėmė mane su nuostaba ir tam tikra baime dėl kaimynų, kurie ga- 
lėtų pranešti apie netikėtą ir įtartiną svečią tam tikrai įstaigai. Iš visko buvo 
aišku, kad šeimininkai būtų laimingi, jeigu aš ilgai pas juos negyvenčiau. Tuo 
metu man reikėjo ir buto, ir įsidarbinti, ir prisiregistruoti. Kitu atveju galėtų 
mane iš Vilniaus išvaryti. 

Kitą dieną po pusryčių išėjau pasivaikščioti po miestą, po Pilies ir Didžiąją 
gatves. Vaizdas buvo baisus. Styrojo vien tuščių namų sienos, kaip taikliai vil- 
niečiai juos vadino dėžutėmis. Gatvėse gausybė šiukšlių, dvokiančių atliekų. Sa- 
koma, kad ir nelaimėje kartais sušvinta laimė. Eidamas ties Universitetu, su- 
tinku iš jo išeinantį docentą Petrą Baublį. Jis apsidžiaugė mane sutikęs ir pa- 
kvietė apsigyventi pas jį Žvėryne, Mickevičiaus g. 20, kur jis valdė nedidelį, 
bet jaukų medinį namelį. Aš su didžiausiu džiaugsmu priėmiau pakvietimą ir 

tą pačią dieną persikrausčiau gyventi pas Joaną ir Petrą Baublius. Baubliai pri- 
registravo mane savo bute. Ir taip aš ilgiems dešimtmečiams tapau vilniečiu. 
Tai buvo mano svarbiausias to laiko laimėjimas. Antras labai svarbus klausi- 
mas, kurį reikėjo išspręsti, buvo įsidarbinimas. 

Vilniaus padėtis tuo metu buvo sudėtinga įvairiais atžvilgiais. Apie 70 proc. 
miesto pastatų buvo sugriauta, daug gyventojų išsibėgiojo į visas puses. Vyko 
lenkų repatriacija į Lenkiją, į vokiečių gyventas vietoves. Lenkų tarnautojai ir 
inteligentija masiškai vyko į Lenkiją. Ir Justas Paleckis, ir Antanas Sniečkus nuo- 
lat kvietė lietuvius vykti dirbti į Vilnių. Dėl sunkių gyvenimo sąlygų į Vilnių 
labai vangiai vyko ir tarnautojai, ir kitų specialybių žmonės. Susidarė tam tik- 
ras vakuumas, kurį iš dalies užpildė demobilizuoti kariai ir vėliau jų atsigaben- 
tos šeimos, giminės, pažįstami. Vilnius pasidarė rusakalbių miestas. Dauguma 
likusių lenkų pradėjo kalbėti rusiškai ir vaikus ėmė leisti į rusiškas mokyklas. 
Likusiems Vilniuje lenkams buvo lengviau išmokti rusiškai, negu išmokti sun- 
kiai įkandamą lietuvių kalbą. Nepaisant valdžios pastangų priversti rašyti raš- 
tus lietuvių kalba, jie vis tiek dažniausiai buvo rašomi rusiškai. 

Vilniuje gyvenantys naujai atvykę lietuviai, ypač nemokantys rusiškai, čia 
jautėsi lyg Rusijoje. Neatsitiktinai lietuviška visuomenė gyveno labai draugiš- 
kai ir nuoširdžiai. 

Aš jaučiausi esąs gydytojas terapeutas. Tą specialybę užtarnautai įsigijau dirb- 
damas vyresniuoju asistentu VDU Vidaus ligų katedroje. Tačiau Vilniuje ne- 
atsirado tinkamo mano specialybei darbo. Turbūt pakenkė ir mano pasas, ku- 
riame buvo pažymėta, kad jis išduotas remiantis lagerio dokumentais. Nors aš 
ir buvau paleistas iš lagerio kaip neteistas, tačiau vis tiek tie dokumentai buvo 
laikomi „nešvariais“, todėl niekas nenorėjo rizikuoti ir priimti į darbą buvusį 
kalinį. Vilniuje nemažai gydytojų lietuvių buvo užėmę įstaigų vadovų postus. 
Prieš suėmimą, 1945 metais, aš buvau kviečiamas atvykti į Vilniaus universi- 
tetą užimti vietą Vidaus ligų katedroje. Kaune visi žinojo, kad aš jau buvau 
parengęs medicinos daktaro disertaciją. Tačiau kvietimo vykti į Vilnių aš ne- 
beradau, jis buvo kažkur dingęs. Todėl į man prieš kelerius metus siūlytą vie- 
tą Vilniaus universitete jau negalėjau pretenduoti. Čia jau dirbo neseniai iš 
tremties grįžęs Liubomiras Laucevičius. 

Petras Baublys įtraukė mane į malonių žmonių kompaniją, kurioje aš vėl pa- 
sijutau visavertis žmogus. Reikėjo kuo greičiau nusimesti lagerinę aprangą. Dar 
karo metu pas sąžiningus kaimynus paslėpiau keletą kostiumų, batų ir kitų ver- 

tingų daiktų, kuriuos dabar susirankiojau ir galėjau apsirengti. Baublių kompa- 
nijoje buvo daug garbingų patriotų, kurie nuoširdžiai vieni kitiems padėdavo. Vie- 
nas iš jų buvo Vladas Kviklys. Jis tuo metu buvo Vilniaus mokslo-tyrimo epide- 
miologijos ir higienos instituto direktorius. Kadangi man būtinai reikėjo įsidar- 
binti, Baublys paprašė V. Kviklį mane įdarbinti institute. Aš, kaip klinicistas, labai 
nenoriai priėmiau šį pasiūlymą. Manęs nedomino teoriniai dalykai, tačiau kitos 
išeities nebuvo. Taigi kurį laiką (1947 03 17—1948 07 26) aš dirbau Epidemio- 
logijos ir higienos institute jaunesniuoju mokslo darbuotoju. Šiuo savo žingsniu 
labai išlošiau. Gavau neblogą algą ir pagerintas mokslininkų maisto bei pramo- 
nės prekių korteles, todėl buvau visais atžvilgiais gana gerai aprūpintas. 


Higienos institutas 


Epidemiologijos ir higienos institutas buvo įsikūręs Totorių g. 11 kieme 
esančiame kelių aukštų pastate. Namo dalyje prie gatvės buvo butas, kuriame 
gyveno Instituto direktorius Vladas Kviklys su šeima. Institutą sudarė kelioli- 
ka skyrių. Mane paskyrė į Maisto skyrių, kuriame buvo atliekama įvairių maisto 
gaminių ekspertizė. 

Instituto vadovybę sudarė direktorius lietuvis, direktoriaus pavaduotojas bū- 
tinai rusas, partijos sekretorius ir slaptas saugumo agentas — įstaigos globėjas. 
Direktoriaus pavaduotoju dirbo med. m. kand. Petras Petrovičius Žilinas, Ia- 
bai malonus, draugiškas rusas, neseniai demobilizavęsis iš Armijos ir dar dė- 
vintis karinę aprangą, tik be ženklų. Vilniuje jis vedė jauną merginą ir, išlošęs 
loterijoje didelę sumą pinigų, išvyko į Maskvą užimti vieno iš prestižinių ins- 
titutų vadovo postą. Institute buvo labai marga publika, atėjusi dirbti ir dėl 
mokslo, ir dėl pinigų. Keli buvo atvykę iš Sovietų Sąjungos, kaip lietuviai ar- 
ba lietuvių palikuonys. Mano darbo vadovas buvo garbaus amžiaus provizo- 
rius chemikas, žemaičių bajoras Razvadauskas, atvykęs po karo į Lietuvą iš Uk- 
rainos, Charkovo. Jis ten turėjo didelę vaistinę ir gerai gyveno. Anot jo, po 
revoliucijos nebuvo represuotas dėl to, kad visada pasisakydavo, jog; kilęs iš bur- 
žujų šeimos, nieko neslėpdavęs. Ir man jis parardavo taip elgtis. Čia dirbda- 
mas parengiau labai gerą ir įdomų darbą apie vitamino C kiekio kitimą gim- 
dyvės piene pirmųjų dešimt dienų po gimdymo laikotarpiu. Buvo gauta labai 
įdomi vitamino C kitimo kreivė. Šis darbas atitiko visus reikalavimus, kelia- 

mus medicinos mokslų kandidato laipsniui įgyti. Jei būčiau nutaręs likti dirb- 
ti Higienos institute, be abejonės, būčiau šį darbą pristatęs disertacijai ginti. 
Tuo metu nebuvo dar jokio patikimo būdo nustatyti vitaminą C bet kurioje 
terpėje. Mano minėtas p. Razvadauskis turėjo savo šio vitamino nustatymo būdą 
ir, jam leidus, aš savo darbe pasinaudojau šiuo tyrimo metodu. Net Vilniaus 
universiteto darbuotojai buvo atėję sužinoti, kaip ir jiems pasinaudoti šiuo ty- 
rimo būdu (prof. Domicėlė Mikalauskaitė). 

Instituto mokslo darbuotojai vykdė įvairius mokslinius darbus, kurie buvo 
atliekami pagal griežtą planą. Tačiau daugeliu atveju mokslo planai buvo nere- 
alūs ir neefektyvūs. Kaip pavyzdį reikėtų paminėti tyrimus apie Vilnelės užterš- 
tumą. Tyrimai buvo atliekami keletą metų kelių chemikų ir higienistų. Supla- 
nuodavo tokį mažą tyrimų skaičių, kuriuos galima buvo atlikti ne per metus, 
bet iš tikrųjų per 1—2 savaites. Iki koktumo nusibosdavo klausytis tokių darbų 
ataskaitas. Pateisinti tokį reiškinį galima buvo tik tuo, kad dauguma mokslo dar- 
buotojų buvo pensinio amžiaus. Jiems reikėjo duoti ir darbo ir sotesnės duo- 
nos. Tokiu darbo stiliumi pasinaudodavo ir jaunesni darbuotojai. Devizas buvo 
aiškus — darbą reikia tęsti kuo ilgiau. Naujas darbas tai ir nauji dideli rūpesčiai. 
Institutas buvo lyg koks poilsio klubas. Čia galima buvo iki stoties pasišnekėti, 
pasivaikštinėti po miestą su reikalais arba be jų ir truputį padirbėti. 

Mane, pripratusį VDU intensyviai dirbti mokslinį darbą, stebino darbo už- 
duotys ir tempai. Kaune, atlikdamas asistento pedagoginį ir klinikinį gydomą- 
jį darbą, aš per trejus metus sugebėjau parašyti disertaciją. Cia supratau, kad 
pakliuvau ne ten, kur man reikia. Todėl tylomis ieškojau klinicisto darbo. 

Mano amžius (36 metai) buvo ženklas, kad reikia galvoti ir apie šeimos kū- 
rimą. Vilniuje buvau visai naujas žmogus, mažai kam pažįstamas. Didžioji da- 
lis akademinio jaunimo koncentravosi Vilniaus universitete. Aš, kadangi ne- 
buvau Universiteto darbuotojas, neturėjau progos bendrauti su jaunimu. Ta- 
čiau piršlių netrūko. Institute buvo keletas jaunų mokslo darbuotojų mergi- 
nų, kurių viena, būtent Birutė Kučinskaitė po trijų mėnesių pažinties tapo ma- 
no žmona. Ji buvo gimusi Plikių kaime, Kupiškio rajone, ūkininkų šeimoje ir 
baigusi Vilniaus universiteto Medicinos fakultetą. 

Ramiai pagyventi institute nedavė Sveikatos apsaugos ministerijos Vyriau- 
siasis epidemiologas Ignas Bujakas, kuris šefavo institutą. Jo pagrindinė užduotis 
buvo kovoti su dažnai pokario metais pasitaikančiomis vidurių šiltinės ir kito- 
mis epidemijomis. Kovoti su epidemijomis kartais būdavo išsiunčiama beveik 

pusė instituto darbuotojų. Ir man ta proga teko du mėnesius padirbėti Mažei- 
kiuose. Apsigyvenau ligoninės patalpose, nes jokių viešbučių nebuvo. Susisie- 
kimas tik arkliuku. Visko trūko. Žmonės gyveno ta pačia diena, negalvodami 
apie ateitį. Ilgam atmintyje liko įdomus ir talentingas chirurgas gyd. Vladas 
Burba. Tikras artistas. Per tą laiką, kiek buvau Mažeikiuose, beveik kas antrą 
dieną svečiuodavomės pas chirurgą Burbą kartu su kitais Mažeikių gydytojais. 
Kai išgerdavome, tada atsiskleisdavo Burbos talentas. Jis buvo nepaprastas pa- 
sakorius, pasakodavo įvairius gyvenimo įvykius, įdomias gyvenimo ir medici- 
ninės veiklos situacijas. Mažeikiuose su vidurių šiltine susitvarkiau gerai. Svar- 
biausia buvo racionaliai paskirstyti epidemija besirūpinančius gydytojus ir jiems 
leisti dirbti savarankiškai, tačiau labai atidžiai stebint veiklos eigą. Mano už- 
duotis Mažeikiuose buvo įvykdyta pagal planą, vidurių šiltinė buvo nugalėta. 
Pas Vladą Burbą, kaip paprastai, buvo surengtas malonus atsisveikinimas. Šei- 
mininkas dar kartą pademonstravo įvairius savo sugebėjimus užimti svečius. At- 
simenu, kiek išgėręs jis atsiklaupdavo prieš savo žmoną ir sakydavo kokį nors 
įdomų monologą. Gyd. Vladas Burba buvo baigęs mokslus Rusijoje, iš ten at- 
sivežė ir žmoną rusę, kuri kalbėjo lietuviškai su ryškiu akcentu. Jis turėjo vie- 
ną sūnų, kuris buvo žymus šachmatininkas. Grįžęs iš komandiruotės į Mažei- 
kius, parašiau labai ilgą ir išsamią ataskaitą respublikos vyriausiajam epidemio- 
logui Ignui Bujakui. 

Higienos instituto Pastero stoties vedėju dirbo gyd. Marijonas Krikštopai- 
tis. Karo metais VDU Vidaus ligų katedroje mudu abu dirbome asistentais. 
Pastero stotyje buvo gaminami skiepai — vakcina nuo pasiutligės. Ją gamin- 
davo iš užkrėsto pasiutlige triušio smegenų. Mes ir čia artimai pradėjome drau- 
gauti. Tačiau aš buvau pamiršęs, kad buvau lageryje ir ne visiems tas gali būti 
priimtina. M. Krikštopaitis kartą viešai manęs paprašė per daug artimai ne- 
bendrauti. Mintyse aš jam padėkojau už atvirumą. Po šios pastabos nuspren- 
džiau būti su visais labai mandagus, tačiau laikytis padoraus nuotolio. 

Maisto skyriuje dirbau ilgokai. Man labai malonu buvo dirbti su p. Razvadaus- 
ku. Jis buvo mėgėjas pasipasakoti apie savo gyvenimą Ukrainoje. Buvo vedęs uk- 
rainietę, kuri, kaip ir jo vienintelis sūnus, nemokėjo kalbėti lietuviškai. Razvadaus- 
kas, būdamas 70 metų, Vilniaus universiteto Chemijos fakultete apgynė chemi- 
jos mokslų kandidato disertaciją. Jis tikrai buvo vertas mokslinio laipsnio. Mes 
su Razvadausku dirbome ne tik planuotą mokslo darbą, bet dar darydavome įvai- 
rių gėrimų, tarp jų vyno ekspertizę. Iš atliekamo ekspertizei atsiųsto vyno mes įsi- 


Vilniuje ES 
gudrinome išdestiliuoti gero konjako, kurio ir paragaudavome. Vėliau institute 
buvo įkurtas Helmintologijos skyrius, kurio vedėju buvau paskirtas aš. 

Teorinis medicinos darbas man buvo ne prie širdies. Aš visą laiką ieškojau 
klinikinio gydomojo darbo. Sužinojau, kad Sveikatos apsaugos ministerija ke- 
tina priimti gydytojus į klinikinę ordinatūrą. Sumaniau pamėginti laimę ir pa- 
duoti prašymą. Keletą kartų buvau nuvykęs į Sveikatos apsaugos ministeriją 
teirautis sau tinkamos tarnybos Vilniuje. Ministro pavaduotoju kadrų reika- 
lams dirbo Rusijoje studijavęs mediciną, tačiau jos nebaigęs Pranas Lazutka, 
kuris su manimi kalbėdavo kumščiu trankydamas stalą ir nerinkdamas žodžių. 
Sužinojęs mano biografiją, pasiūlė dirbti provincijos ambulatorijoje. Atsisakė 
skirti net į Šiaulius. Kiek kartų aš pas jį buvau, tiek kartų jis mane „vaišino“ 
kumščiais į stalą ir atitinkamais žodžiais. Pranas Lazutka su kitais dviem bro- 
liais buvo 1863 metų sukilimo tremtinių palikuonys ir dar mokėjo lietuviškai 
kalbėti. Tačiau buvo smarkūs stalinistai, vedę ruses ir Lietuvai nieko nenusi- 
pelnę. Jie, kaip ir kiti lietuvių kilmės Rusijos gyventojai, buvo Sveikatos ap- 
saugos komisaro Vytauto Girdzijausko prikalbinti vykti į Lietuvą. Pokario me- 
tais į Lietuvą priplūdo daug tokių pusiau lietuvių, kurie čia Lietuvoje, gavo 
pačias geriausias ir aukščiausio rango tarnybas. Tokiu būdu sovietai gavo tri- 
gubą „naudą“: lietuviški, partiniai ir sovietiniai kadrai kartu. Iš tokių impor- 
tuotų veikėjų verta paminėti dar Sveikatos apsaugos ministrą Bronių Penkaus- 
ką, jo pavaduotoją Bujaką, Iljiną ir daugelį kitų veikėjų. 

Ir štai vieną dieną, po metų darbo Higienos institute, gaunu raštą dėl atlei- 
dimo iš darbo, nes į klinikinę ordinatūrą manęs nepriima. 


Aukštųjų mokyklų poliklinikos gydytojas 


Likau bedarbis. Be Sveikatos apsaugos ministerijos žinios niekur Vilniuje 
negalėjau įsidarbinti. Reikėjo susirasti tokią tarnybą, kuri būtų nepavaldi mi- 
nisterijai. Todėl per trejus metus pakeičiau daugelį darboviečių. 

Laimė, dar dirbant Higienos institute, buvau susiradęs gydytojo terapeuto 
vietą Vilniaus universiteto aukštųjų mokyklų poliklinikoje. Šį darbą man pa- 
siūlė gyd. Vytautas Paškevičius, mano geras pažįstamas iš studijų metų Kaune. 
Aš buvau laimingas. Gavau tarnybą, kuri nebuvo susijusi su Sveikatos apsau- 
gos ministerija, o be to, ši tarnyba man patiko, nes galėjau dirbti mėgstamą 

klinikinį gydomąjį darbą pagal savo specialybę. Mano pacientai buvo studen- 
tai, Vilniaus universiteto dėstytojai bei ūkio ir administracijos darbuotojai. Ka- 
dangi aš nebuvau dėstytojas, saugumas į mane nekreipė jokio dėmesio. Nė vieno 
karto nebuvau kviečiamas pasikalbėti. Aukštųjų mokyklų poliklinika dirbo po- 
pietinėmis valandomis, kai dėstytojai, studentai, administracijos darbuotojai bū- 
davo laisvi nuo darbo. Aš taip pat buvau patenkintas darbu po pietų. Taip 
dirbdamas galėjau užimti kitą etatą rytinėmis valandomis. Visiems buvo gerai 
žinoma, kad pokario metais vieno etato pragyvenimui neužtekdavo. Poliklini- 
koje daugiausia teko dirbti su kultūringais žmonėmis, todėl jokių nemalonu- 
mų ar konfliktų neteko patirti. Kaip gydytojui tekdavo dalyvauti studentų spor- 
to varžybose Trakuose ir kitose vietose. Studentų poliklinikos direktorius Vy- 
tautas Paškevičius buvo griežtas, bet teisingas vadovas, atidus ir, tvarkingas. Su 
tokiu vadovu dirbti gera. Aš tikėjausi taip dirbti ilgai. Tačiau poliklinika per- 
ėjo Sveikatos apsaugos ministerijos žinion ir buvo perkelta į ministerijai pa- 
valdžias patalpas. Direktorių ir gydytojus jau skyrė ministerija. Taip aš nete- 
kau labai gero darbo pagal savo specialybę. Direktorius V. Paškevičius dar mė- 
gino mane pasiūlyti dirbti naujoje poliklinikoje, tačiau Sveikatos apsaugos mi- 
nisterijos Kadrų skyrius nesutiko priimti. 

Aukštųjų mokyklų poliklinikoje išdirbau daugiau kaip dvejus metus, t.y. nuo 
1947 11 12 iki 1949 05 16. 


Pedagoginis institutas 


Ir vėl reikėjo ieškoti tarnybos, kuri nebūtų susijusi su Sveikatos apsaugos mi- 
nisterija. Dar dirbdamas Aukštųjų mokyklų poliklinikoje, buvau suradęs pedago- 
ginį darbą Vilniaus valstybiniame pedagoginiame institute, kuris tuo metu bu- 
vo M.Gorkio g. 83 (dabar Aušros Vartų g.), buvusiame Bazilijonų vienuolyne. 
Mane, kaip dirbantį Higienos institute, priėmė higienos vyresniuoju dėstytoju su 
valandiniu atlyginimu. Higienos kurso paskaitas reikėjo skaityti būsimiesiems mo- 
kytojams. Tai irgi buvo gera materialinė paspirtis. Pats labai stebėjausi, kaip mane, 
politinį nusikaltėlį, galėjo priimti dirbti pedagoginį darbą. Priimant į darbą Pe- 
dagoginiame institute, mane labai kruopščiai egzaminavo Kadrų skyriaus inspek- 
torius A. Galinis. Pavardė lietuviška, bet jis nė vieno žodžio nemokėjo lietuviš- 
kai, nes irgi pagal tautinį vajų buvo atvykęs iš Rusijos. Kalbėjomės gana sklan- 

džiai, kol nepriėjome prie klausimo, kaip aš baigiau medicinos mokslus, iš kur 
turėjau lėšų juos baigti. Aš pamelavau, kad mano tėvas turėjo 50 ha žemės ūkį. 
Tačiau inspektorius manė, kad tokio ūkio lėšų nepakaktų tapti gydytoju. Staiga 
prisiminiau savo dėdę amerikoną ir pareiškiau, kad šis dėdė man taip pat padė- 
jo baigti medicinos mokslus. Inspektorius buvo patenkintas atsakymu. Mat jis no- 
rėjo įsitikinti, ar aš kartais nesu kilęs iš stambių buožių šeimos. Dirbti dėstytoju 
Pedagoginiame institute man patiko. Klausytojai buvo daugiausia suaugę žmo- 
nės ir pakankamai atidžiai domėjosi dėstomu dalyku, stropiai lankė paskaitas. 
Sunkiausia užduotis man čia buvo tuos 200 studentų išegzaminuoti per kelias die- 
nas. Sunku buvo teisingai įvertinti jų žinias, susitinkant su jais pirmą ir pasku- 
tinį kartą per egzaminą. Savo studentus aš paprastai egzaminuodavau Aukštųjų 
mokyklų poliklinikoje. Leisdavau laisvai, be priežiūros pasiruošti pagal egzami- 
nų bilietą. Buvau įsitikinęs, kad studentas, jei nemoka, per tokį trumpą laiką jokiu 
būdu nesugebės tinkamai pasiruošti. Tačiau dėl tokio liberalaus egzaminavimo 
studentai mane apskundė instituto vadovybei. Maniau, kad dėl skundo turėsiu 
nemalonumų. Tačiau niekas iš mano viršininkų nepareiškė jokių pastabų. Ma- 
no katedros vedėjas buvo mokslų daktaras J. Laužikas, lietuvis. 
Pedagoginiame institute dirbau nuo 1948 10 01 iki 1952 04 19. 


Medicinos seserų mokykla 


Norint padoriai gyventi, reikėjo dirbti bent dviejose tarnybose. Aš susira- 
dau darbą Medicinos seserų mokykloje, kuri buvo įsikūrusi pačiame Vilniaus 
centre, Raudonojo kryžiaus ligoninėje. Klinikinės disciplinos jau buvo užim- 
tos. Gavau dėstyti žmogaus anatomiją. Nors man ir nepatiko šis darbas, ta- 
čiau labai reikėjo pinigų, todėl sutikau dėstyti man nemielą discipliną. Paskai- 
tos vykdavo prieš pietus. Šis darbo laikas buvo neparankus, nes turėjau keletą 
tarnybų ir reikėjo dirbti ryte. Mokykloje buvo menkas valandinis atlyginimas. 
Man siūlė pereiti dirbti etatiniu dėstytoju, bet šio pasiūlymo nepriėmiau. Vė- 
liau pradėjau dėstyti man mažai pažįstamą fizinės terapijos kursą ir dėstyda- 
mas išmokau neblogai orientuotis fizioterapijoje. Tačiau vėl svajojau apie kli- 
nikinį gydytojo darbą. Tai pasiekti vis trukdė Sveikatos apsaugos ministerija 
dėl mano ir visos giminės „baisių nusikaltimų“, nors aš iš tikrųjų nebuvau nei 
teistas, nei represuotas. 

Tuo metu turėjau laiko pagalvoti ir apie savo ateitį bei progą pradėti dirbti 
mokslinį darbą. Net svarsčiau, kad blogai padariau išeidamas iš Higienos ins- 
tituto, kuriame tikrai būčiau galėjęs tęsti savo mėgstamą mokslinę veiklą. Tais 
laikais norint ginti disertaciją, reikėdavo būtinai išlaikyti ir marksizmo-leniniz- 
mo egzaminą. Pasirengti tokiam egzaminui man, mažai nutuokiančiam apie šį 
mokslą, buvo ypatingai sunku. Gera išeitis buvo baigti Vakarinį marksizmo- 
leninizmo universitetą prie Lietuvos KP komiteto. Šio universiteto egzaminą 
įskaitydavo kaip kandidatinio minimumo disertacijai. Kita vertus, man buvo 
įdomu sužinoti šiek tiek ir apie šį mokslą. 


Marksizmo-leninizmo universitetas 


Ir štai aš 1947 m. rugsėjį be jokių stojamųjų egzaminų įstojau į Vakarinį 
marksizmo-leninizmo universitetą prie Lietuvos KP (b) Vilniaus miesto komi- 
teto. Paskaitos universitete vykdavo vakarais. Visus administracinius reikalus uni- 
versitete tvarkė vidutinio amžiaus juodo gymio moteris D. Merkina, iš pažiū- 
ros žydė. Kalbėjo tik rusiškai, su vos juntamu akcentu. Mokėti už mokslą ne- 
reikėjo. Mokymas vyko rusų kalba. D.Merkina, kaip ir kiti žydai, su lietuviais 
elgėsi rezervuotai dėl jų, kaip sakydavo patys žydai, dalyvavimo žydų holokauste 
vokiečių okupacijos metu. 

Diduma dėstytojų buvo atvykę iš Sovietų Sąjungos. Jie mažai žinojo apie 
Lietuvą ir nesistengdavo perdaug domėtis. Jie lyg keliauninkai ilgai vienoje vie- 
toje neišbūdavo. Lietuvių dėstytojų tuo metu nebuvo. Matyti, lietuviai dar ne- 
buvo pasiruošę šiai „prestižinei“ darbo sričiai. Tiesa, buvo keli lietuviškai kal- 
bantys dėstytojai žydai, kurie gimė ir augo Lietuvoje. 

Ir paskaitos, ir seminarai vyko rusų kalba. Seminare gaudavai įskaitą, kai 
pateikdavai konspektą iš dėstomos temos. Bet kokie, nors ir mažiausi nukry- 
pimai bei savi partijos istorijos aiškinimai, buvo netoleruojami. Tačiau pasi- 
šnekėti įvairiais, net ir partijai prieštaringais teiginiais, buvo laisvai leidžiama. 
Tuo laisvu nuomonių pasikeitimu mes, studentai, pasinaudodavome. Ir lekto- 
riai nesivaržydavo atsakyti. Aš vieno lektoriaus, atvykusio iš Maskvos, paklau- 
siau, ar teisinga yra garsi anglų pastoriaus ir ekonomisto R. Maltuso teorija, 
kuri skelbia, kad žmonių skaičius pasaulyje didėja geometrine progresija, tuo 
tarpu materialiosios gėrybės jiems išlaikyti didėja aritmetine progresija. Ir atei- 
siąs laikas, kai žmonėms nepakaks tų gėrybių. Į šį mano klausimą maskviškis 

dėstytojas atsakė, kad teorija yra teisinga, tačiau šiuo metu dar mums nepri- 
imtina. Aš buvau visiškai patenkintas drąsiu lektoriaus atsakymu. Vietiniai dės- 
tytojai buvo mažiau išprusę ir bailūs. 

Pagrindinė mokslo disciplina buvo partijos istorija. Dar buvo dėstoma ir 
gana sunkiai suprantama filosofija. Marksizmo-leninizmo universitetą lankė 
daug mokslo darbuotojų, įvairaus amžiaus ir profesijos žmonių. Čia susitikau 
keletą pažįstamų, tarp jų ir prokurorą Filimoną Archipovą, kuris Šiluvoje pa- 
sirašė leidimą mane areštuoti. Jis prisipažino netikėjęs, kad aš taip lengvai išsi- 
kapstysiąs iš tos balos, į kurią netikėtai buvau įkritęs. 

Ir štai 1949 metais baigiau Vakarinį marksizmo-leninizmo universitetą. Tai 
buvo penktoji mano baigta mokykla: gimnazija, Medicinos fakultetas, Karo mo- 
kykla, Vorkutos lagerio universitetai ir paskutinis — Marksizmo-leninizmo uni- 
versitetas. Kuris iš šių universitetų man įsimintiniausias? Atsakymas gali būti 
tik vienas — Vorkutos lageris. Lageryje sėdėjo daug rusų intelektualų, kurie 
savaip suprato Stalino režimą Rusijoje. Nors ir sėdėjo lageryje už prasižengi- 
mus partijai, jie vis vien buvo įsitikinę komunistai. Jie man aiškino, esą Sovie- 
tų Sąjungos valdžia yra tikra valdžia, jos įsakymai yra nediskutuojami, ir turi 
būti be išlygų vykdomi. Tuo tarpu Vakarų valdžios dažnai keičiasi, išrenka- 
mos po aršių peštynių ir mažai turi galios valdyti savo šalį. Tokiais teiginiais 
mane mokė buvęs garsaus laikraščio redaktorius Gurskis ir kiti intelektualai. 
Jie su pasigailėjimu žiūrėjo į mus pribaltijcus, kurie nieko gero nežino apie So- 
vietų Sąjungą ir kuriems šiuo klausimu teks gerokai padirbėti. Tarp šių nepa- 
taisomų komunistų buvo ir kitaip manančių. Jie į mus, baltiečius, žiūrėjo su 
nuoširdžia užuojauta. Išėjusių iš lagerio fanatikų komunistų didžiausias tikslas 
buvo vėl atgauti partijos bilietą. Iš tokių fanatikų komunistų galėčiau paminė- 
ti savo lagerio draugą ir globėją Dominiką Henrikovičių Meziną, gimusį Bob- 
ruiske (Baltarusija), buvusį pasienietį ir atsėdėjusį 8 metus Vorkutos lageryje 
už tariamus ryšius su užsieniu. Išėjęs iš lagerio, jis visomis išgalėmis stengėsi 
susigrąžinti partinį bilietą. Po išėjimo iš lagerio mes keletą kartų buvome susi- 
tikę Vilniuje, ir visi mūsų pokalbiai buvo apie jo partinę reabilitaciją. 


Rentgenologijos kursai 


Aš visą laiką dar galvojau, kaip rasti darbą ligoninėje kaip vidaus ligų spe- 
cialistui. Po karo buvo labai mažai likę tokių specialistų. Mane visi pažinojo ir 

stengėsi padėti. Tačiau įsidarbinti pagal specialybę nesisekė, nes negailestingai 
blokavo Sveikatos apsaugos ministerija. 

Atsitiktinai sužinojau, kad vyriausiasis respublikos rentgenologas rengia gy- 
dytojams rentgenologijos kursus. Dar dirbdamas Kauno klinikose, šiek tiek do- 
mėjausi rentgenologija ir laikiau, kad kiekvienam klinicistui verta susipažinti 
su rentgenologija, kaip perspektyvia ir naudinga specialybe, dirbant vidaus li- 
gų specialistu. Man atrodė, kad rentgenologijos pagrindus privalo žinoti kiek- 
vienas gydytojas, juo labiau ji reikalinga man, klinicistui. Tačiau aš visai nesi- 
stengiau keisti savo specialybės ir tapti gydytoju rentgenologu. 

Tuo metu vyriausiuoju respublikos rentgenologu ir Rentgeno centro direk- 
toriumi dirbo tikras rentgenologijos specialistas ir entuziastas med. dr. Vladi- 
miras Krotovas, atvykęs į Vilnių iš Baltarusijos. Kadangi tuo metu tikrų gydy- 
tojų rentgenologų specialistų Lietuvoje beveik nebuvo likę, dr. V.Krotovas nu- 
sprendė suorganizuoti penkių mėnesių (1948 09 01—1949 03 01) gydytojų 
rentgenologų specializacijos kursus. Į kursus buvo priimti iš įvairių respubli- 
kos medicinos įstaigų 10 įvairių specialybių gydytojų. Aš į šiuos rentgenologų 
kursus dr. V.Krotovo įsiprašiau vienuoliktuoju — viršplaniniu. Man labai pa- 
sisekė, nes jis apsimetė nieko nežinąs apie mano biografiją. Ministerija buvo 
apeita ir aš be jos žinios tapau kursantu. 

Dr. V. Krotovas buvo vienintelis lektorius, kuris ir paskaitas skaitė, ir vedė 
praktikos darbus. Jis greitai išmoko kalbėti lietuviškai ir sugebėjo net paskaitas 
skaityti lietuvių kalba. Daugiausia dėmesio buvo kreipiama į praktinį darbą rent- 
geno kabinete, atliekant ligonio peršvietimą bei darant rentgeno nuotraukas. 
Kursai vykdavo I tarybinėje ligoninėje, vienuolyno patalpose, prie Šv. Jokūbo 
bažnyčios, vieninteliame tos ligoninės rentgeno kabinete su vienu labai senu, 
atviros sistemos, pavojingu gyvybei rentgeno aparatu. Suėjus darbo metu vi- 
siems kursantams į rentgeno kabinetą, jame pasisukti jau buvo neįmanoma. 
Prieiti prie rentgeno aparato ekrano per tokią žmonių gausą taip pat buvo ne- 
įmanoma. Tačiau mokymas vyko normaliai kursų vedėjo apdairumo ir ypa- 
tingo entuziazmo dėka. Retai pasitaiko žmogus, kuris taip mylėtų savo specia- 
lybę ir ja didžiuotųsi. Mūsų kursų vedėjas labai nuoširdžiai ir atsidavusiai atli- 
ko savo, kaip dėstytojo, darbą. Paruošti rentgenologijos specialistus per tokį 
trumpą laiką ir tokiomis primityviomis sąlygomis yra tikras žygdarbis. Mūsų 
gydytojai apie rentgenologiją žinojo labai nedaug. Lietuvoje, prieškario metais, 
išskyrus Vilniaus kraštą, buvo tik keli profesionalai gydytojai rentgenologai: Pau- 

lina Kalvaitytė-Karvelienė, Ona Kerpauskaitė, Elena Jacevičaitė. Šis dr. V. Kro- 
tovo vadovaujamas gydytojų rentgenologų specialistų rengimo ciklas buvo pir- 
masis Lietuvoje pokario metais. 

Mokymas vyko gana sklandžiai. Svarbiausias kursų tikslas buvo išmokyti kur- 
santus dirbti rentgeno kabinete. Mėgstamiausia dr. V. Krotovo dėstomoji sri- 
tis buvo kaulų ir sąnarių ligų rentgenodiagnostika. Be abejonės, ji buvo ir sun- 
kiausia. Kursų vedėjas taikė labai įdomų ir veiksmingą dėstymo būdą. Pagrin- 
dą sudarė išsamus Sovietų Sąjungos profesoriaus S. Reinbergo veikalas apie kau- 
lų ir sąnarių rentgenodiagnostiką. Nors ta knyga buvo išleista rusiškai, tačiau 
didelių sunkumų suprasti tekstą nebuvo. Daug terminų buvo lotyniški ir vi- 
siems gerai žinomi. Vienas iš kursantų balsiai skaitydavo, kiti klausydavo. Drau- 
ge buvo demonstruojamos tiriamojo ligonio atitinkamos rentgenogramos. Ir 
tiek buvo kartojama, kiek pasitaikydavo tos ligos pacientų. Tačiau tokio dės- 
tymo būdo rezultatai buvo stebėtini. Visi kursantai geriausiai išmoko būtent 
kaulų ir sąnarių sistemos ligų rentgenodiagnostiką. 

Dauguma kursantų buvo vyrai ir jie visi buvo apgyvendinti viename dide- 
liame kambaryje antrame pastato aukšte, virš rentgeno kabineto. Kelios mer- 
ginos apsigyveno mieste pas pažįstamus. Tik vienasiš kursantų Juozas Milak- 
nis atvyko su savo žmona medicinos seserimi, kuri tuo metu lankė rentgeno 
laborantės kursus, ir įsikūrė su savo vyru bendrame kursantų vyrų kambaryje. 

Rentgeno kabineto darbui talkininkavo dvi medicinos seserys: Onutė Šaka- 
lienė ir Aldutė Mickonytė. Jos dirbo kaip rentgeno laborantės ir buvo tikros 
rentgeno kabineto šeimininkės. Laborantės prižiūrėjo rentgeno aparatūrą, pa- 
dėdavo šviečiant ligonį, atlikdavo reikiamas rentgenogramas. Jos privalėjo vis- 
ką gerai žinoti apie rentgeno aparatą ir net jį pataisyti. Rentgeno laborantės 
dalyvaudavo ir mokymo procese. 

Darbas rentgeno kabinete vyko geranoriškai ir sklandžiai. Visi dėmesingai 
klausė kursų vedėjo nurodymų. Dr. V. Krotovas sugebėdavo palaikyti ir gerą 
nuotaiką. Buvo leidžiama pajuokauti, papasakoti kokį nors nuorykėlį, pasakyti 
anekdotą. Niekas nevertė mokytis, tačiau visi kursantai suprato, kad reikės sa- 
varankiškai dirbti ir žinios bus labai reikalingos. Kartais buvo suorganizuoja- 
mos kurio nors kursanto vardinės arba kuklus gimimo dienos paminėjimas, ku- 
riame mielai dalyvaudavo ir dr. V.Krotovas. Jis visada buvo linksmas, mėgo 
jaunų žmonių draugiją ir gražias moteris. 


ŽD a la m rs G EVEN MO KELIU 


Po penkių mėnesių 1949 m. kovo 1 d. baigėme gydytojų rentgenologų kva- 
lifikacijos kursus ir visi gavome atitinkamus pažymėjimus. Pirmąjį ciklą baigė 
šie gydytojai: Antanas Bazaras, Kazys Gurevičius, Stasė Dilytė, Juozas Liutkus, 
Ona Macijauskaitė, Juozas Milaknis, Juozas Miliauskas, Leonora Mizeikytė, Ja- 
nina Pautienytė, Mykolas Zagorskis ir Kazys Ambrozaitis. 


Sanitarijos inspektorius 


Rentgenologijos kursai baigti. Buvo labai malonu baigti tuos kursus, tik jo- 
kios apčiuopiamos naudos iš to neturėjau. Vis vien ir po tų kursų manęs Vil- 
niuje neįdarbintų. 

Kartą sutikau pažįstamą, kuris pasiūlė užeiti į Mėsos ir pieno pramonės mi- 
nisteriją Trakų g. 2. Jis žinąs, jog jai reikia mediko. Užeinu. Ir nuo 1949 m 
balandžio 19 d. tampu respublikiniu sanitarijos gydytoju prie Lietuvos mėsos 
ir pieno pramonės ministerijos. Jokio sutikimo iš Sveikatos apsaugos ministe- 
rijos man nereikėjo. Aš priklausiau Maskvai, bet atlyginimą mokėdavo Lietu- 
vos ministerija. Mano pareiga buvo tikrinti mėsos ir pieno pramonės kombi- 
natus bei kitas atitinkamas įmones. Atlyginimas pagal anuos laikus buvo soli- 
dus, gaudavau 150 rublių per mėnesį. Be manęs, tokiu pat inspektoriumi dir- 
bo veterinarijos gydytojas Feliksas Mikšys. Tai buvo solidaus amžiaus, labai kul- 
tūringas, ramus, dalykiškas žmogus. Ministerijoje jis jautėsi labai gerai, nės ge- 
rai išmanė savo darbą. Ji mane, naujoką, mokė man nežinomo darbo. Mudu 
kartu vykdavome tikrinti ir ministerijai priklausiusias įmones. Vėliau aš suži- 
nojau, kad F. Mikšys 1920 m. buvo išrinktas į Steigiamąjį ir 1926 m. į tretįjį 
Seimą nariu. Pasirodo, kad jis anais laikais garsioje „lašinių skutimo byloje“ 
kartu su gyd. Eliziejumi Draugeliu buvo kaltinamieji. 

Mėsos ir pieno pramonės ministru buvo paskirtas lietuvis iš partijos CK. 
Dalykinius profesinius reikalus tvarkė du ministro pavaduotojai užkietėję ru- 
sai: vienas tvarkė mėsos, kitas pieno pramonę. Jie buvo geri savo specialybės 
žinovai, dirbo savarankiškai. Trečiuoju ministro pavaduotoju kadrų reikalams 
dirbo senyvas, suvargęs girtuoklėlis lietuvis, kaip nacionalinis kadras po karo 
atvykęs iš kažkokio Rusijos užkampio. Jis visai nesiorientavo savo darbe. Bū- 
davo užeini pas jį su reikalu ir jo išspręsti negali. 

Darbas ministerijoje vyko labai įdomiai. Pagal Stalino darbo principą mi- 
nisterijos vadovybė dirbdavo tik naktimis. Mat galėjo paskambinti pats Stali- 

nas ar jo CK darbuotojai. Apie 12 val. vakare susirinkdavo ministerijos vado- 
vai ir posėdžiaudavo per visą naktį. Dieną nei ministro, nei jo pavaduotojų 
darbe nebuvo, nes jie ilsėdavosi. Toks darbo stilius buvo visose ministerijose. 
Ministerijoje tekdavo gana dažnai budėti. Laukdavai dvyliktos valandos nak- 
ties, stengdavaisi sutvarkyti patalpas ir laukti, kol susirinks valdžia. 

Dirbti ministerijoje reikėjo iki 6 val. vakaro. Racionaliai dirbdavome tada, kai 
reikėjo konkrečiai atlikti kokią nors užduotį. Tuomet ministerijoje būdavo šur- 
mulys. Šiaip sėdėdavome savo vietose ir nuobodžiaudavome. Vienintelis malo- 
nus darbas buvo komandiruotės, per kurias tikrindavome mėsos kombinatus. Už 
patikrinimą visada gaudavome dovanų mėsos produktų. Tačiau ten, kur direk- 
torius būdavo rusas, dovanų lietuviai negaudavome. Gana dažnai, neturėdami ką 
veikti, vykdavome patikrinti Naujosios Vilnios mėsos kombinatą. Ten direkto- 
riumi dirbo sunkiai sukalbamas rusas ir ten daugiausia būdavo nusižengimų sa- 
nitarinėms normoms. Kartą mudu su F. Mikšiu suradome daug senos, jau apglei- 
vėjusios ir nemalonaus kvapo mėsos. Pasiūlėme ją sunaikinti kaip netinkamą. Ta- 
čiau kombinato direktorius atsisakė tai atlikti. Jis šypsodamasis pareiškė, kad šią 
sugedusią mėsą jis po mažą kiekį įdėsiąs į geras dešras ir vilniečiai gardžiai ją su- 
valgysią. Likusius nuo mėsos kaulus išsiųsiąs į Vorkutą pamaitinti lagerininkus. 

Dirbti Mėsos ir pieno pramonės ministerijoje sanitarijos gydytoju buvo ne- 
perspektyvu ir labai nuobodu. Dirbau čia todėl, kad reikėjo pinigų. Padirbėjęs 
pusę metų, parašiau pareiškimą ir išėjau iš ministerijos. 

Tada likau dirbti tik Pedagoginiame institute už valandinį atlyginimą. Rei- 
kėjo rimtai ieškoti išeities iš susidariusios padėties. Vien iš šios tarnybos pragy- 
venti su šeima aš negalėjau. Turėdamas naują rentgenologo specialybę, buvau 
sumanęs pradėti dirbti rentgenologu. Tačiau Sveikatos apsaugos ministerija man 
visaip kaip kliudė. Buvau net apsisprendęs vykti į provinciją. Tuo reikalu nuvy- 
kau į Šiaulių ligoninę, nes buvau susitaręs užimti gydytojo rentgenologo vietą 
ligoninėje. Tačiau ir čia pasiekė ministerijos ranka — vėl negavau leidimo įsi- 
darbinti Šiauliuose. Buvo pasakyta, jog aš galįs važiuoti tik į mažą miestelį. 


Vedybos 


Dirbdamas Higienos institute susipažinau su ten dirbusia jaunesniąja moks- 
line bendradarbe gydytoja Birute Kučinskaite. Man visais atžvilgiais patiko iš 
visų išsiskirianti grakšti, energinga, santūri mergina. Darbas toje pačioje įstai- 

goje ir kasdienis bendravimas suartino mus taip greitai, kad po trijų mėnesių 
pažinties ir bendravimo 1947 metais per šv. Oną atšventėme vestuves. Bažny- 
tinės apeigos buvo atliktos Šv. Mikalojaus bažnyčioje. Valstybinę metrikaciją 
atliko lietuviškai nekalbanti rusė mažame, bylų pilname kambarėlyje ZAKS'e, 
Liauksmino gatvėje. 

Jaunoji Birutė Kučinskaitė gimė 1919 m. rugsėjo 16 d. Plikių k., Vabal- 
ninko valsč., Biržų apskr., ūkininkų šeimoje. 1940 metais baigė Biržų gimna- 
ziją. 1940—1945 m. mokėsi Vilniaus universiteto Medicinos fakultete, kurį 
baigusi gavo medicinos gydytojo diplomą. Dirbo įvairiose medicinos įstaigose 
kaip vaikų ligų gydytoja specialistė. 

Greitai šeima pagausėjo, gimė du sūnūs. 

Sūnus Arvydas (1948 0516) gimė Vilniuje. 1966 m. baigė Vilniaus S. Nė- 
ries vidurinę mokyklą. 1972 m. baigė Vilniaus universiteto Medicinos fakulte- 
tą. 1972—1975 m. dirbo Vilniaus universiteto Vaistų sintezės ir tyrimo labora- 
torijos jaunesniuoju moksliniu bendradarbiu. 1977—1979 m. buvo SSSR MMA 
Maskvos D. Ivanovskio virusologijos instituto aspirantas, 1975—1991 m. — Vil- 
niaus universiteto Infekcinių ligų katedros asistentas. 1981 m. Maskvoje apgy- 
nė medicinos mokslų kandidato disertaciją (dr.). 1991 m. jam suteiktas docen- 
to vardas. 1995 m. Vilniaus universitete apgynė habilituoto daktaro disertaciją. 
1998 m. jam suteiktas profesoriaus vardas. 1991—2002 m. dirbo Vilniaus uni- 
versiteto Medicinos fakulteto Infekcinių ligų klinikos vedėju. Nuo 2002 m. — 
Vilniaus universiteto Medicinos fakulteto Infekcinių ligų ir mikrobiologijos kli- 
nikos vedėjas. 

1986—1987 m. Arvydas stažavo Japonijoje Tokijo universitete, 1997 m.— 
JAV Viskonsino-Medisono universitete (Eullbright stipendija). Jis yra 65 moks- 
linių straipsnių autorius, Lietuvos sveikatos apsaugos ministerijos specialistas 
(nuo 2001 m.). Nuo 1995 m. — Lietuvos infektologų draugijos valdybos pir- 
mininkas. 

Vedęs. Žmona Jūratė Visockaitė (g. 1953 01 01), akių ligų gydytoja, dir- 
ba Vilniaus universiteto ligoninės Santariškių klinikose. Turi dukrą Mildą 
(g. 1980 01 20) ir Birutę (g. 1983 04 25). 

Sūnus Ramūnas (1952 05 24) gimė Vilniuje. 1970 metais baigė Vilniaus 
S. Nėries vidurinę mokyklą. 1970—1976 m. studijavo Vilniaus universiteto 
Medicinos fakultete. 1976—1978 m. Visasąjunginio chirurgijos mokslo cen- 
tro Maskvoje klinikinis ordinatorius, 1978—1981 m. šio Centro aspirantas. 

1981 m. Maskvoje apgynė medicinos mokslų kandidato disertaciją (dr.). 
1981—1992 m. Lietuvos onkologijos centro vyresnysis mokslinis bendradar- 
bis, 1992—1993 m. vyresnysis ordinatorius. 1992—1993 m. Minesotos uni- 
versiteto JAV stažuotojas. Nuo 1994 m. Onkologijos centro skyriaus vedėjas. 
Nuo 2002 m. Vilniaus universiteto Onkologijos instituto konsultacinės pagal- 
bos ir diagnostikos klinikos vadovas. Lietuvos radiologų asociacijos viceprezi- 
dentas. 56 spausdintų mokslo darbų autorius. 

Vedęs. Žmona Janina Sakalauskaitė (g. 1956 02 26), inžinierė, dirba 
dienraštyje „Lietuvos rytas“, sūnus Vaidotas (g. 1987 07 27), duktė Austė 
(g. 1991 03 03). 


Gydytojas rentgenologas 


1949 m. pavasarį, praėjus trims mėnesiams po rentgenologijos kursų baigi- 
mo, dr. V. Krotovas išsikviečia mane ir be jokių įžangų pasiūlo man užimti 
gydytojo rentgenologo vietą Vilniaus I tarybinėje ligoninėje. Mane apstulbino 
šis pasiūlymas. Visų pirma aš niekada neketinau keisti vidaus ligų specialybės 
į kurią nors kirą. Perėjęs dirbti rentgenologu, aš jau niekada esamomis sąlygo- 
mis negalėsiu vėl grįžti prie terapeuto specialybės. Tačiau pasiūlymas dirbti gy- 
dytoju rentgenologų man galėtų suteikti galimybę normaliai gyventi ir likti Vil- 
niuje. Be to, ir materialiai galėčiau susitvarkyti. Gana nenoriai 1949 m. gegu- 
žės 24 d. parašiau pareiškimą ir įteikiau jį dr. V. Krotovui. Mano priėmimas 
buvo gerai apgalvotas, apeinant Sveikatos apsaugos ministerijos Kadrų skyrių. 
Tuo metu dr. V. Krotovas ketino išeiti atostogų ir nebuvo kam jį pavaduoti. 
Buvo susitarta mane priimti Vilniaus miesto sveikatos skyriaus vedėjo gyd. Ser- 
diukovo sutikimu laikinai. Tačiau aš niekam neužkliuvau ir kaip nuolatinis dar- 
buotojas Šv. Jokūbo ligoninėje išdirbau septynerius metus. 


Vladimiras Krotovas 
Gydytoju rentgenologu pradėjau dirbti Vilniaus I tarybinėje ligoninėje (buv. 


Šv. Jokūbo ligoninė) rentgeno skyriuje, kuriam vadovavo med. dr. Vladimiras 
Krotovas. 

Vladimiras Krotovas gimė 1899 m. rugpjūčio 29 dieną Lemešivečių mieste- 
lyje, Pinsko rajone Baltarusijoje, tarnautojo šeimoje. 1918 m. baigė Minsko re- 
alinę mokyklą, 1926 — Vilniaus universiteto Medicinos fakultetą. Po baigimo 
buvo paliktas dirbti jaunesniuoju asistentu Vilniaus universiteto Medicinos fakul- 
teto Vidaus ligų katedroje. Čia visą laiką specializavosi ir tobulinosi rentgenodiag- 
nostikoje bei rentgenoterapijoje pas žymų to meto rentgenologą A. Marcinčiką, 
kuris savo laiku specializavosi Vienoje pas garsųjį Gvido Holcknechtą. 

1928 metais V. Krotovui buvo suteiktas medicinos daktaro laipsnis be di- 
sertacijos gynimo. Įdomu priminti, kad iki 1928 metų Vilniaus universiteto 
Medicinos fakultete visiems jį baigusiems būdavo suteikiamas šis laipsnis iškil- 
mingame posėdyje, Rektoriui palietus doktorantą Universiteto insignijomis. Ta- 
čiau nuo 1928 m. šis keistas ir neteisingas aktas buvo panaikintas. V. Kroto- 
vas labai didžiavosi šiuo laipsniu ir kartą mums su M. Šneideriu priminė, jog 
jis esąs medicinos daktaras, tuo tarpu mudu esame tik medicinos mokslų kan- 
didatai. 1940 metais, grąžinus Vilniaus kraštą ir uždarius Vilniaus universite- 
tą, sovietinė repatriacinė komisija V. Krotovą perkėlė į Minską, kuriame jis 
dirbo Minsko felčerių ir akušerių mokyklos direktoriumi ir rentgenologu. 

Vokiečių okupacijos metais V. Krotovas, dirbdamas Pinsko srities vyriausiuoju 
gydytoju ir srities vyriausiuoju rentgenologu, įsitraukė į partizaninę veiklą ir ap- 
rūpindavo Pinsko partizanus medikamentais, tvarsliava ir žvalgybos žiniomis. Pa- 
jutęs pavojų, jis 1944 metais pasitraukė į Pinsko partizanų brigadą ir ten dirbo 
gydytoju. Išformavus brigadą, dirbo Baltarusijos partizaninio judėjimo štabe, vė- 
liau Baltarusijos sveikatos apsaugos komisariate vyriausiuoju respublikos rentge- 
nologu. Tačiau dėl įvairių priežasčių nutarė vėl grįžti į taip jam mielą Vilnių. 

TSRS sveikatos apsaugos ministerijos 1946 m. rugpjūčio 7 d. įsakymu 
V. Krotovas įsidarbino Vilniaus I tarybinėje (buvusioje šv. Jokūbo) ligoninėje 
rentgeno skyriaus vedėju, taip pat LSSR Sveikatos apsaugos ministerijos nau- 
jai įsteigto Rentgeno ir fiziocentro direktoriumi bei respublikos vyriausiuoju 
rentgenologu. Turėdamas didelę patirtį rengiant gydytojų rentgenologų ir rent- 
geno laborantų kadrus, V. Krotovas 1948 metais suorganizavo gydytojų rent- 
genologų ir rentgeno laborantų pirminės specializacijos kursus Vilniuje. 
1949 metais buvo išleista pirmoji Lietuvoje gydytojų rentgenologų ir rentge- 
no laborančių laida, kurią baigė 11 gydytojų ir 36 rentgeno laborantai. Per 
dešimt metų, iki 1959 metų kiekvienais metais buvo parengiama po 7—14 
gydytojų rentgenologų ir 30—35 rentgeno laborantai. Rengiant gydytojus rent- 
genologus teko dalyvauti ir man. Todėl nuo 1959 metų kasmet du kartus per 

metus darbo vietos principu paruošdavau po 5 gydytojus rentgenologus. 
Dr. V. Krotovui vadovaujant 1949—1961 m. buvo parengta 130 gydytojų 
rentgenologų ir 400 rentgeno laborantų. 

V. Krotovas buvo vedęs, turėjo tik vieną sūnų Igorį, kuris buvo baigęs vi- 
durinę mokyklą ir toliau, nepaisant geriausių pasiūlymų, nenorėjo tęsti moks- 
lų. Visą savo gyvenimą dirbo rentgeno laborantu tėvo žinioje. 

Vladimiras Krotovas buvo neaukšto ūgio, kresnas, stambių veido bruožų, 
judrus, paslaugus, labai mandagus ir nepaprastai didelis rentgenologijos entu- 
ziastas. Kabinetą tvarkė vienvaldiškai. Tačiau su aukštesnio rango vadovais el- 
gėsi pabrėžtinai mandagiai. Atrodo, jog šį ypatingą ir į akis krentantį manda- 
gumą bus įgijęs tarp lenkų, kai studijavo mediciną Stepono Batoro universite- 
te Vilniuje, o ir vėliau dirbdamas Šv. Jokūbo ligoninėje. Iš esmės jis buvo do- 
ras gydytojas ir žmogus, tačiau labai ambicingas ir kartais piktokas. Dirbti su 
juo buvo lengva, jei paklusdavai jo valiai. Savo veržiumu, entuziazmu ir pui- 
kiu specialybės išmanymu labai prisidėjo prie rentgenologijos mokslo atkūri- 
mo pokario metais ir jo išvystymo. 

1959 metais buvo panaikintas Rentgeno fiziocentras, kuriam vadovavo 
V. Krotovas, ir jo vietoje įsteigta Respublikinė rentgeno stotis, kurios vedėju 
buvo paskirtas gydytojas Vytautas Gurauskas. 

Vilniaus I tarybinės ligoninės rentgeno skyriuje dirbo dvi rentgeno labo- 
rantės: Onutė Šakalienė ir Aldutė Mickonytė. Jos buvo geros darbuotojos. Dar- 
bas rentgeno kabinete vykdavo nuo ankstyvo ryto iki pietų. Visas darbas bū- 
davo atliekamas dalyvaujant kursantams. 

Dr. V. Krotovas, nors ir puikus savo srities specialistas, turėjo ir tam tikrų 
nemotyvuotų savo darbo postulatų. Jis visiškai nepaisė jokių darbo ir radiaci- 
nės saugos taisyklių dirbant rentgeno kabinete. Nesisaugojo ne tik pars, bet 
nuo rentgeno spindulių nesaugojo nei personalo, nei kursantų. Pradžioje jis 
dirbo su visai pasenusiu rusišku atviros sistemos ir gyvybei pavojingu rentgeno 
aparatu „Burevestnik“. Nenorėjo jokių naujovių, jokių naujų modernių rent- 
geno aparatų. Kai jam atostogaujant šis senas aparatas buvo pakeistas nauju 
uždaros sistemos rentgeno aparatu „Graphix“, grįžęs buvo labai nepatenkintas, 
pyko, bet vėliau įsitikino naujojo aparato pranašumu ir gailėjosi, kad tai ne- 
buvo padaryta anksčiau. 

1947 m. vasario 22 d. V. Krotovo iniciatyva buvo įkurta pirmoji Lietuvoje 
Vilniaus miesto rentgenologų ir radiologų mokslinė draugija, kurios valdybą 
sudarė V. Krotovas (pirmininkas), Mauša Šneideris (pavaduotojas), Antanas Iva- 

nauskas (sekretorius), Aleksandras Savickis (iždininkas). Kai tapau rentgenolo- 
gu, teko ir man nuolat būti pavaduotoju bei iždininku. Pradžioje susirinkimai 
vykdavo rusų kalba, nes lietuviškai kalbančių narių buvo visai nedaug. Proto- 
kolai ir visokie raštai buvo rašomi irgi rusų kalba. Pats dr. V. Krotovas tuo 
metu dar sunkiai kalbėjo lietuviškai. 

Dr. V.Krotovas labai mėgo muziką, pobūvius, buvo geras šokėjas. Aistrin- 
gai mėgo operos teatrą, ypač baletą, turėjo savo garbinamas artistes, žinojo jų 
vardus ir pavardes. Nepraleisdavo nė vieno spektaklio, visuomet sėdėdavo pir- 
moje eilėje ir visuomet atlikėjams dovanodavo gėlių. Toks pomėgis jam daug 
ir kainuodavo. Visas Operos ir baleto teatras pažinojo savo gerbėją ir mecena- 
tą ir už meilę teatrui padovanojo jam albumą su solistų ir balerinų nuotrau- 
komis bei dedikacijomis. 

V. Krotovas buvo ir aistringas dailiosios lyties atstovių gerbėjas. Visada jis 
turėjo po vieną ar dvi, o gal ir po daugiau „dulcinėjų“. Visad emocingai jas 
sutikdavo ir dažnai pabučiuodavo. 

V. Krotovas mėgo prabangą. Neoficialiai vertėsi privačia rentgenologo prak- 
tika. Tuo metu rentgenologų buvo mažai. Todėl pacientai plūsdavo pas jį bū- 
riais, ypač iš Baltarusijos. Daliai baltarusių Vilnius buvo arčiau negu Minskas. 
Be to, baltarusiai iš seno buvo pripratę medicinos pagalbos kreiptis Vilniuje. 
Dr. V. Krotovas ligonius priiminėdavo anksti rytą iki ligoninės darbo pradžios. 
Ligoninės vadovai žinojo apie šią privačią praktiką, tačiau bijojo apie tai pasa- 
kyti labai ambicingam ir piktam V. Krotovui. Todėl jie sumanė pasitelkti ma- 
ne išsiaiškinti šią V. Krotovo veiklą. Kiek kartų jie buvo mane išsikvietę ir prašė 
pasakyti, ar V. Krotovas rytais priiminėja privačius ligonius. Aš kategoriškai at- 
sakydavau, kad atėjęs į darbą, jokių pacientų niekada nesu matęs. 

Dr. V. Krotovas geranoriškai rūpinosi rentgenologais, stengdavosi duoti dirb- 
ti ir papildomo darbo. Praėjus vos keliems mėnesiams nuo darbo Šv. Jokūbo 
ligoninėje pradžios, man buvo pasiūlyta dar papildomai dirbti Naujosios Vil- 
nios poliklinikos rentgeno kabinete. Nelabai buvau patenkintas šiuo pasiūly- 
mu. Naujoji Vilnia buvo atokus Vilniaus miesto pakraštys. Susisiekimas buvo 
arba traukiniu, arba retai einančiais autobusais, kurių maršrutai man buvo ne- 
tinkami. Po darbo dažniausiai reikėdavo brautis į bet kuriuos pravažiuojančius 
traukinius. Rentgeno kabinetas buvo įrengtas atskirame, toli nuo poliklinikos 
esančiame vienaukščiame avariniame namelyje. Rentgeno laborantu dirbo Alek- 
sandras (Saša) Serdiukovas. Jo brolis buvo Vilniaus miesto sveikatos skyriaus 
vedėjas, kuris mane įdarbino Vilniaus I tarybinėje ligoninėje. Nežinau, kur ir 

kaip jis buvo baigęs rentgeno laborantų kursus, tačiau medicinos žiniomis ne- 
pasižymėjo. Rentgeno aparatas buvo atviros sistemos. Saša buvo labai paslau- 
gus, malonus darbuotojas, bet ypatingai gudrus ir suktas. Jis pirmasis atvykda- 
vo ir paskutinysis išeidavo iš rentgeno kabineto. Ką jis veikdavo, aš ir nežino- 
jau. Tačiau vieną kartą atėjęs į rentgeno kabinetą, žiūriu, mano Saša šviečia 
ligonį. Aš jam ramiai ir draugiškai sakau, kad šviesti gali tik gydytojas, nes tik 
jis turi teisę tai atlikti. Nė kiek nesumišęs jis man atsakė, kad šis žmogus yra 
sveikas. Aš jam atsakiau, kad, norint pasakyti ligoniui, kad jis sveikas, reikia 
gerai išmanyti rentgenologiją. Dėl tos aferos aš Sašos niekam neskundžiau, nes 
jokios bylos nebūčiau laimėjęs. Sašos brolis būtų jį išgelbėjęs, o kaltas būčiau 
likęs aš. Saša ir toliau pinigavosi, pavojingai apgaudinėdamas pacientus. 

Naujosios Vilnios poliklinikoje visas personalas buvo rusiškas. Visas susira- 
šinėjimas vyko rusų kalba. Gydytojai, atvažiavę iš Rusijos ir Baltarusijos, buvo 
labai malonūs, paslaugūs, kultūringi. Poliklinikos vyriausiu gydytoju dirbo buvęs 
karo gydytojas V. Sorokinas. Kiti gydytojai buvo atvykę iš Minsko: chirurgas 
I. Alekseičikas ir jo žmona terapeutė, gydytojas V. Deščicas. Vokiečių okupa- 
cijos laikotarpiu jie buvo tuo metu įkurto Medicinos instituto Minske dėsty- 
tojai. Dėl neaiškių priežasčių vokiečių okupacijos metais šis institutas lyg, ir 
laikinai persikėlė į Vilnių su savo dėstytojais. Tačiau jie ir liko gyventi Vilniu- 
je. Ypač geras chirurgas buvo I. Alekseičikas. Jo sūnus Aleksandras yra žymus 
psichiatras ir šiuo metu gyvena ir dirba Vilniuje. Naujosios Vilnios poliklini- 
koje gydytoju rentgenologu dirbau iš viso ketverius metus (1949 08 22 — 
1952 01 01). Nuo 1952m. sausio 1 d. buvau perkeltas dirbti antraeilėse pa- 
reigose į Raudonojo kryžiaus ligoninės polikliniką gydytoju rentgenologu. 

Dr. V. Krotovas buvo didelis namisėda. Labai nemėgo dalyvauti konferen- 
cijose, suvažiavimuose ar kituose renginiuose. Jis save laikė vieninteliu rimtu 
specialistu ir nemėgo prieštaraujančių savo nuomonei. Dar man dirbant Šv. 
Jokūbo ligoninėje, Latvijos rentgenologai V. Krotovą pakvietė į svečius į Ry- 
gą. Jis pasiėmė ir mane. Rygoje susipažinome su Latvijos gydytojais rentgeno- 
logais. Tačiau nei V. Krotovas, nei aš jokių pranešimų neskaitėme. Latviai tu- 
rėjo keletą senų gydytojų rentgenologų, todėl jų rentgenologinė tarnyba atro- 
dė lyg ir pakankamai sutvarkyta. Rygos gydytojai miesto centre turėjo kuklų 
namelį, kuriame buvo įkurti Gydytojų namai. Ten ir vykdavo įvairūs posė- 
džiai bei susirinkimai. Rygoje susipažinome su jaunu gydytoju rentgenologų 
Eugenijumi Nemiro, kuris vėliau tapo vienu iš svarbiausių gydytojų rentgeno- 
logų Rygoje ir visoje Latvijoje. 


Lietuvos Respublikos vardu Vytauto Didžiojo Universiteto Rektorius, Senatas 


ir Viodesoriai skelbia, kad, ordinariniam profesoriui Dr. MYKOLUI ROMERII 
tektoriaujant ir ordinariniam profesoriui Dr. VLADUI LAŠUI esant Medicinos 
Vakulteto Dekanu, KAZIMIERAS AMBROZAITIS, gimęs 1911 m. liepos mėn. 
24 d. Ardiškių kaime, Viduklės valsčiuje, Raseinių apskrityje. išėjęs visus Medicinos 
Vakulteto medicinos skyriaus mokslus, gerai (cum Iaudeo) išlaikęs visus egzaminus, 
taijo medicinos gydytojo loipsnį. Tai Vytauto Didžiojo Universitetas liudija savo 
anispaudu, Rektoriaus ir Dekano parašais. 


Kaunas, 1936 m. lupkričio mėn. 11 d. 

Pirmoji Sovietų Sąjungos elektrorentgenograma, 
kurią 1956 metais atliko inž. Jonas Žilevičius 
su savo asistentu inž. Antanu Kaminsku 

kabinete med. m. kand. Kazio Ambrozaičio 

IOCTAHOBJIEHHEM I(EHTPAJIDHOTO KOMHTETA KIICC 
H COBETA MHHHCTPOB C0I08A CCP 
om 5 wuon6pa 1973 2004 


IIPHCY3KJ(EHA 
TOCYAAPCTBEHHAA IIPEMHA CCCP 


3KILIEBHŲY Nsany Hocndbosnuy, KAMHHCKACY Axr6nnacy Ilono, 
KaKNDUJAMAM METHUNECKUT NAYK, NAULAVNUKAM ceKmopos Haywuo- 
UCCA460060MeEA+CK020 UNCMUMyMma sAeKMpoepaguu, VWEIIEHKO Buk- 
Topy Tparopsesnuy, KaugavHuKŲ OMDeAA MO20 AMC UKCMUMyMa, 
IAJEEBY Hukoaao Pomamonuvy, O0kmMOopy Meduųunckuo NaYK, 
PYyK0600uUMea10 MmepanecmuvecKoli KaUnuKų Mocko6cKO20 OGAGCM- 
Wo20 — "MNAYJUNO -UCCA60060MeA6C 00 KAUMUNECKOO | UNC UM YMCA 
uvenu M. O. BaadunupoKoe0, ĮMHUTPIIEBY Teoprmo Ilsanosuuy, 
nauvaavNuKŲ OmOeaenuAn TaaeHOo?O KAUMUUECKO2O GO6NNO?O 20CnNU- 
Mada UNEKU akadenuKa H. H. Bypoenwo. PABKMHY Nocnby Xau- 
MOBINY, OOKMOpy MeJUNUKNCKUD MayK, GacedyMeMY  OMDeAON 
Bcecowanoeo NAyUNO - UC0A60060MLAVCK000 UNC UM Ya KAUNO 
Ol U SKCNEDUNEKMaa»NUOoL aupypeuu, AMBPOBANITIICY Kaancy 
Hanxopayc, Ookmopy NedUųuncKu—T MŪyjK, aacedymiųe ny Kagelpoli 


Buavumcoxozo eocydupcmeeuuoeo ynUGepcumeMma menu B. Kancy- 


xaca, MHETŲ/(EPHCY Mayme BepkoBNGY, JOKMOpY NMEdUŲUNCKUI NA- 

YX, PyK0600UMe410 omDeaa Hayuno-UccAe0060MeA+CK020 UKCMUMYMA 

onKOo402uu Munucmepomoa 80pa600xpanenus JTumosokoti CCP,— 

8a pas3paGoTEY H BH6APėHHė B MEJKHIŲUHCKYIO NpAKTUKY BA6KTPOPeHT- 
renorpadun, 


Įaunnū Ounaom 6w0aN 


AMBPOBAHTHCY 
Kasucy Haujopayc 


(H. HHKOB) 


TSRS Valstybinės premijos laureatai Vilniaus mokslininkai. Iš kairės: m. dr. Mauša 
Sneideris, prof. Kazys Ambrozaitis, inž. Jonas Zilevičius, inž. Viktoras Cepenko, 
techn. m. kand. Albinas Kaminskas 


Vilniaus miesto rentgenologų ir radiologų mokslinės draugijos valdyba 1978 m. 
Iš kairės sėdi: med. m. dr. V. Vitkienė (pirm.pav.), prof. K. Ambrozaitis (pirmininkas), 
prof. A. Bartusevičienė (sekretorė). Stovi iš kairės: gyd. H. Kontrimavičius (iždininkas), 
med. m. dr. V. Mamontovas, gyd. A. Rainienė ir gyd. R. Dobrovolskis (nariai) 


m: 

ndro tobulinimosi gydytojų rentgenologų ciklas Rentgenologijos ir ftiziatrijos katedroje 
183 m. Vilniuje. Iš kairės: asist. Algimantas Želvys, prof; Aldona Bartusevičienė, prof, 
izys Ambrozaitis (katedros vedėjas) 


160 m. Maskvoje. Iš kairės: Vincas Lapinskas, Aušra Šalčiūtė, 
of. Samuilas Reinbergas, Kazys Ambrozaitis 


CENTRINIS GYDYTOJŲ TOBULINIMOSI 
INSTITUTAS MASKVOJE 


Padirbėjus dvejus metus Šv. Jokūbo (I Tarybinėje) ligoninėje ir atsiradus 
kelialapiui į kursus, dr. V. Krotovas išsiuntė mane keturiems mėnesiams į Mask- 
vą pasitobulinti rentgenologijoje (1951 09 01—1951 12 28). 

Pirmą kartą išvažiavau Maskvą. Vorkutos lageryje buvau neblogai išmokęs 
rusų kalbą, todėl vykti į Maskvą nebijojau. 

Iš Lietuvos į Maskvą išvykome penkiese: Juozas Liutkus, Mykolas Zagors- 
kis, Leonora Mizeikytė, Juozas Janulionis ir aš. Maskvoje buvome apgyvendinti 
instituto bendrabutyje, kuris buvo Maskvos pakraštyje, prie Paukščių turgaus. 
Patalpos buvo senos, apleistos, be tinkamų patogumų. Viename kambaryje bu- 
vome apgyvendinti 25 kursantai. Lovos buvo sustatytos viena prie kitos taip, 
kad pro jas nebuvo galima praeiti. Dar gerai, kad buvo atskira patalpa darbui. 
Mūsų darbo vieta buvo I. Botkino ligoninė, įsikūrusi priešingame Maskvos pa- 
kraštyje, ir tolokai esąs Rentgenologijos ir radiologijos institutas Soliankoje. Pa- 
tekti į darbo vietą reikėdavo sugaišti mažiausiai vieną valandą ir tai, jeigu pas- 
kubėsi. Norint nuvykti į Botkino ligoninę iš Paukščių turgaus, reikėjo pusę 
valandos važiuoti tramvajumi iki centro, po to metro ir pagaliau pėstute. Vi- 
sose susisiekimo priemonėse rytais būdavo didžiausia spūstis, bėginėdavo mi- 
nios žmonių. Vėliau ir mes išmokome visur bėgte bėgti. 

Buvo pokario metas, miestas apšiuręs, jautėsi lėšų ir tvarkos stoka. Nors ir 
mes nebuvome išsipuošę, tačiau maskviečiai atrodė labai prastai ir nuvargę. Lais- 
va diena buvo tik sekmadienis, kurį išnaudojome lankyti miesto kultūrines įstai- 
gas. Mus ypač domino muziejai ir teatrai. 

Pagrindinė tobulinimosi vieta buvo Centrinis rentgenologijos ir radiologi- 
jos institutas, esantis beveik miesto centre. Čia vyko visos paskaitos, o semi- 
narai ir praktikos darbai — Botkino klinikinėje ligoninėje, kuri išsidėsčiusi di- 

deliame plote atskiruose 1—2 aukštų pastatuose. Instituto direktoriumi tuo me- 
tu dirbo rentgenologas profesorius Samuilas Aronovičius Reinbergas. Jis turė- 
jo didelį autoritetą tarp šalies rentgenologų ir tarp mokslininkų. Visi dėstyto- 
jai, išskyrus vieną rusą profesorių, buvo žydai. Beveik visi jie buvo docentai. 
Buvo kalbama, jog S. Reinbergas neleisdavo jiems ginti daktaro disertacijas ir 
tapti profesoriais. Dar buvo nerašyta nuostata, kad kiekvienas profesorius turi 
turėti savo mokyklą ir vadovauti mokslo įstaigai. Beveik visi dėstytojai buvo 
geri savo srities žinovai, paskaitas skaitė be jokių konspektų. Mokymo medžia- 
gos buvo pakankamai, išmokome labai daug. Visi kursantai neblogai pramoko 
rusiškai, nors kalbėti rusiškai buvo ir sunkoka. Buvau įsigijęs kapitalinius lei- 
dinius — S. Reinbergo monografiją apie kaulų ir sąnarių sistemos ligų rent- 
genodiagnostiką ir armėno B. Fanardžiano dviejų tomų rentgenologijos vado- 
vėlį. Reikėjo milžiniškų pastangų perskaityti šias storas knygas. Tačiau mes nu- 
galėjome — jas perskaitėme. Tik kursų pabaigoje supratome, kad į kursus at- 
vykome su labai silpnomis rentgenologijos žiniomis, o kursuose išmokome |a- 
bai daug. 

Tapęs rentgenologu tikėjausi, kad turėsiu sąlygas dirbti mokslo darbą. Kal- 
binau dr. V. Krotovą parašyti kokį straipsnį, ar kitu būdu reikštis. Deja, jis 
griežtai atsisakė nuo bet kokios mokslinės veiklos. Atvykęs į kursus, Maskvoje 
drįsau pakalbinti profesorių S. Reinbergą, gal jis padėtų man išsirinkti temą 
kandidato disertacijai. Profesorius S. Reinbergas man patarė pirmiausia išklau- 
syti kursus, gal jų metu atsiras temų, kurias turėčiau užsirašyti ir tuomet ateiti 
pas jį. Jis padėsiąs išsirinkti temą. Net sutiko būti mano disertacinio darbo 
moksliniu vadovu. Aš taip ir padariau. Nuvykau su 12 disertacinių temų sąra- 
šu. Išsirinkome temą — klinikiniai ir rentgenologiniai ūminio hematogeninio 
osteomielito tyrimai, gydant kompleksiškai penicilinu. Šv. Jokūbo ligoninėje 
buvo skyrius, kuriame buvo gydomi osteomielitu sergantys ligoniai. 

Buvau labai patenkintas sprendimu pradėti dirbti mokslinį darbą. Kaunie- 
tis J. Janulionis irgi kreipėsi į S. Reinbergą ir gavo disertacines temas ir sau, ir 
Petrui Jašinskui iš Kauno, su kuriuo giminiavosi, nes buvo vedę seseris. Tai 
buvo pirmosios trys kandidato disertacijos Lietuvoje, apgintos rentgenologijos 
tematika. Taip buvo užmegzti glaudūs asmeniniai ir moksliniai ryšiai su vado- 
vaujančia Sovietų Sąjungos mokslo įstaiga. 

O kursantai iš Lietuvos kursus Maskvoje baigė labai gerai ir su žodiniu 
pagyrimu. 

Kandidato disertacija 


1955 metų rudenį buvau vienam mėnesiui išsiųstas pasitobulinti neurorent- 
genologijos srityje į Centrinį neurologijos institutą Maskvoje. Vykdamas į Mask- 
vą, pasiėmiau ir disertacijos juodraštį, ketindamas parodyti šį darbą moksliniam 
vadovui prof. S. Reinbergui. Profesorius mano darbą įvertino teigiamai ir pa- 
sisiūlė jį kiek pataisyti. Reikėjo taisyti net ir kalbą, nes darbą buvau parašęs 
rusiškai ir privėlęs daug klaidų. Per mėnesį komandiruotės darbas buvo ištai- 
sytas, atspausdintas, parengtos fotografijos, schemos bei brėžiniai galų gale įrišti 
5 darbo egzemplioriai. Disertacinis darbas buvo pateiktas Centriniam rentge- 
nologijos ir radiologijos institutui gynimui. Kandidatio disertaciją sėkmingai 
apgyniau Maskvoje 1955 m. gruodžio 26 dieną. Gynimas buvo ilgas — truko 
tris valandas, ganėtinai sunkus, bet geranoriškas. Tarybą sudarė 33 rentgeno- 
logijos mokslo specialistai. Jie domėjosi šiuo darbu ir labai daug klausinėjo. 
Gana greitai po gynimo gavau ir medicinos mokslų kandidato diplomą. 

Pateikiant gynimui tris disertacijas iš Lietuvos, S. Reinbergas turėjo rimtai 
apsvarstyti, kur tas disertacijas ginti. Jis atvirai pasakė, kad mano disertaciją, kaip 
gerą, galįs drąsiai rekomenduoti ginti Centriniame rentgenologijos ir radiolo- 
gijos institute, kur tarybą sudarė vien tos srities specialistai. Tuo tarpu J. Janu- 
lionio ir P. Jašinsko disertacijos, kurios buvo iš radioterapijos srities, nuspręsta 
įteikti Centrinio gydytojų tobulinimosi instituto mokslinių laipsnių gynimo ta- 
rybai, anot S. Reinbergo, todėl, kad toje taryboje buvo tik keli rentgenologai 
ir jas apginti bus lengviau. 1956 metais J. Janulionis ir P. Jašinskas disertaci- 
jas sėkmingai apgynė. Aš labai stebėjausi Petro Jašinsko sėkme, nes jis visiškai 
nemokėjo rusų kalbos, todėl reikėjo vertėjo. Tiesa, tokiais atvejais buvo viešai 
prašoma atsižvelgti į jaunų sovietų respublikų piliečių galimybes ir daryti jiems 
kalbos nuolaidų. 


Samuilas Aronovičius Reinbergas 


Profesorius S. Reinbergas tapo geru Lietuvos draugu ir mecenatu. Jo dėka 
daugelis mūsų rentgenologų apgynė disertacijas. Maskvos mokslo kuluaruose 
buvo kalbama, kad jo nemėgstama už griežtą ir kandų charakterį. Todėl jo veik- 
la nukrypo į periferiją. Profesorius labai artimai bendravo su Lietuvos rentge- 

nologais, dalyvaudavo visuose mūsų renginiuose, konferencijose, taip pat kvies- 
davo mus į renginius Maskvoje. 

Man teko ne kartą būti prof. S. Reinbergo namuose. Visur buvo daugybė 
knygų, paveikslų ir kitų meno kūrinių. Žmona buvo už jį kiek vyresnė, gene- 
rolo našlė, rusė. Jiedu turėjo tik vieną, nepaprastų gabumų dukterį Leną. Po 
sunkaus kandidato disertacijos gynimo profesorius vietoj vaišių restorane pa- 
kvietė mane pietų į savo namus. Pietūs buvo labai kuklūs, su šampano taure. 
Šeimoje buvo laikomasi aristokratiškų manierų. S. Reinbergas į darbą ir iš darbo 
kasdien važiuodavo nuosavu automobiliu, vairuojamu samdyto vairuotojo. 

Tuo pačiu metu disertacijas apgynė taip pat Šv. Jokūbo ligoninėje dirbęs 
chirurgas Augustas Pronckus ir terapeutas Leontijus Motiejūnas. Tai buvo la- 
bai garbingas įvykis ligoninės gyvenime. Ta proga vyriausiojo gydytojo V. Eli- 
siejevo įsakymu trijų mūsų disertacijų autoreferatai buvo iškilmingai iškabinti 
skelbimų lentoje ir kabėjo visą mėnesį. Taip buvo pagerbti pirmieji disertan- 
tai. Rentgeno skyriuje manęs su sėkmingu disertacijos gynimu niekas nepasvei- 
kino, net neįteikė gėlių, kaip buvo įprasta. Dr. V. Krotovas tylėjo, o jo sky- 
rius be jo leidimo bijojo išsišokti. 

Apgynęs disertaciją, svajojau ir toliau tęsti mokslinę veiklą. Susitikęs su prof. 
S. Reinbergu, nepraleisdavau progos priminti jam apie savo ketinimą rengti 
daktaro disertaciją. Jis šiuo klausimu su manimi kalbėdavo labai nenoriai. Vė- 
liau Maskvoje sužinojau, kad prof. S. Reinbergas noriai vadovauja tik kandi- 
daro disertacijoms, o daktaro disertacijos jo visai nedomina. 


RAUDONOJO KRYŽIAUS LIGONINĖ 


1952 m. sausio 1 d. iš Naujosios Vilnios poliklinikos buvau perkeltas į 
Raudonojo Kryžiaus ligoninę Vilniuje. Buvau labai dėkingas V. Krotovui už 
tokį dėmesį. 

Raudonojo kryžiaus ligoninės Rentgeno skyriaus vedėja dirbo nesenai rent- 
genologe tapusi gydytoja Aldona Valiuškytė-Bartusevičienė. Ligoninėje buvo du 
rentgeno aparatai: vienas poliklinikoje, o kitas stacionare. Aš dirbau poliklini- 
koje popietinėmis valandomis kaip antraeilininkas. Darbo labai daug. Niekas 
nepaisė nustatyto darbo krūvio. Priimdavau tiek ligonių, kiek jų tą dieną bū- 
davo. Dažnai peršviesdavau apie 40 krūtinės ląstų ir 7—8 skrandžius. Kartais 
neramūs ligoniai daužydavo kabineto duris, bardavosi ir įvairiomis priemonė- 
mis mėgindavo patekti pas gydytoją be eilės. Tuo metu ligoninės vyriausiąja 
gydytoja dirbo lietuviškai nekalbanti atvykėlė, o pavaduotoju — gydytojas Stasys 
Trepšys. 

Mano rentgeno laborante dirbo senyva Lietuvos žydė, žymaus komunistų 
pogrindžio judėjimo šulo — Abromavičiaus žmona Olga Javičiūtė. Olga Javi- 
čiūtė-Abromavičienė buvo fanatikė komunistė, kišosi į visokius reikalus, kurie 
jai nepriklausė. Labai sekė, kad nepriimčiau asmeninių ligonių. Dr. Pr. Nor- 
kūnas neretai atsiųsdavo man peršviesti privačius ligonius, dažniausiai atvyku- 
sius iš Baltarusijos. Kartą ji sugriebė kelis siuntimo lapelius ir nunešė ligoni- 
nės vyriausiajam gydytojui, kuriuo tada jau dirbo Vytautas Žygas. Buvo daug 
šnekų ir svarstymų, bet dėl šio įvykio manęs niekas nekvietė pasiaiškinti. Byla 
buvo numarinta. Tačiau šis įvykis visada būdavo minimas anoniminiuose skun- 
duose, kurių nemažai pasitaikydavo. 


SAUGUMO AKIRATYJE 


(Grįžęs iš lagerio tikėjausi, kad niekas nieko apie mane nežino ir jokių ne- 
malonumų daugiau neturėsiu. Tačiau aš buvau pernelyg naivus. Saugumas mane 
pasikalbėti buvo iškvietęs keletą kartų, matyt, tikėdamasis užverbuoti dirbti sau- 
gume. Pirmąjį kartą vakare gavau telefoninį pranešimą, kad rytojaus dieną nu- 
rodytą valandą atvykčiau į vieną iš Sveikatos apsaugos ministerijos skyrių. At- 
ėjus prisistatė prastai lietuviškai kalbantis saugumietis, kuris paliepė eiti kartu, 
pakeliui su niekuo nesisveikinti ir nieko nekalbinti. Nuvedęs mane į Saugumo 
rūmus Gedimino g., perdavė rusiškai kalbantiems darbuotojams. Tąsyk, taip 
ir kitais atvejais, kalbos būdavo ilgos, įžūlios, prievartaujančios. Tačiau man vis 
pasisekdavo taikiai ir geruoju ištrūkti iš jų nagų. Aš, kaip buvęs lagerininkas, 
daug kartų tardytas, neblogai žinojau saugumo tardymo manieras ir įpročius, 
dėl to lengvai išsisukdavau iš jų pinklių. Vieno tardymo metu sėdėjo du aukš- 
to rango pareigūnai. Jie padavė man popieriaus lakštą ir paprašė surašyti visus 
pažįstamus. Aš, kaip buvęs lagerininkas, žinodamas visus tardymo stilius ir ma- 
nieras, ramiai paėmiau tą popieriaus lakštą ir surašiau visus arba mirusius, ar- 
ba jau išvykusius iš Lietuvos asmenis. Jie atidžiai peržiūrėjo tą sąrašą ir pasakė: 
„Och kakoj ty bolšoj svolač“. Ir liepė man kuo greičiausiai nešdintis. Atrodo, 
kad saugumiečiai suprato su kuo turi reikalą ir daugiau manęs „maloniems“ 
pasikalbėjimams į saugumą nebekvietė. 

Kvietimas į saugumą pasikalbėti per Sveikatos apsaugos ministeriją buvo ne 
visai patogus ir slaptas. Todėl saugumas sugalvojo labai originalų susitikimo 
su savo klientais būdą. Jie beveik kiekviename viešbutyje turėjo po atskirą kam- 
barį, skirtą pasimatymams. Niekas negali įtarti, kad žmogus eina į viešbutį su- 
sitikti su saugumiečiu. Kartą mane saugumas išsikvietė į „Gintaro“ viešbutį prie 
stoties. Įeinu į 223 viešbučio kambarį. Jame mane pasitiko gražiai apsirengęs 

džentelmenas, ryšintis lietuvišką tautinį kaklaryšį, bet nekalbantis lieruviškai. 

Sovietų Sąjungos sistemoje labai populiarūs buvo skundai, kurie suteikdavo 
daug įvairių žinių apie skundžiamą žmogų bei įstaigą. Pradžioje skundai buvo 
anoniminiai, vėliau su skundėjo parašu. Dar vėliau buvo geri bet kurio tipo 
skundai. Skundus rašė visi, kurie mokėjo rašyti. Per savo permainingo gyveni- 
mo mokyklą teko aiškintis dėl penkių apeliacinių skundų. 


ONKOLOGIJOS INSTITUTAS 


Nuo senų laikų Vilniuje, Bokšto gatvėje, veikė garsus Odos ir venerinių 
ligų mokslinis institutas, kuris karo ir pokario metais atliko didelį mokslinį ir 
praktinį darbą, užkertant kelią plisti venerinėms ligoms. Jos buvo labai išpli- 
tusios ir sparčiai plito toliau. Odos ir venerinių ligų instituto bei Vilniaus Odos 
ir venerinių ligų dispanserio dėka venerinių ligų, ypač sifilio protrūkis buvo 
sustabdytas. Ligonių skaičius labai sumažėjo, pavojus venerinių ligų protrūkiui 
praėjo. Buvo siūloma uždaryti Odos ir venerinių ligų institutą ir jo vietoje įkurti 
Onkologijos mokslinio tyrimo institutą. Tai minčiai karštai pritarė Sveikatos 
apsaugos ministras profesorius Vytautas Girdzijauskas. Jo dėka 1957 m. kovo 
1 d. ir buvo įkurtas Onkologijos institutas. Jo bazė buvo Bokšto g., Odos ir 
venerinių ligų dispanserio patalpose, taip pat ir Polocko g. 6, Užupyje, Onko- 
logijos dispanseryje, kuriame ir prieš karą buvo onkologinė įstaiga. 

Instituto direktoriumi buvo paskirtas Eksperimentinės ir klinikinės medici- 
nos instituto vyresnysis mokslinis bendradarbis, medicinos mokslų kandidaras 
Albertas Telyčėnas. Jam, kaip Sveikatos apsaugos ministerijos patikėtiniui, bu- 
vo pavesta suorganizuoti reikiamus struktūrinius padalinius ir pasiūlyti juose 
dirbti tinkamus kadrus. Aš labai nustebau, kai gavau pasiūlymą dirbti institu- 
te ir užimti jame Rentgenologijos ir radiologijos skyriaus vedėjo vietą. Nedve- 
jodamas sutikau pereiti dirbti iš I tarybinės ligoninės į Onkologijos institutą, 
nes norėjau toliau dirbti mokslinį darbą. Jei šio instituto paskirtis būtų peda- 
goginis darbas, mane, kaip politiškai „nešvarų“, dirbti nebūtų priėmę. 

Iš visų pakviestų dirbti į Onkologijos institutą tik penki turėjo medicinos 
mokslų kandidatų laipsnius: onkologas teoretikas ir instituto direktorius Al- 
bertas Telyčėnas, chirurgas Petras Norkūnas, rentgenologė Aušra Šalčiūtė, chi- 
rurgas Algirdas Jackevičius ir rentgenologas Kazys Ambrozaitis. Visi kiti buvo 

geri savo srities specialistai, tačiau be mokslinio laipsnio. Iš pirmųjų bendra- 
darbių reikėtų paminėti gydytojus Viktorą Kutorgą, Česlovą Vikšraitį, Eleną 
Moncevičiūtę, Stasį Keblą ir kt. Onkologijos instituto direktoriaus pavaduo- 
toju mokslo reikalams buvo paskirtas gydytojas ginekologas Borisas Luchtanas, 
kuris vėliau ėjo mokslinio sekretoriaus pareigas. 

Instituto teoriniai skyriai, kaip Eksperimentinės terapijos ir preparatų sin- 
tezės laboratorija, Patofiziologijos ir kiti buvo įsikūrę Bokšto g., Odos ir vene- 
rinių ligų dispanserio patalpose, kieme, dviejų aukštų name, kuriame buvo ir 
Onkologijos instituto vadovybė. Visi klinikiniai skyriai buvo įsikūrę Onkolo- 
gijos dispanserio klinikiniuose skyriuose Polocko g. 6. Ten buvo ir instituto 
rentgeno kabinetas — skyrius, kuriame aš ir dirbau. 

Onkologijos dispanserio (Polocko g. 6) rentgeno kabineto vedėju ir vienin- 
teliu gydytoju rentgenologu dirbo Mauša Šneideris. Įsikūrus Onkologijos ins- 
titutui, atėjo dirbti instituto gydytojai rentgenologai — skyriaus vedėju Kazys 
Ambrozaitis ir jaunesniąja moksline bendradarbe Aušra Šalčiūtė. 

Aušra Šalčiūtė buvo pirmoji stacionarinės rentgenologijos aspirantūros as- 
pirantė Vilniaus universiteto Medicinos fakultete. Ji lietuvių kalba parašė ir pir- 
moji 1957 m. apgynė Vilniuje medicinos mokslų kandidato disertaciją tema: 
„Pirminio plaučių vėžio rentgenodiagnostika“. Jos mokslinė vadovė buvo pro- 
fesorė Dina Kuncevič, o konsultantas - profesorius Samuilas Reinbergas. Vė- 
liau Aušra Šalčiūtė specializavosi vaikų rentgenologijoje ir dirbo kaip šios rent- 
genologijos srities specialistė. Aušra, kaip ją visi vadino, buvo labai energinga, 
veikli, emocinga ir gera savo srities specialistė, kuri galėjo dirbti tik viena, nes 
kolektyve konfliktuodavo. Tą jos sunkų charakterį pajuto ir Onkologijos ins- 
titutas. Padirbėjus vos kelis mėnesius, iš Onkologijos instituto ji buvo atleista. 

Rentgeno kabinete likome dirbti dviese, drauge su Onkologinio dispanse- 
rio gydytoju rentgenologų Mauša Šneideriu, kuris dispanseryje užėmė labai svar- 
bią vietą — buvo komunistų partijos organizacijos sekretorius. Jis save laikė 
komunistu pogrindininku, nes nepriklausomos Lietuvos metais veikė pogrin- 
dyje kaip idėjinis komunistas. Tačiau, nepaisant mūsų skirtingų požiūrių, su- 
gyvenome gerai, taikiai. Iš esmės jis pradžioje savotiškai pavydėdavo mano vietos 
Onkologijos institute. Tačiau jis neturėjo mokslinio laipsnio, kurio reikia dir- 
bant mokslo įstaigoje. Mes draugiškai įsitrraukėme į intensyvų gamybinį ir moks- 
linį darbą ir pasiekėme gerų rezultatų. Jis čia parengė ir apgynė kandidato ir 
daktaro disertacijas, aš — sėkmingai apgyniau daktaro disertaciją. Parašėme 


Onkologijos institutas ži 


drauge keletą knygų bei paskelbėme nemažai mokslinių straipsnių. Medžiagos 
moksliniam darbui Onkologiniame dispanseryje buvo apstu. Dirbant Onko- 
logijos institute, jo Onkologijos dispanserio klinikinėje bazėje buvo palankios 
sąlygos ryžtis rašyti daktaro disertaciją. 

Po poros metų Mauša Šneideris, ilgai abejojęs, perėjo dirbti į Onkologijos 
instituto mano vadovaujamą Rentgenologijos ir radiologijos skyrių moksliniu 
bendradarbiu. Vietoj jo į Onkologinį dispanserį gydytoju rentgenologu atėjo 
dirbti Vytautas Gurauskas. Labai greitai M. Šneideris tapo Onkologijos insti- 
tuto nepamainomu partijos sekretoriumi. Jis ir čia buvo ramus ir sukalbamas 
žmogus. 


Daktaro disertacija 


Norint pradėti rengti disertacinį darbą, reikia turėti gerą klinikinę bazę, ku- 
rioje galima surinkti pakankamai mokslinės medžiagos, išsirinkti temos pava- 
dinimą, o svarbiausia, pasirinkti autoritetingą ir visais žvilgsniais garsų moksli- 
nio darbo konsultantą. Onkologijos institutas Vilniuje buvo tinkama bazė. Iš- 
sirinkti daktaro disertacijos temą man padėjo 1958 metais VII Sąjunginiame 
rentgenologų ir radiologų suvažiavime Saratove girdėta mintis apie rentgeno- 
diagnostikos sunkumus, nustatant viršutinės skrandžio dalies vėžį. Mano pasi- 
rinktoji tema buvo: „Viršutinės skrandžio dalies vėžio rentgenodiagnostikos duo- 
menys“. Tačiau sunkiausia sekėsi gauti daktaro disertacijos mokslinį konsul- 
tantą. Daug kartų prof. S. Reinbergas piktai atsisakydavo prašomas būti moks- 
liniu konsultantu ir vadovu. Pagaliau jis vieną kartą mane išbarė ir paprašė dau- 
giau šiuo klausimu su juo nekalbėti. Iš esmės man konsultanto ir nereikėjo. 
Tačiau šiauštis prieš nusistovėjusias taisykles būtų buvę neprotinga ir pavojin- 
ga. Jau turėdamas parengtą disertacijos rankraštį, nutariau ieškoti konsultanto. 
Juo sutiko būti jaunas, ką tik apsigynęs daktaro disertaciją S. Reinbergo ben- 
dradarbis Leonidas Rozenštrauchas. Jam papasakojau apie S. Reinbergo atsisa- 
kymą vadovauti mano daktaro disertacijai. 

Daktaro disertacijai galutinai užbaigti iš darbovietės buvo išleidžiama pusei 
metų kūrybinių atostogų. Turėdamas disertacijos juodrašų, nueinu pas insti- 
tuto direktorių, padedu ant stalo darbą ir prašau leisti kūrybinių atostogų. Ne- 
sitikėjau, kad mano disertacija sukels tokį didelį pavydo erzelį instirute. M. Šnei- 

deris, kaip partijos organizacijos sekretorius, pareiškė protestą, sakydamas, jog 
jis irgi baigė rašyti daktaro disertaciją ir taip pat nori eiti kūrybinių atostogų. 
Iš vieno skyriaus išleisti atostogų du darbuotojus nebuvo jokios galimybės. Su- 
daroma komisija iš trijų asmenų nustatyti, kuris iš mūsų yra daugiau atlikęs 
disertacinio darbo. Tada žinojau, kad M.Šneideriui dar labai toli iki disertaci- 
jos pabaigos, ir ramiai laukiau, kaip baigsis šis triukšmas. Nors komisija netei- 
singai konstatavo, kad abu pretendentai yra atlikę vienodai darbo, aš jau turė- 
jau tiek padaręs, kad man tų kūrybinių atostogų ir nebereikėjo. Todėl ir pa- 
siūliau M. Šneideriui eiti kūrybinių atostogų. Tačiau jis atsisakė. Tą pačią dieną 
M. Šneideris padiktavo sutartį, kaip per kūrybines atostogas turėsiu rašyti di- 
sertaciją. 

Aš daktaro disertaciją apgyniau laiku, 1966 metais, tuo tarpu M. Šneideris 
apgynė tik 1968 m., t.y. po dvejų metų. Šio kivirčo metu turėjau elgtis labai 
apdairiai ir protingai, nes mano konkurentas buvo komunistų partijos sekre- 
torius M. Šneideris. Tuo labiau, kad ir instituto direktorius A. Telyčėnas tu- 
rėjo savų interesų šiame konflikte. Mat A. Telyčėnas irgi tuo pačiu metu bu- 
vo bebaigiąs rašyti daktaro disertaciją ir tarp jo ir manęs vyko lenktynės, kuris 
pirmas apsigins. Jam buvo naudinga mūsų disertacijų gynimo vilkinimas. Ma- 
no disertacija buvo baigta rašyti šiek tiek anksčiau negu instituto direktoriaus 
A. Telyčėno ir abi turėjo būti apgintos 1965 metais Vilniuje, Medicinos fa- 
kulteto specialioje Mokslinių laipsnių gynimo taryboje. Šios tarybos mokslinis 
sekretorius prof. Henrikas Polukordas mano disertacijos gynimą nukėlė vėliau, 
jau į 1966 m. sausio 6 d. Todėl instituto direktoriaus apgintos disertacijos au- 
toreferatas iškilmingai kabėjo garbės lentoje kaip pirmoji daktaro disertacija ins- 
tituto istorijoje. 

Pasirengimas disertacijos gynimui vyko ne taip jau sklandžiai. Apie baigtą 
disertaciją ir mokslinį konsultantą profesorių Leonidą Rozenštrauchą privalė- 
jau pranešti ir savo garbiajam mecenatui profesoriui S. Reinbergui. Jo reakcija 
buvo stulbinama. Jis man parašė labai nemalonų laišką, kuriame kaltino ma- 
ne, €są aš supykdžiau jį su geriausiu draugu dr. L. Rozenštrauchu. Juk jis, S. 
Reinbergas, esąs vienintelis šios disertacijos mokslinis konsultantas, kuris nuo 
pirmosios iki paskutinės raidės yra padėjęs man parengti šį darbą. Vėliau L. 
Rozenštrauchas pakalbėjo su S. Reinbergu ir išsprendė šį nelemtą konfliktą. 
Mano daktaro disertacijos konsultantais buvo įrašyti du asmenys: profesorius 
S. Reinbergas ir profesorius L. Rozenštrauchas. 

Disertaciją ginti buvo nutarta Vilniuje. Disertacijos gynimo oficialiaisiais 
oponentais privalėjo būti trys medicinos mokslų daktarai. Iš Vilniaus buvo pa- 
skirti du oficialieji oponentai: chirurgas profesorius Pranas Norkūnas ir rent- 
genologė profesorė Dina Kuncevič. Iš Maskvos — rentgenologijos profesorius 
Jefimas Kaganas.Visi klausimai, susiję su disertacijos gynimu, buvo suderinti 
ir išspręsti. 

Likus vienai savaitei iki mano disertacijos gynimo, į namus paskambino Vil- 
niaus universiteto prorektorius docentas Bronius Sudavičius ir oficialiai prane- 
šė, kad oficialioji mano disertacijos oponentė vilnietė profesorė Dina Kunce- 
vič atsisako būti mano disertacijos oponente. Reiškia reikia per šią paskutinę 
savaitę ieškoti kito oponento. Prorektorius užsiminė, kad D. Kuncevič mėgs- 
tanti daryti panašius juokelius. Tačiau šie prorektoriaus žodžiai 

manęs nepaguodė. Paskambinau profesorei D. Kuncevič, bet ji griežtai at- 
sisakė dalyvauti disertacijos gynime. Kreipiausi į savo disertacijos konsultantą 
L. Rozenštrauchą, prašydamas jo patarimo ir pagalbos šioje situacijoje. Rem- 
damasis disertacijos gynimo nuostatais, L. Rozenštrauchas paprašė savo žmo- 
nos greitai pasirengti ir būti oponentu vietoj patvirtinto disertacijos oponen- 
to. Taip išsisprendė šis keblus reikalas. Disertacijos gynimo dieną per iškilmingą 
posėdį, visiems sėdint savo vietose ir laukiant gynimo pradžios, netikėtai pla- 
čiai atsidaro salės durys ir į salę įžengia oficialioji disertacijos oponentė profe- 
sorė Dina Kuncevič, kuri priėjusi prie prezidiumo stalo, atsisėdo į oponentams 
skirtą vietą. Per salę persirito šurmulys, nes visi buvo nustebinti tokio netikė- 
to reginio. Disertacijos gynimas vyko įprastine tvarka, lyg būtų nieko neįvykę. 
Pasirodo, kad gerbiamoji profesorė yra iškrėtusi panašų pokštą ne vienam di- 
sertantui. Tai buvo jos įgimtas būdo bruožas: atkreipti į save dėmesį, nors tai 
būtų atliekama kitų asmenų įskaudinimo ir paniekinimo sąskaita. Norėdama 
pasirodyti, ji visada vėluodama iškilmingai įžengdavo į salę, posėdžiui ar ko- 
kiam kitam iškilmingam renginiui vykstant, kad visi ją pamatytų. Jos charak- 
teris buvo pobjauris, elgsena nenuspėjama ir nekontroliuojama. 

Po disertacijos gynimo buvo iškilmingas banketas, kuriame dalyvavo opo- 
nentai, vadovas, draugai ir tarp jų profesorė Dina Kuncevič. 


RENTGENOLOGIJOS RAIDOS BRUOŽAI 
LIETUVOJE 


Jau seniai žmonija ieškojo būdų, kaip pažvelgti į gyvo organizmo vidų, pa- 
žinti jo sandarą, jame vykstančius procesus. Svajonė išsipildė, kai 1895 m. lap- 
kričio 8 dieną Viurcburge fizikos profesorius Vilhelmas Konradas Rentgenas (Ro- 
entgen) atrado naujus spindulius, kurie leido pamatyti žmogaus organizmo vidų, 
jo organus, stebėti jų veiklą. Plačiausiai jie buvo pradėti taikyti medicinoje. 

Lietuvoje, ypač Vilniuje, naujai atrastais rentgeno spinduliais ir jų panaudo- 
jimu medicinos praktikoje susidomėta labai anksti. Jau 1896 m. balandį, pra- 
ėjus vos penkiems mėnesiams po rentgeno spindulių atradimo, Vilniaus medi- 
cinos draugija pasikvietė iš Sankt Peterburgo fizikos laboratorijos bendradarbį 
A. Geršūną, kuris padarė mokslinį pranešimą apie naujai atrastus spindulius, pa- 
demonstravo aparatūrą ir padarė plaštakos rentgenogramą su svetimkūniu — ada- 
ta. Tai buvo pirmas mokslinis pranešimas apie rentgeno spindulius Vilniuje ir 
Lietuvoje. Keletą dienų anksčiau negu A.Geršūnas, Vilniaus visuomenę su rent- 
geno spinduliais supažindino apsukrus biznierius Maksas Resneris, pasivadinęs 
rūmų artistu. 1896 metų kovo 31 dienos laikraščio „Vilenskij vestnik“ Nr. 73 
pirmajame puslapyje buvo išspausdinta telegrama, kurioje pranešama, kad ba- 
landžio 6 dieną Bajorų susirinkimų salėje bus demonstruojami profesoriaus Rent- 
geno X spinduliai, atliekamos rentgenogramos, pristatoma aparatūra, bus apta- 
riami galutiniai rezultatai. Visa tai atliks rūmų artistas Maksas Resneris. 

1996 m. lapkritį pirmąjį rentgeno kabinetą Vilniuje atidarė gydytojas F. 
Dembovskis. 1900 metais gydytojas L. Sremba Vilniuje atidarė antrąjį rentge- 
no kabinetą. Tais pačiais metais buvo atidarytas trečias rentgeno kabinetas Vil- 
niaus žydų ligoninėje, kuriame dirbo gydytojas V. Šabadas, vėliau Sovietų Są- 
jungoje tapęs garsiu mokslininku. 1903 metais rentgeno aparatą įsigijo Vilniaus 
gydytojas Levas Ivanteris, kuris dirbo rentgenologu 

Vilniuje iki mirties — 1942 metų. 1913 metais jaunas gydytojas J. Dilo- 
nas Vilniaus medicinos draugijos posėdyje padarė jau gana rimtą pranešimą apie 
plaučių, širdies, inkstų ir skrandžio rentgenologinį tyrimą. Vėliau jis, kaip ir 
V. Šabadas, tapo žymiu Sovietų Sąjungos mokslininku. Vilniaus lietuvių sani- 
tarijos draugija Vilniaus lietuvių ligoninėje 1919 m. taip pat atidarė rentgeno 
kabinetą. Jame ilgą laiką dirbo tos ligoninės direktorius gydytojas rentgenolo- 
gas Danielius Alseika, kuris 1926 metais Vilniuje mirė nuo spindulinės ligos. 
Dar 1896 m. rentgenologijos entuziastai gydytojai F. Dembovskis, L. Stemba, 
E. Kanas, J. Dilonas, V. Šabadas Vilniaus medicinos draugijoje skaitė praneši- 
mus, demonstravo rentgenogramas, atkreipdami dėmesį į šio tyrimo diagnos- 
tines galimybes. 

1926 m. galingesnį rentgeno aparatą įsigijo Vilniaus Šv. Jokūbo ligoninė, 
kurioje dirbo aukštos kvalifikacijos gydytojas rentgenologas A. Marcinčikas. Jis 
rentgenologijos mokėsi Vienoje, pas rentgenologijos pionierių ir vieną pirmų- 
jų rentgeno spindulių aukų — Vienos profesorių Gvidą Holcknechtą. Čia taip 
pat rentgenologijos mokėsi ir paskui dirbo gydytoju rentgenologu Vladimiras 
Krotovas. 

Pirmąjį rentgeno kabinetą buvusioje Kauno gubernijoje 1914 metais Kau- 
ne atidarė gydytojas L. Lapinas. Nepaisant didelio susidomėjimo rentgeno spin- 
duliais, rentgeno kabinetai Lietuvoje steigėsi lėtai. 1920 metų „Medicinos“ žur- 
nalo duomenimis, Lietuvoje buvo žinomas tik vienas rentgenologas — chirur- 
gas gydytojas J. Žemgulys. 1921 metais Kaune rentgeno aparatus įsigijo Karo 
ligoninė (vedėjas J. Žemgulys) ir Kauno miesto ligoninė (vedėja P. Kalvaity- 
tė). 1922 metais buvo atidarytas naujas rentgeno kabinetas Tauragėje (vedėjas 
B. Zacharinas). 1923 m. rentgeno kabinetus atidarė Kauno žydų ligoninė (ve- 
dėjas B. Lehmanas), Šiaulių miesto ligoninė (vedėjas M. Mickus), taip pat buvo 
atidarytas privatus gydytojų B. Golacho ir J. Sudarskio rentgeno kabinetas Kau- 
ne. Be to, 1923 m. rentgeno aparatus moksliniams tyrimams įsigijo Kauno uni- 
versiteto Medicinos fakultetas ir dar du privatūs gydytojai — S. Meras Pane- 
vėžyje ir G. Zelkė Šiauliuose. Kiek vėliau, 1925 metais, rentgeno aparatus įsi- 
gijo Kauno vaikų (vedėjas A. Matulevičius), Marijampolės apskrities ligoninė 
ir privatūs gydytojai J. Žemgulys Kaune ir B. Frendbergas Šiauliuose. 

Tuo metu Lietuvoje profesionalių gydytojų rentgenologų nebuvo. Gydyto- 
jai rentgenologo specialybę įgydavo darbo vietos principu, dažniausiai užsie- 
nyje. Nei Vilniaus, nei Kauno universitetų Medicinos fakultetuose rentgeno- 

logija nebuvo dėstoma. Dar 1923 metais gydytoja rentgenologė Paulina Kal- 
vaitytė primygtinai siūlė įkurti rentgenologijos katedrą Kaune prie Universite- 
to Medicinos fakulteto, kurioje būtų dėstoma rentgenologija ne tik studentams 
medikams, bet ir rengtų gydytojus rentgenologus. 

1925 m. buvo išleistas potvarkis, kuriame buvo įteisinta gydytojo rentge- 
nologo specialybė ir 1927 m. — medicininės rentgenologijos egzaminų pro- 
grama. Gydytojai, norėdami gauti iš Sveikatos departamento leidimą dirbti rent- 
genologu, turėjo išlaikyti nustatytus egzaminus ir gauti leidimą rentgeno kabi- 
netui įkurti. 

Iš pirmųjų specialistų rentgenologų Lietuvoje reikia paminėti gydytojas Pau- 
liną Kalvaitytę, Oną Kerpauskaitę ir Eleną Jacevičaitę. Jos visos kilusios iš Že- 
maitijos, visos vidurinį mokslą baigė Telšiuose. Medicinos studijas pradėjo Sankt 
Peterburgo moterų medicinos institute. Jų studijas nutraukė prasidėjęs Pirma- 
sis pasaulinis karas. Grįžusios į Lietuvą ir čia dar neradusios veikiančios aukš- 
tosios mokyklos, išvyko į Berlyną — rentgeno spindulių lopšį. Galbūt, tai ir 
nulėmė jų susidomėjimą rentgenologija — jauniausia medicinos mokslo šaka, 
kuri Vokietijoje tuo metu labai intensyviai ir visapusiškai buvo fizikų, medikų 
ir kitų studijuojama bei tobulinama. Ten jos atliko gydytojo rentgenologo spe- 
cializaciją ir tapo pirmosiomis rentgenologėmis specialistėmis Lietuvoje. 

Nuo 1925 iki 1940 metų gydytoja rentgenologė Ona Kerpauskaitė vado- 
vavo Kauno valstybinės ligoninės rentgeno skyriui drauge su Elena Jacevičaite. 
Ir man, tada dar terapeutui, teko susidurti su jomis ligoninėje. 1940 m. mirus 
O. Kerpauskaitei, skyrių vadovauti perėmė E.Jacevičaitė. Gydytoja rentgeno- 
logė P. Kalvaitytė daugiau nei 14 metų vadovavo Kauno karo ligoninės rent- 
geno skyriui. P. Kalvaitytė ir O. Kerpauskaitė pirmosios pradėjo rengti darbo 
vietos principu gailestingąsias seseles rentgeno laborantėmis. Iš pirmųjų gailes- 
tingųjų seselių — rentgeno laborančių reikėtų paminėti Verutę Buterlevičie- 
nę, 50 metų išdirbusią rentgeno laborante, Marytę Andriuškevičiūtę, Stasę Sta- 
nišauskienę, Oną Birutienę, Domutę Rimkutę, Bronę Paknytę. 

1922 metais P. Kalvaitytė pirmoji Lietuvoje parašė ir savo lėšomis išleido 
28 puslapių knygelę lietuvių kalba „Rentgeno spinduliai (ką su jais galima ir 
ko negalima padaryti)“, kuri buvo svarbus įnašas į rentgenologijos mokslo plėtrą 
Lietuvoje. 

Nepaisant įvairių objektyvių sunkumų, 1926—1940 metais daug apskričių 
ir miestų ligoninių bei privačiai dirbančių gydytojų buvo įsigiję rentgeno apa- 

ratūrą. 1940 metų Sveikatos apsaugos komisariato ataskaitų duomenimis, tuo 
metu Lietuvoje buvo 47 rentgeno aparatai, iš jų 39 ligoninėse ir sanatorijose, 
8 privačiuose kabinetuose. Iš tuo metu buvusių 22 apskričių ligoninių rentge- 
no aparatus turėjo 15, kuriose dirbo tik specialistai rentgenologai. Rentgeno- 
logais dažnai dirbo chirurgai, pavyzdžiui, J. Žemgulys Kauno karo ligoninėje, 
B. Zacharinas Tauragės apskrities ligoninėje, B. Zenkovičius Kretingos apskri- 
ties ligoninėje ir kt. 

Siekiant sutvarkyti rentgenologijos darbą Lietuvoje, 1940 m. buvo sudary- 
tas planas rentgenologijos tarnybai plėtoti, kurį įvykdyti sužlugdė prasidėjęs II 
pasaulinis karas. Atkuriant ir vystant rentgenologinę pagalbą Lietuvoje didelės 
reikšmės turėjo 1945 m. įkurtos Lietuvos sveikatos apsaugos ministerijos Rent- 
geno fiziocentras, kurio vadovu buvo paskirtas specialistas rentgenologas med. 
dr. Vladimiras Krotovas. 

Nuo 1959 iki 1960 metų Rentgeno stočiai, kuri buvo įkurta vietoje Rent- 
geno fiziocentro, vadovavo gydytojas rentgenologas Vytautas Gurauskas. 1960 
metais Rentgeno stotis buvo reorganizuota į 5 rentgeno-radiologijos skyrius prie 
respublikinių ligoninių: Vilniuje — vedėja Vitalija Virkienė, Kaune — vedėja 
Aldona Rainienė, vėliau Julius Čižauskas, Klaipėdoje — vedėjas Feliksas Čiu- 
vinskas, Šiauliuose — vedėjas Juozas Milaknis, Panevėžyje — vedėja Henrieta 
Čiplienė, vėliau Zinaida Merkienė. Visi šių skyrių vedėjai iki 1982 metų buvo 
ir minėtų zonų vyriausieji specialistai rentgenologai. 1982 metais, panaikinus 
respublikines ligonines su joms priklausančiais rentgeno-radiologiniais skyriais 
Klaipėdoje, Šiauliuose ir Panevėžyje, liko du rentgeno-radiologiniai skyriai: Vil- 
niuje (vedėja V.Vitkienė) ir Kaune (vedėjas J. Čižauskas) iki 1993 metų. Re- 
organizavus Lietuvoje rentgenologinę tarnybą, nuo 1993 metų universitetinėje 
Santariškių ligoninėje Vilniuje, vietoj buvusio Rentgeno radiologijos skyriaus 
atidarytas Radiologijos centro Radiologijos kontrolės skyrius (vedėja habil. med. 
dr. V. Vitkienė). Toks pats skyrius atidarytas Radiologinėje klinikoje Kaune 
(vedėjas gyd. J. Čižauskas). 

1954 metais Sveikatos apsaugos ministerijoje įsteigtas respublikos vyriausiojo 
radiologo etatas, kurį iki 1967 metų užėmė med. m. kand. Vincas Lapinskas. 
Nuo 1967 iki 1991 metų respublikos vyriausiuoju etatiniu radiologu dirbo 
med. m. kand. Kazys Juškevičius, o nuo 1991 metų iki 1993 dirbo neetatiniu 
radiologu. Nuo 1993 m. neetatiniu respublikos vyriausiuoju rentgenologu dirbo 
med. m. dr. Romualdas Dobrovolskis. 

Rentgenologija aukštojoje mokykloje 


Kaip minėta iki Antrojo pasaulinio karo nei Vilniaus universitete, nei Vy- 
tauto Didžiojo universitete Kaune rentgenologijos kursas nebuvo dėstomas. 
Dauguma gydytojų rentgenologo specialybę įsigydavo užsienyje, darbo vietos 
principu pas rentgenologą specialistą arba tiesiog savo jėgomis. 

1946—1948 metais rentgenologijos kursą studentams Vilniaus universiteto 
Medicinos fakultete skaitė gydytojas rentgenologas Antanas Grigelis, kuris sa- 
vo rentgenologijos žinias gilino Austrijoje ir Šveicarijoje pas garsius to meto 
profesorius. Ten dirbdamas susidomėjo jonizuojančiosios spinduliuotės įtaka 
sėklų daigumui ir derliui. Šiuo ir kitais klausimais paskelbė keletą straipsnių ir 
parengė rentgenologijos vadovėlio studentams pirmąją dalį, kuri nebuvo išspaus- 
dinta dėl politinio neįžvalgumo. 

1947 metais iš Maskvos į Vilnių atvyko dirbti gydytoja rentgenologė 
med. m. kand. Dina Kuncevič įkandin savo vyro akušerio ginekologo profe- 
soriaus A. Kuncevič, kuris, kaip lietuvių kilmės ir gimęs Lietuvoje, atvyko dirbti 
į Lietuvą. Jauna ir energinga gydytoja rentgenologė D. Kuncevič įsidarbino 
Specialiojoje poliklinikoje Rentgeno skyriaus vedėja ir Medicinos fakultete (tu- 
rėjo pusę vyresniojo dėstytojo etato) dėstė rentgenologijos kursą studentams. 
1962 metais D. Kuncevič apgynė medicinos daktaro disertaciją, 1950 metais 
jai suteiktas mokslinis docentės ir 1964 metais profesorės mokslinis vardas. 

Labai didelis Kauno rentgenologų įnašas į rentgenologijos mokslo vysty- 
mąsi Lietuvoje. 1956 metais Kauno medicinos institute buvo įkurta pirmoji 
Rentgenologijos ir radiologijos katedra, kuriai pradėjo vadovauti docentas me- 
dicinos mokslų kandidatas Petras Jašinskas. 1972—1977 metais jai vadovavo 
docentas medicinos mokslų kandidatas Eduardas Keleras, nuo 1977 m. — 
profesorius Liubomiras Gradauskas. Katedrą perorganizavus į Radiologijos kli- 
niką, jai vadovauti 1994 m. išrinktas profesorius hab. med. dr. Zigmuntas 
Satkevičius. Kauno universiteto Rentgenologijos ir radiologijos, dabar Radio- 
logijos klinika, atliko ir dabar atlieka labai svarbų pedagoginį, mokslinį bei 
praktinį klinikinį darbą. Joje sėkmingai vykdoma gydytojų rentgenologų pir- 
minė specializacija, teminis tobulinimasis ir (dabartiniais metais) radiologijos 


rezidentūrą. 

Rentgenologijos ir ftiziatrijos katedra 


Ilgus metus nei Vilniaus universitete, nei Kauno Medicinos institute nebu- 
vo rentgenologijos katedros. Pokario metais Vilniuje rentgenologijos ir radio- 
logijos kursą studentams medikams bei gydytojams pirminės specializacijos ir 
teminio tobulinimosi cikluose paskaitas skaitė dėstytojai, kurie dirbo įvairiose 
Medicinos fakulteto katedrose. Stengdamasis pagerinti mokomąjį ir mokslinį 
šių dėstytojų darbą, Medicinos fakultetas visą laiką prašė Universiteto vadovy- 
bę įkurti atskirą Rentgenologijos ir radiologijos katedrą. Medicinos fakulteto 
dekanas docentas Salezijus Pavilonis net buvo numatęs į Katedros vedėjo pos- 
tą siūlyti buvusį bendradarbį docentą med. m. kand. Vincą Lapinską, kuris ne- 
seniai buvo išėjęs iš Sveikatos apsaugos ministerijos vyriausiojo radiologo pa- 
reigų. Doc. V. Lapinskas kartą klausė mudviejų su M. Šneideriu patarimo, kas 
geriau būtų — dirbti pedagoginį darbą katedroje ar mokslinį klinikinį darbą. 
Aš jam atsakiau visai atvirai, kad dirbdamas pedagoginį darbą, visas žinias ati- 
duodi kitiems, tau nieko nebelieka, o dirbant mokslinį darbą — visos žinios 
lieka tau. 

1968 m. birželio 15 d. man grįžus iš kitų skyrių į rentgeno kabinetą, rent- 
geno laborantė Aldona Vasiliauskaitė pranešė, kad neseniai skambino Vilniaus 
universiteto rektorius profesorius Jonas Kubilius ir prašė jam paskambinti. Šį 
pokalbį girdėjo ir mano bendradarbiai — M. Šneideris ir V. Gurauskas. Na ir 
prasidėjo tardymas. Ar tik mane nekviečia pereiti dirbti į numatomą įkurti 
Rentgenologijos katedrą. Aš visais įmanomais būdais įrodinėjau, kad niekas ma- 
nęs, tokio politinio nusidėjėlio negali kviesti dirbti pedagoginio darbo. Be to, 
aš ir pats nerizikuočiau žengti tokio žingsnio. Tačiau bendradarbių įtarimų ne- 
pajėgiau išsklaidyti. Likęs vienas rentgeno kabinete paskambinau rektoriui ir 
susitarėme po poros dienų susitikti Universitete, jo kabinete. 

Mes abu, kaip raseiniškiai, radome bendrą kalbą apie savo kraštą, Universi- 
tetą ir, žinoma, apie rentgenologiją. Man susidarė įspūdis, kad rektorius pasi- 
kvietė mane, norėdamas pasikonsultuoti apie rentgenologijos darbo reorgani- 
zavimą. Pradžioje rektorius atsargiai paminėjo atsiradusį laisvą rentgenologo fti- 
ziatro etatą. Aš išsakiau savo požiūrį, kad norint rimtai sutvarkyti rentgenolo- 
gijos dėstymą ir mokslinį darbą, reikėtų surinkti į vieną krūvą po įvairias ka- 
tedras išsisklaidžiusius dėstytojus ir įkurti atskirą Rentgenologijos katedrą. Rek- 
torius visiškai sutiko su mano siūlymu. Kadangi katedroje turi būti ne mažiau 

kaip penki dėstytojai, o tiek rentgenologų dėstytojų nėra, rektorius pasiūlė pri- 
jungti kelis friziatrijos kurso dėstytojus. Iškilo klausimas, kaip pavadinti naują- 
ją katedrą. Katedros pavadinimas turėjo būti ir trumpas ir dalykinis. Po ilgo 
svarstymo buvo nutarta ją pavadinti Rentgenologijos ir ftiziatrijos katedra. Ki- 
tas rektoriaus klausimas buvo, ką aš rekomenduočiau skirti katedros vedėju. 
Aš paminėjau profesorę D. Kuncevič, docentą Vincą Lapinską, docentę Aldo- 
ną Bartusevičienę, bet ties kiekviena pavarde buvo pasakyta „ne“. Aš suglumau 
ir pasijutau nejaukiai. Tuomet rektorius kreipėsi klausdamas, ar aš nesutikčiau 
būti katedros vedėju. Dar labiau suglumau, net išsigandau. Po ilgos pauzės aš 
išdėsčiau visus kontrargumentus. Tada rektorius pareiškė, kad klausimą dėl ma- 
no tinkamumo dirbti Universitete, jis sutvarkys pats. Po tokio patikinimo, nors 
ir nenoriai, visgi sutikau priimti rektoriaus pasiūlymą užimti naujai kuriamos 
katedros vedėjo postą. Nors rektorius paprastai pats asmeniškai tvarkė Univer- 
siteto kadrų reikalus, bet tą kartą pasakė turįs pasikalbėti ir su Medicinos fa- 
kulteto dekanu, tuo labiau, kad dekanatas turi savo numatytą kandidatą į šį 
postą. Iki katedros vedėjo rinkimų laikinai eiti katedros vedėjo pareigas rekto- 
rius manė skirti docentę Aldoną Bartusevičienę. Kaip jauniausia, ji nepreten- 
duos į vedėjus ir kartu netrukdys išrinkti numatytą kandidatą. Atsisveikinda- 
mas rektorius pažadėjo pranešti apie svarstymo rezultatus. Iš Universiteto iš- 
ėjau prastos nuotaikos. Juk, dirbdamas Onkologijos institute, turėjau gerai mo- 
kamą, ramų darbą. 

Rektoriaus teikimu ir Vilniaus universiteto Tarybos nutarimu 1968 metų 
rugsėjo 6 dieną oficialiai buvo įkurta Medicinos fakulteto Rentgenologijos ir 
ftiziatrijos katedra. Laikinai einančia Katedros vedėjos pareigas buvo paskirta 
docentė Aldona Bartusevičienė. 

Į naujai įkurtą Katedrą rentgenologijos, radiologijos ir ftiziatrijos specialybei 
dėstyti buvo perkelti dėstytojai iš įvairių katedrų: iš Propedeutikos katedros — 
prof. med. mokslų dr. Dina Kuncevič (rentgenologė) ir med. mokslų kand. Vin- 
cas Lapinskas (rentgenologas-radiologas), iš Fakultetinės terapijos katedros — 
docentė med. mokslų dr. Birutė Ignatavičienė (ftiziatrė), docentė, med. mokslų 
kand. Aldona Bartusevičienė (rentgenologė) ir docentė med. mokslų kand. Bi- 
rutė Purvaneckienė (friziatrė). Iki katedros vedėjo rinkimų laikinai eiti katedros 
vedėjo pareigas buvo pavesta docentei Aldonai Bartusevičienei. Iki katedros įkū- 
rimo rentgenologijos kursą studentams skaitė tik profesorė D. Kuncevič, radio- 
logijos kursą — docentas V. Lapinskas, ftiziatrijos kursą — docentė B. Purva- 

neckienė. Kadangi Medicinos fakultetas talkino 1962 m. įsikūrusiam Gydytojų 
tobulinimosi fakultetui, tai gydytojų tobulinimosi ciklų metu friziatrijos kursą 
gydytojams kursantams skaitė — docentė Birutė Ignaravičiūtė. Docentė A. Bar- 
tusevičienė skaitė rentgenologijos kursą ir vedė praktikos darbus pradžioje tera- 
pijos specialybės gydytojams kursantams, o vėliau gydytojų rentgenologų pir- 
minės specializacijos bei teminio tobulinimosi kursuose. Naujai įkurtoji katedra 
neturėjo jai skirtų patalpų ir laikinai prisiglaudė Raudonojo kryžiaus ligoninės 
rentgeno kabinete, kur dirbo doc. A. Bartusevičienė. 

1968 m. rudenį Vilniaus universitete buvo paskelbtas konkursas naujai įkur- 
tos Rentgenologijos ir ftiziatrijos katedros vedėjo ir dar vieno rentgenologijos 
docento vietai užimti. Katedros vedėjo vietai užimti konkurse dalyvavo profe- 
sorė D. Kuncevič, docentė A. Bartusevičienė ir vyresnysis mokslinis bendra- 
darbis K. Ambrozaitis. Docentas V. Lapinskas, sužinojęs, kad Universitetas yra 
rimtai nutaręs palaikyti med. mokslų dr. Kazio Ambrozaičio kandidatūrą, sa- 
vo pareiškimą ir dokumentus atsiėmė. Tuo tarpu D. Kuncevič, nors ir žino- 
dama, kad dėl jos ypatingo charakterio ir lietuvių kalbos nemokėjimo, tikrai 
nebus išrinkta, tikėjosi konkursą laimėti. Docentė A. Bartusevičienė taip pat 
nutarė pamėginti dalyvauti konkurse. 

Aš dokumentus konkursui pateikiau paskutinis, tik po rektoriaus užtikrini- 
mo, kad mano kandidatūra rimtai apsvarstyta ir jai pritarta. 

Konkurso būdu Vilniaus universiteto mokslinėje taryboje Katedros vedėju 
ir einančiu profesoriaus pareigas buvau išrinktas nuo 1969 metų sausio 1 d. 
Papildomai, eiti docentės pareigas buvo paskirta Kauno respublikinės kliniki- 
nės ligoninės Vaikų tuberkuliozės skyriaus vedėja rentgenologė pulmonologė 
med. mokslų dr. Melanija Kiauleikienė. 

Įsikurti Katedrai buvo labai sunku. Iš karto patalpų jai nebuvo skirta. De- 
kanatas, primygtinai reikalaujant chirurgams, katedrai lyg ir numatė patalpas 
Vilniaus klinikinės Antakalnio ligoninės Rentgeno skyriuje. Tačiau paaiškėjo, 
kad nei chirurgai, nei kardiologai, kurie buvo užėmę šias patalpas, jų nenorėjo 
grąžinti Rentgeno skyriui. 

Pagalbos kreipiausi į Raudonojo kryžiaus ligoninės vyriausiąjį gydytoją. No- 
rėdamas padėti, ligoninės vyriausias gydytojas, pats rentgenologas, Vytautas Žy- 
gas pasiūlė Raudonojo kryžiaus ligoninėje labai kuklias, ligoninės kiemo vartų 
sienoje esančias patalpas. Farmacijos valdybos inžinieriaus ir mano draugo iš 

Vorkutos lagerio laikų Antano Čepo iniciatyva ir rūpesčiu iš vaistinių remon- 
to likučių buvo įrengta nedidelė auditorija ir katedros dėstytojų kambarys. Dve- 
jus metus teko dirbti tose ankštose patalpose. Atlikus kapitalinį Raudonojo kry- 
žiaus ligoninės remontą, 1972 metais katedra gavo patalpas personalui, audi- 
torijas mokymui ir atskirus rentgeno kabinetus, skirtus dirbti katedros dėsty- 
tojams. Susidarė galimybė tinkamai atlikti pedagoginį, klinikinį ir mokslinį dar- 
bą. Kai kurie dėstytojai pagal profilį dirbo kitose miesto klinikinėse bazėse. 

Radiologijos kursas (docentas med. mokslų dr. V. Lapinskas) buvo dėstomas 
Vilniaus klinikinėje ligoninėje Antakalnyje, o vėliau iš dalies buvo perkeltas į Rau- 
donojo kryžiaus ligoninės Radiologijos skyrių. Dėstytojai ftiziatrai (docentė med. 
mokslų dr. B. Ignaravičiūrė, docentė, med .mokslų kand. B. Purvaneckienė) dirbo 
Lietuvos tuberkuliozės mokslinio tyrimo institute. Ten taip pat buvo sudarytos 
minimalios pedagoginio, klinikinio ir mokslinio darbo sąlygos. 

Santariškėse pastačius Respublikinę Vilniaus klinikinę ligoninę, katedra ir 
dėstytojai rentgenologai 1982 m. persikėlė dirbti į šią ligoninę. Dėstytojai fti- 
ziatrai ir radiologas liko dirbti savo senose vietose. Tačiau ne visiems katedros 
persikėlimas į Santariškių ligoninę patiko. 

Jauniems specialistams rengti 1972—1975 metams buvo įkurta rentgeno- 
logijos specialybės stacionarinė aspirantūra, į kurią įstojo gydytojas Algimantas 
Želvys, dirbęs gydytoju rentgenologu Šilalės ligoninėje. Baigęs aspirantūrą, A. 
Želvys pradėjo dirbti katedroje asistentu. Didėjant ftiziatrijos pedagoginiam krū- 
viui, 1971 m. konkurso tvarka į Rentgenologijos ir ftiziatrijos katedrą buvo 
priimtas Respublikinio tuberkuliozės dispanserio ftiziatras gydytojas Stasys Ur- 
bonavičius, kuris išdirbo šioje Katedroje asistentu iki 1987 metų. Jam išėjus, 
tais pačiais metais konkurso būdu asistentu buvo išrinktas med. m. kand. Kęs- 
tutis Miškinis. 

Po 1973 m. lėktuvo katastrofos ties Možaisku, kuriame žuvo trys Vilniaus uni- 
versiteto Vaikų katedros dėstytojai, prof. Melanija Kiauleikienė Universiteto rek- 
toriaus įsakymu 1974 m. buvo atleista iš profesorės pareigų Rentgenologijos ir 
ftiziatrijos katedroje ir kaip pediatrė perkelta dirbti į Vaikų ligų katedrą. 

Įsikūrus katedrai, reikėjo sukurti atitinkamus viduriniojo personalo kadrus. 
Medicinos fakultetas buvo skyręs katedrai tik vieną laboranto etatą; 1969—1972 
m. laborante dirbo studentė Violeta Raichelytė. Vieno darbuotojo nepakako, tuo 
labiau, kad laborantė V. Raichelytė, kaip studentė, oficialiai gaudavo atostogas 
per sesijas egzaminams laikyti, taigi tuomet katedroje nebuvo kam dirbti. Padė- 

tis kiek pagerėjo, kai vietoje V. Raichelytės nuo 1972 m. atėjo dirbti Teresė Pet- 
rikienė. Tačiau raštinės darbams atlikti ir padėti vykdyti mokslinius darbus vie- 
nos laborantės nepakako. Tuo metu katedra intensyviai dirbo mokslinius dar- 
bus panaudojant elektrorentgenografiją. Man, kaip katedros vedėjui, pasisekė įti- 
kinti Lietuvos Aukštojo ir specialaus viduriniojo mokslo ministeriją ir jos Pla- 
navimo skyrių, apeinant Universiteto vadovybę, skirti inžinieriaus ir dviejų mo- 
kymo meistrų etatus darbui su aparatūra. Šitaip katedrai gavome specialaus pa- 
galbinio personalo 3,5 etato. Nuo 1975 m. atėjo dirbti inžinierius Edmundas 
Beneta, baigęs Vilniaus Polirechnikumo elektromechaninės aparatūros monta- 
žo ir remonto specialybę. E. Benetai išėjus, tais pačiais 1976 metais jo vietoje 
inžiniere pradėjo dirbti (dirbo iki 1992 m.) Eugenija Sauliūtė-Jurkienė. Kated- 
ros mokymo meistrais nuo 1975 metų dirbo Teresė Petrikienė ir Rima Matu- 
laitienė, kuri, turėdama meninių gabumų, parengė daug brėžinių bei iliustraci- 
jų katedros leidiniams. Be to, trumpą laiką katedroje mokymo meistre dirbo Ni- 
jolė Pulokaitė (1974) ir laborante — Alicija Vyšnevska (1975). 

1962 metais Vilniaus universitete buvo įkurtas Gydytojų tobulinimosi fa- 
kultetas, kuris pradžioje naudojosi ir Medicinos fakulteto katedromis bei kli- 
nikinėmis bazėmis, o vėliau įkūrė savo katedras. Rentgenologijos ir ftiziatrijos 
katedra, nors ir priklausė Gydytojų tobulinimosi fakultetui, vienintelė iš nau- 
jųjų katedrų ir toliau dėstė studentams medikams rentgenologijos, radiologi- 
jos bei ftiziatrijos kursą. 

Gydytojų tobulinimosi fakulteto dekanu iki 1991 m. dirbo labai energin- 
gas profesorius neurologas Petras Visockas. Jam išėjus, konkurso tvarka deka- 
nu buvo išrinktas docentas med. mokslų kand. Petras Šileikis, kuris dirbo iki 
Gydytojų tobulinimosi fakulteto panaikinimo. 


Katedros pedagoginė ir mokslinė veikla 


Per visą savo gyvavimo laikotarpį Rentgenologijos ir ftiziatrijos katedra atli- 
ko labai svarbų pedagoginį darbą, dėstant rentgenologijos ir ftiziatrijos kursą stu- 
dentams medikams ir rengiant rentgenologus, radiologus bei juos tobulinant. 

Iki 1971 m. rentgenologijos kursą studentams medikams skaitė rusiškai, per 
dvidešimt trejus metus neišmokusi lietuvių kalbos, prof. D. Kuncevič. Tokiu 
dėstymu buvo nepatenkinti ir studentai, ir Universiteto vadovybė. Todėl rent- 

genologijos kursą studentams medikams nuo 1971 m. pradėjau skaityti aš. Pra- 
džioje vedžiau ir praktikos darbus, vėliau juos vedė prof. V. Lapinskas ir asis- 
tentas A. Želvys. Radiologijos kursą studentams medikams nuo 1968 m. skai- 
tė ir praktikos darbus vedė prof. V. Lapinskas. Friziatrijos kursą studentams 
medikams skaitė ir praktikos darbus visą laiką vedė doc. B. Purvaneckienė. Prak- 
tikos darbus jai padėjo vesti asistentas S. Urbonavičius, o vėliau ir asistentas 
med. mokslų kand. K. Miškinis. 

Paskaitos ir praktikos darbai buvo atliekami griežtai pagal Sąjunginės minis- 
terijos parengtą programą ir jos retus patobulinimus. Padėjome daug pastangų, 
siekdami padidinti rentgenologijos ir radiologijos dėstomų valandų skaičių pa- 
gal bendros katedrų programos siūlymus, tačiau tikslo pasiekti nepasisekė. Nė 
viena katedra nesutiko atiduoti jai skirtų rentgenologijos paskaitų valandų teisė- 
tiems radiologijos specialybės šeimininkams — Rentgenologijos katedrai. 

Gydytojų tobulinimosi fakultete gydytojams kursantams rentgenologijos kur- 
są dėstė prof. K. Ambrozaitis, prof. A. Bartusevičienė ir prof. V. Lapinskas, 
ftiziatrijos kursą — prof. B. Ignatavičiūtė. Pagrindinės gydytojų kursantų kva- 
lifikacijos kėlimo formos buvo: pirminė specializacija, bendro ir teminio to- 
bulinimosi ciklai. Pirminės specializacijos ciklų trukmė buvo 5 mėn., bendro 
tobulinimosi — 4 mėn., o teminio tobulinimosi — 1—2 mėn. Ypač buvo 
populiarūs 1 mėn. teminio tobulinimosi ciklai. Buvo pageidaujama juos dar 
sutrumpinti iki 2—3 savaičių. 

Per visą katedros gyvavimo laikotarpį (1968—1992) buvo suorganizuoti 159 
rentgenologijos ir ftiziatrijos specialybės ciklai, kuriuose tobulinosi 1 553 gy- 
dytojai kursantai. Radiologijos specialybės pirminės specializacijos bei teminio 
tobulinimosi ciklų katedra neorganizavo. Šį darbą atlikdavo atitinkamų medi- 
cinos įstaigų radiologijos skyriai. Iš bendro ciklų skaičiaus rentgenodiagnosti- 
kos pirminės specializacijos buvo 10 ciklų, rentgenodiagnostikos bendro tobu- 
linimosi — 23, virškinamojo trakto — 17, širdies ir kraujagyslių sistemos — 
13, kaulų ir sąnarių — 12, kvėpavimo organų ir tarpuplaučio — 10, elektro- 
rentgenografijos — 6, tam tikrais rentgenodiagnostikos klausimais — 3, uro- 
genitalinės sistemos — 2. 

Friziatrijos specialybės bendro tobulinimosi ciklų buvo 7 ir 44 teminio to- 
bulinimosi ciklai, iš jų: suaugusiųjų kvėpavimo organų tuberkuliozės diferen- 
cinė diagnostika — 17, vaikų kvėpavimo organų tuberkuliozė — 10, kvėpavi- 
mo organų tuberkuliozė (diagnostika, klinika, gydymas) — 10, ftiziopulmo- 

nologija — 7, vaikų tuberkuliozės rentgenodiagnostika — 6, diseminuotos plau- 
čių ligos — 1. 

Pirmaisiais katedros darbo metais pirminės specializacijos ir bendro tobuli- 
nimosi ciklai buvo organizuojami kasmet, nes stigo praktiniam darbui pareng- 
tų specialistų. Vėliau, atsiradus daugiau gydytojų rentgenologų ir ftiziatrų, pra- 
dėta organizuoti beveik tik teminio tobulinimosi, dažniausiai 1 mėnesio truk- 
mės, ciklai. 

Be gydytojų rentgenologų bei ftiziatrų rengimo ir tobulinimo, katedra or- 
ganizavo 4 ultragarso specialybės ciklus, iš jų 2 pilvo ertmės organų ultragar- 
sinės diagnostikos ir 1 intervencinės echoskopijos ciklą. Buvo imtasi žygių su- 
jungti rentgenologijos ir ultragarso specialybes. 

Katedra visą laiką stengėsi visokeriopai padėti ne tik savo ligoninės, bet ir at- 
vykstantiems iš tolesnių ligoninių gydytojams praktikams. Katedros dėstytojai 
geranoriškai prisidėjo prie internų bei klinikinių ordinatorių rengimo. Internams 
ir klinikiniams ordinatoriams buvo leidžiama lankyti pirminės specializacijos, 
bendro tobulinimosi bei norimų teminio tobulinimosi ciklų paskaitas. 

Dėl to klinikiniai ordinatoriai ir, ypač internai, būdavo gerai parengiami. 
Keletą metų aš buvau klinikinės ordinatūros rentgenologijos specialybės rengi- 
mo metodinės mokymo dalies vadovas ir egzaminatorius. Prof. A. Bartusevi- 
čienė talkininkavo stomatologų bei terapeutų ciklams, skaitydavo jiems rent- 
genologijos kursą. 

Per 25 savo gyvavimo metus katedra išugdė nemažai aukštos kvalifikacijos 
mokslininkų, kurie apgynė disertacijas. Prof. K. Ambrozaitis buvo 4 daktaro 
disertacijų mokslinis konsultantas (M. Kiauleikienė, V. Lapinskas, A. Sviklius, 
A. Bartusevičienė) ir trijų kandidato disertacijų mokslinis vadovas (L. Gradaus- 
kas, J. Juškevičius, A. Želvys), prof. V.Lapinskas — 2 (K. Paltanavičius, S. Vai- 
čiulis), prof. D. Kuncevič — 1 (A. Šalčiūtė) kandidato disertacijos vadovai. 

Katedros dėstytojai buvo aukštos kvalifikacijos, beveik visi turėjo medici- 
nos mokslų daktaro (6) bei medicinos mokslų kandidato (3) mokslinį laipsnį. 
Jie savo disertacijose nagrinėjo aktualias rentgenologijos, radiologijos ir ftiziat- 
rijos problemas, kurias vėliau nagrinėjo dirbdami pedagoginį darbą katedroje. 
D. Kuncevič savo daktaro disertacijoje (1960) nagrinėjo storosios žarnos vėžio 
rentgenodiagnostiką, K. Ambrozaitis — viršutinės skrandžio dalies vėžio rent- 
genodiagnostiką (1966), B. Ignatavičiūtė — pilvo ertmės organų tuberkulio- 
zės gydymą (1966), M. Kiauleikienė — ankstyvąją diferencinę vaikų lėtinių 

pneumonijų diagnostiką (1967), V. Lapinskas — elektrorentgenografijos reikš- 
mę klinikinėje rentgenodiagnostikoje (1969), A. Bartusevičienė — kompleksi- 
nį rentgenologinį tyrimą po plaučių rezekcijos (1973). Kandidato disertacijų 
tematika apėmė tuberkuliozinių bronchadenitų gydymą preparatais nuo tuber- 
kuliozės ir neobenzinoliu (B. Purvaneckienė, 1964), naujagimių vakcinaciją skir- 
tingomis BCŽ vakcinos dozėmis (K. Miškinis, 1986), elektrorentgenografijos 
panaudojimą lėtinių tulžies pūslės takų ligų diagnostikai (A. Želvys, 1987). 

Už sėkmingą pedagoginį ir mokslinį darbą Vilniaus universitetas šešiems 
mokslų daktarams suteikė profesoriaus mokslinį vardą: D. Kuncevič (1966), 
K. Ambrozaičiui (1970), B. Ignatavičiūtei (1970), M. Kiauleikienei (1974), 
V. Lapinskui (1975), A. Bartusevičienei (1977). Taip radosi vienintelė Univer- 
sitete katedra, kurioje buvo šeši mokslų daktarai profesoriai ir tik vienas mokslų 
kandidatas. Įvairiomis iškilmingomis progomis Universiteto vadovybė, ypač pro- 
rektorius docentas Bronius Sudavičius, negailėdavo pagyrų Rentgenologijos ir 
ftiziatrijos katedrai. Kad būtų vienoje katedroje tiek daug profesorių, mokslo 
daktarų, buvo unikalus atvejis mokslo pasaulyje. Paprastai, katedrai vadovauja 
profesorius, jo padėjėju būna docentas ir rečiau profesorius. Visi kiti darbuo- 
tojai būna docentai ir asistentai. Nusistovėjusi praktika rodo, kad, profesoriu- 
mi tapęs asmuo privalo užimti vadovo postą. Tada jis turėtų galimybę vadovauti 
ir savo mokyklai. Intensyvaus mokslinio darbo tokie aukštos kvalifikacijos spe- 
cialistai jau paprastai nedirba, bet aktyviai reiškiasi pedagoginiame darbe. Svar- 
biausia turėti katedroje gerų docentų ir asistentų. Jie siekia mokslo viršūnių ir 
ypač daug nuveikia. Labai taikliai šiuo klausimu pašmaikštavo Medicinos fakul- 
teto dekanas profesorius S. Pavilonis, sakydamas, kad neužimantys vadovaujan- 
čių vietų profesoriai yra generolai be armijų. Taigi mūsų katedroje irgi buvo ke- 
letas tokių generolų be armijų. Prorektorius doc. Br. Sudavičius rimtai priekaiš- 
tavo, kad tokioje solidžioje katedroje yra tik vienas komunistų partijos narys 
(doc. B. Purvaneckienė). Į tuos priekaištus aš, nors ir nepartinis, tačiau kated- 
ros vedėjas, turėjau atkreipti dėmesį ir padaryti tam tikras išvadas. Laimė, labai 
greitai į komunistų partiją įstojo prof. A. Bartusevičienė ir kiek vėliau asisten- 
tas S. Urbonavičius. Tada katedroje buvo jau trys partijos nariai. Nuo šio mo- 
mento daugiau priekaištų dėl mūsų katedros partiškumo negirdėjome. Juo la- 
biau, kad prof. A. Bartusevičienė labai greitai pradėjo kilti labai aukštais par- 
tijos hierarchijos laiptais: netrukus tapo Universiteto partijos komiteto biuro na- 
rė ir iškilmingomis progomis sėdėdavo greta rektoriaus. 

Visi dėstytojai pedagoginį ir klinikinį darbą atlikdavo katedroje bei savo kli- 
nikinėse bazėse. Jokių antraeilių pareigų ar pašalinių darbų neturėjo. Tačiau 
prof. A. Bartusevičienė išimties tvarka 1983—1989 metų laikotarpiui buvo iš- 
rinkta Universiteto estetinio lavinimosi katedros vedėja, o vėliau tapo visuo- 
meninių profesijų fakulteto dekane ir liko dirbti Rentgenologijos ir ftiziatri- 
jos katedros profesore. Dėl to ji daug laiko praleisdavo Universiteto vadovy- 
bės aplinkoje. 

Pagal Universiteto nustatytą programą, katedra nagrinėjo dvi problemas: virš- 
kinimo ir virškinamojo trakto organų fiziologiją ir patologiją bei kvėpavimo 
organų fiziologiją ir patologiją. Pirmąją problemą nagrinėjo rentgenologai, ant- 
rąją — ftiziatrai, rentgenologai ir pulmonologai. Pagal kiekvieną problemą buvo 
numatytos 2—3 atskiros temos, kurias dvejus trejus metus, o vėliau 5 metus 
kolektyviai vykdydavo 2—3 darbuotojai. Rentgenologai kūrė naujas metodi- 
kas ir techniką storosios žarnos ir stemplinės diafragmos angos išvaržai diag- 
nozuoti, tobulino elektrorentgenografijos metodo panaudojimą virškinamojo 
trakto organų, priedinių veido ančių ligų, taip pat funkcinių kvėpavimo orga- 
nų pokyčiams tirti, tyrė ektrorentgenokimografijos panaudojimą diagnozuojant 
lėtinę pneumoniją ir kai kurias kitas vaikų plaučių ligas, analizavo rentgenolo- 
ginį krūtinės ląstos vaizdą po plaučių rezekcijos, tobulino radioizotopinę re- 
noskenografiją. 

Katedros dėstytojų ftiziatrų kolektyvinių darbų temos: 

1. ilgai besigydančių ligonių metatuberkuliozinių pneumosklerozių dažnis 
ir pobūdis, 2. liekamųjų reiškinių po plaučių uždegiminių ligų diagnos- 
tika ir gydymas bei rentgenografijos reikšmė, nustatant šias ligas, 

3. liekamųjų židinių dinamika studentų organizme po persirgtos plaučių tu- 
berkuliozės, 

4. diseminuota plaučių tuberkuliozė endeminio kritimo etape, 

5. tuberkuliozės infekcija ir jos diferencine diagnostika, 

6. nustatytų retų diseminuotų plaučių ligų su diseminuota plaučių tuber- 
kulioze diferencinės diagnostikos ypatumai, 

7. elektrorentgenografijos panaudojimo galimybės, tiriant nespecifines plau- 
čių ligas, 

8. tuberkuliozės ir plaučių ligų klinika, diagnostika ir diferencinė rentge- 
nodiagnostika. 

Katedros mokslinio darbo srityje svarbią vietą užėmė medicininės elektro- 
rentgenografijos plėtojimas ir jos tikslingas panaudojimas klinikinėje praktiko- 
je, nustatant įvairių organų ligas. Elektrorentgenografijos metodo parengimo 
darbai medicinos praktikoje buvo atliekami glaudžiai bendradarbiaujant su vie- 
ninteliu tokio pobūdžio institutu Sovietų Sąjungoje — Elektrografijos moks- 
linio tyrimo institutu Vilniuje. Instirute buvo kuriami elektrografiniai apara- 
tai, elektrografinės seleno plokštelės, ryškalai, kurie buvo pateikiami katedrai 
išbandyti ir rengti metodikas, kaip su jais dirbti. 

Elektrorentgenografijos metodo taikymo klinikinėje praktikoje klausimu ka- 
tedros darbuotojai vieni ir su bendraautoriais parašė ir paskelbė daugiau kaip 
300 mokslinių straipsnių, mokymo planų ir programų. Katedroje buvo orga- 
nizuojami specialūs 1 mėnesio teminiai tobulinimosi ciklai parengti gydytojus 
rentgenologus dirbti elektrorentgenografijos srityje. Šiuo tikslu buvo sudaryti 
du mokymo planai ir programos (1974, 1977) ir vienas (1981) Centriniam 
gydytojų tobulinimosi institutui Maskvoje, pritaikytas naudotis juo visoje So- 
vietų Sąjungoje. Katedra iš viso organizavo 6 ciklus, kuriuose buvo parengti 
43 gydytojai rentgenologai. Mokymo planus ir programas teminiams ciklams 
teko man parengti ir dėstyti. 

Katedros dėstytojai nuolat domėjosi medicinos mokslo pažanga ir įgytas savo 
žinias panaudodavo pedagoginiame ir moksliniame darbe. Pedagoginių kadrų 
kvalifikacijos kėlimo kursai buvo organizuojami žymiausiuose Sovietų Sąjun- 
gos moksliniuose institutuose, dėstytojų tobulinimosi cikluose pagal atitinka- 
mą pedagoginio darbo profilį. 

Katedros dėstytojai buvo išvykę išklausyti 45 ciklų: A. Bartusevičienė — 8, 
B. Ignatavičiūtė — 7, B. Purvaneckienė — 7, K. Ambrozaitis — 5, A. Žel- 
vys — 5, V. Lapinskas — 4, S. Urbonavičius — 4, K. Miškinis — 1. Beveik 
visi Katedros dėstytojai buvo išvykę trumpų komandiruočių į užsienį susipažinti 
su jų pedagoginio ir mokslinio darbo veikla pagal profilį. Dažniausiai buvo 
vykstama į Vokietiją (Magdeburgą, Erfurtą, Greifsvaldą, Berlyną), į Čekoslova- 
kiją (Praha) ir kt. Katedra palaikė glaudžius ryšius su daugeliu užsienio moks- 
lo įstaigų ir jų mokslininkais: Magdeburge (G.Freitag ir J. Freitag), Erfurte 
(E. Šumanu. E.H. Glazeriu, F. Asmanu), Berlyne (G. Lies), Prahoje (J. Bruna), 
Suomijoje (E. Koivisto), Londone (J. W. Boag), JAV (E. Gedgaudu, A. Sku- 


ču) ir kt. 

Iš viso katedroje buvo paskelbti: 858 darbai, tarp jų 18 knygų, kurių auto- 
riais ir bendraautoriais buvo: K. Ambrozaitis — 14, A. Bartusevičienė — 6, 
V. Lapinskas — 3, B. Ignatavičiūtė — 2, D. Kuncevič — 1, taip pat buvo pa- 
rengta 8 mokymo priemonės, 16 metodinių nurodymų, 10 atmenų. Buvo pa- 
teikta 44 racionalizaciniai pasiūlymai (V. Lapinskas — 20, K. Ambrozaitis — 
11, A. Bartusevičienė — 10, A.Želvys — 3), 3 mokymo planai ir programos 
(K. Ambrozaitis). Užsienio žurnaluose bei leidiniuose buvo paskelbta 11 darbų. 

Katedros dėstytojai, kaip organizatoriai ir pranešėjai, aktyviai dalyvavo So- 
vietų Sąjungos ir Lietuvos rentgenologų ir radiologų bei ftiziatrų, taip pat ir 
gretimų specialybių konferencijose, suvažiavimuose. Dėstytojai skaitė praneši- 
mus užsienio suvažiavimuose. Man teko skaityti pranešimus Tarptautiniame 
gastroenterologų kongrese Budapešte (1976), Magdeburgo medicinos akade- 
mijos sesijoje (1978), XI Tarptautiniame urologų kongrese Magdeburge (1982), 
Tarptautiniame dubens navikų diagnostikos kongrese Prahoje (1990). 

Katedros dėstytojai aktyviai dalyvavo propaguojant medicinos mokslo žinias 
visuomenei: skaitė paskaitas, kalbėjo per radiją, televiziją, rašė straipsnius įspau- 
dą. Buvo perskaityta daug paskaitų „Žinijos“ draugijos renginiuose Vilniuje, 
kituose miestuose bei kaimo vietovėse. 

Katedra atliko labai svarbų konsultacinį darbą. Nuo katedros įsikūrimo kiek- 
vieną savaitę, antradieniais, vadovaujant katedros vedėjui, vykdavo specialios 
praktinės mokslinės konsultacijos gydytojams rentgenologams. Jose buvo kon- 
sultuojami Vilniaus bei iš artimų vietovių atvykusieji gydytojai rentgenologi- 
jos, radiologijos, elektrorentgenografijos, pulmonologijos klausimais, aptariami 
sudėtingi diagnostikos atvejai. Profesorė B. Ignatavičiūtė vadovavo savaitiniam 
fciziatrų konsultacijų biurui, į kurį kreipdavosi ir tolesnių miestų bei vietovių 
ftiziatrai ir pulmonologai. 

Vorkutos lageryje 1947 m. 


Vladimiras Krotovas (1899— 1965) 


Pirmoji Lietuvoje gydytojų rentgenologų pirminės specializacijos 1948—1949 metų 
laida. Iš kairės pirmoje eilėje: O. Macijauskaitė, J. Pautienytė, med. dr. V. Krotovas 
(kursų vadovas), L. Mizeikytė, S. Dilytė. Antroje eilėje: A. Bazaras, K. Gurevičius, 
M. Zagorskis, J. Liutkus, J. Milaknis, K. Ambrozaitis, J. Miliauskas 

sprac Mamos Pecneps. 1898 m. kovo 31 d. „Vilniaus žinių“ 
Ilkaa wžcrau“ 1—3 pazi—3 p. 20 K., KpeCAA Nr. 73 paskelbta telegrama, 
4—8 pax»—2 p. 10 k. Ocraisaue NAcTA u0 aa i Iš iš 
1 p. 10 K.. ysenazs ssorams nomooaay.| | kviečianti į prof. V. K. Rentgeno 


X spindulių demonstravimą 


Vilniaus universiteto Medicinos fakulteto Rentgenologijos ir ftiziatrijos katedra 1970 me- 
tais. Iš kairės sėdi: prof. Dina Kuncevič e. prof. p. Kazys Ambrozaitis (katedros vedėjas), 
doc. Birutė Purvaneckienė. Stovi iš kairės: doc.m.dr. Birutė Ignatavičiūtė, e.doc.m.dr. Me- 
lanija Kiauleikienė, doc. Vincas Lapinskas, doc. Aldona Bartusevičienė 


1989 m. rugpjūčio 23 d. Baltijos kelio pradžioje prie Vilniaus Katedros buvusiems 
politiniams kaliniams ir tremtiniams skirtoje vietoje. Iš kairės: buvusi tremtinė operos 
solistė Nijolė Ambrazaitytė ir buvęs politinis kalinys prof. Kazys Ambrozaitis 


ELEKTRORENTGENOGRAFIJA LIETUVOJE 


P6 Antrojo pasaulinio karo Lietuvos rentgenologai ir radiologai aktyviai da- 
lyvavo plėtojant rentgenologiją ir įgyvendinant jos laimėjimus. Ypatingos reikš- 
mės turėjo aktyvus gydytojų rentgenologų ir radiologų dalyvavimas diegiant į me- 
dicinos praktiką labai svarbias mokslo naujoves: elektrorentgenografiją, rentge- 
nokardiologiją, intervencinę radiologiją ir kt. Kaip žinia, elektrorentgenografija 
savo pirmuosius žingsnius žengė Lietuvoje, Vilniuje, Lietuvos mokslininkų pa- 
stangomis ir čia ji buvo pirmiausia pritaikyta medicinos praktikoje. Rūpindamiesi 
elektrorentgenografijos metodo diegimu į medicinos praktiką, Onkologijos moks- 
linio tyrimo instituto bendradarbiai med. dr. M. Šneideris, med. m. dr. K. Amb- 
rozaitis (vedėjas) ir Elektrorentgenografijos mokslinio tyrimo instituto bendra- 
darbis inžinierius Romas Kavaliauskas 1968 m. išleido pirmą buvusioje Sovietų 
Sąjungoje monografiją „Medicininė elektrorentgenografija“, o vėliau (1982) aš ir 
techn. m. dr. Albinas Kaminskas išleidome monografiją „Klinikiniai elektrorent- 
genografijos pagrindai“. 1969 metais V. Lapinskas apgynė pirmąją daktaro, o 
1970 metais V. Gurauskas pirmąją kandidato disertaciją iš elektrorentgenogra- 
fijos. Šiuo klausimu paskelbta daugiau nei 300 publikacijų. Už elektrorentgenog- 
rafijos parengimą ir įdiegimą į medicinos praktiką Vilniaus mokslininkams 
tech.m.kand. Jonui Žilevičiui, tech.m.kand. Albinui Kaminskui, Viktorui Čepen- 
kai, prof. med. m. dr. K. Ambrozaičiui, med. m. dr. M. Šneideriui ir Maskvos 
mokslininkams prof. med. m. dr. Josifui Rabkinui, med. m. dr. Nikolajui Palie- 
jevui, Jurgiui Dimitrijevui 1973 metais buvo paskirta SSRS Valstybinė premija. 

Elektrorentgenografija (kseroradiografija) yra fizikinis fotografavimo būdas, 
kurio dėka tiriamojo objekto nuotrauka gaunama ne rentgeno filme, o sausu 
būdu puslaidininkio seleno plokštelėje. Vadinasi, rentgeno filmas yra pakeičia- 
mas elektrofotografine plokštele, o fotografinis procesas — elektrofotografiniu. 


Elektrorentgenografija Lietuvoje 155 


Elektrorentgenografija, kaip ir elektrofotografija, išsivystė iš elektrografijos 
(kserografijos), palyginti jauno ir perspektyvaus taikomosios fizikos mokslo sky- 
riaus, kuris įgijo ypač didelę reikšmę kopijavimo sferoje ir paplito įvairiose 
mokslo ir technikos srityse. 

1956 m. kovo 5 d. Vilniaus pedagoginio instituto elektrografijos laboratori- 
jos viršininkas Jonas Žilevičius su savo asistentu inžinieriumi A.Kaminsku atvy- 
ko į Šv. Jokūbo ligoninės rentgeno kabinetą, prašydamas sudaryti sąlygas atlikti 
gyvo žmogaus organo elektrorentgenogramą (kseroradiogramą). V. Krotovas pa- 
vedė man sudaryti sąlygas atlikti tokią nuotrauką — elektrorentgenogramą. Ta- 
da suradau jauną pacientą ir inžinierius J. Žilevičius, mano ir asistento A.Kamins- 
ko padedamas, atliko pirmąją Sovietų Sąjungoje žmogaus organo — plaštakos 
elektrorentgenogramą labai primityviu aparatu ir visai primityviomis sąlygomis. 
Gautą rankos elektrorentgenogramą J. Žilevičius paliko man kaip dovaną už jam 
suteiktą pagalbą. Mane sudomino iki šiol nematytas ir negirdėtas būdas gauti 
rentgenogramą sausu būdu, nenaudojant įprastinės fotocheminės laboratorijos 
paslaugų. 

Jau dirbdamas Elektrografijos institute, J. Žilevičius buvo įkūręs atskirą elek- 
trorentgenografijos skyrių, kurio vadovu jis ir dirbo. Jame dirbo patyrę inži- 
nieriai elektrorentgenografijos mokslo entuziastai: tech. m. dr. Albinas Kamins- 
kas, tech. m. kand. Romualdas Juozas Kavaliauskas, Viktoras Čepenka, tech. 
m. kand. J.Varaneckas, Julius Rakauskas, Sergiejus Šibajevas, S. Lichtinas ir 
kiti. Vilniaus universitete elektrografijos ir elektrorentgenografijos srityje daug 
nuveikė profesorius V. Montrimas. 

1959 metais inž. K. Kornišinas su bendradarbiais Elektrografijos institute 
Vilniuje sukonstravo pirmąjį elektrorentgenografijos aparatą KS-I, skirtą defek- 
toskopijai dirbinių, pagamintų iš lengvųjų metalų, pvz., aliuminio. Tačiau dėl 
elektrorentgenografinių plokštelių trūkumo ir kitų techninių nepriteklių, šis apa- 
ratas nebuvo plačiai panaudotas. 

1962 metais Elektrografijos institute buvo pagamintas antras elektrorent- 
genografijos aparatas ERGA-S ir seleno elektrorentgenografinės plokštelės 
SERP-1 ir SERP-2, skirti tik pramonės dirbinių defektoskopijai. Šis aparatas 
techniškai buvo daug pranašesnis už užsieninius ir pirmąjį Vilniuje pagamin- 
tą primityvų elektrorentgenografijos aparatą KS-1. 

Su šiuo aparatu 1963 m. Vilniuje buvo atlikti pirmieji medicininės elek- 
trorentgenografijos darbai, panaudojant kaulų sistemą eksperimente su gyvu- 

liais (J. Žilevičius, V. Nainys ir J. Varaneckas). 1964 m. jau pasirodė pirmasis 
Sovietų Sąjungoje darbas apie eksperimentinį elektrorentgenografijos panaudo- 
jimą medicinoje su tam pritaikytu aparatu ERGA-S kaulų ir sąnarių ligų diag- 
nostikai (J. Žilevičius, A. Kaminskas. S. Lichtinas ir G. Čepenka). 

Tai buvo metai, kai elektrorentgenoigrafija pradėta mėginti naudoti klini- 
kinėje diagnostikoje su ligoniais. 

Plačiai naudoti elektrorentgenografiją medicinoje kliudė didelis tiriamojo ob- 
jekto apšvitinimas dėl mažo elektrorentgenografinių seleno plokštelių jautru- 
mo ir kitų techninio pobūdžio elektrorentgenografinės aparatūros trūkumų. 

Svarbus medicininės elektrorentgenografijos plėtros etapas Sovietų Sąjungoje 
buvo tai, kad 1965 metais Elektrografijos mokslinio tyrimo institute buvo su- 
konstruotas ir pagamintas pirmasis elektrorentgenografijos aparatas ERGA-M 
ir jautresnės seleno plokštelės SERP-30, specialiai skirtos medicininei elektro- 
rentgenografijai. Atliekant elektrorentgenogramas, ligonis rentgeno spinduliais 
buvo apšvitinamas beveik tiek pat, kaip ir įprastinės rentgenografijos metu. Tuo- 
jau gausiai pasirodė darbų apie elektrorentgenografijos panaudojimą įvairių or- 
ganų ir sistemų ligų diagnostikai. 

Vėliau, periodiškai buvo konstruojama ir gaminama medicinos poreikiams 
skirta elektrorentgenografijos aparatūra: 1970 metais — ERGA-MP (01), 
1975 m. — ERGA-MT (02), 1980 m. — ERGA-03 ir kt. 

Naujai elektrorentgenografijos aparatūrai bandyti Elektrografijos mokslinio 
tyrimo institutas rinkdavosi tam tikras Vilniaus ir Maskvos ligonines bei insti- 
tutus, su kuriais bendradarbiaudamas nustatydavo naujo aparato pranašumus ir 
trūkumus. Būdavo išmėginami net naujų aparatų maketai. 

Viena iš tokių patikimų Elektrografijos mokslinio tyrimo institute sukonst- 
ruotų elektrorentgenografijos aparatų bandymo ir jų panaudojimo praktiniame 
medicinos darbe bazių buvo Onkologijos mokslinio tyrimo institutas Vilniuje, 
kurio klinikinė bazė buvo Respublikinio onkologijos dispanserio ligoninė. Šiuo 
tikslu Elektrografijos institutas 1964 m. sudarė su Onkologijos institutu atitin- 
kamą sutartį. Tais metais aš, kaip Onkologijos instituto Rentgenologijos ir ra- 
diologijos skyriaus vedėjas, ir to paries instituto mokslinis bendradarbis M. Šnei- 
deris, pradėjome dirbti pradžioje elektrorentgenografijos aparatu ERGA-S, or vė- 
liau — su aparato ERGA-M maketu ir pačiu aparatu. Tyrimų pradžioje buvo 
naudojami įvairių organų specialūs fantomai. Po nepaprastai didelių pastangų 
tiktai 1965 metais pradėjome gauti patenkinamas elektrorentgenogramas. 

1970 metais Elektrografijos institute buvo sukonstruotas ir pagamintas naujas 
portatyvus elektrorentgenografijos aparatas ERGA-MP, kuris jau buvo gami- 
namas serijomis. Daugelis gydymo įstaigų įsigijo šį aparatą ir pradėjo jį nau- 
doti kasdieninėje medicinos praktikoje. 

Kai 1969 metais med. m. dr. K. Ambrozaitis perėjo dirbti į Vilniaus uni- 
versitetą, jo vadovaujama Medicinos fakulteto Rentgenologijos ir ftiziatrijos ka- 
tedra pasidarė irgi elektrorentgenografijos aparatūros praktinio veikimo tikri- 
nimo baze ir praktinio darbo įgūdžių bei gydytojų specializacijos šioje srityje 
vieta. 

Medicininės elektrorentgenografijos tematika buvo parašytos ir apgintos dak- 
taro (V. Lapinskas — 1969, A. Sviklius — 1974, V. Mamontovas — 1979, 
K. Valuckas — 1991, B. Baltrušaitis — 1993) ir kandidato disertacijos 
(V. Gurauskas — 1969, B. Domža — 1972, K. Juškevičius — 1971, 
K. P. Valuckas — 1974, M. Chutoreckis — 1974). Paskelbta daugiau nei 300 
publikacijų šiuo klausimu. 

Elektrorentgenografija buvo naudojama daugelio Lietuvos medicinos įstai- 
gų praktiniame darbe. Tačiau tokio didelio dėmesio, kaip buvo tikimasi, ne- 
pasiekė. Visų pirma, Sovietų Sąjungoje nebuvo galutinai išspręstas techninis 
šio tyrimo būdo tobulinimas ir jo plėtimas. Elektrografijos mokslinio tyrimo 
institutas Vilniuje, nors ir buvo vienintelė Tarybų Sąjungoje įstaiga, kuri būtų 
sugebėjusi tobulinti elektrorentgenografijos prietaisus ir plėsti jų naudojimą 
praktinėje medicinoje, neturėjo tam reikalui skiriamų finansų. Kita vertus, Elek- 
trografijos instituto pagrindinė užduotis buvo vykdyti karinius užsakymus. Jis 
juk buvo įslaptintas ir turėjo savo atskirą slaptą numerį. Elektrorentgenografi- 
ja institute buvo tik mažas priedėlis gausių karo žinybų užsakymų sraute. Ja 
domėjosi palyginti nedidelis šios mokslo srities entuziastų kolektyvas. 

Norint toliau sėkmingai plėtoti elektrorentgenografiją Lietuvoje, reikėjo ži- 
noti, kas yra daroma ir kas yra padaryta užsienyje. Elektrografijos instituto dar- 
buotojai negalėjo užmegzti jokių dalykinių santykių su užsieniu. Aš, kaip di- 
delis elektrorentgenografijos metodo entuziastas, ėmiausi šios užduoties. Ilgą 
laiką teko laiškais ir kitaip bendradarbiauti su dr. Bernadette Mc Nelle (JAV). 
Ji buvo šio tyrimo būdo entuziastė, tačiau itin didelių darbų šioje srityje ne- 
nuveikė, todėl tarp mūsų dalykiniai santykiai palengva nutrūko. 

1972 metais aš gavau laišką iš Londono Karališkojo onkologijos instituto 
fizikos profesoriaus J.W. Boag. Jis svečiavosi Uzbekistane ir girdėjo apie ma- 

ne, kaip šios mokslo srities žinovą, todėl norėtų aplankyti mane Lietuvoje. Aš 
sutikau jį priimti, tačiau dar nežinojau, ar valdžia leis jam susitikti su mani- 
mi. Tą klausimą tvarkė Sveikatos apsaugos ministerijos pirmasis ministro pa- 
vaduotojas Mykolas Zaikauskas. Gavus leidimą, buvo numatyta ir raštiškai pa- 
tvirtinta svečio buvimo Vilniuje detali dienotvarkė. Labai sunkiai buvo gau- 
tas leidimas svečiui aplankyti Rentgenologijos ir ftiziatrijos katedrą, kuri tuo 
metu buvo Raudonojo kryžiaus ligoninėje. Jam, kaip fizikui, magėjo susitik- 
ti su šios mokslo srities entuziastais fizikais. Organizavau bendrą medikų ir 
Elektrografijos instituto darbuotojų (A. Kaminskas. R. Kavaliauskas, J. Purva- 
neckas ir kt.) posėdį su svečiu katedros mokymo auditorijoje. Posėdis buvo la- 
bai sėkmingas, jame kilo daug naujų idėjų ir nuomonių. Visi buvo patenkinti 
šiuo susitikimu. Instituto darbuotojai dėl suprantamų priežasčių negalėjo svečio 
pasikviesti į Elektrografijos institutą ir parodyti, kaip gaminama aparatūra ir 
kitos priemonės. 

Mokslinį bendradarbiavimą su J. W. Boag tęsėme toliau. Aš buvau ir tar- 
pininkas tarp Londono ir Vilniaus. Profesorius J. W. Boag siauram mokslininkų 
ratui organizavo labai įdomią konferenciją Londone, tačiau man išvykti nebu- 
vo leista. Niekaip man nepasisekė profesoriui J. W. Boag paaiškinti, kodėl aš 
negaliu atvykti. Juk aš jam telefonu negalėjau pasakyti teisybės. Profesorius 
J. W. Boag labai supyko ant manęs ir dėl to mūsų santykiai gerokai atšalo. 

Mes čia, Vilniuje beveik nieko nežinojome, kokie užsienyje yra elektrorent- 
genografijos aparatai, kaip jie veikia, kokia jų struktūra. Elektrografijos insti- 
tuto darbuotojai nei išvažiuoti į užsienį, nei bendrauti su užsieniečiais negalė- 
jo. Aš taip pat, kaip buvęs lagerininkas, neturėjau teisės išvykti į vadinamąsias 
kapitalistines šalis, tokias kaip Jungtinė Karalystė, JAV, kur būtų galima gauti 
daugiausia informacijos apie elektrorentgenografiją. Ir tik atsitiktinumas padė- 
jo iš dalies išspręsti šį svarbų klausimą. 

1975 metais, dalyvaudamas Radiologų konferencijoje Berlyne, susipažinau 
su dviem vengrais. Vienas jų buvo universiteto docentas, kuris domėjosi ir skaitė 
apie elektrorentgenografiją paskaitą konferencijoje, kitas — dr. Z. Pentekas, 
eilinis gydytojas rentgenologas, kuris dirbo elektrorentgeografijos aparatu, vi- 
siškai lengvai gaunamu Vengrijoje iš JAV. Po dalykinio pasikalbėjimo šis gy- 
dytojas pažadėjo atvykti į Lietuvą ir atgabenti mums dovanų amerikietišką elek- 
trorentgenografinę seleno plokštelę, kurią taip troško pamatyti Elektrografijos 
mokslinio tyrimo instituto darbuotojai inžinieriai fizikai. 

Vengrui dr. Z. Pentekui kelionė į Vilnių buvo ypatingai sudėtinga ir sun- 
ki. Tačiau jam laimingai pasisekė atgabenti į Vilnių sveiką amerikietišką elek- 
trorentgenografinę seleno plokštelę. Katedroje surengėme drauge su Elektro- 
rentgenografijos instituto darbuotojais kelis posėdžius, per kuriuos buvo gauta 
daug naudingos informacijos. Svečio viešnage rūpinausi vien tik aš. Atvežta se- 
leno plokštelė liko Vilniuje ir buvo įteikta Elektrografijos institutui. 

Medicinos bazę, kurioje buvo atliekama aparatūros ir elektrorentgenografi- 
nių seleno plokštelių bandymai, sudarė Vilniaus universiteto Rentgenologijos 
ir ftiziatrijos katedra (K. Ambrozaitis, A. Želvys ir kt.) ir Onkologijos moksli- 
nio tyrimo instituto Rentgenologijos ir radiologijos skyrius, kuriam po M. Šnei- 
derio išvykimo į Izraelį, vadovavo profesorius V. Mamontovas, o jam talkino 
profesorius Pr. Baltrušaitis. 


Rentgenologų ir radiologų mokslinė veikla 


Lietuvos radiologai aktyviai dalyvavo ir dalyvauja mokslinėje veikloje. Ša- 
lies ir užsienio spaudoje yra paskelbta daugiau nei 1 400 straipsnių bei tezių, 
išleistos 29 knygos, 25 metodinės rekomendacijos, penki mokymo planai ir 
programos gydytojų rentgenologų, rentgeno laborančių teminiam tobulinimuisi, 
įteikta daugiau nei 70 racionalizacinių pasiūlymu pažymėjimų. Už įrenginį su 
radiotechniniu manipuliatoriumi gydytojas radiologas Vytautas Paškevičius gavo 
išradimo autorystės liudijimą. 

Pirmasis medicinos mokslų kandidato disertaciją 1955 metais Valstybinia- 
me rentgenologijos ir radiologijos mokslinio tyrimo institute Maskvoje apgy- 
nė gydytojas rentgenologas K. Ambrozaitis, 1956 metais Centriniame gydyto- 
jų tobulinimosi institute Maskvoje taip pat kandidato disertacijas apgynė jau- 
nieji gydytojai radiologai P. Jašinskas ir J. Janulionis. Jiems visiems vadovavo 
nuoširdus Lietuvos rentgenologų ir radiologų mokslinis vadovas ir patarėjas pro- 
fesorius S. Reinbergas. 

Šiuo metu yra apgintos 12 medicinos mokslo daktarų (habilituotų medici- 
nos daktarų) disertacijos: D. Kuncevič (1960), K. Ambrozaitis (1966), M. Šnei- 
deris (1968), V. Lapinskas (1969), V. Vitkienė (1972), A. Bartusevičienė 
(1973), V. Mamontovas (1979), E. Vaicekavičius (1985), V. Ragaišienė (1987), 
Z. Satkevičius (1990), K. Valuckas (1991), P. Baltrušaitis (1993), V. Špikalo- 

vas (1995) ir daugiau nei 29 medicinos mokslų kandidato (medicinos daktaro 
disertacijos). 

Iš visų Respublikos rentgenologų ir radiologų penki buvo respublikos nusi- 
pelnę gydytojai (D. Kuncevič, J. Tolstych, B. Markelienė, P. Jašinskas, V. La- 
pinskas), vienas Lietuvos nusipelnęs mokslo veikėjas (K. Ambrozaitis), vienas — 
TSRS liaudies gydytojas (P. Jašinskas), du — TSRS valstybinės premijos laure- 
atai (K. Ambrozaitis, M. Šneideris). Dėl šitų garbės vardų kai kuriems preten- 
dentams teko gerokai pakariauti. Su M. Šneideriu Onkologijos institute buvo 
kiek neįprasta situacija. Neoficialiai visi žinojo, kad Onkologijos instituto ko- 
munistų partijos sekretorius M. Šneideris yra pasiruošęs išvykti visiškai iš Lietu- 
vos į Izraelį. Dėl to buvo ketinama jį išbraukti iš sąrašo TSRS valstybinei pre- 
mijai gauti. Jam buvo pasiūlyta išeitis: premija arba išvykimas į Izraelį. Po ilgai 
trukusio svarstymo jis pagaliau prisiekė neišvykti iš Lietuvos. Tačiau, gavęs TSRS 
valstybinę premiją, jis po metų vis viena kaip žymus sionistas išvyko į Izraelį. 
Ten po kelių metų per operaciją dėl inkstų akmenligės mirė. 

Lietuvos rentgenologai ir radiologai, kaip klausytojai ir pranešėjai, aktyviai 
dalyvavo įvairaus profilio suvažiavimuose ir konferencijose. Pirmą kartą 10 Lie- 
tuvos rentgenologų ir radiologų delegacija, vadovaujama dr. V. Krotovo, turė- 
jo galimybę dalyvauti VII Sąjunginiame rentgenologų ir radiologų suvažiavi- 
me, kuris įvyko 1958 metais Saratove. Profesorius S. Reinbergas paklausė, kaip 
man patinka Saratovas, bet sudelsus man atsakyti, jis pats ir atsakė: „Kaip ir 
visi rusiški miestai“. Mes pirmą kartą buvome išvykę į Rusijos gilumą ir pir- 
mą kartą dalyvavome tokiame didingame suvažiavime. Nė vienas jokių prane- 
šimų nebuvome parengę. Aš asmeniškai turėjau čia didelės naudos. Buvo vie- 
nas įdomus pranešimas apie viršutinės skrandžio dalies ligas. Vėliau šia tema 
parašiau daktaro disertaciją. 

Šis suvažiavimas turėjo pažintinės reikšmės. Susipažinome su daugeliu moks- 
lininkų. Tačiau svarbiausia buvo tai, kad mes, Baltijos respublikų rentgenolo- 
gai ir radiologai, ne tik artimai susipažinome, bet ir susidraugavome. Suvažia- 
vimo pabaigoje, vietoje tradicinio bendro suvažiavimo banketo, mes surengė- 
me savo atskirą Baltijos šalių rentgenologų ir radiologų pobūvį, kurio metu 
vienbalsiai buvo nutarta kas treji metai kviesti trijų Baltijos respublikų rentge- 
nologų ir radiologų suvažiavimus iš eilės kiekvienoje respublikoje. Pirmąjį su- 
važiavimą sutiko suorganizuoti latviai Rygoje. 

Įvyko septynios konferencijos: pirmoji — 1961 m. Rygoje, antroji — 
1963 m. Kaune, trečioji — 1965 m. Taline, ketvirtoji — 1968 m. Rygoje, 
penktoji — 1972 m. Vilniuje, šeštoji — 1976 m. Taline ir septintoji — 
1980 m. Rygoje. Atkūrus Baltijos respublikoms savo nepriklausomybę, tokių 
konferencijų organizavimas nutrūko. Dabartinės Lietuvos radiologų asociaci- 
jos pareiga būtų stengtis atgaivinti šių vertingų konferencijų organizavimą. Be 
to, nuo 1960 m. kas treji metai buvo organizuotos penkios Lietuvos respubli- 
kinės rentgenologų ir radiologų konferencijos. Paskutinioji, penktoji, konfe- 
rencija įvyko 1990 m. Vilniuje. 

Per visą sovietų okupaciją Lietuvos rentgenologai ir radiologai turėjo gali- 
mybę dalyvauti, o kai kada ir skaityti pranešimus šešiuose sąjunginiuose rent- 
genologų ir radiologų suvažiavimuose: 1958 m. VII sąjunginiame suvažiavime 
Saratove, 1964 m. VIII suvažiavime Taškente, 1970 m. IX Tbilisyje, 1977 m. 
X Jerevane, 1984 XI Taline ir 1990 metais paskutiniame XII Sąjunginiame 
suvažiavime Leningrade. 

XII suvažiavime Leningrade mes, Lietuvos rentgenologai ir radiologai, bu- 
vome lyg ir svečiai. Suvažiavimas vyko spalį, jau po Lietuvos nepriklausomy- 
bės atkūrimo tų pačių metų kovo 11 dieną. Aš, kaip Lietuvos respublikinės 
rentgenologų ir radiologų mokslinės draugijos valdybos pirmininkas ir Sąjun- 
ginės draugijos valdybos prezidiumo narys, atsisakiau dalyvauti Sąjunginės drau- 
gijos veikloje ir naujos valdybos rinkimuose, motyvuodamas tuo, kad Lietuva 
jau yra laisva, nepavaldi Sovietų Sąjungai. Šiuo savo sprendimu sukėliau be- 
veik audrą. Nepadėjo atsakingų darbuotojų įtikinėjimai, net grasinimai. Išgir- 
dę mano tokį sprendimą, sutriko ir latviai, nes nežinojo, kaip jiems elgtis šio- 
je situacijoje. Latvių draugijos pirmininkas Freibergis nepaleido manęs, vis klau- 
sinėdamas, ką jam reikėtų daryti. Mat Latvija dar oficialiai nebuvo deklaravusi 
savo nepriklausomybės atkūrimo. Pasekti mūsų pavyzdžiu latviai dar nedrįso. 
Po ilgų kalbų mes sutikome dalyvauti Baltijos šalių pasitarime, kurį pasisiūlė 
sukviesti Freibergis. Estijos draugijos pirmininkas, senas mūsų pažįstamas, net 
ir negalvojo išstoti iš Sąjunginės draugijos. Netikėtai atsiradęs pasitarime bu- 
vęs latvių draugijos pirmininkas, doc. Eugenijus Nemira, nedvejodamas pareiškė, 
kad latviai neketina išeiti iš Sąjunginės draugijos. Tuo visas šis šurmulys ir bai- 
gėsi. Mes vieni ryžtingai išėjome iš Sąjunginės rentgenologų ir radiologų moks- 
linės draugijos. 

Pirmoji Vilniaus miesto rentgenologų ir radiologų mokslinės draugijos val- 
dyba buvo tokia: pirmininkas — med. dr. Vladimiras Krotovas, pirmininko 
pavaduotojas — gyd. Mauša Šneideris, sekretorius — gyd. Antanas Ivanaus- 
kas ir iždininkas — gyd. Aleksandras Savickis. 

Per visą Vilniaus draugijos gyvavimo laikotarpį, be ilgus metus jai vadovavusio 
dr. V. Krotovo, valdybos pirmininko pavaduotojais buvo: M. Šneideris, V. Kutor- 
ga, K. Ambrozaitis, F. Sidorovas, V. Vitkienė, A. Rainienė, sekretoriais — A. Iva- 
nauskas, V. Lapinskas, B. Markelienė, A. Bartusevičienė, iždininkais — A. Savic- 
kis, J. Sokolas, K. Ambrozaitis, V. Lapinskas, J. Šakalienė, H. Kontrimavičius. 

Tik įsikūrusi Vilniaus miesto rentgenologų ir radiologų mokslinė draugija tu- 
rėjo vos keliolika narių, vėliau (1987) draugijoje buvo 130 narių. Šiuo metu apie 
90 proc. Vilniaus miesto ir srities gydytojų rentgenologų yra draugijos nariai. 

Dėl sveikatos būklės med. dr. V. Krotovas 1962 m. atsisakė valdybos pir- 
mininko pareigų. Nuo 1962 iki 1990 metų draugijos valdybos pirmininku buvo 
prof. K. Ambrozaitis, nuo 1990 m. — doc. A.Želvys. 

Vilniaus miesto rentgenologų ir radiologų draugija pradžioje buvo vienin- 
telė tokio pobūdžio draugija Lietuvoje. Jos tikslas buvo burti visus negausius 
Respublikos rentgenologų ir radiologų kadrus į vieną organizaciją. Pirmasis po- 
kario dešimtmetis visoms draugijoms buvo nelengvas. Nemaža organizacinių 
sunkumų patyrė ir Vilniaus rentgenologų ir radiologų mokslinė draugija. 

Atsiradus daugiau rentgenologų ir radiologų ir kituose Lietuvos miestuose, 
1952 metais įsikūrė rentgenologų ir radiologų mokslinė draugija Kaune (pirmi- 
ninkas Petras Jašinskas), 1958 m. — Šiauliuose (pirmininkas Juozas Milaknis), 
1961 m. — Klaipėdoje (pirmininkas Antanas Matukynas), 1964 m. — Pane- 
vėžyje (pirmininkas Kostas Milašauskas). Aš ir kiti draugijų nariai siūlėme 
dr. V. Krotovui įkurti Respublikinę rentgenologų ir radiologų draugiją, kuri ga- 
lėtų vadovauti visoms vietinėms draugijoms. Tačiau dr. V. Krotovas, dėl neži- 
nomų motyvų, nenorėjo ir svarstyti šio klausimo. Tik jam atsisakius būti 
Vilniaus rentgenologų ir radiologų mokslinės draugijos valdybos pirmininku, 
1963 metais buvo įkurta Lietuvos respublikinė rentgenologų ir radiologų moks- 
linė draugija, kuriai kaip filialai priklausė Vilniaus ir visos kitos rentgenologų 
ir radiologų draugijos. 1963—1972 metais jos pirmininkas buvo prof. V. La- 

pinskas, nuo 1972 iki 1990 metų — prof. K. Ambrozaitis. Atkūrus Lietuvos 
nepriklausomybę, 1990 metais Respublikinė rentgenologų ir radiologų moks- 
linė draugija buvo perorganizuota ir jos vietoje įkurta Lietuvos radiologų aso- 
ciacija, kurios asocijuotu nariu yra Lietuvos radiologijos laborantų draugija. Bu- 
vo išrinkta tokia asociacijos valdyba: prezidentas — med. dr. R. Dobrovolskis, 
viceprezidentai — doc. med. dr. L. Gradauskas ir med. dr. R. Ambrozaitis, sek- 
retorė — habil. med. dr. V. Vitkienė, iždininkė — gyd. J. Rygertienė. Tary- 
bą sudarė kraštų (filialų) draugijų valdybų pirmininkai: Vilniaus miesto — 
doc. med. dr. A. Želvys, Kauno — doc. med. dr. A. Sutkus, Šiaulių — 
gyd. V. Deviatjarovas, Klaipėdos — gyd. R. Voskoboinikovas, Panevėžio — 
gyd. V. Gritėnas ir Lietuvos radiologijos laborantų draugijos valdybos pirminin- 
kė V. Zilinskienė, taip pat sekcijų vadovai: Rentgenodiagnostikos — prof. 
V. Mamontovas, Radiodiagnostikos ir spindulinės terapijos — med. dr. K. Juš- 
kevičius, Ultragarsinės diagnostikos — med. dr. V. Stakevičius, Radiologinės 
technikos — inž. R. Batakis, Radiacinės higienos — biol. dr. V. Atkočius, Edu- 
kacinės — prof. K. Ambrozaitis. Revizijos komisiją iš šešių narių sudarė kraš- 
tų ir laborantų draugijų revizijos komisijų pirmininkai, vadovaujami Asociaci- 
jos komisijos pirmininko gyd. H. Kontrimavičiaus. 

Per visą savo gyvavimo laikotarpį (1962—1990) Respublikinė rentgenologų ir 
radiologų mokslinė draugija surengė 367 posėdžius, kuriuose perskaityti 462 pra- 
nešimai: apie plaučių ligas — 81, atramos judamojo aparato ligas — 76, virškina- 
mojo trakto — 76, organizaciniais klausimais — 74, radiologijos klausimais — 
28 ir kt. 

Per visą draugijos veiklos laikotarpį (1947—1990) Lietuvoje ir užsienyje bu- 
vo išspausdinta 1 313 straipsnių bei tezių. Išleistos 25 knygos. Draugijos na- 
riai turi laimėjimų išradimų ir racionalizacijos srityje. 

Už įrenginį su radiotechniniu manipuliatoriumi draugijos narys radiologas 
Vytautas Paškevičius gavo autorines teises. Per šį laikotarpį patvirtinti 65 ra- 
cionalizaciniai pasiūlymai, iš kurių septyniolikos autoriai ir bendraautoriai bu- 
vo V. Lapinskas, 11 — K. Ambrozaitis, 10 — V. Mamontovas, 7 — V. Pa- 
škevičius, 6 — A. Bartusevičienė, 4 — D. Kuncevič, 3 — A. Želvys, 2 — 
P. Baltrušaitis, 2 — M. Šneideris, 1 — D. Bieliukienė, 1 — A. Liukpetris, 
1 — K. Paltanavičius. 

Respublikinės rentgenologų ir radiologų mokslinės draugijos nariai aktyviai 
dalyvavo šešiuose sąjunginiuose rentgenologų ir radiologų suvažiavimuose, ku- 
riuose buvo perskaityta 16 pranešimų. Be to, draugija aktyviai dalyvavo orga- 
nizuojant septynias Baltijos tarprespublikines konferencijas, penkias Lietuvos 
respublikines rentgenologų ir radiologų konferencijas. 

Draugijos nariai dalyvavo ir pranešimus skaitė LTSR SAM Onkologijos 
mokslinio tyrimo instituto 19-oje mokslinių sesijų, 9-iose tarprespublikinėse 
Baltijos onkologų konferencijose, 8-iose LTSR onkologų konferencijose, IV są- 
junginiame onkologų suvažiavime 1975 m. Vilniuje, Latvijos, Estijos onkolo- 
gų bei rentgenologų respublikinėse konferencijose, Lietuvos friziatrų, chirur- 
gų, terapeutų konferencijose, sąjunginiame ir respublikiniame gastroenterolo- 
gų suvažiavime ir kt. 

Pokario metais, Vilniaus draugijos valdybos pirmininko dr. V. Krotovo ini- 
ciatyva pradėti rengti rentgeno laborantai. Pirminės specializacijos kursai rent- 
geno laborantėms buvo organizuoti 1948 metais Vilniaus I tarybinėje kliniki- 
nėje ligoninėje, vadovaujant med. dr. V. Krotovui. Nuo 1966 iki 1979 metų 
kursams toje pačioje ligoninėje vadovavo gyd. J. Šakalienė. Nuo 1979 metų 
iki šiol rentgeno laborančių kursams Vilniaus universitetinėje Santariškių ligo- 
ninėje vadovauja habil. med. dr. V. Vitkienė. Pagrindinė šių kursų kuratorė 
yra gyd. A. Rainienė. Iki 1994 metų organizuoti 27 rentgeno laborantų pir- 
minės specializacijos kursai, kuriuos baigė 731 rentgeno laborantė. Pradžioje 
kursų trukmė buvo šeši, pastaruoju metu — keturi mėnesiai. 1988 metais Kau- 
no klinikose suorganizuoti pirmieji rentgeno laborančių tobulinimosi kursai, 
kurie vėliau vyko Vilniuje, vadovaujant habil. med. dr. V. Vitkienei. Iki 1994 
m. suorganizuoti septyni tobulinimosi kursų ciklai, kuriuos baigė 172 rentge- 
no laborantės. Be to, nuo 1980 m. ligoninės bazėje darbo vietos principu pa- 
ruoštos 42 rentgeno laborantės. 

Sovietų Sąjungoje veikė Sąjunginė rentgenologų ir radiologų mokslinė drau- 
gija, į kurią įeidavo ir visų respublikų vadinamosios respublikinės rentgenolo- 
gų ir radiologų mokslinės draugijos. Sąjunginė draugija kas 6 metai Sąjungi- 
nių rentgenologų ir radiologų suvažiavimų metu rinkdavo savo valdybą. Drau- 
gijos valdybą sudarė 100 narių, pasiūlytų ir per suvažiavimą išrinktų narių. Buvo 
stengiamasi, kad iš kiekvienos respublikos būtų išrinktas bent vienas narys. Aš 

buvau pirmą kartą išrinktas 1970 metais IX sąjunginiame suvažiavime Tbilisy- 
je ir tarsi atstovavau Baltijos respublikų rentgenologams bei radiologams, nes 
nei iš Latvijos, nei iš Estijos nebūdavo išrenkama valdybos narių. 100 narių 
draugijos valdybai buvo sunku ją valdyti. Todėl būdavo dar renkamas 25 na- 
rių Sąjunginės rentgenologų ir radiologų draugijos prezidiumas , kuriam va- 
dovavo pirmininkas, jo pavaduotojas, mokslinis sekretorius ir iždininkas. Nuo 
1972 iki 1990 metų aš nuolat buvau renkamas kaip vienas iš Baltijos respub- 
likų į valdybos prezidiumą, kuris rinkdavosi kartą kiekvieną mėnesį. Kiekvie- 
ną mėnesį turėjau vykti į Maskvą posėdžiauti. Paskutinį sovietinį dešimtmetį 
Sąjunginės draugijos valdybai ir jos prezidiumui vadovavo radiologas akademikas 
Aleksandras Pavlovas, o nariai buvo žinomi profesoriai: I. Peresleginas, G. Zed- 
genidzė, A. Cybas, A. Kiškovskis, G. Zubovskis, L. Rozenštrauchas, L. Lin- 
denbratenas, L. Simbirceva, J. Rabkinas ir kt. 

Lietuvos respublikinės rentgenologų ir radiologų mokslinės draugijos veiklą 
tikrinti 1985 metais buvo atvykusi į Vilnių profesorė Lidija Simbirceva, kuri 
pagyrė mus už gerą veiklą ir, darydama ataskaitą apie visas respublikines drau- 
gijas, mūsų draugijos veiklą įvardijo kaip tinkamo darbo pavyzdį. Profesorė Vil- 
niuje kelias dienas buvo ir mano viešnia. 

Draugijos nariai keitėsi darbo patirtimi, moksliniais straipsniais, dalyvavo už- 
sienyje rengiamuose suvažiavimuose, konferencijose. Prof. Eugenijaus Gedgaudo 
iš JAV pastangomis 1992—1994 metais po metus JAV stažavosi intervencinės 
radiologijos srityje med. dr. R. Ambrozaitis iš Vilniaus ir med. dr. A. Šakinis 
iš Kauno. Už nuopelnus Lietuvos medicinai Kauno medicinos akademija 
1992 m. prof. E. Gedgaudui suteikė garbės daktaro laipsnį. 

Be to, buvau Respublikinės onkologų mokslinės draugijos (1970), Respub- 
likinės gastroenterologų mokslinės draugijos valdybos narys, Mokslinės tary- 
bos rentgenologijos ir radiologijos klausimu prie TSRS MMA prezidiumo na- 
rys (1976), Vilniaus medicinos draugijos valdybos narys (1976), Onkologijos 
instituto mokslinės tarybos mokslų kandidato disertacijoms ginti narys (1973— 
1990), Vilniaus universiteto Medicinos fakulteto ir Gydytojų tobulinimosi fa- 
kulteto mokslinių tarybų narys, Gydytojų tobulinimosi fakulteto mokslinių ta- 
rybų narys, Gydytojų tobulinimosi fakulteto atestacinės ir kvalifikacijos kėli- 

atestacinės komisijos narys, žurnalo „Vestnik rentgenologiji i radiologiji“ re- 
dakcinės tarybos narys. Šio žurnalo veikla buvo aptarta respublikinėje draugi- 
joje Vilniuje. 

Vilniaus politinių kalinių ir tremtinių bendrijos įkūrimo 1988 metais ini- 
ciatyvinės grupės narys ir nuo tada šios bendrijos tarybos ir jos sveikatingumo 
komisijos narys iki 1996 m. sausio 6 d. 

Nuo 1995 m. lapkričio 8 d. iki šiol steigiamajame susirinkime išrinktas Lie- 
tuvos veiklios ilgaamžystės akademijos viceprezidentu, nuo 2003 m. esu šios 
akademijos prezidentas, Lietuvos atsargos karininkų draugijos narys, Lietuvos 
katalikų mokslų akademijos narys, Lietuvos radiologų asociacijos garbės narys. 

Svečiuojantis man 1989 mietais JAV, savo pažįstamiems, draugams ir visiems, 
kurie tik teiravosi apie Lietuvos likimą, atvirai ir kategoriškai pareikšdavau, kad 
Lietuva atgaus nepriklausomybę. Buvo tokių, kurie net piktai reagavo į tokius 
mano pranašavimus. Teko ir susipykti. 

Aš Vilniuje aktyviai dalyvavau visuose renginiuose, kurie skelbė ir artino Ne- 
priklausomybės atgavimą. Džiaugsmingai dalyvavau Baltijos kelio renginyje ir 
pagal nurodymą, kaip buvęs politinis kalinys, drauge su buvusia tremtine 
Nijole Ambrazaityte, stovėjau Baltijos kelio pradžioje ties Vilniaus arkikated- 
ra. Džiaugsmingai sulaukiau ir Lietuvos Nepriklausomybės atkūrimo. Gaila, 
dėl amžiaus turėjau palikti Universitetą ir išeiti į pensiją. Tačiau ir dabar 
dar nevengiu parašyti kokį mokslinį straipsnį į spaudą, padaryti pranešimą su- 


sirinkime. 


Rentgenologijos ir ftiziatrijos katedros veiklos baigtis 


Atkūrus Lietuvos Nepriklausomybę, pasikeitė Vilniaus universiteto studentų 
mokymo ir gydytojų tobulinimosi veikla. 1991 metais buvo uždarytas Vilniaus 
universiteto gydytojų tobulinimosi fakultetas, ir nuo tų pačių metų Rentgeno- 
logijos ir ftiziatrijos katedra buvo perkelta į medicinos fakultetą. 1993 metais buvo 
panaikinta Rentgenologijos ir ftiziatrijos katedra, o jos vietoje įkurtas naujas da- 
linys — Radiologijos centras. Prie Radiologijos centro buvo prijungta ir Univer- 


sitetinės Santariškių klinikos ligoninės Rentgeno diagnostikos skyrius. 

1989 metais baigėsi mano, kaip Rentgenologijos ir ftiziatrijos katedros ve- 
dėjo kadencija. Dėl amžiaus aš toliau negalėjau būti renkamas katedros vedė- 
ju, todėl likau dirbti kaip tos katedros profesorius. 

1989 metais, mano teikimu, nauju katedros vedėju ir einančiu docento pa- 
reigas buvo išrinktas tos pačios katedros asistentas mokslų daktaras Algiman- 
tas Želvys, kuris katedrai vadovavo iki 1993 metų. 

Įkūrus Radiologijos centrą, doc. A. Želvys išėjo iš universiteto ir naujai įkurto 
Radiologijos centro vedėju buvo išrinktas med. dr. Konstantinas Romualdas 
Dobrovolskis. Panaikinus katedrą, ftiziatrai dėstytojai perėjo dirbti I Alergolo- 
gijos ir pulmonologijos centrą. 

1993 metais aš išėjau į mokslininkų pensiją. 

Taip nustojo dirbti 25 metus veikusi veikli ir darbinga Rentgenologijos ir 
ftiziatrijos katedra. 


Ambrozaitis, Kazys 
Am49 Gyvenimo keliu / Kazys Ambrozaitis. — Vilnius : Enciklopedija, 
2006. — 208 p. : iliustr. 

